
III.  c.  II — 20. 

Wat  rechterscape  ende  heritn  toe  hoert. 

Wilen  soe  vraeghde  een  coninc 
Enen  wisen  clerc  dese  dinc, 
Welc  starker  ende  meerre  weere^ 
Soe  tgherechte^  soe  die  here? 
Die  meester  seide  openbare, 
Dat  tgherechte  meerre  ware; 
Want  die  coninc  na  al  recht 
Ware  des  gherechten  knecht 
Ende  moeste  staen  tsinen  ghebode; 
Want  tgherechte  quame  van  Gode, 
Om  datmen  na  recht  soude  leven 
Ende  eiken  mensche  tsine  gheven; 
Ende  dat  en  mochte  oec  die  coninc  niet 
Met  redenen  breken,  wats  ghesciet, 
Maer  tgherechte  ware  soe  stijf, 
Et  soude  den  coninc  nemen  dlijf: 
Des  mochte  hi  verdienen  wel. 
Tgherechte  en  es  gheen  spel; 
Want  hem  behoert  starc  te  sine 
Ende  eiken  te  ghevene  tsine, 
Te  nemene  lijf,  goet  ende  let, 
Alsoe  gheordineert  heeft  die  wet. 
Aldus  eest  tgherechte  dan 
Boven  coninc  ende  alle  man. 


Om  sgherechten  wille  es  die  here^ 
Maer  tgherechte  en  es,  min  no  mere, 
Om  des  heren  wille  ghemaect: 
Soe  wel  hem  diet  wel  gheraect! 

Heerscapien  sijn  van  Gode 
Ende  comen  ute  Gods  ghebode, 
Om  te  houdene  gherechtechede 
Ende  tfolc  te  bestierne  mede; 
Want  en  dadent  die  gherechten^ 
Tfolc  soude  altoes  vechten, 
Moerden,  stelen  ende  roven; 
Nieman  soude  andren  gheloven; 
Die  best  mochte,  wildijt  weten, 
Soude  andren  scoren  ende  eten, 
Ghelijc  den  voglen  ende  den  dieren 
Ende  den  vischen  inder  rivieren. 
Daeromme  salmen  starkelike 
Beide  over  mate  ende  over  rike 
Rechten  ende  oec  ghelike. 
Wel  ende  bescheedenlike. 

Alse  die  rechtre,  wildijt  weten, 
Tien  ghedinghe  es  gheseten, 
Soe  sal  hi  alsoe  wel  horen  dan 
Den  armen  alse  den  riken  man, 
Ende  oec  hem  stat  ende  stonde  maken 
Soe  dat  hi  toghen  mach  sine  zaken 
Ende  oec  verandwerden  mede: 
Dit  sal  van  rechte  sijn  sijn  sede. 
Daer  en  sal  sijn  gheen  vordeel; 
Want  God  in  sijn  ordeel 
Sal  te  rechte  ende  te  gheliken 
Eiken  sijn  ordeel  doen  striken, 
Welken  ordeele,  zonder  waen, 
Nieman  en  sal  moghen  ontgaen, 
Daer  die  gherechte  rechtre  sal 
Tgoede  ende  tquade  ordeelen  al. 

Inden  soutre  sprect  her  Davijt: 

Salech  sijn  si  talre  tijt, 

Die  gherechtecheit  doen  voert  gaen 

Ende  daer  in  altoes  volstaen. 

65  Tullius  sprect  oec  dit  woert: 

Tes  rechters  ambachte  beboert, 
Dat  bi  dat  recbt  altoes  voert  steke 
Ende  onrecbt  veile  ende  breke. 
Doet  bi  anders,  dat  verstaet, 

70  Soe  es  bi  valscb  ende  quaet. 

Die  de  quade  doemen  dan, 
En  mesdoenre  twint  an, 
Nocb  diese  tormenten  mede; 
Want  et  wijst  gberecbtechede. 

75  Maer  waert  dat  sijs  en  daden  niet 

Om  onste  oft  oec  om  gbeniet, 
Si  mesdaden  berde  sere 
Vore  Gode,  onsen  bere; 
Want  tgberecbte,  dit  wilt  leren, 

80  Zaecbt  die  gramscap  ons  beren, 

Ende  wrect  die  overdaet,  om  dat 
Ander  liede  des  doen  te  bat. 

Die  de  quade  tormenten  dan. 
En  mesdoenre  twint  an; 

85  Want  si  vervullen  daer  mede 

Tgbebod  der  gherecbtecbede. 

Die  gbene  die  in  dat  gberecbte 
lemanne  verdoeme[n]  tonrecbte, 
Sijn  met  Gods  vingbere  ghewijst 

90  Ende  verdeelt  ende  verwijst 

Van  Gods  monde,  sijds  gbewes. 
Ende  bi  die  verwijst  daer  es 
Jegben  recbt,  zonder  sine  scout, 
Saels  loen  bebben  menecbfout 

95  In  dat  ewegbe  bemelrike, 

Op  dat  bijt  nam  verduldecblike. 

Van  seven  po  ent  en  die  heren  hebben  selen. 

Here  te  sine  en  es  gheen  spel; 
Want  hen  meer  dan  iemanne  el 
Altoes  behoert  te  sine 
Beide  in  sorghe  ende  in  pine^ 
Hoe  si  dlant  moghen  regeren 
Sfolcs  orbore  ende  te  Gods  eren; 
Want  hoer  lijf  ende  hoer  ziele  sijn  pant, 
Waer  si  hen  bekeren  vore  hare  lant. 

Seven  poente  hebbic  ghelesen 
Die  in  eiken  here  selen  wesen, 
Waer  [hi]  coninc,  hertoghe  oft  grave. 
Dit  es  dierste  poent  der  ave: 

Die  heileghe  kerke  sal  hi  minnen 
Ende  hoer  recht  hare  altoes  kinnen 
Ende  hoer  onrecht  wederstaen; 

Dander  poent  es^  sonder  waen^ 
Gherecht  sijn  in  werken  ende  spreken 
Ende  gherecht  ordeel  niet  breken; 
Terde,  vorsienech  ende  vroet; 
Tfierde,  hoefsch  ende  wel  ghemoet; 
Tfijfte^  vrome  ende  coene  van  live; 
Dat  seste^  melde  ende  rive; 
Tseyende^  hert  ende  fel  den  quaden, 
Eiken  na  sine  mesdaden. 

Nu  willic  u  elc  ontbinden, 
Wat  baten  ghiere  in  selt  vinden. 
Eest  datsi  Gode  minnen 
Ende  hem  vore  almachtech  kinnen, 
Soe  hebbensi  binnen  sijn  ontsien, 
Ende  hoeden  hen  te  bat  vandien 
Dat  es  jeghen  Gods  wille, 
Beide  openbare  ende  stille, 
Ende  quiten  daertoe  sine  scout; 
Ende  God  die  es  hen  hout 

35  Ende  verleent  hen  goet  ende  ere, 

Alsoe  betaemt  enen  here. 
Dander  es  gherechtecheide 

In  woerden  ende  in  werken  beide 

Ende  eiken  recht  ordeel  gheven, 
40  Vrienden,  nichten  ende  neven: 

Soe  houdensi  tghebod  ons  heren 

Ende  sijn  vol  groeter  eren 

Ende  volvullen  gherechtechede , 

Daer  in  leeght  al  salechede. 
45  Oec  hebbensi  groten  lof  vandien; 

Die  quade  selense  ontsien, 

Ende  si  quiten  mede  hoer  scout; 

Want  dat  landshere  ierst  ghewout 

Ende  macht  op  ertrike  ghewan, 
50  Dat  was  om  dat  elc  man 

Den  andren  tsine  soude  gheven 

(Dus  was  landshere  ierst  verheven), 

Ende  cracht  ende  valscheit  achter  steken, 

Ende  alle  quade  dinghe  breken, 
55  Ende  houden  die  mate  knechte 

Jeghen  die  mechteghe  te  rechte. 

Terde  es  vroescap  ende  bescheden  sin : 

Hem  en  bedarf  oec  twint  te  min; 

Want  die  een  landscap  berechten  sal, 
60  Bedarf  wel  wijsheit  zonder  ghetal 

Ende  oec  wise  liede  daertoe, 

Die  hem  gheraden,  spade  ende  vroe; 

Want  die  zaken  sijn  menegherande , 

Die  ghevallen  achter  lande. 
65  Daertoe  hoert  vele  wijsheiden, 

Salmense  alle  wel  bescheiden. 

Een  wijs  man  seeght :  Wee  den  lande ! 

Dat  staet  in  eens  kints  hande ! 

Een  ander  wise  doet  ons  oec  weten: 
70  Wee  den  lande  wies  prinche  vroech  eten! 

Dats  te  verstane,  dat  die  heren 

Hen  daer  toe  selen  keren, 

Dat  si  nuchter  ende  sober  sijn 

Ende  altoes  sparen  den  wijn , 

Dat  hi  hoer  sinne  niet  en  leide 

IJte  rechter  bescheedenheide ; 

Want  danxtelecste  dinc  dat  es, 

Dats  een  landshere,  sijds  ghewes, 

Die  haestech  es  ende  onbescheeden  man 

Ende  uut  hem  selven  wilt  werken  dan. 

Daeromme  selensi  leiden 

Met  groeter  bescheedenheiden 

Al  hoer  dinghen  ende  met  rade^ 

Ende  daer  in  bliven  vroech  ende  spade. 

Dat  vierde  es  hoefsch  ende  goedertieren 
Dat  hoert  wel  thoren  mainieren; 
Want  enen  here  voeght  wale 
Ghestade  ende  hoefsche  tale 
Goedertieren  onder  die  liede, 
Niet  fel  op  sine  maisniede, 
Oetmoedech  ende  sachte: 
Soe  sal  hi  met  crachte 
Ghemint  sijn  ende  liefghetal 
Onder  sine  liede  over  al. 
Nochtan  soe  en  costet  twint 
Hem  die  alsoe  es  ghesint. 
Soe  hogher  es  die  here, 
Soe  bat  betaemt  sire  ere 
Beide  oetmoet  ende  mate 
In  woerde  ende  in  ghelate; 
Want  uut  oetmoede  spruten  can 
Al  dat  volmaken  can  den  man. 
Ets  gheseit  over  vele  jare: 
Soe  hogher  hals,  soe  weeker  bare. 
Niet  daer  bi,  onder  die  grote 
Oft  onder  overmoedeghe  ghenote 
Machmen  toghen  hoghen  moet, 
Alst  emmer  alsoe  sijn  moet. 

Die  dit  te  poente  doen  can, 

iio  Daer  soe  hangt  wijsheit  an. 

Dat  vijfte  es  scamel  ende  melde, 
Wat  holpe  dat  ic  langhe  telde? 
Meltheit  es  soe  hoghen  have, 
Datter  cume  gnoech  ave 

115  Seiden  alle  die  leven. 

Here  die  te  poente  can  gheven 
Hem  nes  twint  te  swaer  te  doene. 
Sijn  tenten  ende  pauwelioene 
Winnen  starke  borghe  ende  staden; 

120  Hem  en  wille  nieman  scaden; 

Al  die  werelt  es  sijn  vrient: 
Des  heeft  sijn  gheven  verdient. 
Al  tfolc  poeght  om  sine  vrome; 
Waer  hi  comt,  hijs  willecome 

125  Ende  vint  vriende  in  elke  stat 

Ende  vordert  sinen  wille  te  bat. 
Vree,  ghierech  landshere 
Mach  alse  wel  hebben  ere. 
Als  een  jarech  kint  mach  sijn 

130  Een  volmaect  astronomijn. 

Gheven  hoeght  ende  werd  den  man, 
Die  te  poente  gheven  can 
Ende  sijn  gheven  wille  leiden 
Met  groeter  bescheedenheiden. 

135  Van  ghevene  willic  neder  legghen, 

Want  ic  wilder  hier  na  af  segghen. 

Dat  seste  poent  es  stout  ende  coene: 
Dat  staet  enen  here  wel  te  doene. 
Als  en  here  comt  te  stride 

140  Met  sinen  volke,  soe  sal  hi  blide 

Ghelaet  toenen  ende  onvervaert, 
Ende  hem  sceppen  te  wighe  waert 
Soe  coenlec  dat  tfolc  al 
Mids  sijn  ghelaet  vercoenen  sal. 

145  Oec  soe  sal  hi  spreken  dan 

Sinen  volke  troestelec  an: 

Dat  salse  vercoenen  sere. 

Oec  soe  sal  die  lands  here 

Talre  vorst  vore  tiden^ 

Alsmen  ute  port  om  striden, 

Ende  sal  helpen  dan  viseren 

Sine  scaren  ende  ordeneren 

Ende  wijslee  die  bedriven ; 

Ende  selve  sal  hi  bliven 

Achter  inder  lester  scaren 

Ende  metten  besten  hem  bewaren; 

Want  hi^  des  sijt  ghewes^ 

Van  hen  allen  thoeft  es; 

Ende  ghebrake  sijns  allene, 

Soe  soude  al  there  ghemene 

Ontdaen  sijn  ende  ghescoufiert; 

Want  alse  thoeft  failgiert, 

Soe  failgiere[n]  alle  die  lede. 

Daeromme  sal  des  heren  stede 

Sijn  in  die  achterste  scare. 

Ende  al  werdt  die  here  gheware 

Dattie  vorste  scaren  vlien^ 

Nochtan  sal  hi  voert  tien, 

Oft  op  sine  stede  bliven 

Ende  coene  ghelaet  driven: 

Soe  selen  hen  die  vluchteghe  zaen 

Scamen  datsi  hebben  mesdaen, 

Ende  die  hant  weder  omme  keren 

Ende  zeghe  lichte  vechten  met  eren. 

Maer  es  die  here  ververt, 

Oft  trect  hi  iet  achterwert, 

Soe  verliest  hi  thant  den  strijt: 

Dits  bekent  te  menegher  tijt; 

Want  tsheren  lichame,  sijt  ghewes, 

Vore  alle  sijn  volc  daer  pant  es. 

Oec  selenne  sine  omsaten 

Vele  te  bat  in  rasten  laten 

Ende  jeghen  hem  steken  node, 

Dan  oft  hi  fadde  ware  ende  blode. 
185  Hier  bi,  alsic  hebbe  ghelesen, 

Selen  here[n]  coene  wesen. 

Dat  sevende  poent  voeght  heren  wel; 

Dats  datsi  stuer  ende  fel 

Selen  sijn  den  quaden, 
190  Die  met  o verdaden 

Ende  met  valscheiden  om  gaen 

Ende  donnoesele  gherne  bevaen, 

Sijn  si  groet,  sijn  si  clene. 

Hier  met  selensi  rene 
195  Hoer  lant  maken  ende  vrien 

Van  alrehande  quadien; 

Want  si  sijn  lant  selen  vlien, 

Om  datsi  dien  here  ontsien. 

Die  goede  selen  om  dese  zake 
200  Bliven  in  rasten  ende  in  ghemake. 

Dit  sijn  seven  poente  van  eren, 

Die  wel  voeghen  landsheren; 

Ende  soe  wie  datter  een  laect, 

En  es  niet  landshere  volmaect. 


Wat  lieden  heren  hebben  selen  thoren  7'ade. 

Heren  selen  thoren  rade 
Goede  liede  ende  ghestade 
Nemen  ende  oec  vroede, 
Comen  van  goeden  bloede, 
5  Die  ghesien  hebben  ende  ghehoert. 

Die  weten  wat  toe  beboert 
Enen  landshere  van  rechte; 
Ende  scuwen  scalke  knechte. 
Die  van  nieute  sijn  op  ghetreken, 
10  Die  met  twee  tonghen  spreken 

Ende  den  here  volghen  al  sire  daet. 
Weder  si  goet  si  ofte  quaet, 


12 


Ende  hoers  selfs  bate  mere 
Minnen  dan  hoers  heren  ere. 

Dat  van  goeden  tronke  es, 
Sijt  des  seker  ende  ghewes 
Dat  het  ter  doeght  ieer  tiet 
Dan  datter  af  en  quam  niet. 
Nochtan  valt  selcstont  contrare, 
Maer  men  werd  dicst  gheware 
Dat  elc  te  sinen  aerde  keert, 
Als  ons  Aristotiles  leert. 

Al  es  een  here  landshere, 
Hine  heeft  der  wijsheit  nimmere, 
No  coenheit  no  heren  leven, 
Dan  hem  nature  heeft  ghegheven, 
Ende  hi  en  es  maer  een  man; 
Daer  bi  sal  hi  hem  nemen  an 
Vrome  liede  ende  wise, 
Die  van  heren  avise 
Ghehoert  hebben  ende  ghesien 
Ende  hem  wijslee  met  dien 
Bewaren,  vroech  ende  spade, 
Ende  werken  met  horen  rade. 

Landshere  ende  elc  hoeghe  man, 
Die  heren  voere  niene  can, 
Es  als  ene  tortise  die 
Licht  no  claerheit  en  gaf  nie. 

Die  eens  heren  raet  sal  sijn, 
Viere  poente  scone  ende  fijn 
Horen  hem  van  rechte  toe: 
Nu  hoert,  ic  sal  u  segghen  hoe. 

Dierste,  alsoe  ic  scouwe, 
Dats  gherecht  sijn  ende  ghetrouwe; 
Want  hi  bewaren  sal  sinen  here 
Ane  lijf,  ane  goet  ende  ane  ere, 
Ende  recht  ende  redene  oec  anesien 
Van  allen  dinghen  die  ghescien; 
Want  die  rechtre  es  van  onrechte, 

5o  Sal  onrecht  scuwen  met  rechte 

Ende  recht  altoes  doen  voert  gaen, 
Alsic  u  hier  vore  dede  verstaen. 

Dander  poent  es  wijshede, 
Daermen  den  here  ende  dlant  mede 

55  Berechten  sal^  vroech  ende  spade; 

Want  sonder  cracht  van  wisen  rade 
En  machmen  dlant  berechten  niet: 
Soe  mesHjc  eest  dat  ghesciet. 
Ende  altoes  salmen  zonderlinghe 

60  Wel  bewaren  twee  dinghe: 

Dierste  es  datmen  bestimme  alsoe 
Sheren  renten  dat  hi  ghedoe 
Eerlij  c  na  sinen  staet, 
Dat  hi  en  darf,  hoe  dat  gaet, 

65  Sine  hant  van  eneghen  treken 

Ane  sire  liede  goet  steken, 
Waer  bi  dat  hi  valle  om  dat 
In  Gods  ende  des  menschen  hat. 
Dander  es,  als  menegherande 

70  Discoert  comt  tusschen  die  lande  ^ 

Datmen  dat  payse  metter  spoet; 
Want  orloghe  en  was  noyt  goet 
Noch  eerlijc,  alsoe  men  leest, 
En  hadde  op  Gods  viande  gheweest, 

75  Oft  om  te  behoudene  dlant, 

Als  ons  Catoen  doet  bekant. 
Die  dat  ghebiedt  van  rechte 
Datmen  omme  dlantscap  vechte. 
Dat  derde  poent  volght  hier  an: 

80  Dats  dat  eens  heren  raedsman 

Niene  si  ghier  om  gheniet. 
Daer  mochte  groet  verdriet 
Af  comen  ende  onneere. 
Beide  den  lande  ende  den  here; 

85  Want  ghierecheit  maect  soe  ontsint 

Dicke  den  man  dat  hi  en  kint 

Trouwe  noch  waerheit,  wats  ghesciet^ 
Die  dinc  daer  hi  hem  toe  riet; 
Want  dat  ware  scande  boven  scande, 
Dat  een  raetsman  enegherande 
Dinc  sinen  here  raden  soude, 
Die  hi  selve  niet  doen  en  woude. 

Dese  vier  poente  soe  sal 
Elc  raetgave  hebben  al, 
Die  bewaren  wilt  sinen  here 
Ende  daertoe  sijns  selfs  ere. 

Vander  lettren  ende  vander  clergien. 

Een  die  scoenste  vont  die 
Ter  werelt  wart  vonden  ie 
Ende  daer  meer  orboers  leeght  in, 
Dats  die  lettre,  na  minen  sin; 
Want  tfolc  soude  leven  als  vee, 
En  daedt  die  lettre,  min  no  mee; 
Want  al  vergheten  bliven  soude 
Dnuwe  testament  ende  doude, 
Daer  al  onse  gheloeve  in  leit; 
Want  smenschen  ghedinkelecheit 
Metten  mensche  cort  vergaet. 
Nu  merct  noch  meer  ende  verstaet: 
Gramarie  ende  Logike, 
Geometrie  ende  Visike, 
Rethorike,  Astronomie, 
Ende  die  heileghe  Theologie, 
Decrete  ende  Decretale 
Ende  dat  Loy  altemale 
Ende  meneghe  scone  Hystorie, 
Daer  af  goet  es  die  memorie, 
Ende  vorwaerden  daertoe  mede 
Die  mids  chartren  houden  stede. 
Waren  langhe  te  nieute  ghegaen, 
En  hadt  die  lettre  ghedaen. 

Nochtan  en  dochte  die  lettre  twint, 
En  daedt  dscrivere  diese  kint 
Ende  in  den  boec  formeren  can. 
Lettre  noch  scrivere  nochtan 
En  dochten  beide  niet  een  oert^ 
En  daedt  die  dichtre  die  de  woert 
Ende  den  sin  vandier  materiën 
Scone  can  setten  ende  scerien, 
Te  rechte  poenten  ende  spellen^ 
Ende  op  sijn  recht  dat  voert  vertellen. 
Vanden  dichtre  latic  nu  staen, 
Ende  wille  op  clergie  voert  gaen; 
Want  van  dichtene  salie  u  mere 
Hier  na  segghen^  ans  mi  ons  here. 

Die  hoeghste  conste  die  es 
Ende  dedelste,  sijds  ghewes, 
Ende  die  swaerste,  dats  clergie. 
Hine  wart  gheboren  nie 
Diese  te  gronde  conste  gheslaen; 
Want  clergie,  sonder  waen, 
Comt  ute  Gode,  die  nieman 
Te  volle  verstaen  en  can. 

Al  die  consten,  sekerlike, 
Die  behoren  ten  ertrike, 
Die  sijn  met  allen  rechte 
Der  edelre  clergien  knechte 
Ende  bastaerde  jeghen  hare; 
Want  clergie,  dats  openbare, 
Es  gheesteleke  conste  van  dien 
Datmense  tasten  en  mach  no  sien, 
Mar  al  gripen  moet  metten  zinne; 
Ende  sine  wil  ooc  nerghent  inne 
Dan  daer  puer  si  die  zin, 
Daer  gheen  quaet  wille  en  si  in; 
Want  hi  seit,  die  wise  man. 
Dat  wijsheit  niet  comen  en  can 
Inden  ghenen,  lade  noch  stille, 

Die  binnen  is  van  quaden  wille. 

Het  esser  zeven ,  dat  weet  wale , 
Consten  gheheten  liberale, 
Die  edel  sijn  ende  zonderlinghe  fijn 
Ende  der  andre  consten  vrouwe  zijn. 

Deerste  sijn  Gramaria  ende  Logike, 
Daer  na  Geometrie  ende  Musike, 
Arismetrike  ende  Astronomie 
Ende  die  heylighe  Theologie. 

Gramarie  leert  ons  spreken 
Ende  te  pointe  uut  reken 
Beide  sin  ende  ooc  woort 
Ende  pointelij c  dat  zegghen  voort. 
Te  rechte  scriven  ende  spellen, 
Te  pointe  dat  voort  vertellen, 
Ten  minsten  hoort  dit  den  dichtren  toe 
Ic  sal  u  wel  namaels  zegghen  hoe. 

Logike  die  leert  openbare 
Dat  bescheet  tusschen  valsch  ende  ware 

Geometrie,  wildijt  weten, 
Leert  te  rechte  lant  meten 
Ende  ooc  alrehande  mate, 
Daer  aan  leghet  grote  bate. 
Musike  die  leert  u  voort 
Sanc  ende  al  dat  daer  toe  hoort. 

Arismetike,  dat  en  is  gheen  spel, 
Leert  u  rekenen  ende  tellen  wel. 

Astronomie  can  leren 
Vanden  firmamente  dat  keren, 
Hoe  die  sterren  houden  haer  stede. 
Hare  cracht  ende  hare  virtuui  mede. 

Die  Theologie  coomt  int  leste: 
Dats  die  heilichste  ende  die  beste 
Van  dien  ghi  mi  horet  ruren ; 
Want  si  ontbint  die  scrifturen, 
Daer  alle  onse  salicheit 
Ende  onse  ghelove  mede  in  leit. 

Ende  leert  ons  daer  toe  salichlike 

ïoo  Den  rechten  wech  te  hemelrike. 

Dit  sijn  die  aerten  liberale, 
Daer  uut  spruten,  weet  dat  wale, 
Alle  die  consten  die 
Behoren  ter  clergie. 

105  Sulke  ooc  consteneren 

Willense  anders  termineren ; 
Maer  aldus  als  ghi  nu  hoort 
Gafse  mi  mijn  meester  voort. 

Ghelijc  als  ghi  mi  nu  hoordet  lien 

ïio  Van  zeven  consten  der  clergien, 

Also  sijn  inder  leekere  hant 
Ooc  zeven  consten  becant, 
Daer  dandre  alle  uut  risen. 
Nu  hoort  y  ic  salse  u  wisen : 

115  Smeden  ende  lantwinninghe , 

Wolle  werc  ende  scepinghe, 
Nayen  ende  arsatrie  dan, 
Conste  van  ghietene  volghet  hier  an, 
Gout,  metael,  zilver  ofte  loot, 

120  Ofte  ander  mine,  cleine  of  groot. 

Dese  sijn  bastaerde  ghenant. 
Om  dat  mense  werct  mitter  hant. 
Die  sijn  die  zeven  principale, 
Daer  bina  uut  comen  te  male 

125  Die  ander  ambochte  diemen  pliet, 

Diemen  en  mochte  ontberen  niet. 

Maer  die  zwaerste  conste ,  sekerlike , 
Diemen  weet  in  aertrike, 
Die  subtijlste  ende  meest  gheêert  met, 

130  Dats  die  lettre  ,  dat  ghijt  wet. 

Datsi  van  allen  die  zwaerste  es, 
Moghedi  hier  bi  sijn  ghewes : 
Met  allen  ambachten,  wildijt  weten, 
Machmen  lachen ,  spreken  ende  eten , 

135  Ofte  yet  peinsen  weder  ende  voort 

P.  II. 

Dattien  ambochte  niet  en  behoort; 
Maer  in  die  arte  der  scrifturen 
Machmen  cume  een  lit  ruren, 
Peinsen ,  lachen  noch  singhen , 

140  Noch  anders  dincken  om  ghene  dinghen 

Dan  die  scrifture  hevet  in : 
Daer  toe  so  gaet  al  die  sin 
Die  wile  datmen  daer  over  es 
Ende  anders  niet,  des  sijt  ghewes; 

145  Maer  die  smeedt,  weeft  ofte  nayt, 

Ofte  met  scepen  in  die  zee  wayt, 
Mach  anders  peinsen,  wille  hi, 
Eten ,  lachen ,  spreken  daer  bi. 
Weet  00c  dattie  arbeit 

150  Die  aen  die  scrifture  leit, 

Moeyet  alle  des  menschen  leden 
Van  boven  tote  beneden, 
So  dat  niement  dat  weten  en  mach 
Van  den  ghenen  dies  noit  en  plach. 

155  Hooft,  scouderen,  rugghe,  bene 

Ende  die  lichame  al  ghemene 
Worden  moede  van  dier  scrifturen ; 
Nochtan  en  sietmen  nemmermeer  ruren 
Dan  cume  deene  hant  : 

160  Dits  den  scrivers  wel  becant. 

Die  zekerste  conste,  die 
Salichste  die  was  ye , 
Dats  den  volke  die  waerheit  leren 
Ende  wisen  die  ghebode  ons  heren  ^ 

165  Hoe  si  comen  ten  ewighen  lande; 

Ende  dese  sijn  tweerhande : 

Sulc  predict  dat  Gods  woort 
Ende  leert  den  volke  voort 
Ende  leefter  00c  selve  na. 

170  Dese  sal,  alsic  versta, 

Voor  Gode  sijn  ghecroont 
Ende  met  groten  lone  gheloont; 

Want  hi  slacht  der  zonnen  dan , 

Die  haer  licht  uut  gheven  can 
175  Optie  werelt,  hier  ende  daer, 

Ende  blijft  zelve  even  claer. 

Sulke  connen  Gods  woort  uut  gheven , 

Diere  selve  en  twint  na  leven. 

Dese  slacht  der  kaersen,  hoe  soot  vaert, 
180  Die  enen  andren  licht  ende  haer  selven  vertaert. 

Dese  sullen  ewelike 

Sitten  inden  helschen  slike, 

Om  datsi  andren  tgoede  leren 

Ende  selve  noch  tan  archeit  hanteren. 
185  Met  gheenre  consten,  waerlike, 

En  machmen  dimmen  so  hoochlike 

Alse  met  consten  van  clergien, 

Dies  ghi  mi  wel  sult  lien: 

Eens  smeeds  ofte  eens  wevers  zone, 
190  Die  selve  in  sinen  persone 

Wel  gheseedt  is  ende  goet, 

Mach  ghewinnen  sulken  spoet 

Dathi  paeus  wort  of  cardinale, 

Bisscop  ofte  officiale, 
£95  Of  coomt  tot  also  groter  machte, 

Dathi  wel  al  sijn  gheslachte 

Te  groten  state  heffen  mach, 

Dat  voren  also  neder  lach, 

Als  ghi  daghelijcs  moghet  sien; 
200  Want  die  kerke  heeft  in  dien 

Hare  ordinancie  gheset, 

Dat  haer  goet,  als  ghi  wel  wet, 

En  mach  emmer  versterven  twint 

Op  neve,  op  nichte  noch  op  kint, 
205  Maer  den  ghenen  te  ghevene 

Dies  waerdich  is  van  levene 

Ende  ghelettert  also  voort, 

Also  te  sinen  state  behoort. 

Men  sal  aensien  ghene  edelhede, 


Rijcheit  noch  raaechscap  mede. 

Ghifte  noch  ander  onste  en  ghene, 

Dan  onsen  here  Jhesum  Cristum  allene 

Ende  doghet  ende  conste  vanden  man, 

Wiene  droech  of  wiene  wan. 

Wie  anders  doet  in  dese  sake, 

Is  rechte  een  symoniake; 

Want  Symon  hiet  deerste  man 

Die  provende  met  cope  ghewan, 

Ende  na  dien  Symon,  wildijt  weten, 

Is  symonie  gheheten. 

Sijn  gheslachte  ende  sine  maghe 

Meerren  noch  alle  daghe 

Inder  heyligher  kerken  zere: 

Dat  beter  God,  onse  here! 

Alle  princhen  ghemene 
Ende  al  tfolc  groot  ende  clene 
Sullen  die  clergie  eren, 
Ende  sonderHnghe  lands  heren, 
Die  uter  clergien  leren 
Hoe  datsi  sullen  regeren; 
Want  hem  al  niet  kenlijc  en  es. 
Die  wise  clerc  Aristoteles 
Ende  ander  meestre  screven . 
Hoe  lands  heren  soude[n]  leven. 

In  ouden  tiden,  alsic  merke. 
Waren  princhen  meest  clerke. 
Wel  gheleert  inder  scrifturen, 
Beide  van  rechte  ende  van  naturen, 
So  datsi  selve  mochten  verstaen 
Welc  goet  of  quaet  ware  ghedaen. 
Ende  want  nu  of  gheleit  is  dat, 
So  behoeven  si  vele  te  bat 
Wise  clerke  te  hebben  bi  hin; 
Want  alse  die  natuerlike  zin 
Wijs  is  ende  wel  gheraect, 
Ende  hi  ooc  dan  mede  smaect 


21 


Wijsheit  die  clergie  gheeft, 

Ende  deen  mitten  andren  cleeft, 

So  is  die  wijsheit  meerre  dan 
250  In  enen  pueren  leken  man. 

Mar  ghierichede  vanden  goede 

Verwint  so  der  clerken  moede, 

Datsi  haer  wijsheit  meest  keren 

Om  hulde  te  hebbene  der  heren, 
255  Daer  si  provende  ende  goet  of  ontfaen, 

Ende  laten  die  wijsheit  stille  staen , 

Ende  en  segghen  hem  dat  ware  niet. 

Al  dit  selve  00c  ghesciet 

Haren  biechtren ,  dats  jammer  groot 
260  Clergie  soude  met  rechte  bloot 

Hare  wijsheit  baren,  waer  si  ware; 

Want  si  slacht  der  zonnen  clare, 

Die  haer  licht  sprayt  op  al  dat  leeft, 

Ende  lichts  nochtan  niet  te  min  en  heeft. 
265  Aldus  is  clergie,  alsict  versinne, 

Boven  alle  consten  coninghinne. 

Wel  hem  diese  binnen  heeft 

Ende  clerkelijc  dan  daer  mede  leeft, 

Sonder  nijt  ende  ghierichede! 
270  Dit  so  laet  ic  hier  mede. 

Hoe  die  hier  s  dichten  sullen  ende  ivat  si  hantieren  sullen. 

Om  dat  die  leeke  van  allen  zaken 
Rime  ende  dichte  willen  maken 
Ghelijc  clerken ,  dat  wonder  es , 
So  hebbic  mi  bewonden  des 
5  Dat  ic  nu  wil  bringhen  voort 

Wat  enen  dichter  toe  behoort, 
Die  te  rechte  sal  dichten  wel; 
Want  dichten  en  is  gheen  spel. 

Drie  pointen  horen  toe 
10  Eiken  dichtre,  ende  segghe  u  hoe: 

Hi  moet  sijn  een  gramarijn^ 
Warachtich  moet  hi  ooc  sijn^ 
Eersaem  van  levene  mede: 
So  mach  hi  houden  dichters  stede. 

Gramarie  is  deerste  sake; 
Want  si  leert  ons  scone  sprake^ 
Te  rechte  voeghen  die  woorde 
Elc  na  sinen  scoonsten  accoorde  . 
Te  rechte  scriven  ende  spellen 
Ende  dat  pointelijc  voort  vertellen. 
Men  sal  ooc  voren  versinnen^ 
Hoemen  dat  dicht  zal  beghinnen , 
Middelen  ende  daer  toe  enden, 
Ende  uter  materiën  niet  wenden. 
Dat  prohemium  int  beghin 
Sal  verstandenisse  hebben  in 
Van  datter  volghet  na; 
Auctoriteite ,  alsic  versta, 
Ende  exemple  daer  toe  mede 
Sullen  hebben  propre  stede, 
Daer  hem  behoort  te  stane 
Na  datter  materiën  hoort  ane; 
Dat  einde  vanden  dichte  sal 
Dat  voorste  besluten  al, 
Ende  daer  toe  setten  proper  woort 
Also  tier  materiën  hoort. 
Aldus  moet  die  dichtre  sijn 
Van  rechte  een  gramarijn; 
Want  die  niet  en  versinnet  des 
Wat  consten  gramarie  es, 
Alse  leecke  liede,  die  en  moghen 
Te  goeden  dichters  niet  doghen; 
Want  sine  hebben  gheen  fundament 
Daer  men  recht  dichten  in  kent. 
Wat  helpter  vele  of  ghelesen? 
Hi  moet  een  gramarijn  wesen 
Ende  te  minsten  connen  sine  parten 

Dat  is  tbeghin  van  allen  arten : 
Die  des  niet  en  weet,  sijts  ghewes 

50  Dat  hi  gheen  goet  dichter  en  es 

Noch  dichter  00c  en  mach  sijn , 
Is  hi  Walsch ,  Dietsch  of  Latijn. 

Tander  point  dat  ic  seide, 
Dat  is  warachticheide. 

55  Met  rechte  sullen  dichters  plien 

Datsi  loghene  sullen  vlien ; 
Want  een  dichtere  dats  een  poëte, 
Die  wel  wil  datmen  wete 
Sine  lere  ende  sine  scrifture  , 

60  Ende  dattie  00c  ewelike  dure. 

Vintmen  sine  scrifture  valsch  dan, 
So  en  sal  nemmermeer  man 
Hem  van  rechte  gheloven  voort; 
Want  hi  heeft  dichten  verboort 

65  Ende  verloren  dichters  name , 

Ende  sal  hebben  des  ewelike  blame. 

Twee  dinghen  sijn  onder  dandre  al 
Daer  men  niet  in  lieghen  en  sal. 
Hystorien  dat  sijn  deene; 

70  Want  om  saken  en  ghene 

En  salmen  daer  in  lieghen  een  haer ; 
Want  wilen  in  doude  jaer 
En  moeste  dichten  nieman 
Dan  hi  diese  scouwede  an, 

75  Alse  Darijs  Troyen  dede: 

Hi  sach  selve  die  waerhede 
Vanden  orloghe  altemale^ 
Dat  hi  screef  scone  ende  wale 
Also  hijt  sach  mitten  oghen; 

80  Want  en  hadde  niement  moghen 

Bescriven  dan  hi  diet  sach; 
Wantmens  doe  ghemeenlijc  plach^ 
Ende  noch  met  rechte  soude, 
Waert  datmen  trecht  doen  woude. 

85  Daer  omme  heet  ment  hystoria: 

Hystoria  y  alsic  versta, 

Coomt  van  hysteron ,  ic  hout  in  dien: 

Dats  Griecsch  ende  luudt  also  vele  als  zien 

Om  datmens  niemene  betrouwe 
90  Dan  den  ghenen  diet  aen  scouwe. 

Hier  bi  zullen  die  dichtens  plien 

Harde  nauwe  voor  hem  zien, 

Als  si  van  hystorien  maken. 

So  nauwe  vallen  die  zaken 
95  Datmen  uut  der  waerheit  keert, 

Als  ons  een  wijs  man  leert, 

Ende  tyen  sulken  ere  an 

Dies  noit  scout  en  ghewan, 

Ende  sulken  werpen  si  in  donnere 
100  Die  wel  waert  is  alre  ere. 

Dit  doet  een  deel  onwetenthede , 

Ende  nijt  wercter  dicke  mede 

Ende  00c  onste  van  gronde, 

Die  de  waerheit  slaet  van  monde. 
105  Hier  bi  blijft,  voorwaer  gheseit. 

Verholen  menighe  vromicheit, 

Menighe  duecht  ende  scone  daet, 

Die  nidicheit  van  monde  slaet. 

Dat  jammer  is  sonder  verdrach, 
iio  Dat  elc  niet  ghenieten  en  mach 

Sijnre  doghet  ende  sijnre  archeit  metr 

Dit  ware  nochtan  gherechte  wet. 

Die  heilighe  scrifture  seit  albloot 

Dat  loghenen  die  ziele  slaen  te  doot^ 
IC5  Ende  dat  wi  zullen  antwoorden 

Van  allen  ydelen  woorden, 

Daer  die  rechte  rechtre  sal 

Doemen  dese  werelt  al. 

Jacob  van  Maerlant,  die  vader 
120  Is  der  Dietsche[r]  dichtren  algader. 

Schelt  zere  die  loghenieren. 

Die  valsche  materiën  visieren, 
Die  si  subtijllijc  connen  cleden 
Ende  met  sconen  woorden  leden: 
Als  Kaerlen  ende  Octaviane, 
Den  welken  si  draghen  ane 
(Ende  ooc  andren  goeden  lieden) 
Dinc  die  hem  noit  en  gheschieden. 
En  betaemt  haerre  eren  niet 
Datmen  dese  belieghe  yet, 
Want  men  machse  ghenoech  prisen 
Metter  waerheit  in  vele  wisen. 

Men  leest  dat  Kaerle  voer  stelen: 
Ic  segt  u,  al  zonder  helen, 
Dat  Kaerl  noit  en  stal. 
Sulke  maken  ooc  ghescal, 
Dathi  Kaerle  hiet  die  man, 
Om  datten  sijn  vader  wan 
Op  enen  waghen,  aen  een  dienst  wijf. 
God  die  gheve  hem  onlanghe  lijf, 
Die  dese  loghene  dachte 
Ende  eerst  in  plaetsen  brachte! 
Want  Puppijn,  sijn  vader,  was 
Een  heilich  man,  sijt  zeker  das, 
Ende  wan  Kaerle  aen  sijn  vrouwe, 
Die  hi  ghegheven  hadde  trouwe 
Mids  der  heiligher  kerken  raet. 
Sijn  moeder  hiet  ver  Baertraet, 
Ende  was  dochter,  wi  lesent  dus. 
Eens  keisers,  hiet  Eraclius. 
Sijn  ouder  vader,  wildijt  weten, 
Was  Kaerl  Marteel  gheheten 
Ende  was  in  overspele  ghewonnen; 
Maer  niet  wi  gheweten  en  connen 
Weder  op  karre  ofte  op  waghen : 
Ic  en  hoords  noit  boec  ghewaghen. 

Si  doen  ons  ooc  verstaen , 
Dat  keyser  Octaviaen 

Bi  Lueven  wart  gheboren 
In  een  stede,  die  wi  horen 
Noemen  Ten  Zeven  Tommen 
Mi  dunct  datsi  zere  dommen 
Die  dese  loghene  maken  cont, 
Daer  si  mede  verliesen  haren  stont. 
Octavianus  moeder  was 
Julius  zuster,  alsic  las, 
Gheboren  uut  Romen  der  stat. 
Wat  node  hadde  dese  vrouwe  dat 
Si  vier  hondert  milen  van  daer, 
Op  een  velt  woeste  ende  blaer, 
In  couden  ende  in  winde, 
Ligghen  zoude  van  kinde? 
Ondanc  hebben  si  diet  peinsen 
Ende  dusdane  loghene  veinsen ! 
Want  si  daer  moort  werken  an, 
Die  belieghen  dus  goeden  man: 
Men  soude  hem  dichten  verbieden. 
Hets  waer,  si  willen  den  lieden 
Yet  nuwes  bringhen  te  voren, 
Om  dat  sijt  gherne  horen , 
Ende  dat  sire  lichte  aen  winnen 
Ofte  haren  name  doen  kinnen. 

Hets  waer,  Ysopus  ende  Aviaen 
Dichten  ende  doen  verstaen 
Ghedichten  van  vele  zaken, 
Van  dieren  alse  datsi  spraken: 
Dats  om  leringhe  diere  uut  gaet, 
Daer  men  des  volcs  wesen  bi  verstaet ; 
Ende  menighe  ander  rime, 
Als  van  Reynaerde  ende  Ysegrime, 
Brunen  den  bere  ende  den  das. 
Dat  dese  dinc  vonden  was, 
Was  al  om  lere  ende  wijsheit. 
Als  ic  u  voren  hebbe  gheseit; 
Want  een  sin,  die  is  zwaer, 

Die  maken  exemple  claer; 

Want  in  parabolen  God  selve  sprac 

Sine  sermoene  die  hi  vertrac. 

Men  mach  ooc^  dat  ghi  dat  wet, 

200  Een  boerdekijn  vertrecken  met , 

Al  ist  dat  nie  en  gheschiede, 
Daer  omme  lachen  die  liede , 
Op  dat  en  is  niemens  lachter. 
Nochtan  so  bleeft  beter  achter; 

205  Want  wi  van  allen  ydelen  woorden 

Ten  oordele  sullen  antwoorden. 
Dus  en  salmen  lieghen  niet 
In  hystorien,  wats  gheschiet. 
Dander  willic  u  ruren: 

210  Dat  sijn  heilighe  scrifturen , 

Alse  viten  van  heiUghen  lieden. 
Van  dinghen  die  hem  ghescieden 
Ende  van  wat  ter  heiHgher  kerken  hoort, 
En  salmen  lieghen  niet  een  oort; 

215  Want  die  heilighe  kerke  is  ghesticht 

Op  Jhesum  Cristum,  themelsche  licht, 
Die  allene  is  die  waerhede , 
Daer  ghene  loghene  en  wil  mede. 
Dat  derde  point  vanden  drien 

220  Dies  die  dichters  sullen  plien , 

Dat  is  eerachtiche[i]de , 
Alsic  u  hier  voren  seide; 
Want  dichters  die  in  haer  dichten 
Al  aertrike  willen  berichten, 

225  Papen,  riddren  ende  ander  heren 

Duecht  ende  wijsheit  willen  leren 
Ende  hem  dicke  spreken  na, 
Dese  sullen,  alsic  versta. 
Hem  ten  duechden  keren  mere. 

230  Hets  den  lerare  leellijc  zere, 

Dathi  selve  niet  en  hanteert 
Doghet  die  hi  enen  andren  leert, 

Alse  Cathoen,  die  wise  man, 
In  sinen  boec  wel  spreken  can. 

Nu  merct  dan  wie  dichtren  waren 
Wiien  inden  ouden  jaren: 
Moyses,  onse  heilighe  vader, 
Die  wilen  maecte  algader 
Die  vijf  boeke  scone  ende  fijn. 
Die  dat  beghin  vander  biblen  zijn. 
Josephus,  die  wel  gheraecte, 
Die  der  Joden  hystorien  maecte 
Ende  menich  boec,  als  een  clerc, 
Was  eersaem  in  al  sijn  werc. 

Aristoteles  ende  Catho, 
Seneca  ende  Plato, 
Oracius  ende  Ovidius, 
Boëcius  ende  Orosius, 
Die  dichtren  waren  al  haer  leven 
Ende  some  van  hystorien  screven 
Ende  eersaemlijc  altoos  hanteerden 
Ende  selve  hilden  datsi  leerden. 
Jheronimus,  die  heiHghe  verlichtere 
Ende  die  edele  waerde  dichtere, 
Trac  die  bible  met  zire  pine 
Uten  Ebreeusche  in  Latine 
Ende  den  zouter  mede  alsoe 
Ende  menich  groot  werc  daer  toe. 
Hi  hilt  altoos  waerhede, 
Waer  hi  quam  telker  stede; 
Want  dat  Latijn,  waerlijc. 
Den  Ebreeuschen  is  so  ghelijc, 
Dat  men  niet  en  wert  gheware  des 
Dat  teen  yet  dan  tander  es. 

Aldus  sullen  dichters  mecken. 
Die  scrifturen  uut  trecken 
Van  eenre  spraken  in  dander  sprake, 
Datsi  om  ghene  zake 
Te  scrivene  en  onderwinden 

Anders  dan  sijt  daer  vinden; 
Want  uut  des  auctoors  woort 
Ende  salmen  niet  gaen  een  oort 
Ende  uter  materiën  winden  twint, 
Alsic  u  voren  dede  bekint. 

Seghebrecht  ooc  van  Gembloos 
Screef  die  waerheit  altoos; 
Want  hi  was  een  coroniste, 
Een  die  beste  die  men  wiste. 

Vincent  ooc  die  Jacoppijn, 
Die  vier  partien  in  Latijn 
Vanden  Spieghel  Hystoriale 
Scone  toe  brochte  ende  wale, 
Was  goet  gramarijn^  dat  ghijt  wet, 
Warachtich  ende  eersaem  met. 

Dit  waren  die  clerke, 
Die  wilen  die  goede  werke 
Toe  leiden  in  ghescrifte, 
Niet  om  onste  noch  om  ghifte, 
Maer  om  ghemeen  oorbaer  daer  toe 
Datse  nature  vermaende  doe. 

Noit  men  ooc  en  ondervant, 
Dat  Jacob  van  Maerlant 
Loghene  dichte  of  voort  brochte, 
Hoe  nauwe  datment  ondersochte; 
Want  sijn  leven  was  eersaem, 
Als  enen  dichter  wel  betaem. 

Wie  recht  dichter  wesen  sal. 
Dat  moet  hem  meest  ofte  al 
Van  naturen  in  sijn  gheboren 
Met  dinghen  die  daer  toe  horen. 
Dient  nature  niet  en  hadde  ghegheven 
Alle  die  ghene  die  nu  leven 
En  soudent  hem  niet  leren  wel; 
Want  dichten  dat  en  is  gheen  spel: 
Het  moet  comen  uut  reynen  zinne, 
Daer  gheen  commer  en  is  inne, 

Ghiericheit  noch  felheit  met^ 
Daer  de  menighe  mede  is  besmet. 

Rechte  dichters,  hoe  dat  vaert, 
Sijn  groots  loons  wel  waert, 
Die  doghet  houden  ende  waerhede 
Ende  eersaem  leven  daer  toe  mede. 
Men  mochter  ontberen  twint; 
Want  dat  nuwe  ende  toude  testamint, 
Alle  rechte  ende  onse  wet 
Ende  onse  ghelove  daer  toe  met, 
Hant  vesten  ende  hystorien, 
Daer  goet  of  sijn  die  memorien. 
Waren  te  niete  al  ghegaen, 
En  hadde  die  dichter  ghedaen, 
Bi  wien  si  behouden  bliven 
Mids  sijn  dichten  ende  sijn  scriven. 

Nu  willic  u  segghen  ter  vaerde. 
Welke  dichters  sijn  van  aerde. 
Sulc  is  die  dicht  van  minnen, 
Om  dat  hi  sijn  lief  wil  ghewinnen  ; 
Sulc  dicht  openbare, 
Om  dat  hi  gherne  name  cont  ware; 
Sulc  dicht  ooc  om  gheniet; 
Maer  dat  dichten  en  is  niet 
Van  naturen  gheboren  in; 
Want  si  dichten  om  ghewin, 
Sonder  der  naturen  beheet. 
Een  rechte  dichtere,  God  weet. 
Al  waer  hi  in  enen  woude, 
Dathi  nemmermeer  en  soude 
Van  dichtene  hebben  danc, 
Nochtan  soude  hi  herde  onlanc 
Sonder  dichten  daer  gheduren. 
Want  het  hoort  te  sire  naturen : 
Hi  en  mochts  niet  laten,  al  woude  h 
Dichten  moet  uut  herten  vri 
Comen  ende  uut  claren  zinne, 

Daer  God  behoude  inne 

Eiken  dichter  die  waerheit  mint! 

Hier  mede  is  dit  dicht  gheïnt. 

Hoe  go  et  ghetroitwicheit  is. 

Een  man  vraechde,  als  ic  las, 
Enen  clerc  die  meester  was , 
Welc  hem  dat  beste  dinc  dochte 
Dattie  mensche  hebben  mochte? 
Die  clerc  seide  openbare 
Dat  dat  ghetrouheit  ware ; 
Want  die  ghetrouwe  waer  int  ghevoech, 
Dade  altoos  sinen  scepper  ghenoech , 
Hem  selven  ende  den  mensche  mede. 
Ende  dat  mids  ghetrouwichede 
Dynghele  staende  bleven 
Hier  boven  int  ewelike  leven, 
Doe  die  quade  yngle  vielen 
Neder  in  die  helsche  wielen, 
Om  die  ontrouwe  van  overdaden 
Die  si  haren  scepper  daden. 
Ende  dat  Noe  ooc  bleef  te  live, 
Sine  drie  zonen  ende  hare  wive. 
Doet  al  verdranc,  clene  ende  groot, 
Ende  een  nuwe  werelt  van  hem  sproot; 
Dat  onse  heilighe  vader  Abraham 
Toter  groter  eren  quam; 
Dat  ooc  Moyses,  in  waerre  dinc. 
Van  onsen  here  die  wet  ontfinc ; 
Dattie  Joden  ooc  voort  mee 
Droghe  ghinghen  over  die  zee  ; 
Dattie  propheten  propheteerden 
Ende  ons  heren  toecoomst  leerden ; 
Dat  Maria  also  scone 
Ontfinc  den  edelen  Gods  zone, 
Ende  om  ons  aenden  cruce  sterf, 


Daer  hi  ons  hemelrike  mede  verwerf: 
Dat  hem  die  heilighen  doden  lieten 
Om  tghelove ,  sonder  verdrieten : 
Dit  heeft  algader  toe  bracht 
Ghetrouheit  mit  haerre  macht. 

Dat  ooc  die  goede  in  hemelrike 
Ten  joncsten  daghe  salichlike 
Comen  sullen  in  godlijc  scouwen^ 
Dat  sal  al  comen  mids  trouwen 
Die  elc  sinen  scepper  dede 
Ende  sinen  evenkersten  mede. 
Trouwe  is  scoonre  of  also  scone 
Alse  die  zonne  aenden  trone; 
Trouwe  scuwet  alle  zaken 
Die  den  mensche  arch  maken; 
Trouwe  gheeft  eiken  tsine, 
Sine  pleecht  niet  ghierich  te  zine. 
Want  also  ghelijc,  des  sijt  ghewes, 
Alse  trouwe  een  tbeste  der  duechden  es, 
Also  ghelike  is  ghierichede 
Van  archeden  een  dat  quaetste  mede. 
Ghiericheit  bringhet  gherne  voort 
Perseme,  roof,  diefte  ende  moort 
Ende  alle  scalke  neringhen, 
Die  den  mensche  ter  hellen  bringhen. 
Ghiericheit  den  mensche  so  verwint, 
Dat  hi  niemens  noot  en  kint 
Ende  begheeft  vader  ende  moeder, 
Kinder,  zuster  ende  broeder. 
Hem  en  roect  niet  wat  yement  zeecht 
Van  dien  daer  sijn  wasdom  an  leecht; 
Hi  laet  die  scande  voor  donnere  gaen. 
Ic  segghe  u  dat  zonder  waen. 
Dat  elc  mensche  altoos  zal 
Den  ghierighen  scuwen  over  al; 
Want  hi  en  spaert  ghenen  man 
Hine  wilre  emmer  winnen  an. 

Hets  herde  sorchlijc,  dat  ghijt  wet, 

70  Datmen  den  ghierighen  set 

Te  berechten  lant  ofte  stat , 
Daer  men  uut  mach  trecken  scat  ; 
Want  si  om  scat  laten  liden 
Die  waerheit  te  menighen  tiden 

75  Ende  ghemenen  oorbaer  daer  toe  mede, 

Daer  menich  lant  ende  stede 
Sere  om  heeft  misvaren. 

Men  leest  also ,  te  waren , 
Datti  Romeine  wilen  ere 

80  Crassuse,  den  groten  here, 

Int  lant  van  Orienten  zanden, 
Om  te  winnen  daer  die  landen 
Ende  te  makene  vromelike 
Onderdaen  den  Roomschen  rike. 

85  Doe  hijt  al  hadde  verwonnen  daer, 

Was  zine  ghiericheit  zo  zwaer 
Den  volke  om  te  hebbene  scat. 
Datten  tfolc  greep  na  dat 
Ende  hebben  ten  selven  stonden 

90  Op  ene  tafle  ghebonden  , 

Ende  goten  hem  also  vele 
Ghesmoutens  gouds  in  die  kele, 
Dat  hire  doot  of  bleef  versmoort 
Ende  scats  versaet  meer  voort. 

95  Als  00c  her  Jacob  van  Simpole  dede , 

Die  overmids  sine  ghierichede 
Brugghe  ende  al  Vlaender  lant 
Den  coninc  werp  uter  hant ; 
Want  die  coninc,  weet  dat  wale, 
100  Hadde  Vlaendren  ghewonnen  te  male, 

Also  dat  Jacob  van  Simpole  waert 
Van  Vlaendren  ghemaect  ruwaert; 
Ende  wert  mids  sijnre  ghiericheit 
Onder  dat  lant  volc  also  leit, 
T05  Dathi  om  [des]  volcs  ontsien 

P.  II. 

Uiit  Briigghe  moeste  vlien 
Bi  nachte  ende  met  haesten  groot, 
Ende  der  Fransoyse  bleven  daer  doot 
Meer  dan  dusent  inder  nachte , 

iio  Dat  sine  ghiericheit  al  toe  brachte. 

Die  coninc  verloos  tlant  al  weder 
Ende  daer  storven  omme  zeder 
Menich  grave  ende  groot  here 
Ende  hondertdusent  volcs  ende  mere ; 

115  Want  torloghe  stont  daer  nare 

Een  deel  meer  dan  dertich  jaer, 
Tote  dat  her  Philips ,  her  Kaerls  zone  ^ 
0[)  wien  versterf  die  Vrancsche  crone, 
Die  Vlaminghe  te  Cassele  verwan. 

120  Daer  storven  twalef  dusent  man. 

Dertienhondert  screef  men  doen 
Ende  achtendetwintich  dat  carnacioen  , 
Doe  der  Vlaminghe  overmoet 
Gheworpen  wort  onder  voet, 

125  Ende  hare  cracht  ende  haer  ghewelt 

Al  te  niet  wert  ghevelt. 

Ooc  is  sul[c]stont  ghevallen  dat, 
I3attie  berechters  van  eenre  stat 
Om  haers  selfs  quade  ghenieten 

130  Ghemenen  oorbaer  achter  lieten, 

Of  datsi  den  here,  Inde  of  stille. 
Lieten  doen  al  zinen  wille 
Jeghen  trecht  vander  stat  gulde, 
Om  te  hebben  des  heren  hulde. 

135  Die  dit  doen,  sijn  quadere 

Dan  dief  is  ofte  verradere; 
Want  si  allene  om  hare^  baten 
Ghemene  bate  achter  laten , 
Dies  si  van  rechten  scouden 

140  Over  qua  et  ende  valsch  zijn  ghehoudcii. 

Hier  omme  so  en  salmen  niet 
Den  ghierighen^  wats  ghesciet, 


35 


In  voordele  van  ambacbte  setten  ; 

Want  si  alle  tgoet  beletten 
145  Dat  hem  te  baten  niet  en  coomt , 

Wient  anders  scaet  of  vroomt. 
Daer  omme  segghic ,  alsic  zeide , 

Dat  goede  ghetrouwicheide 

Gaet  boven  al  te  wensche 
150  Dat  hebben  mach  die  mensche, 

Biden  redenen  die  ghi 

Hier  voren  hoordet  zegghen  mi. 

Die  trouwe  niet  en  mint,  hi  is  sot; 

Want  men  seit :  daer  trouwp  is ,  daer  is  God. 
^55  hebbic  ghehoort  datmen  sprac , 

Dat  trouwe  noit  broots  en  brac.  iï" 

David  doet  ons  bekint , 

Dathi  des  gherechts  mans  kint 

Noit  en  sach  soeken  broot; 
160  Want  God  inder  meester  noot 

Plelpt  ghetrouwelijc  den  zinen , 

Die  hem  ter  doghet  willen  pinen; 

Want  God  selve ,  sijts  ghewes , 

Tbeghin  van  allen  trouwen  es. 


Hoe  goet  ghetrouwe  vrient  es. 

Boven  alle  dinc ,  alsict  scouwe , 
So  gaet  een  vrient  goet  ende  ghetrouwe , 
Maer  selden  mense  vinden  can ; 
Ende  als  si  vonden  sijn  dan 
5  Sal  mense  houden  wijslike, 

Sijn  si  mate,  zijn  si  rike, 
Ende  sal  hem  mit  herten  fijn 
Tharen  oorbaer  ghereet  sijn 
Ende  hem  lieve  doen ,  vrooch  ende  spade , 
10  Beide  mit  rade  ende  mit  dade. 

Mijn  vrient  is  altoos  mijn  ghemic, 
Want  hi  is  een  ander  ic 

3* 

Ende  ic  ben  een  ander  hi. 

Mijn  vernoye  helpt  hi  mi 

Draghen  ende  ic  hem  tsine. 

Wats  beter  bi  te  sine? 

Om  minen  voorspoet  is  sijn  zin 

Also  blide  alsic  selve  bin. 

Daer  mijn  vrient  is,  sijts  ghewes 

Dat  mijns  daer  ghene  breke  en  es; 

Want  hi  voor  mi  is  voorvvaer 

Of  ic  selve  ware  daer. 

Den  maten  vrient  en  salmen  niet 

Versmaden  ,  want  hets  dicke  ghesciet 

Dattie  mate  vrient  heeft  bestaen , 

En  hadde  die  rike  niet  ghedaen. 
Gherecht  vrient  inder  noot 

En  spaert  goet,  let  noch  doot, 

Hine  settet  voor  sinen  vrient  al; 

Mar  dese  vriende  zijn  smal. 

Si  en  sijn  alle  niet  vriende  fijn 

Die  vriende  nochtan  willen  sijn, 

Want  die  vriende,  als  ghi  hier  ziet, 
En  sijn  van  eenre  manieren  niet. 

Sulc  schijnt  andren  vrient,  om  dat 
Hi  vanden  zinen  heeft  te  bat 
Ende  volcht  hem,  lude  ende  stille, 
Algader  sinen  wille, 
Weder  hi  si  quaet  of  goet. 
Al  ist  dat  hi  doet 
Dinghen  die  hem  moghen  deren, 
Die  en  sal  hi  hem  niet  blameren, 
Maer  sal  hem  alles  volghen , 
Om  dat  hine  niet  verbolghen 
En  wil  maken  te  hem  waert. 
Dese  vriende,  hoe  dat  vaert. 
En  es  gheen  vrient,  mar  viant. 
Dat  si  u  over  waer  becant; 
Want  hi  meer  om  sijn  gheniet 


37 


Dan  sijns  vrients  ere  an  siet. 

Noch  so  is  een  ander  maniere 
Van  vrienden  die  vergaen  schiere : 
Dat  sijn  vriende ,  wildijt  weten , 
Die  tsamen  drincken  ende  eten , 
Gaen  of  staen  of  vrien  mede 
Ofte  hantieren  ydelhede : 
Dese  vrienscap  onlanghe  duert, 
Want  si  int  einde  gherne  zuert 
Ende  dicke  keert  in  viantscap , 
Want  die  gront  is  laeu  ende  slap. 

Onnutte  gheselscap,  des  sijt  vroet, 
Heeft  herde  zelden  dat  einde  goet. 
Ende  al  hadde  deen  enigherhande 
Scade,  vernoy  ofte  scande, 
Dander  soude  om  die  zake 
Luttel  sijn  tonghemake; 
Ende  misdede  deen  den  andren  yet, 
Dander  soude  weder  verdriet 
Den  ghenen  doen  ofte  scade, 
Waert  in  rade  of  in  dade, 
Ende  soude  der  vrienscap  van  dien  man 
Al  vergheten  hebben  dan. 
Dese  vrienscap  dooch  luttel  ghenoech ; 
Want  elc  van  hem  sijn  ghevoech 
Voorwaert  settet  alene 
Ende  acht  sijns  ghesellen  clene. 
Dusdane  vrient  salmen  scuwen 
Ende  ten  nausten  niet  betruwen. 
Maer  dien  vrient  in  allen  zinnen 
Salmen  gheloven  ende  minnen, 
Die  sinen  vrient  in  alre  tijt, 
Alse  hi  misdoet,  heymelijc  castijt 
Ende  hem  seit  dat  hem  si  goet, 
Weder  hijs  hem  belghet  of  en  doet, 
Ende  sijn  vernoye  hem  draghen  helpt, 
Ende  sinen  commer  gherne  stelpt. 

Ende  sinen  voorspoet  sijns  selfs  acht, 
Ende  sijnre  eren  altoos  wacht: 
Dits  een  vrient  ter  waerheide , 
90  Als  ic  u  hier  voren  seide. 

Van  Bruesele  Heyne  van  Aken , 
Die  wel  dichte  conste  maken 
(God  hebbe  die  ziele  sine!), 
Maecte  dese  twee  vaersekine: 
95  „Vrient  die  wart  langhe  ghesocht , 

Selden  vonden,  schiere  verwrocht." 
Hi  seide  waer,  dat  verstaet: 
Vrient  is  te  vindene  quaet; 
Maer  gherecht  vrient,  na  mijn  verstaen , 

100  En  is  niet  verwrocht  so  saen ; 

Want  die  zinen  vrient  begheeft 
Om  een  luttel  dathi  heeft 
Ghedaen  jeghen  sijn  gherief, 
En  heeft  den  vrient  niet  herde  lief. 

105  Men  seit  dat  openbare, 

Dat  vrient  beter  ware 
Inden  weghe  dan  ghelt: 
Hier  bi  rade  ic  dat  ghi  selt 
Vriende  maken  telker  stede 

IIO  Ende  die  connen  houden  mede; 

Want  men  seit  dat  gheselscap 
Eens  deels  gaet  voor  broederscap. 


Van  vier  manieren  van  lieden. 

Van  lieden  sijn  vele  manieren, 
Die  dese  werelt  bestieren 
Naest  Gode  ende  staende  houden, 
Die  te  lanc  gherisen  soude[n] 
Soudemense  alle  noemen  schiere; 
Maer  zonderHnghe  isser  viere , 
Sonder  die  welke  niet  en  dochte 
Die  werelt  noch  staen  en  mochte. 

D eerste  dat  sijn  die  heren , 
Die  den  volke  die  wet  leren 
Ende  die  scrifturen  ontbinden 
Daer  si  hemelrike  mede  vinden  , 
Ende  biechten  ende  absolveren 
Ende  die  sacramente  ministreren. 

Dander  sijn  die  heerscapien , 
Die  tfolc  dwinghen  ende  castien 
Van  crachte  ende  van  over  daden 
Ende  van  allen  quaden  daden  ^ 
Ende  doen  tfolc  in  rusten  leven 
Ende  eiken  ooc  tsine  gheven. 

Dat  derde  is  die  ackerman , 
Die  dat  lant  wel  breken  can, 
Te  tide  misschen  ende  sayen 
Ende  sine  vrucht  te  tide  mayen, 
Bome,  planten  ende  cruut, 
Die  ten  tide  bringhen  haer  fruut, 
Daer  die  menighe ,  gheseit  voorwaer , 
Bi  leven  moet  tlanghe  jaer. 

Die  vierde  maniere  es 
Die  coopman  ,  sijts  ghevves , 
Die  tgoet  van  lande  te  lande  vuert 
Ende  hem  dicke  daer  omme  avontuert. 
Hi  halet  tgoet  daer  ment  wint 
Ende  voeret  daer  mens  niet  en  vint 
Ende  daer  mens  niet  hebben  en  mochte , 
Waert  dat  ment  daer  niet  en  brochte 
Daer  sonder  men  niet  en  mach  sijn  , 
Ist  ghewant,  coren  of  wijn, 
Ofte  goet  van  ghewichte  mede ; 
Want  het  is  des  coopmans  zede  , 
Dathi  tgoet  deelt  ghelike 
In  elc  lant^  in  elc  rike, 
Dattie  liede  sliten  ende  verteren , 
Des  si  niet  en  mochten  ontberen. 
Dese  vier,  als  ghi  wel  ziet, 

En  mochte  aertrijc  ontberen  niet : 
Ende  hem  salmen  wesen  hout 
Ende  ooc  van  gherechter  scout 
Voor  hem  bidden,  vrooch  ende  spade: 
Die  dat  Hete,  hi  misdade. 

Vaji  7' ijf  ter  ha  71  de  fninnen, 

Vijfterhande  minne  so  es, 
Die  de  mensche ,  sijts  ghevves , 
Draghen  sal  ende  hanteren. 

Deerste,  die  minne  ons  heren, 
Des  vaders  van  hemelrike^ 
Die  ons  na  sine  ghelike 
Van  niet  ghescapen  heeft, 
Ende  onse  nootdorft  daghelics  gheeft, 
Ende  ons  na  dit  arme  leven 
Sijn  ewelike  rike  sal  gheven. 
Dien  sullen  wi  minnen  boven  al, 
Ghelijc  als  hi  ons  selve  beval. 

Dander  minne  is,  sonder  blijf^ 
Dattie  man  sijn  goede  wijf 
Eren  sal  ende  minnen 
Met  ghetymperden  sinnen, 
Ende  twijf  weder  den  man ; 
Ende  elc  sal ,  waer  hi  can , 
Ruste  doen  ende  daer  toe  vrede  : 
Dit  sal  van  rechte  sijn  haer  zede. 

Nu  hoort  hier  die  derde  minne: 
Dats  dat  wi  mit  gansen  zinne 
Minnen  sullen  onsen  lants  here 
Ende  hem  doen  waerde  ende  ere 
Ende  hem  bi  staen ,  vrooch  ende  spade , 
Beide  mit  rade  ende  mit  dade, 
Ende  hem  bewaren  van  alle  dien 
Daer  hem  of  mochte  misschien ; 
Want  hi  onse  bescermer  es 

30  Na  die  were[l]t,  sijts  ghewes. 

Tfierde  point  is  een  ghebod 
Dat  ons  ghebiet  onse  here  God : 
Dats  dat  wi  allegader 
Minnen  sullen  moeder  ende  vader, 

35  Ende  altoos  sullen  sijn  ghereet 

Te  doene  hare  goet  beheet; 
Want  nader  naturen  ghebode 
En  hadden  wi  niet  gheweest,  naest  Gode , 
En  hadt  onse  vader  ghedaen  dan , 

40  Die  ons  aen  onser  moeder  wan. 

Onse  moeder  ons  00c  ontfinc , 
Die  ziec  ende  zwaer  mit  ons  ghinc 
In  zwaren  anxte,  in  groter  noot, 
Ende  dan  een  maniere  vander  doot 

45  Liden  moeste  eert  quam  ten  eynde. 

Doe  wi  quamen  in  dit  elleynde , 
Cranc  van  zinne  ende  van  machte. 
Doe  namen  si  ons  in  hare  wachte 
Ende  hieven  ende  leiden  moederlike 

50  Uut  onsen  missche,  uut  onsen  slike. 

Dan  nemen  si  ons  in  hare  hoede 
Ende  deelen  ons  van  haren  goede , 
Dat  hem  verleent  onse  here, 
Daer  si  lichte  om  pijnden  zere 

55  Met  anxte  ende  zorghen  groot. 

Ende  alse  vers[l]aet  die  doot. 
Laten  si  hem  al  haer  goet, 
Dat  sulc  qualike  verdoet 
Ende  sulc  leeft  eerlike  van  dien , 

60  Also  als  wi  daghelics  zien. 

Tkint  en  sal ,  wildijt  verstaen , 
Om  en  ghenen  noot  ofgaen 
Vader  noch  moeder ,  hoe  dat  si , 
Mar  ghetrouwelic  staen  bi. 

65  Die  monic  ofte  clusenare  ware, 

Ende  wel  wiste  openbare 

Dat  vader  of  moeder  hadden  breke , 
Met  rechte  soude  hi  haesteleke 
Dan  uiit  sinen  clooster  scheiden, 
70  Ende  met  pinen  ende  met  arbeiden 

Hem  winnen  dan  haer  broot 
Ende  anders  dies  si  hadden  noot, 
Ende  sal  hem  lieve  doen  ende  ere 
Naest  Gode,  onsen  here, 
75  Vader  ende  moeder  tslre  tijt; 

Dies  niet  en  doet,  is  vermaledijt. 
Men  heeft  00c  dicke  ghesien 
Op  aertrike  hem  scande  gheschien; 
Nochtan  volchter  na  die  pine 
80  Dies  gheen  ende  en  pleecht  te  zine. 

Die  vijfte  minne  is  ghemene  : 
Dats  dat  elc ,  groot  ende  clene , 
Minnen  sal  sine  kinder 
Ende  al  zine  maghe,  meerre  ende  minder, 
85  Ende  hem  helpen,  vrooch  ende  spade, 

Beide  mit  rade  ende  mit  dade, 
Also  verre  alse  recht  ende  reden e  si 
Ende  anders  niet,  ghelovets  mi. 
Een  mensche  sal  00c  hebben  mede 
90  Minne  ende  goede  vriendelichede 

Met  allen  menschen  die  goet  zijn, 
Ende  hem  00c  met  herten  fijn 
Bi  staen  ende  helpen  inder  noot, 
Can  hi  sonder  sine  scade  groot 
95  Sijn  scande  ende  sijn  scade  verren 

Ende  al  dat  hem  mach  werren; 
Want  [naderj  naturen  eesch 
So  sijn  wi  alle  één  vleesch 
Ende  ghebroedre  allegader, 
[oo  Ghecomen  van  énen  vader, 

Even  edel,  voorwaer  gheseit. 
Na  die  arme  crancke  menscheit. 

Hoe  die  mensche  hemselven  minnen 

Boven  allen  creaturen 
Sal  die  mensche  telker  uren 
Hemselven  minnen,  des  sijt  vroet; 
Ende  so  wie  des  niet  en  doet 
Ende  enen  andren  liever  heeft  ^ 
Weet  dathi  onwijslijc  leeft;  > 
Want  die  om  enen  andren  bestaet 
Dinc  die  hemselven  targhe  vergaet, 
Weet  dathi  enen  andren  dan 
Liever  heeft,  diet  merken  can : 
Alse  een  man  die  om  een  wijf 
Hemselven  maect  keytijf 
Ende  goet  ende  ere  leit  neder, 
Ende  twijf  om  den  man  weder, 
Datmen  daghelijc  ondervint; 
Ofte  liede  die  om  haer  kint 
Ofte  om  vriende  ofte  om  maghe 
Hem  ontgoeden  tewighen  daghe : 
Dese  minnen  enen  andren  meer 
Dan  hemselven ,  alsic  seide  eer. 

P^lc  sal  enen  andren  minnen  zoe 
Dathi  sijns  selfs  scade  niet  en  doe , 
Daer  hi  hemselven  mede  onteere. 
Elc  mensche  sal  sijn  een  heere 
Van  sijns  selfs  herte  ende  wille, 
So  dathi  lude  noch  stille 
Om  bedwanc  van  enigher  minne 
Anders  yet  kere  sine  zinne 
Dan  hem  oorbaer  ende  eerlijc  si; 
So  is  hi  sijns  selfs  here  vri; 
Maer  mint  hi  enen  andren  mere, 
So  is  die  ander  sijn  here 
Ende  hi  moet  dan  sijn  sijn  knecht : 
Dit  verbiedt  natuerlijc  recht. 


Een  mensche  die  leit  ghevaen, 
Moete  tes  gheens  wille  staen 
Diene  heeft  in  sijn  prisoen, 
Hine  mach  anders  niet  doen. 
Daer  omme  sullen  hem  die  vroeden 
Van  dommer  minnen  altoos  hoeden. 

In  een  boec  hebbic  ghelesen  : 
Hine  sal  niet  eens  anders  wesen, 
Die  sijns  selfs  wel  wesen  mach. 

Cathoen  doet  ons  ooc  ghewach 
In  sinen  boec,  dattu  sout 
Diselven  meest  wesen  hout. 

Der  ewangelien  hoort  men  bevelen, 
Dat  wi  onsen  evenkersten  zelen 
Minnen  ghelijc  ons  selven,  als  God  hiet, 
Maer  meer  dan  ons  en  staet  daer  niet; 
Want  daer  is  den  menighen  of  comen 
Vele  scaden,  scanden  ende  onvromen. 

Elc  sal  so  hemselven  minnen, 
Dathi  hemselven  wel  sal  kinnen 
Ende  sinen  evenkersten  mede 
In  goeder  ghevoechlijchede. 

Maer  die  hem  selven  mint  soe 
Dat  hem  dunct,  spade  ende  vroe  , 
Dathi  die  beste  is  vanden  spele, 
Ende  van  hemselven  hout  te  vele 
Ende  hem  selven  te  zere  aysiert 
Ende  te  zonderlinghe  verchiert. 
Weet  dathi  hemselven  niet  en  mint. 
Want  hi  name,  ziele  ende  lijf  schint. 

Die  hem  selven  mint,  hi  sal 
Middelheit  houden  over  al , 
Hovesch  sijn  ende  goedertieren 
Ende  dese  tien  pointen  hantieren  : 

Scone  zeden  zonder  overmoet, 
Luttel  spreken  ende  tselve  goet, 
Te  tide  connen  nemen  ende  gheven. 

Wel  ende  gherechtelike  leven  ^ 
Vreemde  dinc  niet  onderwinden , 
Ghiericheit  verre  wech  zinden , 
Onrecht  vromelike  wederstaen, 
Metten  goeden  gherne  gaen , 
Te  tide  wel  connen  verdraghen 
Ende  te  redenen  helpen  den  maghen. 
Die  dese  tien  pointen  wel  Houden  can , 
Mach  te  rechte  wel  heten  een  wijs  man. 

Die  hemselven  mint,  hi  mint  doghet 
Ende  al  dat  sine  ziele  verhoghet; 
Ende  die  hemselven  werpt  in  sduvels  bant, 
Is  sijns  selfs  grote  viant; 
Want  alle  viande  en  daden  hem  niet 
So  groten  scade  noch  verdriet. 
Als  hi  hemselven  daer  doet 
In  die  ewighe  helsche  gloet. 
Hier  omme  is  hi  sijns  selfs  vrient, 
Die  duechden  ende  eren  verdient; 
Ende  die  sonde  begaen  ende  scande , 
Sijn  haers  selfs  doot  viande. 

BOEK  IV. 


De  grave  Florens  hadde  begonnen, 
Also  als  wi  merken  konnen, 

1325  Soene  te  maken  onder  de  heren 

Van  den  Ghestichte;  doe  wilde  hi  keren 
Hem  daer  an,  dat  hijt  voldade. 
Doe  so  wort  hi  des  te  rade, 
Dat  hi  doe  versoenen  liet 

1330  Heer  Wolfaert,  dat  hi  hem  niet 

Met  sinen  live  soude  begheven: 
Want  si  waren  nagheneven: 
Dus  ghetrouwede  hi  hem  de  bet. 
De  grave  Florens  hem  daer  toe  set^ 

^335  dinghen  te  zoenen  brochte. 

Nu  hoort  wes  hi  hem  bedochte. 
Hi  voer  tUtrecht  inde  stat 
Ende  onboot  daar  ende  bat 
De  heren,  dat  si  te  hem  quamen, 

1340  Ende  omboot  si  oec  bi  namen, 

Sodat  si  quamen  alle  ghemene 
Van  beiden  siden,  groot  ende  clene, 
Ende  blevens  op  sijn  segghen  daer. 
Doe  beriet  hi  hem  daernaer, 

1345  Dat  hi  daer  so  langhe  lach. 

Dat  hi  recht  op  enen  dach 
Sijn  segghen  seide  vander  zoene. 
Nu  hoert,  wat  hi  achte  te  doene: 
Omdat  hem  dochte  op  de  stont 
•1350  Tghelt  te  groot,  vijf  hondert  pont 

p.  n. 

Gaf  hi  der  toe  van  sinen  goede  ^ 
Dats  hem  te  bet  soude  sijn  te  moede  ^ 
Ende  te  mijn  soude  bescelden 
Die  de  penninghe  soude  gelden. 
Doet  was  gheseghet  ende  ghedaen, 
Hiet  hi  tehants  eten  gaen. 

Hi  deedse  alle  mit  hem  eten. 
Bi  siere  side  waren  gheseten 
Herman  van  Woerden  ende  Ghisebrecht 
Van  Amestelle,  de  over  recht 
Altoos  te  siere  taefle  saten 
Ende  met  hem  aten  ende  dronken. 
Dandre  waren  gheseten  daer, 
Denen  voren  dandre  naer, 
Als  daer  betaemde  haerghelike. 
Men  at  ende  dranc  daer  blidelike 
Overal  daer  in  den  hove. 
De  herberghe  was  van  goeden  love: 
Want  een  hoghe  avont  was^ 
Was  men  vele  de  blider  das. 
Alaer  dat  hof  moeste  sceiden, 
Eer  avont  quam  met  droefheiden. 
Dat  pensde  van  Woerden  de  verrader 
Ende  sine  ghesellen  allegader, 
Mocht  na  haren  wille  gaen. 
Alst  gheten  was  ende  opghedaen, 
Ghinc  de  grave  in  siere  rusten : 
Want  hem  begonste  slapens  lusten. 
Elc  ander  ghinc  daer  hi  woude. 
Doe  ghevielt,  alst  wesen  zoude, 
De  verraders  treckeden  te  samen, 
Sodat  si  buter  stat  doe  quamen 
Ende  reden  voren  over  de  weide 
Ende  hadden  liede  in  haer  gheleide,. 
De  alle  tharnassche  met  hem  reden  ^ 
De  si  met  behendicheden 
Hadden  brocht  met  hem  aldaer, 

De  sider  wilden  aldernaer, 

Dat  si  te  Romen  hadden  ghesijn: 

Dat  seghet  mi  tghelove  mijn. 

Si  soudent  hem  node  hebben  gheseget. 

Ic  waens  elc  verrader  pleghet, 

Dat  hi  heelt  sine  daet 

Den  ghenen,  de  sinen  raet 

Niet  en  weet;  al  wil  hi  dat  hi 

Bi  hem  si:  dat  is  daerbi: 

So  hi  meer  volcs  bringhet  int  stric, 

So  hi  meer  helpen  hevet  int  pic, 

De  mede  besmit  sijn  in  de  daet, 

Al  ne  gaven  si  niet  den  raet. 

Hoort  hier  grote  jamerhede, 
De  de  here  van  Amestelle  dede 
Op  deen  nameliken  dach  : 
Hi  ghinc  daer  de  grave  lach, 
Ende  wectene  ute  sinen  slape  — 
Dat  en  dorste  doen  geen  cnape  — 
Ende  seide:  ghi  slaept  alte  lanc. 
Also  dat  de  grave  ontspranc 
Ende  sprac:  wies  daer?  Ic  bent,  seit  hi, 
Ghisebrecht ;  als  scone  weder  alst  si , 
So  slaepti  te  langhe  vele. 
Ghi  sout  utevaren  met  vederspele. 
Want  tweder  es  also  scone. 
Als  de  grave  hoerde  tgone, 
Sprac  hi:  ic  hebbe  te  langhe  gheslapen : 
Roept  mi  enich  van  minen  cnapen. 
Ic  salt  doen,  sprak  hi  doe, 
Ende  seide  den  camerlinghe  toe: 
Gaet  tuwen  here  ende  sect  hem,  dat 
Ic  ride  voren  uter  stat; 
Latene  comen,  als  hi  wille. 
De  grave  ne  bleef  niet  stille. 
Hi  seide:  heer  Ghisebrecht,  hierinne 
Salie  u  sinte  Gherde  minne 


52 


1425  Geven ^  eer  wi  hene  riden. 

Men  brochte  wijn  ten  selven  tiden. 
De  grave  hiet  scinken  den  wijn , 
Ende  seide:  drinct  van  der  hant  mijn 
Sinte  Gherde  minne  ende  vaert  wel! 

1430  Doe  nam  de  verrader  fel 

Den  wijn  van  des  graven  hant, 
Ende  keerde  hem  omme  te  hant, 
Ende  seide:  God  hoed  u;  ic  ga  varen. 
De  grave  de  hiet  sonder  sparen, 

1435  sadelde  al  de  paert 

Zonder  beiden  metter  vaert. 
Sijn  neve  Jans  sgraven  zone 
Van  Henegouwen  vernam  tgone, 
Ende  hiet  sine  perden  sadelen  alle. 

1440  Hi  pensde  lettel  van  den  ghevalle, 

Dat  hem  inde  vaert  ghesciede. 
Gheraert  van  Vorne  ende  lettel  liede 
Reden  metten  grave  doe. 
Hi  sprac  sinen  knapen  toe: 

1445  Volghet  mi,  als  ghi  sijt  ghereet; 

Ic  vare  voren,  ende  hi  leet 
De  strate  mitten  twee  kinden, 
Diene  bede  gader  minden. 
Hi  reet  voren  ter  poorten  uut 

1450  Blidelike  sonder  gheluut. 

Doe  hi  op  de  weide  quam, 
Sach  hi  voer  hem  ende  vernam 
Den  heer  van  Woerden  houden  daer. 
Als  hi  sijns  wort  ghewaer, 

1455  Reet  hi  tot  hem,  omdat  hi  woude 

Vraghen,  waar  hi  riden  zoude. 
Doe  hi  aldus  quam  ghevaren, 
Voeren  teghen  hem  tere  scaren 
De  van  Woerden  entie  van  Amestelle, 

1460  Gheraert  van  Velsen,  de  morder  felle; 

Daer  quam  Aernt  van  Benscop 


53 


Ende  Gheraert  van  Craienhorst  inden  hoop; 
Willem  van  Teilinghen  quam  der  mede 
Ende  Willem  van  Zaenden  daer  ter  stede. 

1465  Daer  quam  oec  mede  menich  man, 

De  ic  ghenoemen  niet  en  can. 

Als  si  hem  quamen  dus  te  ghemoet 
Hevet  hi  se  alre  eerst  ghegroet. 
Herman  van  Woerden  reet  hem  ane, 

1470  Als  dene  wille  hadde  te  vane, 

Ende  grepen  biden  breidel  zaen: 
Uwe  hoghe  spronghe  sijn  ghedaen : 
Ghi  ne  sult  niet  meer  der  voeren  driven, 
Sprac  hi,  heer  meester,  ghi  moet  bliven 

1475  Onse  ghevanghen,  wien  lief  of  leet. 

Ic  seg  u ,  dat  ic  seker  weet , 
Dat  de  grave  hilt  over  spel: 
Want  hi  loech,  dat  wetic  wel, 
Ende  andworde  den  feilen  man: 

1480  Help!,  seit  hi,  in  ben  nochtan. 

Arnout  sprac:  bi  gode  ghi  sijt: 
Ic  moet  nu  op  dese  tijt 
Uwen  sconen  sperwaer  draghen 
U  te  lachteren  ende  uwen  maghen. 

1485  Den  sperwaer  hi  doe  gheprant, 

Ende  namen  hem  van  der  hant. 
De  grave  sloech  de  hant  ten  swerde. 
Als  de  ghene,  de  begeerde 
Hem  te  werne,  mocht  hem  ghescien. 

1490  Gheraert  van  Velsen  trac  mettien 

Sijn  zweert  ende  swoer  bi  Gode : 
Ghi  moghet  dat  ghemaken  ode,  .  .  . 
Ic  sal  u  tsweert  tote  in  den  tanden  .  .  . 
Dit  mochte  den  grave  seer  anden, 

T495  Datten  Gheraert  wilde  ontliven. 

Daer  moest  hi  ghevanghen  bliven, 

Wast  hem  lief  ofte  leet. 

Een  knape  daer  tusschen  reet. 

De  met  Janne  daer  was  comen, 

1500  Ende  hadt  hem  gheerne  benomen. 

De  knape  wort  daer  ghewont  sere^ 
Ende  sijn  paert  ten  selven  kere 
Wort  ghesleghen  in  den  hals. 
Dese  knape ^  als  ende  als, 

1505  Pijnde  hem  te  weerne  ende  niement  el; 

In  can  gheweten  hoe  't  ghevel, 
Dat  si  de  kinder  lieten  riden: 
Hadsi  se  ghevaen  ten  selven  tiden  . 
Si  warens  al  te  boven  bleven. 

1510  Ic  wane  wel^  dat  si,  beneven 

Deen  den  anderen,  ter  statwaert  reden: 
Si  hadden  goede  paerde  bescreden 
Ende  reden  sere  ter  statwaert, 
Wat  ghelopen  mochten  de  paert. 

15 15  Als  si  quamen  in  de  stat, 

Ende  men  daer  ghevreeschede  dat. 
Waren  de  vreende  tonghemake, 
Alst  billic  was  om  sulke  zake; 
Die  viende  waren  an  dander  zide 

1520  Van  deser  vanghenessen  blide. 

Si  voeren  te  Muden  metten  grave 
Ten  huse,  dat  hi  met  siere  have 
Hadde  ghecocht  ende  doen  maken. 
Hem  dochte  doe  in  allen  zaken, 

1525  Dat  si  wel  hadden  ghe varen. 

Dit  ghesciede  in  den  jaren 
Ons  heren  Goeds,  dat  hi  bleef 
Ghevanghen,  als  men  doe  screef 
Ons  heren  Jhesus  Christus  jaer 

1530  xii  hondert  ende  daernaer 

Effene  neghentich  ende  sesse. 
Als  was  sente  Jans  messe 
Op  de  vigilie  daer  te  voren. 
Hier  na  suldi  wonder  horen 

1535  Vanden  lieden  vanden  lande, 

Hoe  doe  rees  ene  niwe  scande  ; 
Ende  sal  eerst  segghen  vanden  lieden, 
De  droevelike  van  Utrecht  scieden. 
De  here  van  Arkele  nam  beide 

1540  De  twee  kinder  in  sijn  gheleide, 

Ende  voerdse  tsinen  huse  mede, 
Om  te  hebbene  te  beteren  vrede. 
Daerna  voerde  men  se  in  de  poort 
Tordrecht,  als  men  hevet  ghehoort. 

1545  Heer  Wolfaert  quam  te  Dordrecht  mede. 

Ghi  moghet  horen,  wat  hi  dede. 
Hi  vant  de  poorters  seer  bedroeft, 
Ende  seide,  dat  hem  wel  behoeft. 
Dat  al  tlant  besettet  ware, 

1550  Ende  dat  hi  vrucht  al  openbare, 

Dat  de  van  Vlaendren  sullen  comen. 
Daerjeghen  is  goet  —  raet  ghenomen, 
Dat  mens  hem  doe  wederstoot: 
Want  ic  hebbe  zorghe  groot 

1555  Int  herte,  ende  oec  groten  vaer. 

Ic  sout  keren,  waric  daer. 
Sprak  hi  aldaer  int  ghemene  : 
Wildi  mi  helpen,  groot  ende  clene. 
Dat  ic  in  Zeelant  mochte  comen, 

£560  Ic  hope  het  sonde  ons  allen  vromen. 

De  porters ,  de  al  rou wich  waren , 
Seiden:  heer,  wi  willen  varen 
Met  u  daer  u  wille  si. 
Hi  seide :  so  sent  te  hant  met  mi 

1565  Twe  cogghen,  de  mi  gheleiden: 

Hier  en  dooch  geen  langher  beiden; 
Ic  duchte,  si  sullen  comen  sijn, 
Eer  ic  come  ten  huse  mijn : 
De  meeste  haest  waer  ons  goet. 

1570  De  poorters  reden  metter  spoet 

Twe  cogghen,  diene  voerden  daer 
Hi  wesen  woude,  sonder  vaer. 

Ghi  sult  wel  horen  ^  wat  hi  bedreef. 
Doe  de  grave  ghevanghen  bleef^ 
Ende  ment  int  lant  wort  gheware, 
Doe  nam  Philips  van  Wassenare 
Sgraven  zeegel  ende  sloeghen  ontwee 
Vorden  raet,  dat  men  niet  mee 
Daermede  zeghelen  en  mochte. 
Hi  pensde  wel,  doe  hi  dat  dochte. 
Elc  voer  thuus  tot  sinen  maghen; 
Tfolc  ghemene  wort  doe  claghen 
Dat  haer  heer  ghevanghen  was. 
Elc  vermaende  hem  selven  das, 
Dat  hi  sinen  here  beschudden  soude,. 
Of  dat  hiere  om  sterven  woude. 


BOEK  V. 

Dat  volc  wert  al  in  roere 

Ende  verwoet  om  dese  voere. 

De  Kenemaren  entie  Vriesen  mede 

Ende  Waterlanders  voeren  ter  stede,, 

Daer  men  hem  dede  verstaen 

Dat  haer  here  lach  ghevaen. 

Dat  was  te  Muden;  doe  siere  quamen^. 

Mochten  si  doen  ghene  vramen, 

Want  dat  volc  was  sonder  hovet 

Ende  lettel  of  niet,  des  ghelovet. 

Si  voeren  dolen  op  de  zee 

Daer  vier,  hier  vijf,  daer  drie,  hier  twe. 

Recht  als  volc  dat  wilde  ontsinnen. 

Doe  dit  vernamen  de  van  binnen, 

Seidsi  ten  grave:  doet  u  liede 

Keren;  waert  dat  ons  messciede, 

Ghi  souter  selve  om  sterven  mede. 

De  grave  sende  staphans  ter  stede 

Enen  brief^  ende  onboot 
Sinen  lieden,  clene  ende  groot, 
Dat  si  thuus  al  stille  zaten: 
Hi  hopede  cortelike  der  baten, 
Dat  hi  met  minnen  soude  comen  uut. 
Dat  volc  wart  doe  so  luut, 
Dat  wel  na  al  was  verdovet: 
Gods  hat  hebbe  dies  ghelovet, 
Spraken  douden  metten  jonghen: 
Sine  hebben  hier  toe  ghedwonghen: 
Dus  ne  sulsi  niet  ontgaen. 
Als  de  verraders  dit  verstaen, 
Waren  si  te  blivene  niet  bout 
Ende  wildene  voeren  in  haer  behout 
Verre  in  een  ander  lant. 
Die  van  Naerden  vreeschdent  te  hant. 
Ende  leiden  hem  ene  laghe. 
Recht  op  den  vijften  daghe 
Souden  sine  voeren  haerre  vaerde, 
Ende  settene  op  enen  paerde, 
Ende  bonden  hem  sine  voete 
Ondert  paert ,  wel  onsoete , 
Ende  enen  hantscoe  in  den  mont. 
Dat  seide  mi  deent  was  cont, 
Ende  diene  dus  ghebonden  vant. 
Doe  voerden  sine  altehant 
Tote  dat  si  bi  Naerden  quamen. 
Doe  saghen  si  ende  vernamen 
De  liede  ligghen  in  dat  coren. 
Gheraert  van  Velsen ,  de  reet  voren  , 
Ende  vraghede  hem,  wat  si  sochten. 
Dandre  sechten:  dat  si  brochten 
Dat  wildsi  hebben:  dat  waer  de  grave 
Dan  wildsi  laten  doer  ghene  have. 
Dan  sal  niet  wesen,  sprac  Gheraert, 
Ende  warp  omme  metter  vaert. 
Hi  trecte  tsweert  ende  wilde  slaen 

Den  grave,  de  hem  pijnde  tontgaen. 
Hi  waende  tpaerdekijn  springhen  soude 
Over  den  vliet  ^  ende  also  houde 
Viel  dat  paert  metten  grave 
In  den  sloot.  Gheraert  sat  ave, 
Ghetrect  sweerts,  ende  ghinkene  slaen. 
De  grave  mochte  niet  ontgaen; 
Want  hi  an  tpaert  was  ghebonden. 
Daer  stac  hine  ten  selven  stonden 
Metten  sweerde  dor  den  live, 
Ende  gaf  hem  wonden  meer  dan  vive. 
Oec  stac  hine  int  herte,  dats  waer, 
Dat  ment  vant  al  openbaer. 
Si  gaven  hem  ten  selven  stonden 
So  diepe  ende  so  vele  wonden, 
Dat  hi  daer  den  gheest  opgaf, 
Eer  de  van  Naerden  wisten  der  af. 
Doe  sijt  vernamen,  liepen  si  toe, 
Ende  Gheraerde  van  Velsen  was  doe 
Sijn  paert  so  verre  van  hem  ghegaen. 
Dat  hijs  niet  en  mochte  vaen. 
Een  sijn  knape  gaf  hem  sijn  paert, 
Daer  hi  mede  ontreet  ter  vaert. 

50  deden  de  op  peerde  waren; 
Ente  knape  wert  bevaren 

Van  dien  van  Naerden,  de  niet  en  beiden. 
Dan  sine  op  enen  rade  leiden, 
Ende  hebben  hem  sine  lede  tebroken. 
Dus  wart  de  grave  eerst  ghewroken. 

Doe  si  den  grave  vonden  doot. 
Hadden  si  alle  rouwe  groot, 
Ende  namen  den  doden  met  zericheden. 

51  droegen  van  deer  steden 

Tere  ander  stat,  daer  sine  ontdeden 
Ende  balsemden  ende  bereden 
Ende  leidene  in  een  scrine, 
Daer  menich  mede  doghede  pine, 

Ende  scepeden  kortelike  daernaer 
Ende  voerdene  tote  Alcmaer. 

95  Daer  sette  men  in  den  chore. 

De  wonder  horen  wil,  de  hore: 

Twe  winde  waren  hem  ghegheven 

Van  eene  siere  nichten,  de  bi  hem  bleven 

Waer  hi  ghinc  of  waer  hi  stont. 

loo  Oec  was  mi  ghemaect  cont, 

Dat  si  liepen  mede  an  de  vaert 
Daer  de  grave  ghevanghen  waert, 
Ende  oec  mede  al  tote  Muden,  — 
Dit  merkeden  ende  zaghen  vele  luden  — 

105  Ende  bleven  daertoe  op  deen  dach 

Dat  men  hem  gaf  den  dootslach. 
Doe  sine  voerden,  liepen  si  mede 
Recht  aldaer  ter  selver  stede; 
Doe  menne  moorde,  si  saghen  toe; 

iio  Als  hi  doot  was,  si  ginghen  doe 

Bi  hem  ligghen  bede  gader, 
Alst  kijnt  doet  bi  den  vader. 
De  van  Naerden  vondense  daer, 
Alsmen  mi  seide  overwaer. 

115  Doe  men  den  grave  voeren  soude, 

Si  quamen  ten  scepe  also  houde 
Ende  spronghen  in  ende  voeren  mede 
Al  tote  Alcmaer  in  de  stede 
Doe  si  quamen  tot  Alkemare, 

120  Ghinghen  si  sitten  bider  bare 

Ten  voeten  voer  den  outare. 
Ic  sachse  beide  sitten  daer. 
Oec  seide  mi  een  garsoen, 
De  se  verwaerde  in  dit  doen, 

125  Dat  si  ghevast  hadden  so  langhe. 

Dat  hi  hem  beiden  bi  bedwanghe 
Moste  gheven  zoete  melc, 
Oec  so  seide  hi  mi,  dat  elc, 
Gheen  van  den  tween,  eten  wouden 

130  —  In  weet,  hoet  quam  ende  bi  wat  scouden  — 

Binnen  langher  tijt  daernaer. 

Dus  bleven  si  beide  aldaer 

Toter  wilen  en  ten  daghe 

Dat  menne  groef  met  groter  claghe. 
135  Doe  dede  mense  beide  wech  leden, 

De  node  van  danen  wilden  sceden. 

Hadden  si  ghemoeten,  si  waren  bleven 

Liggende,  wanic,  al  haer  leven. 

Kerstijn  mensche,  hoer  dit  wonder, 
140  Dat  de  hondekijn  bisonder 

Minden  haren  here  alsoe. 

Dat  si  bi  hem  bleven  doe, 

Daer  menne  vinc  ende  sloech; 

Daer  togheden  si  hem  ghenoech, 
145  Dat  sine  minden  van  rechter  scout; 

Maer  de  morders  waren  so  bout, 

Dat  si  morden  haren  rechten  here. 

De  hem  ghedaen  hadde  menich  ere, 

Te  menigher  tijt  te  menigher  stonde. 
150  Hier  waren  si  quader,  dan  de  honde. 

Al  hadde  hi  te  voren  misdaen, 

Ja  ne  hadden  si  de  zoene  ontfaen, 

Ende  was  vergheven  altemale, 

Ende  scenen  vreende  also  wale 
155  Als  enighe  liede  mochte  wesen. 

Dus  so  dinket  mi  bi  desen. 

Dat  honde  niet  en  sijn  so  quaet: 

Es  hem  ghedaen  enighe  misdaet 

Van  sinen  here,  hoe  groot  et  si, 
160  Hi  coemt  tot  hem,  opdat  hi 

Hem  ane  spreket  vriendelike, 

Ende  verghevet  hem  ewelike. 

Al  haddi  hem  ofghesleghen  den  voet. 

Maer  dese  moerderen  verwoet 
165  Hebben  haren  here  verbeten; 

Hem  niet  allene,  suldi  weten, 

Maer  hem  selven  ende  menighen  man 
Als  ic  een  deel  segghen  can 
Ende  onbinden  sal  hier  naer, 
Daert  stede  hevet  al  openbaer: 
Kindre,  maghe  sijn  ondeert, 
De  an  haer  doen  hem  hebben  ghekeerd 
De  noch  an  haren  doene  hem  houden, 
Sullen  verraders  sijn  ghescouden 
Alle  daghe,  de  si  leven, 
Ende  met  hem  sijn  verdreven 
Uut  haren  lande  uut  haren  goede: 
Des  mach  hem  wesen  wee  te  moede, 
De  der  moert  onsculdich  sijn. 


BOEK  IX. 


De  grave  ende  sine  partie 
Waenden  datte  fier  her  Gye, 
Dar  hi  lach,  soude  bli ven  stille 
Ende  haers  onbeide,  ende  hadde  wille 
De  nacht  te  rusten,  dat  war  dach, 
Ende  nemen  dan  dats  worden  mach; 
Ende  souden  alle  eten  gaen 
Van  den  avont.    Als  sijt  bestaen, 
Begonde  de  vloet  te  gaen, 
Ente  Vlaminghe  quamen  aen 
Metten  strome  drivende  toe. 
Ende  sgraven  lieden  wapenden  hem  doe 
Ende  troesten  mallic  den  andren  zere 
Ende  bevalent  onsen  Here. 
De  goede  worden  herde  blide, 
De  quade  drove  an  dander  zide. 
Goede  knapen,  de  dar  waren, 
Comen  in  des  graven  scaren, 

Worden  ridders^  diet  wesen  woude^ 

—  Dandre  latie  onbescouden  — , 

De  hem  stoutelike  wouden  weren. 

Ic  wane  noyt  man  zulke  twe  heren 

Sach  comen  desghehjcs  te  stride, 

Als  dese  twe  op  elke  zide. 

De  Vlaminghe  hadden  volc  so  vele^ 

Dat  sijt  waenden  al  te  spele 

Metten  lope  hebben  ghewonnen. 

Hieromme  wast  dat  sijt  begonnen : 

Want  si  haddent  herde  siene  : 

Jeghen  enen  man  hadden  siere  tiene 

Up  den  watre  gherekent  ten  stride, 

Ende  op  den  lande  ten  selven  tide 

Driewerf  also  vele  liede. 

Ic  wane,  dat  noyt  eer  ghesciede,  . 

Dat  so  clene  menechte  vacht 

Jeghen  also  grote  cracht. 

Doe  de  Vlamiflghe  quamen  toe, 

Met  groten  oestal  scoten  si  doe 

Ende  met  springalen  menigen  quareel. 

De  grave  hadder  voer  sijn  deel 

Vele  menighen,  seg  ic  u. 

Doe  sprac  de  grave:  Het  is  nu 

Wel  tijt,  dat  men  hem  gelde. 

Wi  ne  moghen  niet  vlien  van  den  velde 

Laet  ons  weren,  of  wi  connen, 

Sterkelike;  ic  siet  ghewonnen. 

De  hem  weert,  ic  salt  hem  lonen. 

De  hier  sterft.  God  salne  cronen 

In  hemelrike,  alhier  boven. 

De  blijft  te  live,  men  salne  loven 

De  werelt  dor  vortan. 

Dus  troeste  de  jonghe  man 

Sinen  luden  toten  stride, 

Ende  men  scoet  ten  zeiven  tide 

Met  sestig  oestal  ende  springale; 

Ende  banc-armborsten  ^  weet  men  wale, 

Scoeter  twe  hondert  ofte  mee. 

De  pile  vloghen,  alst  waer  snee. 

Hiermede  scoet  men  met  ghenende. 

Doe  si  quamen  so  ghehende, 

Daer  dene  partie  dander  sochte, 

Dat  men  met  clenen  boghen  mochte 

Scieten  doen  in  den  hoep, 

Wort  der  quarelen  goeden  coep. 

Met  dusent  ermborsten  of  mere 

Scoet  men  wel  uut  sgraven  here, 

Sonder  dat  si  wederscoten. 

De  pile  vlogen  dat  si  roten 

Ghelike  recht  oft  waren  bien. 

Ic  waent  noit  eer  was  ghescien 

In  vergaderen  so  sere  scieten. 

Doe  men  der  stene  mocht  ghenieten, 

Ghingen  si  delen  sonder  ghetal. 

Int  Hollantsce  heer  was  groet  ghescal. 

De  baniere  nam  in  de  hant 
Een  scoen  vrome  jonc  seriant, 
Ende  maecter  hem  mede  tehant, 
Daer  hi  de  meeste  perse  vant, 
Ende  droech  aldaer  sgraven  baniere. 
Hem  volgheden  goede  liede  sciere, 
De  hem  wel  proeveden  in  der  noet. 
Doe  wort  daer  een  gheruchte  groet: 
Men  riep  overal  tehant 
Met  luder  stemme:  Hollant!  Hollant! 
Do  riep  men:  Hollant!  Parijs! 
Des  ben  ic  vroet  ende  wijs, 
Dat  noyt  man  horde  roepen  so 
In  enen  stride,  als  men  dede  doe. 
Alstie  strijt  vergadert  was, 
Hoerde  noyt  man  sulc  gheclas. 
Men  stac,  men  sloech  ende  men  warp, 
Men  scoet  menighen  pile  scarp 

Mallic  anderen  jeghen  thoeft. 

Si  vochten  so,  des  gheloeft, 

Dat  men  ene  mile  horen  mochte 

Bede  worpe  ende  gherochte. 

De  Vlaminghe  wonnen^  ter  eerster  joesten, 

Drie  scepe,  die  donse  moesten 

Alle  rumen  dor  de  noet. 

Die  sire  in  pronden,  sloegen  si  doet. 

Si  waren  worden  des  te  rade, 

Dat  si  souden  sonder  ghenade 

Al  verslaen,  dat  si  wonnen, 

Ende  dat  si  belopen  connen. 

Des  droeghen  de  Vlaminghe  overeen. 

Daer  was  gheworpen  menich  steen 

Van  den  koketten  nederwaert, 

Ende  van  den  castelen,  dat  veel  hart 

De  Hollanders  hadden  int  beghinnen. 

Sulc  verliest,  hi  waent  winnen: 

Si  waenden  binaer  sonder  were 

Versleghen  hebben  tHollansche  here. 

Daer  omme  bestonden  si  teghen  nacht. 

Als  men  int  staercste  vacht', 

Recht  alste  zonne  was  onder, 

Sach  men  daer  ghescien  een  wonder. 

In  een  casteel  van  enen  maste 

Ende  int  coket  so  waren  gaste, 

Die  tHollansche  heer  seer  quelden 

Ende  menighen  man  ter  eerde  velden: 

Want  si  worpen  menich  steen. 

Ten  lesten  male  sach  menre  een. 

Dat  hi  van  den  casteel  spranc 

In  den  watre,  ende  eer  iet  lanc 

Viel  tkoket  als  te  male 

Van  den  scepe  neder  te  dale. 

Dan  mochte  sonder  scade  niet  liden. 

Nu  waren  de  Hollanders  in  dat  striden 

Sere  verloest  met  desen  doene: 

Dies  waren  si  de  bet  coene. 
Want  si  te  voren  waren  verladen 

1060  Nu  ne  mach  hem  niet  scaden 

Die  stene,  de  van  boven  quamen. 
Haren  loep  dat  si  doe  namen, 
Ende  spronghen  int  scip  hem  luden  toe, 
Ende  dreven  se  al  der  ute  doe, 

1065  Of  sloeghen  doot,  die  si  vonden. 

Dus  keerde  tspel  te  dien  stonden: 
De  te  voren  hadden  dbeste, 
Si  verloren  nu  int  leste. 
Die  vier  scepe,  de  te  voren 

1070  Upt  zant  zaten,  als  wi  horen. 

Waren  comen  drivende  an. 
Si  hadden  binnen  menighen  man, 
De  sere  droeve  waren  te  voren 
Ende  rieu  hem,  dat  si  waren  gheboren, 

1075  Dat  si  so  spade  quamen  te  stride. 

Si  waren  nu  so  overblide. 
Dat  si  mede  striden  mochten. 
Hoert  wattie  meesters  dochten. 
Dies  si  hem  berieden  sciere; 

1080  Si  deden  maken  grote  viere 

Van  droghen  houte,  dat  bernde  sere. 
De  dat  beriet,  wiste  meer. 
Alst  was  in  den  besten  brande, 
Sloegen  siere  an  de  hande 

1085  Ende  worpent  den  anderen  tegent  hoeft. 

Daer  mede  worden  si  verdoeft. 
Dat  sijt  aldaer  ter  stede  wonnen, 
Entie  Vlaminghe,  diet  begonnen, 
Verloren  daer  dat  si  brochten, 

1090  Also  dat  si  niet  langher  vochten. 

Dit  duerde  toter  middernacht, 
Dat  men  voren  aldus  vacht, 
Ende  men  seide  al  openbare, 
Dattie  strijt  verwonnen  ware. 

P.  II. 

I095  De  mane  liet  haer  seinen  wesen. 

Men  gaf  drinken,  ende  mettesen 

Quam  een  bode  ende  seide:  here, 

Men  vecht  hier  bi  norden  also  sere; 

Ghi  ne  sent  hem  helpe,  si  sijn  verloren: 
iioo  Want  si  hebben  zulken  toren. 

Daer  sijn  verseer  liede  noet. 

Si  sijn  vermoyt,  de  perse  is  groot. 

Sent  hem  helpe,  si  sijn  behouden  — . 

Maeh  ies  bliven  onbeseouden, 
1105  Of  ie  selve  come  daer? 

Sprae  de  grave:  loop,  breng  mi  mare, 

Ofs  hem  doet  sulke  noot: 

Ie  avontuert  toter  doot , 

Eer  ie  se  so  late  verderven : 
II 10  Ie  sal  liever  met  hem  sterven. 

Dus  gine  de  bode  weder  ten  stride. 

De  eortelike  keerde  blide 

Ende  seide :  here ,  hets  al  ghewonnen , 

Also  als  wi  ghemerken  eonnen 
II 15  Ende  wel  gheproeven  moghen  twaren: 

De  viande  legghen,  ziet,  hier;  ende  dare 
•  Ligghen  opt  lant  de  seepe  groot; 

Die  liede  ghevaen  oft  doot. 

Dat  vaste  seip ,  merke  ie  wale , 
II 20  Dat  hier  leget  te  desen  male 

Alre  naest  u  sonder  een, 

Daer  en  es  twivel  geen. 

Het  sijn  viande  openbare: 

Want  ie  wart  er  in  gheware 
II 25  Den  swarten  Ie  we,  in  de  baniere 

Ghetandeert,  den  stoe          Doe  wart  men  seiere 

Roepende:  Hollant,  Parijs,  Hollant! 

Slaeh,  werp,  hier  es  viant! 

Men  werp  al  dat  men  moehte, 
1130  Ende  als  den  ghenen  doe  dat  doehte. 

Dat  sijt  gheherden  niet  en  eonden, 

Hieven  sijt  tseel  ten  selven  stonden , 

Daer  si  mede  ghemerret  waren  ^ 

Ende  dreven  voer  sgraven  scaren 

Metten  stroom :  want  ebbe  ginc. 

Ic  hebbe  verstaen  in  waerre  dinc, 

Dat  in  den  scepe  was  her  Gye, 

De  den  neve  lach  also  bi. 

Hi  dreef  wech  uut  sneven  handen. 

Ende  rechtvoert  so  es  bestanden, 

De  dach  te  blasene  overal; 

De  pipen  maecten  groot  ghescal. 

Dus  duerde  de  strijt  van  vespertide 

Toten  daghe  sonder  miden, 

Datter  clene  ruste  was. 

Oec  dar  ic  mi  vermeten  das, 

Dattie  ghene,  de  doe  laghen 

In  der  porten  ende  toesaghen. 

Meer  in  therte  verdroevet  waren. 

Dan  de  vochten  jeghen  de  scaren: 

Want  si  saghen  de  liede  striden, 

Ende  deen  den  andren  niet  vermiden 

Doer  haren  wille,  diere  waren  beseten. 

Ende  si  ne  conden  niet  gheweten, 

Hoet  met  hem  is  vergaen, 

An  wien  haer  leven  soude  staen 

Naest  Gode  ten  selven  tiden. 

Wast  wonder  dat  si  waren  onblide? 

Want  si  horden  in  der  nacht, 

Dat  onscamel  dorper  knechte 

Quamen  lopen  an  de  mure 

Ende  riepen  up  te  menigher  ure : 

Trouwen,  nu  est  al  ghedaen; 

U  grave  es  doot  of  ghevaen. 

Wat  sa]  uwes  nu  ghescien? 

Sulc  vervaerde  hem  in  dien, 

Ende  sulc  hilt  over  sceren, 

De  hopeden :  men  salt  wel  verweren. 

Ten  was  gheen  wonder  sekerlike: 
II 70  Want  daer  te  voren  in  dertrike 

Wart  port  so  vromelike  ontset^ 
Daer  de  van  binnen  niet  bet 
Mochten  doen  noch  oec  deden: 
Want  si  hadden  menighen  wreden 
II 75  Viant  voer  hem^  diet  benam. 

Recht  alst  op  den  daghe  quam 

50  verre  ^  dat  men  mochte  sien 

Den  enen  volghen,  den  anderen  vlien, 
Worden  die  van  Sirixe 

II 80  Sere  blide^  wat  wilgijs  mee? 

Doe  si  de  galeiden  zaghen 
Al  omme  sgraven  here  jaghen, 
Ende  royen  ende  trompen^ 
Entie  viande  zutwaert  crompen^ 

1185  Saghen  sijt  ghe wonnen  ten  selven  tiden^ 

Ende  danctens  Gode  ende  waren  blide. 
Dat  geen  cleen  wonder  en  sceen: 
Want  si  troest  el  negeen 
Hadden^  hadt  die  grave  verloren^ 

1190  Alsi  ghesproken  hadden  te  voren, 

Dan  uut  te  gaen  up  een  ure, 
Ente  nemene  de  avonture , 
De  hem  God  hadde  ghegeven : 
Man  ende  wijf  hadden  haer  leven 

1195  In  da  vonture  dan  gheset. 

Nu  wast  hem  allen  comen  bet, 
Dies  si  bat  waren  in  hoghen. 
Dies  si  Gode  danken  moghen. 

51  daden  haer  rechte  scout: 
1200             Dit  mach  verstaen  jonc  ende  out; 

Si  dienden  haren  gherechten  here. 
Dat  was  hem  te  prisen  sere. 
Ende  de  here,  sijt  seker  das, 
Dede  hem  dat  hi  scoudich  was. 
1205  Hier  latic  de  tale  bliven. 

Ende  sal  u  voert  een  deel  bescriven, 

Hoet  verginc  up  den  dach. 

Als  dat  volc  dat  versach, 

De  alrelest  hadden  ghestreden^ 

Dat  de  ghene  bi  hem  reden, 

De  binnen  der  nacht  op  hem  vochten, 

Hort  wes  si  hem  bedochten. 

Si  worden  roepende  te  hant: 

Ay  ha!  Parijs!  Hollant! 

Ende  ghinghen  (se)  houwen  ende  luken, 

Ende  lietens  hem  niet  ghebruken, 

Dat  si  te  lande  ghevaren  waren. 

Si  spronghen  tot  hem  sonder  sparen 

Ende  dreven  se  uten  scepe  daer, 

Den  enen  voren,  den  andren  naer; 

Ende  oec  dat  mer  zulc  gheprant, 

Dandre  voeren  in  Duvelant, 

Sack  op  pack,  ende  ghinghen  vlien. 

Oec  so  mochte  men  wel  daer  sien, 

Datter  menich  int  water  spranc, 

Daren  de  grote  noot  toe  dwanc, 

Ende  waenden  ontswimmen:  et  was  verloren. 

De  stene  deden  hem  zulken  toren. 

Dar  men  se  mede  werp  ter  doot. 

Dus  ontfinghen  si  scade  groot 

Ende  van  goede,  ende  van  lieden. 

Het  ware  jammer  te  bedieden. 

Hen  mochte  niet  wesen  sonder  scade. 

Dar  men  so  vacht  sonder  ghenade. 

Enen  nacht  al  durenture. 

Daerna ,  in  wei  corter  ure , 

Begonde  een  scip  vele  zaen, 

Dat  uten  stride  was  ontgaen, 

Sijn  seil  te  haelne  ende  woude  vorbi. 

De  vloet  ginc,  seide  men  mi, 

Ende  quamen  seilende  bi  liever  lade 

Vorbi  alt  here  sonder  scade. 

Dit  mochte  men  herde  wel  sien ; 

Want  alt  heer  lach  nochtien 

Vaste  ghecoppelt  side  an  side. 

Dat  si  ontquamen^  waren  si  blide. 

Zeelanders  warent  allegader. 

Ende  heren  Gyen,  haren  vader  ^ 

Lieten  si  doe  bliven  achter. 

Dat  si  ontfloen,  dat  was  haer  lachter^ 

Si  seilden  vluchts  te  Bettenweerde. 

Dat  hem  niement  en  deerde. 

Ende  seilden  der  an  een  zant; 

Si  souden  winden  al  te  hant 

Tseil  bet  hogher;  de  maste  vel. 

Si  mochten  van  ghelucke  seggen  wel^ 

Dat  si  de  mast  niet  doot  en  sloech; 

Oec  so  wast  haer  onghevoech. 

Doe  si  vorder  niet  en  mochten, 

Quamen  de  scepelkine,  de  se  brochten 

An  tlant  van  Scouden  an  den  dike, 

Of  derbuten  an  den  slike, 

50  dat  si  mochten  henegaen. 
Anders  heb  ics  niet  verstaen. 

Die  fiere  libaert,  de  stoute  her  Gye 
Lach  nochtan,  seghet  men  mi, 
Met  vijf  scepen  up  den  stroem, 
Ende  sach  dandre  varen;  des  nam  hi  goem, 
De  stroem  wort  gaende  ende  hi  want 
Van  enen  scepe  tseil  tehant, 
Ende  woude  vort,  bepensic  wale. 
Het  streec  an  ten  selven  male 
Die  ammirael  met  eenre  galeiden, 
De  si  van  hem  daden  sceiden. 

51  weerden  hem  met  crachte  so, 
Ende  corven  haren  cabel  do. 
De  wint  was  clene  ende  cranc. 
Doe  quam  ghedreven  an  sinen  danc 
De  amirale,  seide  men  mi. 

i28o  Ut  sgraven  kabel  ^  ende  her  Gi 

Quam  na  ghedreven  oec  her  an, 

Dat  hem  coste  menich  man. 

Daer  mochte  men  sien  striden  sere ; 

Daer  vacht  elc  als  een  here. 
1285  De  te  voren  in  der  nacht 

Van  onscamelheiden  niet  en  vacht, 

De  moeste  hem  scamen  ende  ginc  striden. 

Men  scoet,  men  warp  an  beiden  siden. 

Die  des  nachts  hadden  gherust, 
1290  Dochte  mi  dat  nu  vechtens  lust; 

De  van  vare  te  voren  en  mochte^ 

De  verboude  hem ,  als  mi  dochte , 

Ende  ghinc  vechten  so  utermaten, 

Dat  hem  selven  mochten  haten 
1295  De  Vlaminghe  weel,  omdat  si 

Den  Hollanders  waren  so  bi, 

De  daer  pensen  om  de  scande, 

De  si  hem  deden  in  haren  lande. 
Dus  verloes  her  Gye  den  seghe, 
1300  De  hi  te  voren  alleweghe 

Plach  te  hebbene  in  eiken  stride, 

So  dat  hi  ten  selven  tide 

Bat  dat  men  vanghen  soude. 

Men  warp  af  also  houde 
1305  Den  swarten  liebaert  onder  de  voet, 

Ende  stac  op  metter  spoet 

Den  rode  lewe  in  sine  stat. 

Alstie  grave  versach  dat, 

Ghinc  hi  ten  neve,  de  hem  ghevaen 
13 10  Gaf,  ende  do  menne  vandaen 

Leden  soude,  woude  men  slaen 

Doet.  Dus  moste  hi  gaen 

In  de  galeyde,  of  hi  waer  doet. 

Hiertoe  dwanc  se  de  noot. 
1315  Dus  es  hi  in  de  galeide  comen. 

Ter  waerheit  heb  ic  vernomen : 

Die  ammirael  en  vincs  niet; 
Maer  aldus  eist  ghesciet, 
Dat  hi  quam  in  de  galeide. 

T320  Die  hier  of  anders  iet  seide^ 

Der  waerheit  soude  hi  missen  sere. 
Dus  was  ghevanghen  dese  here^ 
De  hevet  bracht  in  deser  noot, 
Ende  met  overmoeden  doet 

1325  Menighen  man,  alst  wel  sceen. 

Daer  bleef  levende  nemmer  een, 
De  met  hem  int  scip  quamen, 
Si  ne  bleven  doot  al  te  samen 
Of  ghevaen;  des  was  niet  vele. 

1330  Wat  lach  hem  an  desen  spele? 

Ende  wat  rechte  lach  hem  ant  gone, 
Dat  hi  woude  sijns  oems  zone 
Onterven  ende  siere  moyen  kint? 
Ic  weet  wel,  dat  ment  niet  en  vint 

1335  Yewer  bescreven,  dat  Hollant 

Soude  behoren  ter  Vlaemscher  hant. 
Noch  dOestzide  van  der  Sceelt. 
Maer  dickewile  hevet  men  ghetelt, 
(Dat)  de  Vlaminghe  spraken  an 

1340  De  westerside,  entie  man 

Soude  de  grave  daer  of  wesen. 
Ende  oec,  hoe  dat  quame  in  desen, 
Her  Gyen  en  bestonts  niet. 
Al  est  nu  aldus  ghesciet: 

1345  Hi  hevet  ouder  broedere  dan  hi  es. 

Mer  eens  dincs  bin  ic  ghewes: 
Onghegoet  was  hi  doe. 
Hadt  hem  moghen  comen  hiertoe, 
Dat  hi  den  neve  hadde  verdreven, 

1350  So  waer  hi  selve  grave  bleven. 

In  can  gheweten  niet,  hoe  lange 
Hi  mochte  messcien  bi  bedwanghe 
Ene  wile  hebben  ghesijn; 

Maer  mi  seghet  tgelove  mijn, 

1355  Alste  pertij e  van  Zeelant, 

De  hem  dit  brochte  in  hant, 
Onderlinghe  hadden  ghekeven, 
Ende  hi  an  deen  side  waer  bleven, 
Dandre  pertie  soude  dan  sciere 

1360  Hebben  gheseit:  wi  brochten  hiere  : 

Waer  an  siwi  gheraect? 
Wi  hebbene  groot  here  ghemaect; 
Hi  leget  ons  nu  onder  de  voet; 
Een  ander  raet  waer  ons  goet. 

1365  Wi  hebben  trechte  oer  verdreven, 

Ende  desen  man  also  verheven, 
Ende  hi  doet  ons  allen  scande, 
Ende  wil  ons  jaghen  uten  lande, 
Ende  heffet  ons  viande  boven. 

1370  Dit  ne  wilwi  niet  langer  loven. 

Wi  hebben  mesdaen  al  te  sere 
Jeghens  onsen  rechten  here. 
Dit  souden  si  pensen  ende  werker  na, 
Ende  haelne  weder,  als  ic  versta. 

1375  So  soude  tghemeente  van  Hollant 

Herde  sciere  keren  de  hant 
Metten  porten  alghemeene; 
So  ne  mocht  hijs  niet  berechten  allene 
Met  eenre  pertien  van  den  lande. 

1380  Elc  soude  pensen  om  de  scande, 

De  hem  te  voren  waer  ghesciet. 
Dus  ne  mochte  hi  langhe  niet 
Here  bliven  overeen; 
Want  staphans  ter  stede  sceen: 

1385  Her  Jan  van  Renesse  moste  varen 

Sijnre  verden  uut  synre  scaren; 
Want  hi  hem  niet  ghelovede  wel: 
Daert  hem  daer  na  mesvel. 


Jan  yax  heelu. 

BOEK  II. 

Doen  ane  quamen  die  van  Gelre 
Met  luder  stimmen  ende  met  helre, 

5305  Ende  met  grooter  gehoe, 

Soe  riep  elc  anderen  toe : 
„Slawi  alle  ten  Brabantsoenen!'* 
Ende  vele  rieper:  „Ten  pauwelioenen ! 
Laet  ons  die  ane  slaen; 

5310  Die  strijt  sal  thant  sijn  gedaen: 

Die  Brabantre  sijn  verwonnen.*' 
Doen  reden  daer  ende  ronnen^ 
Om  ghewin,  ten  tinten  waert 
Vele  liede^  met  sterker  vaert^ 

5315  Torsse  ende  te  voet  met  grooten  roten. 

Boeven  met  eyseliken  stroten 
Crieerden  gruwelike,  ende  liepen 
Achter  die  Brabantre^  ende  riepen: 
„Slaet,  vaet  ende  brint 

5320  Al  dat  ghi  vore  u  vint, 

En  laet  somere^  kerre^  noch  wagen; 
Die  Brabantre  sijn  verslagen, 
Ende  haer  hertoge  leegt  hier  doot." 
Daer  met  waenden  si  tconroot 

5325  Der  Brabantren  wel  scofferen, 

Soe  dat  si  hen  niet  en  souden  weren: 
Alsoe  waenden  si  met  woorden 
Die  ghene  versagen,  die  den  orden 
Vanden  swerden  niet  en  weken; 

5330  Want,  watsi  hoorden  spreken 

Achter  hen,  ochte  ghescien, 

Sine  wouden  hen  niet  om  sien. 
Riep  men  van  dode,  oft  van  roeve, 
Si  geberden  alse  die  doeve, 

5335  Ende  hilden  anscijn  ende  hande 

Altoes  ieghen  die  viande, 
Dapperlike  te  ghewere. 
Onder  der  Brabantre  here, 
En  was  nye  en  geen  man, 

5340  Van  dien  dat  die  strijt  began, 

Die  dat  anscijn  keerde,  danen  hi  quam, 
Tote  dat  men  seker  vernam 
Datsi  sege  hadden  ghewonnen. 
Doen  aldus  die  van  Gelre  ronnen 

5345  Ten  tinten  waert,  om  die  pride, 

Doen  quamen  voort  toten  stride 
Knechte,  die  uten  tinten  vlowen, 
Die  crieerden  doen  ende  scrowen: 
„Were  die,  edele  Brabant! 

5350  Die  hertoge  heeft  die  overhant; 

Die  van  Luthsenborch  sijn  doot, 
Die  bisscop  gevaen  door  die  noot, 
Ende  Gelre  bloeme  es  onder  bleven.'' 
Die  soe  groote  bliscap  dreven, 

5355  Doen  si  dat  goet  voeren  winnen. 

Die  lieten  doen  henen  rinnen 
Torsse  ende  te  voete,  ende  gingen  vlien. 
Ten  stride  en  keerde  geen  van  dien. 
Die  den  roef  grepen  an. 

5360  Daer  was  heere  af  ende  leidsman 

Een  ridder,  een  drossate. 
Die  in  scine  ende  in  gelate 
Den  roef  bestont  met  vorerade ; 
Want  hi  waende  dat  hare  scade 

5365  Die  Brabantre  souden  wreken, 

Ende  daerbi  hare  bataelge  breken. 
Dat  en  quam  niet  na  sine  achten; 
Want  die  Brabantre  dachten 

Datsi  doot  wouden  bliven , 

5370  Ochte  haer  viande  onder  driven, 

Eer  si  dat  hooft  souden  keeren. 
Dat  brachtse  te  selker  eeren^ 
Dat  menre  af  spreken  sal 
Verre  ende  wide  al  over  al, 

5375  Alsoe  lange  als  die  werelt  steet. 

Die  drossate,  die  ter  perden  reet, 
Alsoe  sciere  als  hi  vernam 
Dat  die  hertoge  boven  quam, 
Ende  sine  heeren  onder  gingen, 

5380  Al  dat  hi  mochte  henen  bringen 

Dat  roevede  hi  doen,  ende  ontvoer: 
Hem  volgde  na  menich  geboer, 
Ridders  een  deel,  ende  vele  cnapen, 
Die  in  scine  voeren  rapen 

5385  Diere  Brabantre  goet, 

Ende  volgden  na  op  den  voet 
Den  drossate,  sonder  wederkeeren. 
Aldus  begaven  si  hare  heeren. 
Des  drossaten  name  hiet 

5390  (Die  dus  van  sinen  heere  sciet,) 

Die  Esel  her  Reynere: 
Het  sceen  dat  hi  leeu  ende  bere 
Met  woorden  mochte  bedwingen. 
Ten  perlemente  ende  te  gaderingen 

5395  Tusschen  Rurmonde  ende  Montfoort; 

Nochtan  was  hi  die  den  voort 
lerstwerf  te  Woeronc  sochte, 
Waer  men  henen  vlien  mochte, 
Daer  hi  menigen  man  ontleidde, 

5400  Die  daer  des  strijts  niet  en  beidde, 

Noch  nie  slach  en  sloech. 
Diere  vloe  na  noch  meer  genoech 
Al  sonder  dese,  met  grooten  scaren, 
Die  ic  na  sal  openbaren; 

5405  Maer  ic  sal  eer  doen  verstaen. 

Hoe  dat  den  ghenen  es  vergaen, 
Die  om  sterven  noch  om  leven 
Dat  velt  daer  niet  en  wouden  begeven. 
Die  vromege  ridder  ende  die  goede 

5410  Van  Luthsenborch ,  met  o vermoede 

Sochten  si  den  strijt  int  harde. 
Daer  met  volgden  si  haren  arde; 
Want  si  sijn  van  aerde  comen 
Van  goeden  ridderen  ende  vromen: 

5415  Daer  woudens  af  behouden  name^ 

Ende  sochten  des  hertogen  lichame, 
Om  dat  sine  onder  wouden  bringen. 
Daer  daden  si  recht  haren  dingen^ 
Sint  datsi  emmer  wouden  striden. 

5420  Die  grave  van  Luthsenborch  moeste  liden 

Den  hertoge,  meer  dan  vier  screden, 
Daer  si  ieghen  een  reden: 
Dat  was  ieghen  hare  beider  danc; 
Maer,  daer  wert  soe  groot  bedranc 

5425  Int  vergaderen^  daer  si  quamen, 

Dat  nieman  anderen  en  mochte  ramen. 
Maer  al  geviel  dat  elc  anderen  leet^ 
Si  vonden  nochtan  strijt  bereet 
leghen  een,  in  beiden  siden; 

5430  Want  daer  en  mochte  sonder  striden 

Niemen  houden  met  ghemake, 
Hine  vonde  feller  wedersake, 
Die  vore  int  vergaderen  quam. 
Want  men  gaf  daer  ende  nam 

5435  Ghenindelike ,  sonder  verdragen^ 

Beide  van  steken  ende  van  slagen, 
Alsoe  mildelike  alse  ye  wert  gegeven, 
Daert  te  doene  was  om  dieven, 
Tenegen  stride,  in  enich  lant. 

5440  Die  ioncste  broeder  van  Brabant, 

Her  Godevaert,  hi  hilt  gescaert 
Besiden  den  hertoge,  vorwaert. 

Tote  hem  quam  die  grave  geslagen 
Van  Luthsenborch.  Doen  dat  sagen 
5445  Twee  ridders,  die  daer  waren 

Bi  heeren  Godevaerde,  dat  soude  varen 
Die  grave  van  Luthsenborch  te  haren  heere, 
Vreesden  si  dat  ontmoet  seere; 
Want  ongeHjc  noch  doen  sceen: 
5450  Her  Wouter  van  Revie  wasser  een; 

Dander  was  her  Gheraert  die  Moer; 
Die  voeren  beide  ute  doen  op  hoer, 
Vore  in  des  graven  ontmoet, 
Van  Luthsenborch,  om  dat  sine  woet 
5455  Hare  heere  te  bat  soude  verweren. 

Int  vergaderen,  sonder  deren. 
Die  grave  van  Luthsenborch  ontwranc 
Hen  beiden  nochtan,  ende  dranc 
Met  crachte  tot  heeren  Godevaerde, 
5460  Die  hem  ridderlike  weerde: 

Hine  Het  den  aerm  niet  verslappen; 
Want  hi  sloech  met  ere  wappen 
Des  graven  ors  op  thoeft  alsoe 
Van  Luthsenborch,  dat  van  hem  vloe, 
5465  Ende  met  crachte  hem  omwarp. 

Dat  dat  vergaderen  wert  soe  scarp. 
Dat  ors  die  viande  moeste  scuwen. 
Doen  waende  menich  dat  gevlouwen 
Die  grave  van  Luthsenborch  ware, 
5470  Sijn  ors  keerde  soe  openbare 

Vanden  eyseHken  slaghe. 
Die  grave  en  was  geen  sage 
Van  Luthsenborch:  si  waren  ontvroet 
Die  waenden  dat  die  hoege  moet 
5475  Van  Limborch,  ende  die  coene  aert. 

Van  bloetheiden  keerde  achter  waert; 
Want  daer  si  af  sijn  gheboren 
En  vloen  nye  voor  hen  te  voren. 
Des  was  hem  soe  hoege  dat  herte, 

p.  II.  ^ 

54^0  Datsi^  om  ne  ghene  smerte^ 

Noch  om  ne  geen  meswinde, 
En  wouden  vlien  toten  inde: 
Dat  daden  si  wel  in  scine; 
Want  om  en  ghene  pine 

5485  En  sach  mense  nie  togel  tien, 

Ghelijc  oft  si  wouden  vlien. 
Maer  doen  des  ors  den  slach 
Van  Luthsenborch  hadde,  ende  hi  sach 
Dat  hi  heeren  Godevaerde  vant, 

5490  Ende  ghemeinlike  die  van  Brabant 

Soe  geduerich  ende  soo  hart, 
Doen  woude  hi  vaste  ten  hertoge  waert,. 
Ter  aventuren  oft  hine  mochte 
Neder  vellen;  want  hem  dochte, 

5495  Viele  dat,  dat  mochte  gescien 

Dat  daerbi  dandre  sou  den  vlien, 
Alse  si  haren  heere  sagen  sinken. 
Anders  en  conste  hi  niet  gedinken 
Dat  hi  boven  mochte  comen: 

5500  Daer  bi  riep  hi  enen  vromen 

Seriant,  dien  hi  daertoe  coes, 
Willem  hiet  hi  die  Ardenoes, 
Dien  hi  dede  uten  helm  tien; 
Om  dat  hi  mochte  te  bat  sien, 

5505  Ende  dede  hem  toten  hertoge  leiden» 

In  dien  wijch  van  hen  beiden 
Mochte  men  groote  dade  sien 
Van  hoeger  ridderscape  gescien; 
Want  si  scenen  beide  alsoe  stout 

5510  Alse  die  leeuwe  sijn  in  dat  wout, 

Alsi  sijn  in  haren  toren, 
Ende  hen  die  ghene  vallen  te  voren, 
Daer  si  af  begheren  wraken ; 
Want  gelijc  als  dan  die  leeuwe  braken 

5515  Alsoe  brakenden  dese  twee 

leghen  een;  want  lange  ee 

Hadde  elc  anderen  seere  begheert. 
Si  lieten  haestelike  dat  swert, 
Ende  ghinghen  metten  armen  wringhen 
5520  Wie  anderen  onder  mochte  bringen. 

Daer  waest  fel  in  eiken  side; 
Maer  nochtan  te  dien  tide 
Bleef  elc  in  sijn  ^hereide: 
Want  si  waren  soe  vromich  beide, 
5525  Dat  niet  wale,  int  beginnen, 

Deen  op  anderen  ghewinnen 
Met  crachte  en  mochte  hare  geen. 
Die  een  wijch  tusschen  hen  tween 
En  gheduerde  doen  niet  lange; 
5530  Want  der  Brabantre  ange 

Ende  haer  ghenendicheit  van  dade, 
Die  men  door  noot  moeste  ontraden, 
Drongen  met  crachte  ave 
Van  Luthsenborch  den  coenen  grave. 
5535  Ende  doen  hi  wert  achter  gedrongen, 

Riep,  na  der  walscher  tongen, 
Hoverdichlike  een  Brabantsoen, 
Een  coene  seriant,  hiet  Baseroen; 
„Van  Luthsenborch  her  loscaert! 
5540  Nu  keert  weder  herwaert. 

Siet  hier  den  leeu  voor  u  braken 
Van  Brabant:  bi  wat  saken 
Laet  dine  nu  onverbeten? 
Want  ghi  hebt  u  lange  vermeten 
5545  Hi  moeste  sterven,  waer  ghine  saegt: 

Sieten  hier  noch  onveriaegt, 
Briesschende ,  ende  'wijchgier ; 
Waer  woudine  sueken  bat  dan  hier? 
Want  hier  vindine  seker  wale." 
5550  Doe  die  hoverdege  tale 

Des  graven  cnape  een  vernam, 
Wert  hi  tornich  ende  gram  : 
Waltier  hiet  hi  van  Wes, 

Die  vromeste^  sijt  seker  des, 

5555  Die  daer  was  in  beiden  siden; 

Daer  bi  hadde  hi  groot  vermiden, 

Daer  men  sinen  heere  achter  croet; 

Daerom  bestont  hi  coenheit  groot, 

Ende  woude  sinen  heere  met  eeren  wreken: 

5560  Daer  bi  hadde  hi  gerne  gesteken 

Den  hertoge  doen,  in  die  side, 
Ende  gheraectene  doen  met  nide, 
Ende  stac  hem  biden  arme  ene  wonde, 
Ter  aventueren  oft  hine  conde 

5565  Ghevellen,  ende  daer  bi  sinen  heere 

Behouden  beide  lijf  ende  eere. 
Daer  dede  hi  als  een  stout  seriant. 
Dat  hi  den  hertoge  van  Brabant 
Dorste  steken  met  gheninde, 

5570  Om  te  wrekene  dat  meswinde. 

Dat  sijn  heere  hadde  soe  groot. 
Dat  hi  die  plaetse  moeste  door  noot 
Vore  des  hertogen  swert  begeven: 
Waltier  van  Wes  ontdroech  sijn  leven, 

5575  Die  den  hertoge  daer  stac; 

Want  hi  keerde  om,  ende  ontbrac 
Den  Brabanteren  te  diere  tijt; 
Maer  hi  bleef  na  inden  strijt 
Ghevaen,  eerlike  ende  wale: 

5580  Van  hem  latic  nu  die  tale. 

Daer  men  achter  wert  dus  brachte 
Den  grave  van  Luthsenborch ,  met  crachte, 
Daer  hielt  onverre  ave 
Vander  Rochen  her  Waelrave, 

5585  Sijn  vleeschelike  broeder 

Beide  van  vader  ende  van  moeder, 
Een  vromich  ridder  ende  een  stout, 
Die  doen  den  strijt  met  ghewout 
Op  die  Brabantre  sochte, 

5590  Alse  coenlike  alsmen  soeken  mochte, 

Alsoe  lange  als  hijt  mochte  anteren; 
Maer  sine  crachte  ende  sijn  deren 
Wert  alsoe  weder  staen, 
Dat  met  hem  sciere  was  gedaen; 

5595  Want  hi  was  van  hen  allen 

Die  ierste  heere,  die  daar  moest  vallen, 
Ende  metten  live  den  strijt  becopen , 
Om  sijn  vreeselike  op  lopen; 
Maer  nochtan,  te  dien  tide, 

5600  Dochte  hen,  datti  vanden  stride 

Bat  die  porsse  over  lede 
Dan  die  grave  sijn  broeder  dede; 
Daer  bi  bat  hi  enen  vromen 
Ridder,  die  met  hem  was  comen, 

5605  Van  Halloes  her  Beroet: 

„Ic  sie  nu  in  grooter  noet 
Minen  broeder,  ende  seere  verladen; 
Vaert  te  hem,  staet  hem  in  staden, 
Oft  hi  blivet  nu  verslagen." 

5610  Doen  werd  daer  suchten  ende  clagen, 

Ontfermelike,  tusschen  hen  tween. 
Her  Beroet  sprac:  „Heere,  des  alleen 
Al  soude  mij  dlijf  werden  benomen. 
Magie,  ic  sal  tot  hem  comen." 

5615  Dus  proevede  her  Berroet,  sonder  sparen; 

Maer  hine  mochte  niet  verre  varen. 
Hi  vant  soe  vele  weder  saken, 
Dat  hi  den  grave  niet  en  mochte  geraken. 
Doen  sach  hi  om  met  enen  keere, 

5620  Ende  sach  doen  dat  sijn  heere 

Vander  Rochen  her  Waelrave 
Vanden  orsse  storte  ave, 
Ende  viel  op  die  eerde  neder. 
Doen  keerde  hi  om  tot  hem  weder 

5625  Ende  vant  doen  sinen  heere  doot. 

Dat  was  scade  ende  iammer  groot; 
Want,  waer  men  ridderscap  sal  noemen, 

Was  her  Waelrave  een  der  bloemen 
In  dietschen  lande,  van  sinen  dagen: 

5630  Al  bleef  hi  daer  verslagen , 

Hi  heeft  des  strijts  groote  eere; 
Want  coenlike  ende  seere 
Sochte  hi  den  hertog  entie  sine, 
Ende  dede  hem  ane  groote  pine, 

5635  Eer  hi  van  hen  wert  ghevelt. 

Met  Gode  si  sine  siele  gheselt 
In  hemelrike,  sonder  inde! 
Her  Berroet  bleef  in  meswinde ; 
Want  hi  wert  daer  thant  gevaen; 

5640  Maer  hi  liet  hem  eer  soe  slaen, 

Dat  hi  sterf  eer  hi  ghenas. 
Doen  her  Waelraven  doot  was 
Vander  Rochen,  dede  nochtan 
Van  Luthsenborch  die  coene  man, 

5^45  I^ie  grave  sijn  broeder,  vor  sijn  doot, 

Weringhe  sterc  ende  groot; 
Want ,  doen  die  grave  achter  quam , 
Worden  tornich  ende  gram 
Die  Maseleren,  ende  die  Oesterlinge, 

5650  Ende  daden  recht  haren  dinghe; 

Want  gelijc  dat  die  everswijn, 
Daer  si  moede  gheiaget  sijn. 
Verbeiden  spiete  ende  swert, 
Alsoe  drongen  si  onververt 

5655  leghen  die  Brabantre  weder, 

Datsi  doen  den  hertoge  neder 
Twee  orsse  onder  hem  staken; 
Dat  die  Brabantre  wraken, 
Alsoe  hogelike  ende  alsoe  seere, 

5660  Als  ye  liede  wraken  haren  heere; 

Want,  doen  men  woude  den  hertoge  vellen, 
En  mochtent  en  ghene  tongen  tellen 
Hoe  eyselike  datmen  daer  sach  doven, 
(Tote  dire  tijt  datsi  quamen  boven,) 

Die  Brabantre,  ionc  ende  out^ 

Ende  setten  toe  met  ghewout 

Den  vianden,  als  liede  die  rasen. 

Die  hertoge  hadde  heeten  blasen 

Sine  bosinen,  na  die  manieren 

Daer  men  stormt^  ochte  sal  tornieren, 

Om  dat  hire  sine  liede  bi 

Stout  soude  maken;  maer  si 

Lieten  hare  blasen  thant; 

Want  die  baniere  van  Brabant 

Wouden  die  viande,  met  nide, 

Int  vergaderen  van  den  stride, 

Met  crachte  onder  slaen. 

Met  dien  wert  soe  seere  bestaen 

Die  riddere,  her  Rase  van  Graven, 

Van  hen,  eer  sine  besaghen, 

Die  des  hertoghen  baniere  vuerde 

Eerlike;  maer  hem  aventuerde 

Dat  sijn  ors  ghevelt  wert  sciere. 

Doen  moeste  sinken  die  baniere 

Van  Brabant,  sonder  ghewere. 

Doen  dat  sagen  die  minstrere, 

Dat  die  baniere  onder  sanc, 

Doen  lieten  si  hare  geclanc, 

Ende  haer  blasen  metten  bosinen; 

Want  die  sceen  in  selker  pinen 

Die  hertoge,  ende  al  sijn  here, 

Dat  hen  en  holpe  geen  ghewere 

Sine  moesten  den  sege  verliesen. 

Die  vrese  benam  datsi  niet  en  bliesen; 

Want  die  niet  en  wisten  van  den  dingen 

Si  waenden  datsi  al  onder  gingen. 

Die  Brabantre,  daer  was  soe  groot 

Die  perse,  daer  dien  hertoge  doot 

Sijn  ors  onder  hem  gesteken  bleef. 

Dat  wonder,  datmen  daer  doen  dreef, 

Van  stouter  weringhen, 

Dat  mochte  niemen  volbringen 

Dat  hijt  met  tongen  mochte  ontbinden 

Want  men  can  niet  vinden 

Dies  ghelike,  in  enege  yeeste; 

Want  men  sach  nie  leeu,  noch  beeste, 

Met  dauwen  noch  met  tanden  driven, 

Dan  die  met  swerden  ende  met  kniven 

Die  Brabantre  alle  hanteerden, 

Eer  si  die  plaetse  daer  verweerden, 

leghen  hare  viande,  met  ghewout. 

En  leefde  oec  ridder  nye  soe  stout, 

Hadde  hi  ghedaen  metter  hant, 

Dat  selve  die  hertoge  van  Brabant 

Dede,  daer  hi  hem  verweerde, 

Doen  men  hem  sijn  ors  faelgeerde, 

En  ware  hem  die  meeste  eere, 

Die  niet  getelt  wert  van  heere, 

Ochte  van  heelde,  oft  van  gigante. 

Van  enen  vromegen  seriante, 

Claes  hiet  hi  van  Ouden, 

Wert  die  baniere  op  gehouden 

Van  Brabant  weder,  doen  si  sanc. 

Met  crachte  doen,  eer  yet  lanc. 

Na  hem,  doen  si  hem  vervvoech. 

Een  vrome  seriant  droech, 

Woutre  vander  Cappellen; 

Want  dit  waren  die  twee  gesellen, 

Die  men  dede  biden  ridder  houden. 

Te  voren,  om  dat  si  souden 

Des  hertogen  baniere  verhoeden, 

Alsi  den  ridder  sagen  vermoeden, 

Ochte  door  noot  onder  comen. 

Van  desen  tween  vromen 

Serianten  wert  die  baniere 

Van  Brabant  op  gerecht  sciere, 

Ende  ghedragen  met  gheninde, 

Alsoe  eerlike,  toten  inde. 

Dat  si  nie  sint  en  quam  neder. 

5740  Die  bosinen  bliesen  weder, 

Ghelijc  alsi  te  voren  plagen, 
Doen  si  die  baniere  sagen 
Op  gaen,  ende  weder  bladen; 
Want  doen  sceen  al  ontladen 

5745  Die  hertoge,  maer  hi  en  was; 

Want  daer  was  al  sint  die  tas 
Soe  dicke,  dat  hi  sijn  ors  moeste  laten, 
Dat  hi  met  crachte,  tote  dier  straten 
Die  daer  lach,  quam  door  die  porsse. 

5750  Daer  quam  hi  weder  teenen  orsse, 

Daer  een  seriant  op  sat, 
Arnout  vander  Hofstat, 
Die  viel  neder  bi  dien  grachte 
Ende  vermonteerde  met  crachte 

5755  Sinen  heere  den  hertoge  thant, 

Nochtan  was  daer  noch  die  bant 
Van  den  wighe  alsoe  strac, 
Dat  die  hertoge  tot  hem  sprac : 
„Ic  bevele  die  Onser  Vrouwen!" 

5760  Want  hine  waendene  meer  scouwen. 

Doen  hi  staende  bleef  te  voete. 
Met  dien  quam  Arnoude  te  gemoete 
Een  ors,  dat  hi  doen  ane  greep, 
Ende  stac  voet  in  stegereep, 

5765  Ende  volgde  na  inden  strijt 

Den  hertoge,  die  ter  selver  tijt 
Dwers  in  sloech  ter  vaert, 
Weder  ten  Limborcheren  waert. 
Met  enen  hoverdegen  drave, 

5770  Ende  riep  in  walschen:  „Her  grave 

Van  Luthsenborch !  u  es  bedaget 
Dat  ghi  lange  hebt  gheiaget. 
Siet  hier  noch  comen,  al  bereet, 
Alse  die  wreken  wilt  sijn  leet, 

5775  Den  hertoge  Jan  van  Brabant. 

Dat  ghi  copen  dorst  dat  lant 
Van  Limborch^  ende  mi  ontcrichten, 
Dat  moeten  wi  nu  berichten 
Metten  swerde^  gheloeves  my: 

5780  Hier  salt  becopen^  ic  oft  ghi; 

U  hoverde  ende  u  ongevoech!" 
Doen  dus  die  hertoge  in  sloech 
En  waren  bi  hem  nochtan^ 
Na  minen  wane,  niet  XX  man, 

5785  Die  dweers  met  hem  keerden  in. 

In  segt  om  onste  noch  om  ghewin, 
Want  ic  ben  wel  seker  des, 
Dat  Ector,  noch  Anchilles, 
Noch  Olivier,  noch  Roelant, 

5790  Van  ridderscape  metter  hant 

Nye  hoeger  daet  en  dreven, 
Die  men  vint  van  hen  bescreven, 
Dan  die  hertoge  doen  daer  dede. 
Die  Brabantre  volgeden  mede, 

5795  Ende  quamen  hem  te  hulpen  sciere, 

Ende  sloegen  neder  die  baniere| 
Van  Luthsenborch  met  ghewelt. 
Doen  die  baniere  wert  ghevelt. 
Bleef  selve  die  grave  alsoe  mat, 

5800  Dat  hi  en  hilt  en  ghene  stat: 

Nu  voer  hi  ute,  nu  quam  hi  in, 
Ende  en  gheberde,  meer  noch  min, 
Dan  ochte  hi  hadde  willen  tornieren; 
Maer  hine  toende  en  geen  maniere 

5805  Noch  ghelikenesse  van  dien. 

Al  ruste  hi,  dat  hi  woude  vlien; 
Want,  alse  hi  ute  was  ghevaren, 
Quam  hi  weder  sonder  sparen, 
Ende  porde,  telker  vaert, 

5810  Dapperlike  ten  hertoge  waert, 

Dat  hi  in  dinde  diere  becochte, 
Daer  elc  anderen  van  hen  sochte. 

Daer  wert  soe  coenlike  toe  ghereden 
Ende  soe  ridderlike  ghestreden, 

5815  Dat  was  een  die  meeste  daet, 

Beide  in  werke  ende  in  ghelaet, 
Ende  van  ridderscape  die  meeste^ 
Die  men  vint  in  eneghe  yeeste. 
Men  vint  in  vele  yeesten  genoech, 

5820  Dat  een  man  liede  vele  versloech; 

Maer  men  heeft  niet  gelesen^ 
Noch  van  gygante  noch  van  resen, 
Dat  eneghe  yeeste  cont  doet 
Van  ridderscape  hoeger  ontmoet, 

5825  Dan  tusschen  hen  tween  wert  gedaen. 

Al  moeste  die  grave  onder  gaen, 
Van  Luthsenborch  die  coene  heere, 
Hi  weerde  hem  nochtan  alsoe  seere , 
Alse  ridder  doen  mochte  metter  hant; 

5830  Maer  een  Brabantre,  een  seriant, 

Des  hertogen  knecht  een,  Meerbeke, 
Gaf  des  graven  ors  doen  enen  steke, 
Van  Luthsenborch,  met  enen  swerde, 
Dat  hem  die  derme  vielen  op  deerde. 

5835  Noch  doen  was  Willem  die  Ardenoes 

Biden  grave,  ende  werd  ontoes 
Dat  sijns  heren  ors  wert  ghesteken, 
Ende  riep :  „Dat  salie  wreken , 
Mordere,  wat  hevestu  gedaen?'* 

5840  Dat  die  Ardenoes  doen  mochte  ontgaen 

Metten  live,  dats  wonder  groot; 
Want  si  hildenen  over  doot, 
Diene  staken,  eer  sine  begaven. 
Van  Luthsenborch  des  edelen  graven 

5845  Ors  was  soe  sere  ghequelt, 

Dat  hem  waren  ute  die  derme  ghevelt, 
Alsoe  dat  niet  en  mochte  ghenesen; 
Nochtan  waer  sijn  here  woude  wesen 
Daer  keeret  met  hem,  in  die  porsse. 


92 


5^5^  Dat  selden  es  ghesien  van  orsse; 

Het  scheen  wel  Baiaert  ghenoot. 

Dien  Brabantren  verdroot 

Dat  van  Luthsenborch  die  heere 

Soe  lange  hem  weerde^  ende  soe  seere, 

5^55  leghen  hen  met  ghewout. 

Doen  sloech  tot  hem  een  ridder  stout  ^ 
Her  Woutre  vanden  Bisdomme, 
(Het  ware  onrecht  keerde  men  omme 
Die  woort,  ende  sinen  name  hele, 

5860  Want  hi  dede  recht  sinen  spele^ 

Al  was  die  grave  scadelec  doot.) 
Dat  hi  coenlike,  te  diere  noot, 
Den  grave  reet  te  gemoete, 
Dien  hi  diep  twee  voete 

5865  Inden  lichame  stac  een  sweert. 

Die  grave  bleef  noch  tan  op  sijn  peert, 
Doene  die  ridder  gheraecte, 
Maer  thant  keerde  hi  ende  door  braecte. 
Doen  hi  den  steke  hadde  ontfaen 

5870  Nye  sint  en  mochte  hi  ontgaen; 

Want  sciere  sterf  hi  vanden  wonden. 
Hadde  menne  gesocht,  men  hadden  vonden 
Op  die  plaetse,  niet  verre  van  daer; 
Die  anders  telt  hi  segt  onwaer. 

5^75  wert  ghetrect  ende  over  rint 

(Daer  bi  en  wert  hi  niet  bekint,) 
Met  menegen  orsse  ieghen  die  eerde. 
Aldus  bleven  daer  beide  die  weerde 
Riddere  van  Luthsenborch  doot  ; 

5880  Want  doent  hen  ginc  aen  die  noot, 

Ghelijc  dat  elc  in  sijn  leven 
Den  anderen  niet  en  hadde  begeven, 
Alsoe  en  w^ouden  si  onder  hen  beden 
In  die  noot  van  een  niet  sceden; 

5885  Daer  bi  bleven  si  beide  verslagen. 

Wel  te  rechte  machmen  clagen 

Tverlies  van  hen,  entie  scade, 
Om  hare  ridderlike  da  de; 
Want  soe  vromich  waren  si 

5890  Datter  verhoegt  te  rechte  was  bi 

Van  Aelmaengen  alt  ridderscap. 
Bi  hen  en  hilden  daer  niet  slap 
Twee  hare  broeder  bastaerde; 
Die  en  wouden  uten  hoegen  aerde 

5895  Van  Limborch  oec  niet  keeren, 

Ende  bleven  doot  bi  hen  met  eeren. 
Dus  bleven  daer  dire  bruedere  viere 
Van  Luthsenborch ;  maer  diere 
Vercochten  si  hen  met  groten  daden. 

5900  Hare  sielen  moete  God  genaden, 

Ende  geven  hen  dat  ewege  paradijs! 
Ter  werelt  hadden  si  eere  ende  prijs; 
Want  si  lieten  sonder  blame 
Na  hen  dien  hoegen  name 

5905  Van  Limborch,  ende  den  coenen  aert, 

Alse  hi  vore  hen  gehouden  waert. 
Deus,  hoe  mochten  si  dus  vallen, 
Die  vroemste  ridder  van  hen  allen 
Die  ute  Limborch  waren  geboren? 

5910  Bi  haren  valle  bleven  verloren 

Beide  wapene  ende  manne  ewelike 
Van  Limborch  van  den  hertoge  rike; 
Want  het  bleef  den  hertoge  Jan 
Van  Brabant,  diet  eerlike  wan 

5915  Vore  Woeronc,  in  des  swerts  oort, 

Ten  stouten  wige  die  es  gehoort. 

ROMAN  VAN  HEINRIC  EN  MARGRIETE  VAN  LIMBORCH. 


BOEK  VI. 

Die  soete  tiit,  die  coele  mey, 

Der  vogelen  sanc  ende  hare  ghescrey 

En  doet  mi  niet  dit  dicht  volmaken^ 

En  daet  ene  die  alle  saken 

Mi  hier  omne  doet  nederlegghen ; 

Hare  en  darrict  wedersegghen , 

Want  hare  welgheraectheit 

Doet  mi  allen  aerbeit 

Vergheten  ende  dit  anevaen : 

Ic  wane  gheen  man  also  onderdaen 

En  mach  ghere  jonfrouwe  siin 

Als  ic  ben  der  jonfrouwe  miin. 

Nu  moete  mi  god  geonnen  dat, 

Dat  ic  hare  tenegher  stad 

Moete  dienen  soe ,  dat  si 

Hare  moet  beloven  van  mi, 

Dat  ic  beghere  herde  sere, 

Dies  moet  mi  onnen  onse  here. 

Beide  die  ridders  die  nu  henen  varen 
Te  Grieken  wert  moet  achterwaren 
Onse  here  ende  geleiden; 
Nu  latic  varen  hem  beiden^ 
Ende  wille  u  van  Evax  doen  weten, 
Die  soe  sere  es  beseten 
Met  hogher  minne,  datti  en  weet 
P.  II.  7 

Niet  wel  wat  hem  overgheet, 

Siin  seer  moesti  allene  draghen, 

Ende  siin  suchten  ende  siin  clagen , 

Ende  siin  rouwe  ende  siin  verdriet 

En  weeti  wien  claghen  niet. 

Op  enen  nacht  lach  die  ridder  vri 

Sere  dagende  dat  hi 

Was  soe  tonrasten  over  die  minne, 

Ende  over  die  hoghe  conincginne 

Venuse,  der  minnen  vrouwe, 

Ende  hi  nochtan  hare  ghetrouwe 

Ware,  clagedi  herde  sere: 

„Ic  ware  bleven  in  mine  ere 

Wel,  en  hadt  Venus  ghedaen; 

Minen  here  liet  ic  mi  ontgaen 

In  Grieken  den  zoeten  aert, 

Daer  ic  in  gheboren  waert, 

Ende  mine  vrient  ende  mine  maghe, 

Ende  ligge  hier  in  swaren  gheclage. 

Ic  was  een  deel  ten  wapenen  goet, 

Men  hiet  mi  vromich  ende  vroet, 

Ende  dit  wert  al  verloren 

Bi  Venusse  die  hier  te  voren 

Hadde  over  menegen  dach 

Dat  si  den  lieden  te  gheven  plach 

Gracht,  wiisheit,  coenheit,  trouwe." 

Mettien  viel  hi  in  groten  rouwe 

Ende  weende  bitterlike. 

In  derre  claghen,  in  derre  gelike 

Lach  hi  tote  bi  den  daghe, 

Dat  niet  en  minderde  sine  claghe ; 

Mettien  hi  een  lettel  ontsliep; 

Doe  dochtem  datten  riep 

Een  kint  dat  was  al  moedernaect, 

Ende  drouch  enen  brant  die  blaect 

In  dene  hant,  in  dandre  .i.  spere , 

Ghecroent,  recht,  in  dier  gebere 

Ocht  ware  eens  coninx  kint; 
Het  was  met  beiden  oegen  blint, 
Twee  vlogele  hadt  oft  vliegen  conde; 
Evax  sacher  op  ene  lange  stonde. 

Doen  seide  tkint:  „her  ridder  goet 
Segt  mi  waer  bi  ghiit  doet, 
Dat  ghi  over  miere  moeder  claget, 
Die  ghi  noit  met  oegen  en  saget? 
Het  sciint  wel  dat  ic  ben  blint, 
Dat  ghi,  die  siit  ere  voestermoeder  kint, 
Mint  ene  hoghe  conincginne, 
Ende  wiltse  tuwen  iersten  beghinne 
Hebben,  ofte  u  verslaen; 
Twaren,  alsoe  en  maget  niet  gaen, 
Ghi  moet  beiden,  wildi, 
Nochtan  en  achtic  niet  dat  ghi 
Hare  doet  weten  uwe  quale. 
Si  sal  u  masscien  troesten  wale; 
Maer  twaren  haddic  ghesien , 
Inne  hadt  niet  laten  gescien, 
Ic  haddu  bracht  an  u  gelike; 
Ghi  siit  vrome  ende  niet  rike. 
Dies  beit  noch  een  stuckelkiin, 
Ic  sal  in  uwer  hulpen  siin. 
Nu  hoedu  god,  her  ridder  vri, 
Ende  en  claget  nemmer  over  mi." 
Tkint  dat  voer  henen  doe; 
Die  ridder  ontspranc  hine  wiste  hoe, 
Ende  peinsde  in  hem  selven  dat, 
Dat  enich  ware  dat  tier  stad 
Datti  daer  hadde  ghesien; 
Al  om  hem  sach  hi  mettien, 
Ende  alsi  en  vernam  twint. 
Noch  brant  noch  kint, 
Clagedi  herde  sere, 
Ende  peinsde  wat  hem  onse  here 

Wete,  dat  hine  soe  sere  piinde: 
loo  Hi  qual  soe  dat  hem  sciinde : 

„Ende  seinen  moet  al  miin  liif 
En  leeft  soegedaen  keytiif; 
Dat  ic  doe,  dat  dunct  mi." 
Doe  stont  op  die  ridder  vri, 
105  Want  het  was  sconé  dach, 

Ende  ghinc  soe  hi  ierst  mach 
Te  messen  wert,  biddende  gode, 
Dat  hine  bescermde  van  noede. 

Die  conincginne  Sibile 

iio  Hadde  ghehouden  lange  wile 

Ene  jonfrouwe  met  hare,  als  iet  las, 
Die  van  Grieken  gheboren  was, 
Ende  was  Colette  geheten. 
Inne  eonstu  niet  gedoen  weten 

115  Hoe  vrient  si  Evax  was; 

Ende  oee,  geloeft  mi  das. 
Omdat  si  van  Grieken  waren; 
Si  en  hietem  ghene  dine  sparen 
Dat  si  volbringhen  moehte. 

120  Derre  jonfrouwe  doehte 

Dat  Evax  sere  avenam; 
Ende  doe  sine  anesaeh,  si  quam 
Ende  vragedem  wat  hem  mesquame 
Datti  soe  sere  avename. 

125  Die  jonfrouwe  kindi  ghetrouwe, 

Ende  seide:  „hovesehe  jonfrouwe 
Ie  maeh  u  seggen  mine  quale, 
Ende  miin  vernoy  altemale 
Doet  mi  miin  vrouwe  de  eonincginne; 

130  Si  es  meester  van  minen  sinne, 

Dat  moet  ie  allene  draghen. 
Want  inne  dart  niement  ghewaghen; 
Dus  soe  sal  mi  nemen  miin  liif 
Dat  welgheraeete  seone  wiif, 

135  DÏQs  si  een  twint  niene  weet; 

Nochtan  corner  mi  af  lief  of  leet 
Ic  salt  hare  doen  weten, 
Inne  mach  mi  selven  niet  al  eten, 
Ic  moet  hare  emmer  doen  verstaen." 

140  Doe  seide  die  maget  welghedaen: 

„Bi  gode  mi  es  herde  leet 
Dat  u  dus  int  herte  steet 
Die  minne  van  miere  vrouwen, 
Maer  eer  ic  storve  van  rouwen, 

145  Sekerlec  ic  claget  hare, 

Inne  soude  niet  wanen  dat  hare 
Hare  herte  meer  es  steiniin 
Dan  andre  vrouwen  herten  siin. 
Ende  oec  en  troestic  u  niet  te  sere.'* 

150  Doe  seide  Evax  die  here  : 

„Jonfrouwe  des  ben  ic  beraden, 
Al  waert  dat  mi  soude  scaden/* 
Mettesen  soe  scieden  si. 
Doe  ghinc  int  hof  die  ridder  vri 

155  Ende  dede  int  hof  eten  gaen; 

Na  den  etene  sonder  waen 
Ghinc  Sibile  die  conincginne 
Ende  Evax  tharen  boegaerde  inne 
Ende  vele  cnapen  ende  jonfrouwen; 

160  Sibile  sach  wel  dat  met  rouwen 

Die  ridder  bevaen  was, 
Ende  ginc  bi  hem  allene  int  gras 
Sitten  onder  enen  olivier; 
Ende  Evax  die  ridder  fier 

165  Wert  valu  ende  weder  roet; 

Mettien  hem  siin  herte  onscoet 
Ende  seech  neven  hare  in  onmacht; 
Die  conincginne  was  wel  bedacht. 
Si  sat  bi  ere  fonteynen  claer, 

170  Ende  hare  gheselscap  was  van  daer 

Soe  verre  gesceden,  dat  si  niet 

En  sien  wat  daer  es  gbesciet. 
Die  conincginne  peinsde  wale 
Dat  dat  ware  der  minnen  quale, 
Des  sweech  si  stillekine, 
Ende  nam  in  hare  hande  fine 
Fonteyne,  die  si  den  ridder  fiin 
Hovessceliic  [warp]  in  siin  ansciin, 
Ende  daer  mede  bequam  hi. 
„Ay  mi^  seiti,  hoe  wee  es  mi!" 
Die  vrouwe  seide :  „ic  geloefs  wale 
Dat  het  ware  der  minnen  quale." 
„Kerssene^  welgheraecte  smale, 
Ende  hebdi  dus  u  edelhede 
Ghedaen  an  mine  lidenthede! 
Twaren  dat  troest  mi  sere^ 
Ghi  hebt  behouden  mi  mine  ere, 
Dat  ghiit  dus  heymeUke  verdroeget 
Ende  giis  niemen  en  ghewoget. 
Nu  vrouwe,  ghi  hebt  mi  in  staden 
Ghestaen,  noch  modi  mi  ontladen, 
Wildi,  van  miere  piinen  groet, 
Want  ghi  siit  die  mi  sleet  doet. 
Herte,  sen,  sterven,  leven. 
Vrouwe ,  modi  mi  allene  gheven , 
Want  sonder  u  ic  nemmeer  en  mach 
Meer  ghecrighen  bliden  dach." 

Sibile  die  bekinde 
Ane  den  ridder  dat  hise  minde, 
Wert  verbolghen  herde  sere, 
Ende  seide:  „wat  meindi  here, 
Diendi  hier  omme  altemale? 
Entrouwen  soe  diendi  wale 
Minen  here  te  sinen  onneren; 
Ghi  moget  wel  te  lande  keren, 
Ende  vollec  vaert  uwer  straten, 
Inne  willu  hier  niet  langer  laten, 

Ic  wille  ghi  uwer  verde  vaert, 
Want  bi  der  maget  die  nie  en  waert 
Besondicht,  u  were  beter  vele 

210  Waert  u  bleven  in  die  kele. 

Soucti  mine  onnere  ende  mine  scande , 
Soe  ben  ic  in  desen  lande 
Wel  te  minen  leede  comen. 
Coenen  riddre  ende  vromen 

215  En  hoorde  ic  nie  selke  dulheit  soeken. 

Mi  moete  al  die  werelt  vloeken 
Liet  ic  dit  al  ongheclaget." 
Die  droveste  man  die  gi  nie  saget 
Was  die  riddere  sekerlike; 

220  Entie  conincginne  rike 

Ginc  hem  met  talen  vreselic  ane^ 
Ende  hi  pinet  hem  omme  te  slane, 
Ende  seide :  „vrouwe  sidermere 
Dat  u  es  jeghen  therte  soe  sere^ 

225  Soe  sal  ics  vrouwe  gherne  afcomen." 

„Dat  seldi  here  tuwen  onvrome, 
Inne  [wille]  nemmeer  uwer  feesten, 
U  dienst  en  es  niet  van  den  meesten, 
Ic  en  roeke  u  dienst  twint." 

230  Sibile  dat  scone  kint 

Stont  op  ende  ghinc  weghe. 
Die  riddre,  dien  god  gheve  sege, 
Leidese  in  hare  camere  weder, 
Daer  te  voren  no  seder 

235  Wanic,  en  quam  nie  droever  man; 

Stappans  hi  henen  ran 
Al  verwoet  wten  hove, 
Daer  hi  in  was  van  love, 
Ende  doe  hi  quam  in  die  stad 

240  Scordi  wt  al  dat 

Dat  hi  om  hadde  ende  ane; 

Wat  hem  bi  quam  begonsti  te  slane, 

Kindre,  man  ende  wiif; 

Mochti  dien  nam  hi  tliif. 

Die  portren  diene  sagen, 

Begonsten  herde  sere  claghen^ 

Ende  seiden:  „Och  armen,  hoe  es  c 

Hiertoe  den  riddre  vromen , 

Die  bloeme  was  der  werelt  al?- 

Hoe  loept  hi  dus  in  dongeval 

Al  moedernaect  dus  achter  straten^ 

Daerne  met  ghemake  niet  en  laten 

Die  kinderkine  entie  wiif, 

Sine  beworpen  siin  scone  Hif?" 

Hier  binnen  quam  niemare 
Int  hof,  dat  her  Evax  ware 
Wt  sinen  sinne,  men  wiste  om  wat, 
Ende  al  naect  liepe  in  de  stad. 
Die  conincginne  die  dat  vernam, 
Al  was  si  te  voren  gram, 
Hare  ontfermde  des  ridders  sere^ 
Daerbi  en  seidsiit  niemen  mere, 
Maer  doent  wiste  die  coninc 
En  hoerdi  noit  soe  droeve  dinc, 
Ende  sende  sine  ridders  daer, 
Diene  vingen,  dats  waer, 
Ende  leidene  in  die  herberge  siin. 
Hoe  menich  rouwich  ansciin 
Dat  daer  om  her  Evax  was, 
Seide  dWalsch  daer  iet  in  las, 
En  mochtu  gheen  man  gewagen; 
Alle  diene  met  oegen  saghen 
Weenden  ontfarmeHke  sere, 
Ende  doe  bonden  si  den  here 
In  ene  camere  met  starken  linen; 
Dus  bleef  hi  daer  met  pinen; 
Het  achterwaerde  den  ridder  gram 
Een  knecht  die  met  hem  quam 
Wt  Grieken,  die  hem  was  getrouwe. 

Om  den  ridder  hadde  groten  rouwe 
Die  coninc  ende  sine  mayseniede 
Ende  alle  dandre  liede, 
Omdat  in  soe  groet  mesval 
Was  die  bloeme  der  vverelt  al. 

Dus  lach  die  ridder  gebonden  daer 

Al  omme  entomme  .II.  jaer 

Wt  siere  memorien  altemale, 

Ende  selken  tiit  met  in  quale. 

Nu  quam  dat  tenen  tiden 

Die  conincginne  soude  riden 

Daer  her  Evax  binnen  lach ; 

Doe  hi  hoerde  dat  ghedrach 

Van  den  Heden  ende  van  den  vrouwen^ 

Doe  wouden  die  conincginne  scouwen, 

Doe  riep  her  Evax  sinen  knecht, 

Ende  seide:  „vrient  nu  berecht 

Mi  watter  buten  si." 

Die  knecht  seide:  „wat  mecti?" 

Die  ridder  seide:  „ic  hoere  wale 

Dat  gheruchte  altemale." 

Die  knecht  seide :  ,,ic  segt  u , 

Die  conincginne  sal  hier  nu 

Te  messen  al  hier  liden." 

Die  ridder  begonste  verbliden, 

Ende  seide:  „bi  der  trouwen  die  ghi 

Jonet  siit  sculdich  mi, 

Ontbint  mi  ende  sadelt  miin  pert, 

Ende  laet  mi  riden  te  mier  vrouwen  wert,. 

Inne  sal  mesdoen  ghene  zake, 

Maer  sal  weder  met  ghemake 

Keren  ende  mi  gematen 

Ende  weder  binden  laten , 

Dies  modi  mi  geloeven  wel." 

Die  knecht  seide:  „en  ware  gheen  spel, 

Entrouwen,  mesdadi  iet, 

Die  coninc  en  liete  mi  leven  niet/' 

Evax  seide:  „suete  vrient, 

Ende  ghi  hebt  mi  langhe  gedient, 

Ende  siit  daertoe  die  neve  miin 

Die  mi  niet  narre  mochte  siin^ 

Ende  en  wildi  dit  dor  mi  niet  doen 

Soe  sidi  een  ongetrouwe  ghersoen; 

Twaren  ic  sterve  en  doediis  niet." 

Alse  dat  die  knecht  siet^ 

Weendi  utermaten  sere^ 

Ende  seide:  „ic  latu  riden  here^ 

Ende  sal  u  ontbinden  gherne^ 

En  wildiis  u  pinen  niet  te  werne 

Ende  laet  u  binden  alse  ghi  keert, 

Want  lietict,  ic  ware  onteert." 

„Bi  miere  trouwen,  nenic  niet.'* 

Mettien  Jonet  hem  utehet, 

Ende  cleedene  vriendelike, 

Ende  scoydene  ghematelike, 

Ende  sat  op  siin  paert 

Ende  reet  ter  conincginne  waert 

Die  hi  onder  weghen  ontmoete; 

Hi  en  seide  no  ne  groete, 

Maer  reet  achter  haren  waghen. 

Alle  die  ghene  diene  saghen 

Ververden  van  hem  entrouwen. 

Ghi  moget  wel  weten  datter  vrouwen 

Sorghe  ende  anxt  was  herde  groet, 

Want  si  weet  wel  des  ridders  noet 

Es  comen  overmids  hare; 

Dus  reet  si  in  groten  vare 

Tote  daer  si  beeten  soude. 

Die  riddre  beete  alsoe  houde 

Ende  hief  die  vrouwe  af, 

Ende  leidese  eer  hiis  begaf 

In  die  kerke  ende  daer  bleef  hi, 

Tote  dat  weder  die  vrouwe  vri 

Thuus  wert  varen  soude^ 

Doe  quam  hi  weder  alsoe  boude, 

Ende  halp  hare  op  haren  waghen; 

Alle  die  ghene  diene  saghen 

Ontfarmden  siins  herde  sere^ 

Dat  die  volmaecte  vrome  here 

Alsoe  was  tonghereke, 

Ende  hi  voer  herde  hovessceleke 

Achter  waghen  siere  vrouwen, 

Daer  hi  sere  om  qual  van  rouwen. 

Doe  die  conincginne  thuus  quam, 
Beete  die  riddere  ende  nam 
Die  vrouwe  ende  leidese  in  de  zale, 
Ende  noit  en  sprac  hi  ghene  tale, 
Maer  keerde  ter  herberghen  neder 
Ende  liet  hem  Jonette  binden  weder. 
Doe  lach  die  ridder  ende  sanc; 
Nochtan  was  hi  soe  cranc 
Dat  wonder  was  datti  durde, 
Want  sine  quale  hem  versurde. 
Wat  waendi,  datti  den  banden 
Weet  met  bitene  met  tanden! 
Hi  sporterde  met  al  den  leden; 
Inne  geseidu  niet  van  wat  zeden 
Hi  was  ente  houdene  quaet, 
Maer  die  vrouwe,  dat  verstaet. 
Die  in  groten  anxte  was, 
Seide  ten  coninc,  als  iet  las: 
„Here,  seit  si,  en  wetti  niet 
Wat  mi  opten  wech  es  ghesciet? 
Her  Evax  hi  quam  ane  mi 
Opten  wech,  ende  hief  doe  mi 
Van  den  waghene  herde  werde; 
Maer  bi  gode  ic  ververde 
Mi  soe  utermaten  sere. 
Dat  ic  duchte  dat  die  here 

Mi  soude  hebben  geslegen  doet^ 
390  Dies  was  miin  anxt  herde  groet.'' 

Die  coninc  seide :  „mi  es  leet 

Vrouwe,  dat  hem  soe  steet, 

Ic  wout  met  hem 'bat  ware, 

Het  es  scade  oppenbare, 
395  Want  vromer  ridder  sekerlike 

En  es  binnen  al  erterike." 

Hier  latic  van  her  Evax  bliven, 
Ende  willu  vort  bescriven 
A^an  sconinx  sone  van  Arabie; 

400  Hoe  droeve  soe  was  hi, 

Datti  den  vader  te  voren 
In  Arragoen  hadde  verloren 
Van  .II.  stouten  ridders  ende  vromen; 
Deen  ware  wt  sinen  sinne  comen, 

405  Dander  es  te  Grieken  waert 

Ende  en  keert  niet  in  den  aert. 
Nu  leit  Evax  vervvoet  ende  gebonden 
Ende  heeft  gedaen  van  dien  stonden 
Dat  hem  ontfoer  siin  here : 

410  Oec  weeti  wel  dat  tsaermere 

Die  coninc  es  out  van  daghen 

Ende  en  mach  nemmer  wapen  draghen^ 

Doe  ontboet  hi  sine  maghe 

Tenen  besprokenen  daghe, 

415  Ende  allegader  sine  liede, 

Want  hi  woude,  eer  hi  sciede, 
In  Arragoen  sinen  vader  wreken; 
Menegen  heyden  hoerde  men  dus  spreken 
Dies  utermaten  willich  waren, 

420  Ende  voeren  sonder  sparen 

In  sconinx  Therus  lant, 
Ende  stichten  roef  ende  brant. 
Si  verborrent  al  tien  stonden 
Wat  siis  buten  vesten  vonden, 

425  Ende  daden  den  lande  grote  noet 

Ende  sloughen  vele  lieden  doet. 
Dese  mere  aldus  stuer 
Qiiam  den  coninc  te  Vancecuer^ 
Hoe  die  heydene  ende  Arabine 

430  Verslougen  die  liede  sine^ 

Ende  verberrenden  al  siin  lant^ 
Ende  doen  der  kerken  groten  pant^ 
Want  te  clein  cameren  ende  stallen 
Poenten  si  die  kerke  alle, 

435  Ende  hi  en  verweerse  haestelike 

Hi  verliest  al  siin  rike. 

Die  coninc  die  dat  verstoet 
Dat  hi  dus  verloes  siin  goet, 
Clagede  sine  oude  sere, 

440  Ende  Evax  den  stouten  here. 

„O  god  here,  seit  hi, 
Hoe  eist  ten  argesten  comen  mi 
Nu  te  minen  ouden  teen! 
In  mijn  lant  nes  man  gheen 

445  Die  mi  mach  te  baten  comen; 

Hier  was  een  die  mi  es  ghenomen , 

God,  bi  ongevalle; 

Nu  siin  wi  verloren  alle." 

Die  coninc  entie  conincginne 

450  Waren  wel  met  droeven  sinne 

Te  gader,  ende  dageden  hare  leet 
Dat  hem  swaer  overgheet ; 
Die  jonfrouwe  van  Grieken  waert, 
Die  oec  sere  was  beswaert, 

455  Seide  te  hare  vrouwen  heymelike : 

„Ghi  moget  u  scamen  lachterlike. 
Dat  bi  u  bedorven  es 
Die  vroemste  ridder,  siit  gewes, 
Die  de  werelt  binnen  heeft, 

460  Het  es  scade  dat  ghi  leeft; 

Ende  ghi  soe  scone  figure  süt^ 
Dat  nie  op  ghenen  tiit 
Soe  vrome  ridder  u  vercoes, 
Dat  hiere  bi  wert  sinneloes; 
Dies  en  sidi  werdich  niet; 
Al  haddine  ghetroest  iet, 
Vrouwe,  wat  haddi  monts  te  men 
Of  es  hogher  verseinst  uwen  sen  ? 
Niet  een  twint,  dat  verstaet; 
Ghi  mochten,  sonder  quaet 
Te  doene,  wel  hebben  gehouden 
In  bliscepen  ende  in  vrouden; 
Nu  nemt  uwen  wasdoem  altemale." 
Sibille  seide:  „ic  woude  wale 
Datti  van  mi  vertroest  ware 
Ende  hi  ghenase  oppenbare, 
Dat  ware  mi  utermaten  lief.'* 
Die  maget  hoerde  hare  gerief, 
Seide:  „vrouwe  eist  dan  u  wille, 
Dat  ic  te  hem  ga  al  stille 
Ende  troesten  van  uwen  weghen? 
Het  ware  scade  ware  de  degen 
Dus  verloren  dore  een  wiif, 
Ende  verlore  siin  scone  liif " 
Die  conincginne  seide:  „jaet; 
Ic  wille  wale  ghiere  gaet 
Ende  troestene  dore  u  ere. 
Want  sine  bate  begheric  sere." 

Die  jonfrouwe,  die  dit  verstout, 
Maecte  hare  wech  in  corter  stont 
Daer  si  Evax  herberge  vant, 
Si  vragede  Jonette  te  hant. 
Wat  dat  siin  here  dade. 
„Jonfrouwe,  seiti,  dore  god  ghenade, 
Qualiker  dan  noch  iet; 
In  .II.  daghen  en  at  hi  niet." 

Die  maget  seide:  „ganc  tote  hemi 

Heymelike  ende  vernem 

Of  icken  sal  spreken  moghen; 

Ic  hope  icken  sal  verhoghen.'* 

Doe  die  knecht  binnen  quam 

Ende  Evax  vernam, 

Vragedi  hem  oppenbare, 

Wat  daer  voert  ware. 

,,Daer  es  jonfrouwe  Colette  nu,. 

Ende  sprake  gherne  jeghen  u." 

Die  ridder  versuchte  diepelike, 

Ende  seide:  ,,haelse  vollike." 

Jonet  ghinc  ende  deedse  comen; 

Tierst  dat  sine  heeft  vernomen 

Wenesi  utermaten  sere; 

Ende  seide:  „bi  gode  here, 

U  vernoy  es  mi  leet, 

Maer  na  dien  dat  noch  steet 

Vertroest  u ,  het  sal  al  goet  siin ; 

Want  sekerlec  die  vrouwe  miin 

Sent  mi  hier  tote  u , 

Ende  ontbiet  u  bi  mi  nu 

Dat  ghi  verbliidt  ende  verhoget,. 

Want  opdat  ghi  ghenesen  moget 

Si  sal  u  ghelden  u  verdriet, 

Want  hare  es  leet  dat  es  gesciet,. 

Ende  dat  si  onversienlike 

U  antwerde  soe  erenstelike.*' 

Her  Evax  die  dat  versteet, 
Brac  tallen  steden  tsweet 
Wt  ende  versuchte  sere; 
Menichwarf  riep  die  here : 
„Helpe  doet,  twine  sladi  mi,. 
Ende  wat  maget  helpen  di 
Dat  ic  ligghe  in  dese  quale, 
Ende  met  mi  scerent  altemale 

Wat  dat  mi  met  oegen  siet? 

Ay  jonfrouwe,  helpet  u  iet 

Dat  ghi  verswaert  minen  rouwe? 

Wat  sonde  achten  miin  vrouwe 

Op  mi^  die  ben  een  keytiif?" 

Die  jonfrouwe  seide:  „sem  miin  liif 

Miin  vrouwe  hiet  mi  comen  hier; 

En  wildiis  niet,  ridder  fier, 

Gheloeven  dat  si  seker  waer, 

Soe  willic  u  halen  daer 

Selc  licteken,  daer  ghi  bi 

Te  bat  selt  gheloeven  mi." 

„Ay  jonfrouwe,  dore  god  soe  doet;" 

Antwerde  die  riddre  vroet. 

Colette  die  scone  smale, 

Ghinc  te  hare  vrouwe  in  de  zale, 

Ende  seide :  „vrouwe  dore  god  ghenade 

Ende  valt  in  goeden  rade, 

Den  ridder  selen  wi  noch  wale 

Helpen  betren  sine  quale, 

Hopic  an  onsen  Heven  here; 

Ende  ic  bids  u  herde  sere." 

„Ende  wat  wildi  dan  dat  ic  doe? 

Nu  gherater  selve  toe." 

„Tc  segt  u  lieve  vrouwe  miin^ 

Sent  hem  enich  littekiin. 

Dat  hi  kinne  van  uwen  wegen , 

Soe  mach  hi  noch  baten  pleghen." 

Die  vrouwe  seide :  „ic  dade  dat 

Ende  sendet  hem,  wistic  wat^ 

Enegerande  clenoede 

Soudic  hem  wernen  herde  noede, 

Doch  willic  hem  senden  .1.  vingherliin, 

Hi  hevet  an  den  vingher  miin 

Herde  menichwarf  ghesien, 

Hi  sal  wel  gheloeven  dien." 

Doe  antwerde  die  cusche  smale: 

„Twaren  vrouwe ^  nu  segdi  wale, 
Ende  ic  sal  wel  die  bodscap  doen 
Na  mine  macht  an  dien  baroen.** 

Colette  die  scone  jonfrouwe, 
Die  gherne  minderde  sridders  rouwe, 
Ghinc  vollec  tsiere  herberghen  wert, 
Ende  die  ridder  onververt 
Hadde  hem  doen  tetene  maken, 
Want  hem  die  selve  zake 
Hadde  vele  goets  ghedaen. 
Entie  maget  quam  ghegaen 
Ende  vragede  hem  hoe  hem  ware: 
„Bi  gode,  seiti,  herde  sware, 
Maer  bi  uwer  groter  doghet 
Hebdi  mi  een  deel  verhoget, 
Dies  soe  haddic  tetene  lost, 
Het  was  ene  clene  cost 
Daer  ghi  mi  verhoghet  mede, 
Maer  hets  hovesscher  liede  zede 
Dat  si  die  zieke  troesten  gherne.'* 
„Twaren  here;  in  seit  in  ghenen  scerne , 
Sprac  die  maget,  „want  miin  vrouwe 
Wilt  u  siin  van  herten  ghetrouwe, 
Dies  sent  si  u  bi  mi,  her  ridder  fiin. 
Te  littekene  hare  vingherliin; 
Si  seide  mi,  ghi  kinnet  wale." 
Doe  gaeft  hem  die  scone  smale; 
Ende  doent  die  ridder  anesach 
En  sach  hi  nie  soe  bliden  dach, 
Ende  riep  lude:  „god  here, 
Ontfarme  u  miins,  biddic  u  sere!" 
Dbloet  spranc  hem  ten  nese  wt. 
Van  sweete  wert  hem  nat  die  huut, 
Sere  bevede  die  ridder  vrome. 
Die  maget  hiet  hi  willecome : 
„Scone,  hoe  mochtic  u  nemmermere 

Voldancken  den  dienst  entie  ere 
Die  ghi  dore  mi  hebt  ghedaen; 
Bi  u  ben  ic  al  ongaen 
Miins  leeds  ende  miere  pinen, 
Het  sal  mi  al  miin  leven  seinen; 
Ende  u  biddic  scone  maget^ 
Al  was  dat  sake  dat  ghi  mi  saget 
In  selker  pinen,  in  selker  noet, 
Dat  ghi  hierna  u  sceren  groet 
Niet  en  maect,  al  dogedic  dit, 
Dat  ghiis  mi  noch  niene  verwit." 
Colette  seide:  „neen  si,  bi  gode, 
Maer  si  soude  gaen  wesen  bode 
Te  miere  vrouwen,  hoe  dat  ghi 
Siit  ghenesen,  her  ridder  vri/' 
Doe  nam  orlof  die  maget  goet, 
Ende  ghinc  te  hove  weder  te  voet, 
Ende  seide  der  vrouwen  oppenbare 
Dat  Evax  ghenesen  ware. 
Die  vrouwe  seide  hovesschelike  : 
„Ghelooft  siis  god  van  hemelrike! 
Dats  den  lande  ene  goede  mare, 
Dat  nu  es  in  orlogen  sware.'* 

Miin  her  Evax  die  verstoet 
Wel  die  jonfrouwe,  want  al  goet 
Heeft  hem  hare  troest  ghedaen; 
Te  hem  selven  seidi  saen: 
„Ic  moet  weder  miin  liif  maken , 
Of  god  wilt,  mi  selen  mine  zaken 
Ten  besten  vergaen  na  miin  beghin."" 
Hi  quam  weder  in  sinen  sin, 
Ende  dede  hem  baden  ende  bereiden 
Ende  met  verschen  cledren  cleiden, 
Dus  at  hi  ende  was  blide: 
Ende  die  mere  quam  tien  tide 
Vore  den  coninc  rike, 

Die  antwerde  haestelike; 

„Nu  willic  wel  die  waerheit  weten 

Dat  god  onser  niet  en  heeft  vergeten, 

Want  hi  heeft  ons  vertroest  een  deel, 

Tconincrike  bliift  al  geheel 

Bi  hem  vertroest,  dats  hadde  te  doene." 

Ende  doe  ontboet  hi  den  ridder  coene 

Dat  hi  te  hove  quame. 

Entie  ridder  sonder  blame 

Sat  op  ende  voer  te  hove  waert, 

Ende  daer  hi  achter  straten  vaert 

Wat  waendi  hoe  hi  was  besien 

Van  den  lieden  die  om  hem  tien, 

Ende  gode  loveden  menichfout, 

Want  si  bi  den  ridder  stout 

Peinsden  noch  pays  te  gewinnen; 

Dies  begonste  tfolc  te  rinnen 

Na  om  hem  te  siene  an; 

Maer  die  vrome  jonghe  man 

Hadde  aveghenomen  soe  sere, 

Dats  ontfarmde  menegen  here; 

Maer  doe  hi  quam  te  hove, 

Ontfincken  met  groten  love 

Die  coninc  ende  sine  mayseniede 

Ende  oec  alle  die  hoghe  liede. 

Doe  quam  toe  die  conincginne, 
Die  den  riddere  met  bliden  sinne 
Anesach,  si  seide  mettesen: 
„Here  willecome  moeti  wesen, 
Hoe  vaerdi  ende  hoe  steet  u? 
In  dit  hof  hebben  tote  nu 
Droeve  liede  om  u  gheweest; 
Segt  mi,  hoe  vaerdi  ende  hoe  eest 
Met  u,  sidi  ghenesen  sere?" 
Doe  antwerde  die  vrome  here; 
„Ja  ic  vrouwe,  ghelooft  siis  god, 


116 


Ende  scone  wort  ende  hovesch  gebot." 
„Bi  gode  here,  ic  ans  u  wale. 
Here  dore  god,  hoert  mine  tale, 
Ende  siit  ons  hulpich  ende  geradich; 
Hier  leit  ons  herde  ongenadich 
Die  coninc  van  Arabie, 
Die  sweert,  wat  dat  siins  gescie, 
Hi  sal  op  ons  sinen  vader  wreken; 
Menich  dorp  heefti  ontsteken, 
Ende  doet  den  onsen  pine  groet, 
Dies  hebben  wi  goeder  helpen  noet. 
Want  miin  heere  es  van  daghen 
Ende  en  mach  ghene  wapen  draghen; 
Nu  raet  here  wat  es  best  ghedaen, 
Alse  die  vrede  wt  sal  gaen, 
Die  noch  wel  durt  ene  maent 
Hier  binnen,  opdat  niet  en  caent 
Gheverst  siin,  her  ridder  vri, 
Dore  minen  wille  berecht  mi.'* 
Evax  die  der  vrouwen  tale 
Verstaen  heeft  herde  wale, 
Antwerde  hare  haestelike: 
„Bi  gode,  seiti,  vrouwe  rike, 
Ic  rade  na  miin  beste, 
Dat  ghi  ontbiet  in  derre  veste 
Jeghen  dat  wtgaet  die  vrede. 
Al  u  lant  ende  al  u  steden, 
Ende  ic  sal  binnen  desen  wale 
Te  mi  selven  comen  siin  altemale, 
Ende  dan  selen  wi  striden  jegen  hem 
Te  velde,  dies  ic  seker  ben 
Dat  wise  selen  wel  verwinnen 
Ende  met  eren  comen  binnen." 
Die  conincginne  die  dat  verstoet, 
Vertroeste  hare  opten  ridder  goet 
Entrouwen  ende  was  dies  blide, 
Entie  coninc  te  dien  tide. 

Men  dede  den  ridder  wel  te  ghemake, 

Hem  en  ghebrac  ghene  zake 

Dat  troest  te  hebben  siins  rouwen; 

Enewarf  seidi  der  vrouwen^ 

Dat  si  dore  god  hem  geve  troest 

Ofte  hi  bliven  soude  verloest. 

Die  vrouwe^  die  hare  scaemde  sere, 
Peinsde  wat  si  den  here 
Gheantwerden  mach,  daer  hi 
Iet  vertroest  mach  siin  bi, 
Dat  sine  niet  en  verdrive 
Ende  oec  in  hare  ere  blive; 
Si  seide:  „here,  bi  gode  mi  es  leet 
Tfernoy  dat  u  int  herte  steet 
Van  minen  weghen,  in  wiste  niet 
Dat  soe  noede  van  u  sciet, 
Doch  soudiit  nemen  in  verdraghe; 
Niet  en  valt  die  boem  ten  iersten  slage, 
Niet  here,  des  soudi  wel 
Verdraghen,  al  siin  vrouwen  fel 
In  dierste  te  haren  vrienden  weert, 
Ghi  hebt  onrecht  dat  u  deert. 
Men  siets  ende  het  es  recht: 
Vrouch  here  es  gerne  langhe  knecht. 
Daer  bi  siit  in  hoghen  ende  coene, 
Ende  verwint  met  hoghen  doene 
Vrouwen  minne  of  ghi  cont; 
Haddi  gheleghen  onghesont 
Emmermeer,  ic  ware  cume  comen 
Te  u  en  hadde  uwes  waer  genomen, 
Maer  siit  vrome,  soe  modi 
Noch  wel  verwinnen  mi." 
Evax  die  dit  verstoet, 
Peinsde  wel  in  sinen  moet: 
Salmi  minnen  die  vrouwe  fiin 
Dat  moet  bi  vroemechede  siin. 

Hi  seide:  „vrouwe,  ans  mi  god, 

Die  over  al  heeft  ghebot, 

Ic  sal  mi  proeven  soe  wel, 

Ghi  selets  u  beloven,  wat  soudi  el." 

„Soe  modi  troest  ende  ere  ghewinnen." 

Mettien  scieden  si  met  minnen. 

Die  vrouwe  peinsde  in  haren  moet: 

,,Nu  sal  dese  riddre  goet 

Pinen  om  onse  lant  meer 

Dan  hi  hadde  ghedaen  eer." 

Hier  binnen  naket  dien  tide 
Dat  die  vrede  in  elke  side 
Wteghinc  ende  Evax  wale 
Ghenesen  was  altemale 
Ende  weder  binnen  sire  virtuut  comen. 
Tenen  daghe  haddi  ghenomen 
Alle  die  heren  van  den  lande, 
Die  toren  hadden  menegherande 
Om  tfernoy  ende  scade 
Dat  hem  dede  met  overdade 
Die  jonge  coninc  van  Arabie, 
Daertoe  die  starcste  die  was  ye 
Was  hi  entie  vroemste  mede 
Die  men  vant  tenegher  stede; 
Daerop  verliet  hi  hem  sere, 
Nu  heeft  hi  vernomen  dat  die  here 
Evax  weder  hercomen  si, 
Ende  dat  die  coninc  daerbi 
Sere  vercoent  es  entie  sine; 
Doe  peinsdi:  „ende  ic  wil  de  cracht  mine 
Proeven  jeghen  den  stouten  man 
In  enen  camp  opdat  ic  can, 
Want  als  ic  hem  hebbe  doet 
Soe  hebbic  herde  clene  noet 
Dandre  te  verwinne  in  stride, 
Want  si  bi  hem  in  haer  side 

Sere  vercoent  souden  wesen." 
Pirreus  ontboet  mettesen 
Alle  sine  ammirale, 

790  Ende  seide  te  hem  dese  tale: 

„Ghi  heren,  nu  es  u  wel  cont, 
Dat  wi  hebben  langhe  stont 
Dese  stad  swaerlec  beleghen, 
Die  nu  dore  enen  deghen 

795  Verstout  es  al  te  sere; 

Ware  verwonnen  alleen  die  here 
Soe  ware  hare  troest  al  leden; 
Nu  ben  ic  van  manlicheden, 
Danc  hebbe  Mamet^  vernaemt  wel, 

800  Ende  eiken  riddere  al  te  fel; 

Daerbi,  riediit  ghi  heren, 
Ic  soude  onbieden  met  eren 
Den  coninc,  opdat  hi  woude. 
Dat  icken  quite  laten  soude 

805  Den  doetslach  van  minen  vader 

Ende  van  sinen  lieden  algader, 
Woudi  jegen  mi  op  tfelt 
Den  ridder  senden  met  ghewelt 
Die  minnen  vader  den  coninc  verslouch, 

810  Can  ic  hem  ghedoen  ghenouch 

In  campe,  soe  wille  ic  dat  hi 
Siin  lant  al  houde  van  mi, 
Ende  brinct  mi  siin  ridder  onder, 
Dat  noit  gesciede  selc  wonder, 

815  Soe  willic  gaen  in  hant 

Ende  ontfaen  van  hem  miin  lant 
Ende  te  lande  wederkeren. 
Dit  sal  ic  doen,  radiit  ghi  heren, 
Hoe  mochtic  mi  scoender  wreken; 

820  Alle  die  met  tonghen  spreken 

En  vanden  enen  ridder  niet 
Die  jeghen  mi  dade  iet." 

Doen  die  heydene  ammirale 
Den  coninc  hadden  verstaen  wale, 
Seide  die  een:  „her  coninc  here^ 
Mi  dunct  wel  dat  ghi  u  ere 
Gherne  meret  na  uwe  macht; 
Hets  waer,  ghi  hebt  grote  cracht 
Boven  eiken  mensche  die  leeft; 
Opdat  u  Mam  et  gratie  gheeft, 
Soe  ware  jeghen  u  allene 
Siere  twee  daet  herde  clene, 
Hine  mach  hem  niet  te  mee  verweren 
Dan  een  lam  jeghen  twee  beren  ^ 
Ongeval  en  slougher  toe; 
Énde  dat  comt  saen  men  weet  hoe; 
Dies  laet  ons  allen  met  u  striden, 
Ende  wi  selense  in  corten  tiden 
Hebben  hare  veste  ghe wonnen." 
Een  ander  seide:  „wi  begonnen 
Qualiic  om  te  verdrivene  hem  , 
Hem  dunct  in  haren  sen 
Dat  si  siin  seker  sere; 
Si  hebben  binnen  enen  here 
Die  hem  sere  therte  maect^ 
Al  ware  nochtan  miin  here  naect 
Hi  versloughen  lichtelike; 
Ic  riede  wel  den  coninc  rike 
Dat  hiit  in  die  stad  ontbode; 
Bi  Mamet  minen  gode, 
Ic  houder  vore,  dat  hier 
Cume  comt  striden  die  ridder  fier; 
Quame  hi  oec  soene  kint  hi  niet 
Minen  here;  alse  hine  siet 
Soe  sals  hem  berouwen,  ic  wane, 
Want  miin  here  heeft  die  ghedane 
Dat  hiere  tiene  soude  verslaen 
Ridderen  alsoe  ghedaen, 
Ende  ware  hi  allene  verwonnen, 

Dandre  en  souden  hem  connen 

Verweren,  kennic  seker  wale, 

Die  nu  bi  hem  altemale 

Siin  vercoent  al  te  sere.'* 

Doe  seide  Pyrreus  die  here: 

„Bi  Mamette,  ghi  segt  waer, 

Ic  wilt  [emmer]  ontbieden  daer, 

Dat  ic  den  camp  hebben  wille, 

Inne  wille  niet  langher  swighen  stille, 

Ic  wille  dat  ghiere  vaert  ghi  twee 

Ammirale  ende  nemmee, 

Ende  vertrect  den  coninc  dat, 

Dat  ic  hier  vore  dese  stad 

Minen  vader  den  coninc  verloes, 

Ende  hoe  ic  je  sider  altoes 

Hebbe  die  wrake  van  hem  beghert, 

Ende  mi  gheen  dinc  meer  en  deert 

Dan  dat  ic  wel  kinne 

Dat  hi  te  vaste  daer  inne 

Leit  ende  binnen  soe  sekeren  mueren. 

Doch  soe  sal  icker  vore  duren 

.C.  jaer,  levedic  soe  langhe, 

Ic  en  winse  bi  bedwanghe, 

Ende  dit  mach  hi  corten  wale 

Met  enen  ridder  altemale 

Die  hi  sende  jeghen  mi  te  crite; 

Ben  ic  verwonnen,  ic  laten  quite, 

Ende  eist  dat  icken  versla, 

Soe  willic  dat  die  coninc  ontfa 

Van  mi  siin  goet  ende  siin  lant. 

Nu  vaert  ghi  heren  altehant 

Ende  doet  dese  bodscap  wel." 

Si  seiden:  „wat  souden  wi  el? 

Wi  selense  doen,  ans  ons  Mamet, 

Vore  den  coninc  vele  bet." 

Doe  voeren  si  wech  mettien, 

In  die  stad  dat  si  tien 

Daer  si  meest  lieden  saghen; 
Men  vragedem  wat  si  jagen: 
Si  seiden  dat  si  boden  waren, 
900  Doe  hiet  mense  ten  coninc  varen. 

Van  Arragoen  die  coninc  rike, 
Ende  miin  her  Evax  die  gelike, 
Ende  alle  die  portren  ende  alle  die  heren 
Waren  vergadert  met  eren 

905  In  die  grote  zale,  ende  spraken 

In  welker  wiis,  in  welker  zaken 
Si  hem  souden  moghen  verweren; 
Mettien  quamen  ingheveren 
Pyrreus  boden  ongespaert  , 

910  Ende  groeten  den  coninc  waert 

Ende  alle  die  met  hem  waren; 
Deen  seide  sonder  sparen: 
„Here  wi  siin  ghesent  hier 
Alse  boden  van  den  coninc  fier 

915  Van  Arabie  ,  die  u  dat 

Ontbiet,  dat  hi  dese  stad 

Aldus  sal  beleghen  houden^ 

Tote  dat  hi  sterven  moet  van  ouden, 

Ofte  hine  wreke  den  vader  sine 

920  Ane  u  of  ane  die  conincginne, 

Daert  af  scade  scoude  siin; 
Dies  ontbiet  hi  u,  her  coninc  fiin, 
Opdat  ghiis  u  dorret  gheninden 
Ende  moget  enen  kemp  vinden 

925  Die  jeghen  minen  here  te  campe  come, 

Es  hi  soe  starc  ende  soe  vrome 
Dat  hi  minen  here  verwinnen  can, 
Miin  here  wilt  worden  u  man; 
Verwint  hi  oec  uwen  kempe  goet; 

930  Soe  wilt  hi  dat  ghi  tselve  doet; 

Siet,  hierop  siin  wi  comen  nu, 
Ic  rade  wel,  besprekes  u 

Ende  cort  uwes  selves  scande, 

Hets  onnere  dat  hi  in  uwen  lande 

Heeft  gheleghen  met  ghewoude." 

Die  coninc  sprac :  „en  daet  mi  doude 

Hine  haddre  noch  niet  in  ghelegen, 

Nu  en  can  ic  mi  in  ghenen  weghen 

Versien  dat  ic  kempe  ghewinne." 

„Ghi  selt,  seit  si  die  conincginne, 

Ic  sal  enen  kempe  vinden 

Die  hem  daertoe  sal  gheninden 

Jeghen  hem  te  comen  te  stride." 

Evax  stont  neven  hare  side 

Ende  si  seide:  „her  ridder  goet, 

Ic  biddu  sere  dat  ghi  doet 

Desen  camp  dore  minen  wille." 

Evax  sweech  onlange  stille, 

Maer  seide:  „vrouwe  godeweet, 

Ic  bens  willich  ende  ghereet, 

Ware  hi  yseren,  ic  souden  trouwen 

Dore  uwen  wille  in  stucken  houwen. 

Wanneer  sal  dese  camp  wesen?" 

Die  bode  seide  binnen  desen: 

„Begherdiit,  overmerghen  here.*' 

Evax  seide:  „ic  beghert  sere. 

Nu  laet  ons  maken  sekerhede.** 

Dander  ammirael  hi  sede : 

„Her  ridder  ghine  ontsiet  u  niet, 

Maer  tierst  dat  ghine  siet 

Siet  dat  u  therte  niet  en  ontga, 

Hi  sal  u  comen  al  te  na; 

Ic  weet  wel  dat  ghine  niene  saget; 

Her  ridder  sint  dat  u  behaghet 

Soe  doet  den  coninc  gheloeven  alsoe.' 

Die  coninc  seide :  „ic  doe , 

Indien  dat  wiis  seker  siin 

Van  uwen  here  den  Arabiin." 

Die  ammirale  swoeren  sere 

Bi  Mamette  haren  here, 

Dat  hare  coninc  soude  houden; 

Doen  keerden  si  weder  ongescoud 

Weder  te  haren  here  weert. 

Hare  coninc  was  onververt 

Te  striden  jegen  enen  Kerstiin^ 

Al  hadder  .VII.  ghesiin; 

Maer  dedem  ghereiden  wale 

Na  siin  behouf  altemale , 

Ende  was  des  camps  herde  blide. 

Miin  her  Evax^  die  banderside 

Desen  camp  heeft  ghenomen^ 

Es  ter  conincginne  comen, 

Ende  seide:  „vrouwe  wat  radi 

Ende  alle  dese  ridders  vri^ 

Hoe  wi  dit  best  bestaen^ 

Of  si  ons  des  gheloves  afgaen?" 

Die  conincginne  seide:  „here, 

Ane  u  staet  al  onse  ere^ 

Daerbi  rater  selve  toe^ 

Wat  ghi  wilt  dat  men  doe.'* 

„Bi  gode  vrouwe,  dat  si. 

En  comt  niet  die  coninc  vri, 

Soe  selen  wi  alle  wtvaren 

Ende  bestaense  sonder  sparen, 

Dies  laet  u  volc  ghewapent  wesen. 

Alle  riepen  si  mettesen: 

„Sekerlec  miin  here  seit  wale." 

Ende  met  desen  sciet  die  tale. 

In  die  stad  was  vroude  groet, 

Omdat  si  hoopten  uter  noet 

Te  comen  bi  Evax  al; 

Evax  hadde  savons  selc  geval, 

Dat  hi  sat  bi  der  vrouwen 

Die  beghinsel  was  siins  rouwen, 

Diene  troeste  herde  sere, 

Ende  seide:  „bi  gode  here. 

Dit  merkic  in  groter  trouwen 

Ende  God  latu  keren  sonder  rouwe, 

Dat  kinne  god,  dat  gheric  sere." 

Doe  seide  Evax  die  here : 

^Vrouwe  sint  u  es  bequame 

Soe  doe  iet  gherne  in  gods  name, 

Het  lancter  mi  sere  naer, 

Enghene  pine  en  es  mi  swaer 

Die  ic  dore  u  mach  anegaen; 

Wat  dat  ghi  mi  hiet  bestaen 

Bestoedic  dore  die  minne  van  u, 

Die  mi  nochtan  es  herde  scu, 

Duchtic  utermaten  sere." 

Die  vrouwe  seide:  „twaren  here, 

Ghine  dorft  u  ontsien  in  ghenen  weghen 

Ic  sal  goets  raets  gherne  pleghen." 

Hier  met  soe  scieden  si. 

Die  vrouwe  peinsde:  „hier  bi 

Sal  hi  noch  te  willegher  siin ; 

Maer  inne  woude  niet  dat  miin 

Ware  die  werelt  ende  ic  hare  vrouwe, 

Ende  ic  dade  minen  man  ontrouwe." 

Die  ridder  die  blide  sciet 
Van  der  vrouwen,  en  wiste  niet 
Hare  ghedochte  meer  no  min, 
Maer  peinsde  in  sinen  sin, 
Dat  hi  hem  sal  vromelike  weren, 
Cleine  sal  hi  hem  ververen, 
Maer  sanders  daghes  dedi  maken 
Wat  hem  ghebrac  tsinen  saken; 
Ende  men  gaf  hem  alles  genouch 
Dat  wale  was  siin  ghevouch. 
Dien  dach  entien  nacht  mede. 
Maer  die  van  der  stede 
Wachten  den  nacht  algader, 
Ende  baden  gode  onsen  vader 

Al  dien  nacht  in  der  kerken, 
Dat  hi  haren  kempe  ghesterken 

1045  Moet  ende  gheven  zeghe, 

Beide  nu  ende  alle  weghe. 
Des  derdes  dages  doe  die  dach  ontspranc 
Hoerde  men  buten  groet  geclanc, 
Beide  van  trompen  ende  van  bosinen, 

1050  Entie  here  van  den  Sarrasinen 

Dedem  wapenen  behagelike 
Met  tween  paer  wapenen  rike, 
Met  .II.  swerden  ende  ene  ghisarme; 
En  si  dat  gods  ontfarme, 

1055  Soe  es  Evax  doet. 

Hi  brachte  met  hem  een  conroet 
\^an  Sarrasinen,  ende  singende  sere 
Van  Apoline  haren  here. 

Miin  her  Evax  die  banderside 
1060  Hem  gereide  tesen  stride, 

Wapendem  edelike 

Na  die  wise  van  Vranckerike, 

Ende  nam  Hantecleer  siin  swert; 

Nemmeer  hiere  beghert, 
1065  Ende  quam  alsoe  ten  crite  gereden 

Met  oetmoede  ende  met  simpelheden, 

Entie  coninc  ende  sine  liede  mede; 

Die  coninc  die  vragen  dede 

Den  Sarrasine  oppenbare, 
1070  Ofti  woude  houden  dat  daer  ware 

Te  voren  ghesproken,  ghestade; 

Hi  seide  dat  hiit  gherne  dade. 

Doe  toghen  si  achter  in  beiden  siden 

Ende  lieten  hem  beiden  sciere  striden 
1075  Ende  allene  staen  int  criit. 

Het  was  omtrent  priemetiit 

Ende  dweder  was  claer  ende  scone; 

Die  sonne  stont  hoghe  an  den  trone; 

Die  twee  die  in  den  crite  hilden 

1080  Ende  beiden  niet  en  wilden, 

Herhaelden  wt  ende  lieten  loepen; 
Harre  een  moet  becoepen 
Den  striit,  dien  si  daer  beghinnen; 
Si  quamen  scone  in  allen  sinnen; 

1085  Die  coninc  geraecte  Evax  den  here 

Op  sinen  scilt  soe  oversere 
Dat  cume  bleef  hine  ware  gevallen 
Op  die  erde  met  allen , 
Doch  hilt  hi  hem  an  den  aertsoene, 

1090  Dies  hi  wel  hadde  te  doene, 

Soe  dat  hi  niet  en  viel  neder; 
Ende  Evax  gheraecten  weder 
Onder  den  kinne  soe  litermaten, 
Twaren  hi  hadde  tliif  ghelaten 

1095  En  ware  te  broken  niet  dat  spere; 

Doch  soe  wert  hi  tumelere 
Ende  viel  metten  orsse  int  gras: 
Ic  weet  wel  dat  hi  blide  was] 
Dat  hi  siins  ors  quite  waert; 

iioo  Hi  seide  norts:  „die  steke  was  hart^ 

Dat  es  di  vore  dine  doet 
Emmer  ene  ere  groet; 
Nemmer  eren  en  mach  di  werden, 
Ic  sal  di  onder  mine  voete  terden 

1105  Gheliic  enen  quaden  worme. 

Wat  waenstu,  onghedegen  vorme, 
Waenstu  weren  di  jeghen  mi? 
Neenstu,  maer  wiltu  di 
Mi  opgheven  ghevaen , 

II 10  Soe  bliifti  diin  leven  sonder  waen, 

Ende  sal  di  daertoe  maken  rike, 
Om  dattu  di  gherne  weres  vromelike, 
Want  ic  hebs  de  macht  wale." 
Evax  seide:  „cort  uwe  tale, 

II 15  Sit  op  of  ghi  u  wilt  weren." 

,Ja  keytiif,  dordi  gheberen 
Jeghen  mi  dus  vreselike, 
Soe  moetic  u  maken  tenen  like, 
Ic  en  beghere  des  ors  niet.'' 

II 20  Evax  seide:  „wats  ghesciet 

Sone  stridic  niet  jegen 
Ic  en  ware  ghebeet  nu." 
„Soe  beet  dan^  seide  die  paijn, 
Ghi  moget  wel  van  edelre  herten  siin." 

1125  Doe  beete  die  ridder  coene^ 

Maer  ic  seggu  dat  die  van  Arragoene 
Groten  rouwe  daer  om  dreven; 
Hem  ware  liever  ware  hi  bleven 
Sittende  in  siin  gereide; 

1130  Entie  conincginne  seide: 

„God  here,  ghi  moet  bescermen  nu 
Onsen  kempe,  wi  bevelene  u. 
Twaren  hi  heeft  .1.  edel  herte^ 
Hets  jammer  datti  ie  smerte 

1135  Hadde  dore  een  wiif  hoverdich; 

Sekerlic  hen  was  niet  werdich 

Dat  hi  soe  qual  dor  minen  wille." 

Die  ridders,  die  niet  stille 

En  hilden,  gingen  hem  onderhouwen; 

1140  Hare  een  moets  berouwen 

Den  eenwiich  dat  si  striden; 
Si  hieuwen  in  beiden  siden 
Dattie  splentren  van  haren  scilden, 
Die  si  vore  hare  borst  hilden^ 

1145  Vlogen  vore  hem  in  den  dale^ 

Entie  maelgien  alsoe  wale. 
Evax  vacht  met  Hanteclere, 
Entie  payiin  herde  sere 
Met  siere  handaex  die  scarp  was, 

1150  Ende  hi  was  stare,  siit  seker  das, 

Ende  slouch  vreseliic  slagen; 
Inne  wane  niet,  die  nu  saghe 

Selken  camp,  hine  souden  loven. 
Arragoen  was  noch  boven, 

1155  Maer  streden  utermaten  sere, 

Dat  sere  den  heydenen  here 
Verwies,  haddiis  gehadt  raet , 
Ende  seide  te  Evax:  „vul  quaet, 
Waendi  met  uwer  'vliegesteke 

ii6o  Mi  werpen  tonghereke? 

Neenstu  niet,  dese  slach  groet 
Brincti  haesteliic  dine  doet." 
Die  handaex  hief  hi  met  beiden  handen 
Ende  wanese  hem  slaen  ten  tanden, 

1165  Maer  Evax  die  stoute  deghen 

Warp  er  Hantecleer  jeghen, 
Ende  cortese  hem  tote  bi  der  hant, 
Dat  si  vore  hem  viel  int  sant. 
Die  coninc  ververdem  doe, 

II 70  Ende  scoet  tsinen  orsse  toe, 

Ende  ghegreep  een  scone  swert, 
Ende  keerdem  te  Evax  wert, 
Sere  vererret  liep  hi  hem  oppe, 
Ende  seide:  „onghedegen  poppe, 

II 75  Noch  wiltu  jegen  mi  di  weren? 

Het  heeft  mi  noch  geweest  sceren, 
Nu  wille  ic  in  nerenste  striden; 
Maer  nochtan  modi  verbliden 
Wildi  u  opgheven  ghevaen, 

1180  Ende  vort  van  mi  ontfaen 

Arragoen,  ic  saelt  u  gheven 
Te  behouden  al  u  leven, 
Ende  oec  leveren  tuwen  wille, 
Entie  scone  conincginne  Sibille; 

1185  Nu  peinst  wel,  wildiit  doen?" 

Doe  seide  Evax  die  baroen  : 

„Bi  gode,  her  coninc,  dits  om  niet, 

U  ghelof  ende  u  ghebiet; 

Ghi  moet  hier  sterven  dor  miin  sweert.'* 

P.  II. 

Dit  hadde  den  coninc  onweert, 

Ende  seide :  „bi  Mamette,  wecht, 

Du  heves  groet  recht 

Ende  ic  seide  sotheit  groet, 

Sich,  dese  slach  es  dine  doet." 

Doe  hief  tswert  die  coninc  rike , 

Maer  Evax,  die  ghesinnichlike 

Wachte  den  coninc ,  liet  besiden 

Neven  hem  den  slach  liden, 

Entie  coninc  slouch  in  derde; 

Ende  Evax  die  siins  gherde, 

Hief  tswert  geweldichlike, 

Ende  slouch  den  coninc  rike 

Boven  opten  helm  van  stale, 

Dat  Hantecleer  te  dale 

Scoet  toten  kinne  in; 

Dies  verbliide  in  sinen  sin 

Evax  ende  danckes  gode  sere, 

Entie  Sarrasiinsche  here 

Viel  neder  doet  int  gras. 

Dien  rouwe  diere  doe  was 

Onder  die  heydene  en  mochte  u 

Engheen  man  vertellen  nu; 

Si  namen  ende  loeden  haren  here 

Ende  voerdene  met  groten  sere 

Ten  lande  weert  ende  keerden  weder. 

Die  coninc  en  quam  nie  seder 

Van  Belsebuke  sinen  here; 

Maer  die  feeste  entie  ere 

Die  in  die  stad  den  ridder  dede 

Die  coninc  entie  heren  mede, 

En  mochtu  gheen  man  vertellen. 

Wel  ontfinghene  sine  ghesellen, 

Soe  dede  die  hovessche  conincginne, 

Ende  seide:  „her  riddre,  om  mine  minne 

Hebdi  u  sere  gheaventurt, 

T waren  ghi  hebt  ghenouch  besurt 

Ende  herde  sere  verdient, 
Dies  blivic  u  van  herten  vrient.'* 
Die  ridder  die  dat  verstoet, 
1230  Verblide  sere  in  sinen  moet 

Ende  dancte  der  vrouwen  sere, 
Ende  seide,  dat  hi  emmermere 
Te  haren  dienste  bleve  ghestade, 
Waert  hem  vrome  of  scade. 

1235  Dus  bliift  die  ridder  van  groten  love 

Aldus  binnen  des  coninx  hove, 
Op  hope  levende,  dat  es  waer, 
Daerna  wel  een  half  jaer, 
Bi  troeste  nochtan  een  twint  niet; 

1240  Al  eist  dat  hi  die  vrouwe  siet, 

Hine  dar  hare  niet  anegroeten, 
Maer  waer  hise  mach  ontmoeten 
Quam  hi  gherne  jeghen  hare, 
Nochtan  dat  hare  liever  ware 

1245  ^^is  onbeerde  of  hi  woude. 

Dat  si  nochtan  [node]  hem  soude 
Iet  gheven  te  verstane. 
Die  riddre  nam  in  sine  ghedane 
Soe  sere  af,  dat  wonder  was; 

1250  Te  hem  selven  seidi,  als  iet  las: 

„Helpe,  wat  wit  mi  die  minne! 
Ende  ghi  Venus  conincginne , 
Wat  hebdi  mine  doet  ghesworen; 
Moet  ic  bliven  dus  verloren 

1255  Om  ene  vrouwe,  die  niet 

En  rouct  wat  miins  ghesciet. 
Noch  en  acht  mine  noet? 
Ay  Arabie,  dat  es  doet 
U  here,  dat  es  mi  leet! 

1260  Ay  dat  Hantecleer  soe  sneet, 

Dat  es  mi  sekerlike  swaer! 
Mi  ghelovede  oppenbaer 

Die  coninc  een  scone  ghebot, 
Dat  iet  liet  was  ic  sot; 

1265  Tlant  entie  conincginne, 

Daer  ic  meer  an  en  winne 
Enghenen  troest  na  minen  wane, 
Nochtan  sal  iet  haer  leggen  ane, 
Twaren  ende  god,  als  icse  sie, 

1270  Ende  aventuren  wats  ghescie." 

Mettien  dat  hi  sprac  dit  wort 
Quam  die  conincginne  vort 
Wt  ere  cameren  ghegaen; 
Doe  sach  si  den  riddre  daer  staen 

1275  Sere  ontsteken  van  erheiden, 

Hi  groete  die  vrouwe  sonder  beiden 
Ende  si  groete  weder  den  here, 
Ende  seider  „nu  peinsdi  sere, 
Dat  sciint  wel,  her  ridder  coene, 

1280  Ghi  hadt  wel  troest  te  doene 

Dat  dunct  mi  wel  an  u  ghelaet, 
Stoet  u  soe?"  —  „Bi  gode,  jaet, 
Vrouwe,  ende  werwert  gadi?" 
„In  desen  boegaert  hier  bi. 

1285  Wat  radiis,  wildi  medegaen?" 

Die  ridder  hi  antwerde  saen: 
„Ja  ic  vrouwe  of  ghiit  ghebiet. 
Eer  dadic,  vrouwe,  dat  ghi  mi  hiet 
Dan  enich  mensche  gedoen  mochte; 

1290  Ic  ben  die  ghene  die  en  rochte 

Wat  pinen  ic  dore  u  dade 
Indien  ghi  miins  hadt  genade.** 
Mettesen  quamen  si  in  den  vergier; 
Onder  enen  sconen  olivier 

1295  Ghingen  si  sitten  hare  entare; 

Den  ridder,  dien  te  moede  sware 
Was,  anegroete  die  conincginne; 
„Vrouwe,  seiti,  uwe  minne 
Wetti  wel,  die  dwinct  mi  sere, 

1300  Pine^  doghen  ende  onnere 

Es  mi  comen  van  u  groet, 
Wel  na  was  ic  op  die  doet 
Verquolen,  vrouwe,  dor  uwen  wille, 
Oec  was  miin  doghen  saen  stille, 

1305  Hovessche  vrouwe,  alse  ghi  wout, 

Ende  ghi  ghelovet  mi  dat  ghi  sout 
Troesten  ende  gheven  raet. 
Nu  wetti  vrouwe  hoet  mi  staet; 
Miin  sterven,  miin  leven  soe  sidi, 

13 10  Niemen  en  macht  mi  gheven  dan  ghi." 

Sibile  die  hovessche  conincginne 
Peinsde  wel  in  haren  sinne 
Dat  die  ridder  waer  seide, 
Ende  hi  grote  ghenendicheide 

131 5  Dore  haren  wille  hadde  ghedaen  : 

Ten  ridder  soe  seidsi  saen: 
„Segt  here,  wat  soucti  mi  an? 
Ic  hebbe  minen  goeden  man, 
Mochti  an  iemen  el  comen, 

1320  Daert  u  mochte  meer  vromen. 

Dat  ware  mi  vele  bat  bequame.** 
Doe  seide  die  ridder  sonder  blame: 
„Vrouwe  hoe  ghereet  ware  mi  te  doene, 
En  es  vrouwe  in  Arragoene; 

1325  Noch  in  al  die  werelt  mede. 

Al  hadde  si  in  hare  moghenthede 

Die  werelt  gheheel  altemale, 

Ende  oec  alsoe  scone  ware,  dat  wet  wale, 

Alse  selve  Venus  die  godinne, 

1330  Soen  mochtsi  in  minen  sinne 

Niet  comen  in  ghere  wiis; 
Ic  baeds  u  gherne  woudiis 
Ontfarmen,  ende  oec  ghi 
Vrouwe,  tselve  gheloevet  mi." 

^335  vrouwe  seide:  „ghi  segt  ware; 

Nu  segt  mi  dan  oppenbare, 
Hebdi  eneghen  ghetrouwen  vrient 
In  desen  lande  ^  daer  ghi  verdient 
Hebt  eneghe  vrienscap  an, 

1340  Eist  wiif  ofte  man? 

Dat  segt  mi/'  seide  die  conincginne. 
Evax  seide:  „vrouwe  ic  kinne 
In  minen  knecht  trouwe  groet." 
„Bi  gode  here,  diere  es  noet. 

1345  Vaert  in  u  herberghe  neder, 

Ende  ghelaet  u  siec  weder, 
Ende  beset  uwe  dinc  wale 
Vor  uwe  ziele  altemale, 
Ende  doet  uwen  cnape  bereiden  al 

1350  Hoe  men  u  ter  erden  doen  sal, 

Ende  maect  u  of  ghi  doet  waert , 
Ende  doet  u  scrine  ter  vaert 
Uwen  knecht  maken  heymeUke 
Met  stenen  of  dies  ghelike, 

1355  Ende  maect  u  heymelec  weghe; 

God  onse  here  gheve  ons  zeghe! 
Tsente  Jacops  in  Galissien  waert  ^ 
Siit  dies  seker  ende  onvervaert, 
Van  heden  desen  daghe  over  .1.  jaer 

1360  Soe  sal  ic  endelike  aldaer 

Soe  comen  ,  dat  ic  en  kere 
Nemmermeer  te  minen  here. 
Sint  ic  uwen  wille  doe 
Sone  comicker  nemmermeer  toe 

1365  Minen  here  den  coninc^  minen  man, 

Dien  ic  nochtan  wel  goets  an. 
Inne  wille  hare  tweer  wiif  niet  siin. 
Om  u  sal  ic  den  here  miin 
Laten  ende  miin  conincrike, 

1370  Ende  alle  mine  maghe  rike. 

God  gesterke  u  in  alre  doget! 
Nu  comes  ave  soe  ghi  ierst  moget. 

Nu  eist  tiit  dat  wi  sceden ; 
Nu  keert,  god  moetu  gheleden! 
1375  Ende  siet  dat  ghi  aldus  doet/' 

Die  ridder  seide:  „vrouwe  goet, 
Ic  saelt  doen,  ans  mi  god. 
God  lonu,  dits  een  scone  gebot.'* 

Nu  es  die  riddre  herde  blide, 

1380  Ende  ghinc  ter  herberghen  tien  tide 

Ende  riep  te  hem  sinen  cnape 
Savons  eer  hi  wert  in  slape, 
Ende  seide:  „Jonet  besiet, 
In  wille  hier  langher  bliven  niet : 

1385  Ic  wille  te  lande  wert  tien, 

Ende  dies  en  mochte  mi  niet  gescien 
Opdat  die  coninc  ghevreischen  conde; 
Ic  woudic  goeden  raet  vonde 
Hoe  ic  hem  ontfaren  mochte, 

1390  Dat  men  mi  weder  niene  sochte; 

Hets  waer,  men  doet  mi  hier  ere, 
Maer  anders  en  winnic  nemmere, 
Te  lande  winnic  doch  iet. 
Hier  en  can  ic  verhoghen  niet; 

1395  Doch  haddic  enen  raet  nu, 

Vondic  eneghe  trouwe  in  u 
Ende  dorstict  u  betrouwen  wale." 
Jonet  seide  des  tale: 
„Here  ghi  doet  mi  swaer  verdriet, 

1400  En  soudi  mi  ghetrouwen  niet 

Soe  haddic  qualic  met  u 
Gheweest  in  desen  lande  nu. 
In  mi  modi  u  ghetrouwen; 
Bi  gode  ende  bi  onser  vrouwen, 

1405  Ic  sal  an  u  trouwe  groet 

Beseghen  tote  in  miine  doet." 
Evax  seide:  „dies  ben  ic  vroe; 
Nu  siet,  rater  selve  toe; 

Ic  moet  emmer  enweghe^ 

1410  Verstant  wel  wat  ic  di  seghe, 

Ic  en  wille  niet  dat  si 
Hem  iet  verlaten  op  mi; 
Ende  mach  u  seggen  bi  wat  zaken: 
Ic  sal  mi  weder  ziec  maken  ^ 

14 15  Ende  soe  cranc^  dat  ic  sal 

Van  der  werelt  versceden  al, 
Ende  doet  mi  leggen  in  de  scrine, 
Ende  piinter  u  heymelec  bi  tsine; 
Ende  alse  ghi  siet  uwe  stade, 

1420  Soe  doet  op  sonder  merren  drade 

Die  scrine,  ende  laet  mi  wt, 
Ende  vulse  sonder  gheluut 
Met  stenen,  dat  si  alsoe  swaer  si 
Alsi  te  voren  was  met  mi, 

1425  Ende  dan  willic  mi  maken  henen, 

Ende  dan  volget  mi  in  Athenen 
Alse  die  scrine  ter  erden  gedaen  si; 
Ende  maect  oec  groet  seer  om  mi; 
Ende  dus  moet  emmer  wesen." 

1430  Die  cnape  seide  mettesen 

Dat  hiit  doen  soude  wale; 
Si  ghinghen  slapen  te  male. 

Smarghens  doe  die  dach  ontspranc 
Soe  was  Evax  herde  cranc, 

1435  Ende  Jonet  seit  te  hove; 

Doe  was  die  ridder  van  groten  love 
Gheclaget  utermaten  sere 
Van  meneghen  vrouwen  ende  here. 
Dus  lach  hi  enen  corten  tiit, 

1440  Hi  en  nam  gheen  respiit 

Maer  besette  alle  sine  zaken, 
Alsoe  alse  hise  woude  maken; 
Doe  starf  hi  alst  hem  beste  dochte; 
Saen  men  daerna  die  kiste  brochte 

Daer  menne  binnen  leide, 

Alsoe  alse  hi  Jonette  seide. 

Die  rouwe  die  om  Evax  was^ 

Seide  dWalsch  daer  iet  in  las, 

Beide  van  mannen  ende  van  wiven , 

En  mochtu  gheen  man  bescriven. 

Dus  lach  hi  den  dach  al  dore; 

Savons  doe  wel  ter  core 

Ende  Jonet  sine  stade  siet 

Te  doene  dat  hem  siin  here  hiet, 

Diewile  alle  die  liede  aten, 

Die  bi  sinen  here  saten, 

Soe  liet  hi  sinen  here  wt 

Sonder  enich  gheluut, 

Ende  leider  enen  steen  in  neder, 

Ende  loec  die  kiste  weder. 

Ende  siin  here  ghinc  ter  cameren  in 

Sere  blide  in  sinen  sin 

Was  die  riddre  om  dese  dinc, 

Doe  cleedem  die  jongelinc 

Ende  nam  siin  behoef  al; 

Den  knecht  hi  te  gode  beval 

Ende  streec  wech  heymeUke. 

Die  knecht  weende  jammerlike, 

Entie  riddre  streec  siere  straten, 

Arragoen  heefti  ghelaten 

Ende  quam  tsente  Jacops  in, 

Sere  blide  in  sinen  sin. 

God  onne  dat  die  soete 

Alsoe  alsi  seide,  comen  moete. 

Dus  beide  die  riddre  daer 

In  groten  verlanghe  dat  jaer, 

Ende  van  Arragoen  die  coninc  rike 

Dede  siin  ulede  hoechelike, 

Ende  menich  hoghe  man  dier  was, 

Alsoe  als  iet  in  den  Walsce  las. 

Helpe  wat  mach  minne  al! 

Hare  cracht  en  es  niet  smal, 

Dat  si  den  ridder  wtvercoren 

Altemale  laet  verloren , 
14^5  Die  soe  vrome  van  daden  was. 

Hen  es  nu  maer  gedwas ; 

Siins  was  saen  vergheten; 

Wat  heeft  hem  die  minne  gheweten, 

Si  piindem  in  alder  wiis. 
1490  Venus,  vrouwe,  wat  modiis 

Dat  ghi  hovessce  liede  sciet? 

Al  en  ben  ic  dies  selve  niet, 

Dat  heeft  mi  wonder  herde  clenei 

Want  sekerlec  ic  minne  ene 
1495  Die  bloeme  es  van  allen  wiven; 

Want  seker  ic  wille  emmermere  bliven 

Hare  eyghen  man,  waer  ic  si, 

Dat  ghebot  heeft  si  over  mi. 

Te  miere  materiën  keric  weder, 
1500  Die  ic  hier  vore  leide  neder, 

Van  Evax  [die]  was  vergheten  saen 

In  Arragoen  sonder  waen; 

Ende  het  begonste  te  naken  sere 

Dien  tide  dat  dien  here 
1505  Die  conincginne  volghen  soude; 

Ende  si  was  oec  die  ghene  die  woude 

Den  ridder  siin  gelof  volbringen. 

Wils  hare  god  gehinghen. 

Op  enen  nacht  soe  lach  si 
15 10  Bi  haren  here,  den  coninc  vri, 

Ende  seide:  „here  hoert  mine  tale, 

Ende  rater  toe,  soe  doedi  wale; 

Ghi  hebt  dies  jeghen  mi  verdient 

Dat  ic  u  ben  van  herten  vrient 
15 15  Ende  dicke  grote  ere  ghedaen." 

Dies  soe  wenesi  meneghen  traen. 

Die  coninc  seide:  „vrouwe  vri 

Wat  ghebrect  ii^  twi  weendi? 

Ghebrect  u  eneghe  dinc? 

Ja  en  ben  ic  een  riic  coninc, 

Ic  mach  u  ghehelpen  wale." 

Mettien  ontviel  altemale 

Der  conincginne  hare  sprake, 

Si  wart  peinsende  om  die  zake 

Die  si  den  ridder  ghelooft  heeft, 

Die  si  engheens  sens  begheeft. 

Banderside  peinsde  die  vrouwe 

Om  die  ere  ende  om  die  trouwe 

Die  hare  die  coninc  heeft  ghedaen , 

Dien  si  nu  wilt  ontgaen, 

Ende  peinsde,  het  ware  grote  onnere 

Waer  ment  ghevreischte  nemmermere 

Dies  was  si  in  groten  vare; 

Die  minne  nochtan  raet  hare 

Dat  si  emmer  ten  ridder  ga 

Diere  alsoe  wachtet  na. 

Doe  seide  si  ten  coninc: 

„Mi  es  comen  ene  dinc 

Te  voren,  dat  moet  emmer  siin." 

Doe  seide  die  coninc:  „vrouwe  fiin 

Segt  uwen  wille  in  gods  name, 

Hi  sal  mi  siin  herde  bequame." 

Die  conincginne  seide:  „here 

God  moetu  lonen  emmermere, 

Soe  willic  u  seggen  dan : 

Ic  moet,  soe  ic  ierst  can. 

Ene  bedevaert  doen,  dat  es  waer, 

Die  verre  es  ende  swaer, 

Te  sente  Jacops  in  Conpostelle, 

Dit  es  daer  ic  omme  quelle 

Hoe  ic  daer  ghecomen  sal." 

Die  coninc  seide:  „vrouwe  laet  al 

Uwen  rouwe  hier  af  twaren , 

Ic  wille  selve  met  u  varen 

1555  Soe  eerliic,  vrouwe  vri, 

Dat  ons  beiden  eerlik  si." 
Die  vrouwe  seide:  „here  miin 
Alsoe  en  maget  niet  siin, 
Ic  moet  varen  heymelike, 

1560  Met  lieden  alsoe  lichtelike 

Als  ic  met  eren  varen  mach; 
Ic  moeter  siin  op  desen  dach 
Die  cortelinghe  wesen  sal. 
Nu  biddic  u  here^  dat  ghi  al 

1565  Helpt  miin  behoef  versien^ 

Met  wat  gheselscape  ende  met  wien 

Ic  hebben  sal  met  mi, 

Dat  alsoe  ghereet  si 

Dat  wi  binnen  .VIII.  dagen  mogen 

1570  Porren  ende  varen  in  hoghen." 

Die  coninc  seide :  „vrouwe  miin , 
Sint  dus  heymelec  moet  siin, 
Soe  besiet  wat  ghi  begaert; 
Ic  sal  u  helpen  an  die  vaert." 

1575  Die  vrouwe  seits  hem  groten  danc; 

Daerna  over  iet  lanc 
OntsHep  si  toten  daghe. 
Die  vrouwe,  die  wel  haer  gelage 
Ane  haren  here  den  coninc  vant, 

1580  Bereide  hare  al  te  hant 

Alsoe  alst  hare  goet  dochte, 
Ende  soe  si  heymelecst  mochte; 
Dus  was  si  onledich  doe, 
Entie  tiit  was  comen  toe 

1585  Dat  si  sanderdags  porren  soude, 

Alsi  dede  met  groter  vroude. 

Die  conincginne  van  Arragoene 
Sibille,  die  met  deinen  doene 
Bereide  hare  bedevaert 
1590  Blideliic  ende  onvervaert 

Met  .C.  paerden  lettel  meer, 
Si  nam  orlof  sonder  seer 
Ende  reet  wech  haestelike. 
Niemen  was  hare  heymelike 

^595  Dsin  Colette  die  jonfrouwe 

Die  om  den  ridder  hadde  rouwe. 
Dus  reden  si  menege  mile, 
Ende  oec  soe  langhe  wile 
Dat  si  sente  Jacops  waren  bi; 

1600  In  ere  dachvaert  soe  quamen  si 

In  enen  sconen  woude  ghereden, 
Daer  eene  riviere  met  snelheden 
Herde  sere  neven  liep, 
Die  swart  was  ende  herde  diep. 

1605  Die  conincginne  seide:  ,,laet  ons  tiden 

Colette,  hier  besiden.'* 
Doe  reden  si  neven  die  riviere, 
Die  mayseniede  beide  sciere. 
„Siet  jonfrouwe,  seide  die  conincginne, 

16 10  Ghi  wet  wel  dat  mi  die  minne 

Dede  comen  al  hier 
Om  enen  riddre  fier 
Dien  ic  emmer  spreken  moet, 
Dies  siit  seker  ende  vroet, 

1615  Dat  ic  daer  na  nemmermere 

En  kere  weder  te  minen  here, 
Ic  wille  altoes  met  hem  bliven 
Hine  wille  mi  selve  verdriven. 
Nu  siet  jonfrouwe,  na  dat  staet 

1620  Soe  hebbic  ghepeinst  enen  raet, 

Ende  dat  moetic  emmer  doen; 
Inne  kere  niet  weder  in  Arragoen, 
Wat  dat  miins  daer  af  gesciet, 
Daer  men  mi  met  oegen  siet. 

1625  Nu  verstaet  mi  dat  ghi  doet; 

Ic  ga  al  dit  wout  te  voet 
Ten  riddre  wert  sekerlike, 

Nu  begadet  heymelike; 

Siet  hier  miin  cappe  ende  miin  paert^ 

Ende  riidt  te  desen  watre  waert 

Daer  dbort  es  afheldich  sere, 

Ende  leidet  tpaert  soe  met  kere 

Dat  ghiit  hurt  int  water  neder, 

Dan  roept  die  mayseniede  weder, 

Mine  cappe  legt  op  tpaert,  segt  hem 

Dat  ic  int  water  ghevallen  ben 

Met  paerden  ende  met  cappen  te  male, 

Dan  selen  si  wanen  wale 

Jonfrouwe,  dat  ic  verdroncken  si. 

Dore  gode  soe  biddic  dat  ghi  mi 

In  dese  dinc  wilt  getrouwe  wesen." 

Colette  weende  mettesen, 

Ende  seide,  si  sout  gherne  doen. 

Doe  seide  die  conincginne  van  Arragoen, 

Si  soude  haer  maken  ten  woude  wert, 

Ic  wane  si  nemmermeer  en  ghert 

Te  comene  met  ghenen  doene 

Ten  coninc  van  Arragoene. 

Colette  die  welgheraecte 

Die  groten  rouwe  maecte. 

Nam  der  conincginnen  rosside. 

Met  sambuwen  ende  met  siden, 

Ende  leidet  ten  boerde,  so  bi 

Dat  sijt  daerin  hurte,  doen  riep  si 

Enen  crete  met  groten  vare : 

„Ghi  goede  liede  comt  hare! 

Miin  vrouwe  die  conincginne 

Es  ghevallen  hier  inne!" 

Die  lieden  quamen  toe  ghe varen , 

Die  alle  herde  serich  waren, 

Si  saghen  tpaert  comen  gheswommen; 

Die  vrode  liede  metten  dommen 

Waenden  wel  dat  die  conincginne 

Mede  ware  ghevallen  daer  inne. 

1665  Die  cappe  saghen  si  daer  vlieten 

Ende  metten  watre  henen  scieten, 
Die  si  vinghen  soe  si  ierst  mochten, 
Maer  die  vrouwe  die  si  sochten 
Daer  af  en  vernamen  si  niet. 

1670  Si  sochtense  in  ghenen  vliet 

Op  ende  neder,  verre  ende  bi, 
Maer  wat  si  sochten,  geloeves  mi; 
Was  algader  in  onspoet. 
En  leeft  man  gheen  soe  vroet 

1675  Die  u  wiis  mochte  maken  des 

Den  groten  rouwe  die  daer  es. 
Wat  si  hem  piinden  was  om  niet, 
Soe  overdiep  was  die  vliet 
Ende  soe  stuer  daer  toe  mede, 

1680  Hen  bescoet  niet  wat  mer  toe  dede. 

Doe  keerden  si  ten  lande  wert 
Droeveliic  ende  sere  beswert. 
Doe  men  in  Arragoene  vernam 
Dat  die  conincginne  niet  weder  quam, 

1685  Was  daer  herde  groet  mesbaer; 

Maer  die  coninc,  dat  es  waer, 
Hadde  den  rouwe  al  te  groet, 
Desen  rouwe  ende  desen  noet 
Dien  men  daer  sach  den  lande  driven 

1690  Ende  mochtu  gheen  man  bescriven; 

Hare  vader  die  coninc  van  Cecile 
Droefder  omme  langhe  wile; 
Dus  was  daer  om  der  vrouwen  doet 
In  al  Cecilien  rouwe  groet. 

1695  Nu  latic  u  van  den  rouwe  bliven, 

Ende  willu  vort  bescriven 
Van  der  conincginne  fetiis. 
Die  soeken  gaet  haren  amiis, 
Ende  dien  sere  langede  na  hare. 

1700  Si  quam  dolende  hare  entare. 

Soe  verre  quam  si  ghegaen 
Buten  den  woude,  daer  si  sach  staan 
Een  huus,  daer  ghinc  si  inne; 
Doe  seide  die  scone  conincginne: 

1705  „Vrouwe,  god  moet  met  u  wesen." 

Dwiveken  antwerde  met  desen : 

„Dat  moet  u  lonen  god,  jonfrouwe, 

Sekerlec  ic  hebs  rouwe 

Dat  ghi  u  hout  in  desen  levene. 

Men  vonder  in  de  werelt  niet  .VII. 

Scoenre  wiif,  twaren,  dan  ghi; 

Sere  jammerdi  mi 

Dat  ghi  siit  van  lichten  sinne." 

Doe  antwerde  die  conincginne; 

17 15  jjGhi  hebt  onrecht,  twaren,  vrouwe, 

Ic  quam  haerwaert  op  trouwe. 
Nu  berecht  mi  mine  vaert; 
Ic  wille  te  Sente  Jacops  waert, 
Ende  hoe  na  ben  ic  daer?" 

1720  Dwiveken  seide:  „wet  vorwaer: 

Ghi  hebter  noch  .VI.  milen  toe." 
Die  conincginne  seide  doe: 
„Nu  besiet  vrouwe,  of  ghi 
Uwe  cleder  wilt  wisselen  jegen  mi; 

1725  Ic  sal  u  de  mine  gheven, 

Ghi  blives  te  riker  al  u  leven." 
Dwiveken  seide:  „nenic  entrouwen, 
Het  soude  mi  cortelike  rouwen 
Gavic  mine  cledre  u, 

1730  Ic  benre  vele  sekere  nu, 

Dan  u  poytier  morgen  quame 
Ende  mi  die  uwe  weder  name, 
Soe  haddicse  verloren  emmermere." 
Doe  weende  die  conincginne  sere, 

1735  Ende  seide:  „god  gheweldich  vader, 

Wie  mach  den  mensce  doen  quader, 
Dan  hi  mach  hem  selven  doen 

Waric  bleven  in  Arragoen 

Metten  coninc  minen  man, 
1740  Selc  sprect  mi  nu  leliic  an 

Hi  soude  mi  bughen  ende  nighen; 

Nu  hebbic  ghevvonnen  tswigen. 

Vrouwe,  seit  si,  nu  verstaet, 

Al  siin  uwe  cledre  quaet 
Ï745  Ic  wille  die  mine  om  duwe  geven, 

Gheen  putier  nes  mi  bleven; 

Twaren  dies  en  gheric  niet 

Dan  eens,  die  u  verdriet 

Soude  doen  ongherne; 
T750  Twaren,  in  segt  in  ghenen  scerne, 

Ic  wille  tsente  Jacops  waert, 

Selc  soude  mi  sien  op  die  vaert 

Aldus  comen  te  ghereke, 

'Hi  sprake  mi  ane  dorperleke, 
1755  Maer  quamic  gaende  in  u  ghesmide 

Hi  soude  mi  laten  liden." 

Doen  dat  wiveken  dat  verstoet 
Peinsesi  in  haren  moet  : 
,,Dese  jonfrouwe  mach  wel  seggen  waer." 

1760  Mettien  wisselden  si  daer, 

Doe  nam  orlof  die  conincginne 
Ende  peinsde  in  haren  sinne 
Om  den  wech  dien  si  woude, 
Ende  quammere  alst  wesen  soude 

1765  Des  anders  dages  vore  middach 

Buten  der  stad,  daer  si  sach 
Evax  comen  jeghen  hare. 
Maer  doe  hiere  wert  gheware 
Was  hi  die  overbliitste  man 

Ï770  Die  nie  ter  werelt  liif  gewan; 

Hi  cussese  te  dier  stont 
Wel  .XX.  warf  an  haren  mont, 
Ende  seide:  „welgeraecte  vrouwe, 

P.  II. 

Bi  gode^  nu  es  mi  al  miin  rouwe 

Vergaen,  ghi  hebt  mi  wel  gheloent 

Ende  een  twint  niet  ghehoent; 

Ende  hoe  sidi  dus  ontgaen?" 

Doen  liet  siit  hem  al  verstaen, 

Hoe  dat  hare  mayseniede 

Ende  alle  dandre  liede 

[Waenden]  dat  si  verdronken  si. 

Die  ridder  seide:  „gheloeves  mi, 

Ghi  hebbet,  vrouwe,  sere  besurt 

Ende  u  selven  gheaventurt 

Dore  minen  wille,  dat  lonu  god, 

Vergatict  soe  waric  sot." 

Doe  waren  si  utermaten  blide 

Ende  ghingen  spelen  doe  betide. 

Van  lande  te  lande  besien  dat  lant, 

In  elke  stede  die  men  vant. 

Deen  minde  den  andren  sere. 

Deus  god,  die  emmermere 

Alsoe  mochte  wandelen  met  sinen  lieve, 

Hi  hadde  alle  dinc  te  gherieve! 

Dus  ghinc  die  riddre  entie  vrouwe 
Spelen  sonder  eneghen  rouwe 
Omme  en  tomme  .II.  jaer, 
Ende  hier  binnen,  dat  es  waer. 
Worden  hare  cledre  quaet. 
Dies  si  en  hadden  betren  raet, 
Want  si  waren  bloet  van  goede. 
Anders  dan  si  darmoede 
Namen  wel  in  ghedoude. 
Hadden  si  hitte,  hadden  si  coude , 
Deen  vergaets  metten  andren  wale. 
Nu  quamen  si  tenen  male 
Ghegaen  vore  een  monnichof  groet, 
Daer  gingen  si  na  ende  baden  broet 
Dore  gode  alsi  eer  daden; 

i8io  Die  moneke  alsise  saghen 

Soe  scone,  gaven  si  hare  te  meer 

Ruggenbroet  ende  vele  teer 

Dans  te  gheven  was  haer  sede 

Of  dan  men  enegen  andren  dede. 
1815  Doen  ghingen  si  vort  int  wout 

Op  ene  fonteyne  cout^ 

Ende  netten  haer  broet  daer  in  doe, 

Want  els  en  hadden  sier  niet  toe; 

Dus  aten  si  met  groten  spele; 
1820  Deen  begoet  den  andren  vele 

Van  der  fonteynen  metter  hant; 

Ic  wane  men  doen  niet  en  vant 

Twee  gheliever  dan  si  waren  ; 

Die  feeste  die  si  hadden  twaren 
1825  Met  lachene  ende  met  spele 

Ende  met  ghietene,  dies  was  vele; 

Mettien  hadde  si  vaec  groet , 

Die  vrouwe  sliep  in  sridders  scoet; 

Die  riddre  die  besachse  wale, 
1830  Mettien  seidi  dese  tale 

Te  hem  selven  droevelike : 

„God  here  van  hemelrike, 

En  was  dit  niet  ene  conincginne  vri, 

Die  hare  selve  dore  mi 
1835  Heeft  gheworpen  in  sorghen  sere! 

Maer  ic  was  een  arm  here, 

Ende  niet  werdich  dat  si 

Hadde  ghesproken  jeghen  mi; 

Si  was  mechtich  ende  rike, 
1840  Ende  moet  nu  armelike 

Leven  ende  gaen  dor  minen  wille." 

Doe  en  consti  hem  niet  onthouden  stille, 

Ende  weende  .grote  tranen 

Ende  ghinc  peinsen  ende  wanen 
1845  Hare  goet  ende  hare  vogedie, 

Ende  dat  jammer  was  dat  si  ie 

Hem  sach  met  oegen  an; 
„Ja,  peinsdi,  ende  was  haer  man 
Die  rike  coninc  van  Arragoen; 
1850  Al  was  dat  sake  dat  icse  ontspoen 

Die  arm  was  ende  onbequame 
Entie  niet  en  hadde  dan  ridders  name, 
Ic  w^as  onwerdich  ende  quaet, 
Hets  jammer  dat  aldus  staet/' 
1855  Hier  omme  weende  die  here 

Soe  utermatelike  sere, 
Dat  bedichte  die  trane  siin 
Vielen  der  vrouwen  in  dansciin, 
Soe  dat  siere  ontspranc  bi: 
1860  Ende  tierst  dat  si  den  ridder  vri 

Weenen  sach,  doe  vragede  si: 
„Twi  weendi,  her  riddre  vri?" 
Die  riddre  seide :  „inne  doe  niet." 
Die  vrouwe  seide:  „mi  doet  verdriet 
1865  Here,  dat  ghiit  mi  loechenen  wilt, 

Inne  leve  nemmermeer  ghestilt 
Ghine  segt  mi  wat  ghi  meent, 
Ende  waerbi  dat  ghi  weent." 
Doe  die  riddre  dat  verstoet 
1870  Dat  hiit  haer  emmer  seggen  moet, 

Seidi:  „ic  segt  u,  vrouwe  vri; 
Mi  jammert  dat  ghi  dus  dore  mi 
Siit  comen  in  dit  meswende 
Ende  in  dit  grote  ellende, 
1875  Dies  ic  werdich  niet  en  ben." 

Die  vrouwe  seide:  „hout  uwen  sen 
Ende  laet  ons  leven  met  spele. 
Wet  wel,  ic  hebbe  liever  vele 
Met  u  te  gane  om  miin  broet 
1880  Dan  te  besittene  die  bliscep  groet; 

Daerbi  laet  varen  dit  verdriet, 

Here  en  en  vaert  mi  een  twint  niet." 

Dus  troestene  die  vrouwe  goet. 
Doe  vaecte  den  ridder  vroet, 
Ende  sliep  in  der  vrouwen  scoet 
Daer  hi  toe  drouch  trouwe  groet; 
Ende  doene  die  vrouwe  ansach^ 
Wenesi  al  dat  si  mach, 
Ende  seide :  „god  gheweldich  here, 
Ja  en  es  verloren  sere 
Die  vroemste  riddre  die  leeft, 
Entie  coenste,  waer  men  heeft 
Enichs  ridders  te  doene. 
Helpe!  wat  maecti  in  Arragoen 
Grote  daet,  die  riddre  vri, 
Die  nu  al  verloren  si 
Bi  mi ,  dies  ic  werdich  niet  en  ben , 
Dat  hi  soe  sinen  sen 
Ane  mi  gheleit  heeft,  daer  hi  al 
Ere  bi  vergheten  sal. 
Dore  mi  es  hi  ter  werelt  doet, 
Die  van  dogeden  es  sonder  ghenoet. 
Dat  ic  scone  was,  dats  scade, 
Ende  dat  mi  bi  minen  rade 
Soe  vromen  riddre  wert  te  quiste 
Ende  sine  daet  so  houde  gheciste; 
Hi  es  bi  mi  verloren  al, 
Bi  gode,  dat  ic  betren  sal; 
Want  heymelec  willic  hem  ontgaen.'* 
Ane  sinen  mont  custe  sine  saen 
Menichwerf  ende  weende  sere 
Ende  bevalne  onsen  here. 
Siin  hoeft  leide  si  hem  op  tgras, 
Seide  dWalsch  daer  iet  in  las, 
Ende  liep  allene  weghe; 
God  onse  here  gheve  haer  seghe! 
Want  wel  heeft  si  te  doene  dat. 
Soe  verre  liep  si  dat  si  in  de  stad 
Te  Venegien  quam  ghegaen. 

1920  Ende  si  begonste  te  werken  saen 

Met  siden^  dat  si  conste  bat 
Dan  iemen  dede  in  de  stad. 
Dus  bleef  si  woenende  daer^ 
Maer  altoes  was  haer  therte  swaer 

1925  Om  hare  lief,  daer  si  af  sciet 

Int  wout,  daer  sine  liet; 
Doch  wart  si  daer  soe  liefgetal 
Van  haren  naghebueren  al 
Dat  sise  priisden  utermaten 

1930  Alle  die  bi  hare  saten, 

Ende  si  wandelde  vriendelike, 
Beide  met  armen  ende  met  rike. 

Van  der  vrouwe  latic  bliven, 
Ende  wille  u  vort  bescriven 

1935  Van  den  riddre  daer  si  af  sciet 

Int  wout,  ende  slapende  liet. 
Doe  hi  ontspranc  ende  niene  vant 
Die  conincginne,  riep  hi  te  hant: 
„Ay  keytiif,  wat  sal  ic  doen! 

1940  Ic  hebbe  miin  vrouwe  van  Arragoen 

Met  quader  hoeden  verloren! 
Acharmen  wan  waric  te  voren 
Bleven  doet  eer  icse  verloes! 
Ic  wane  nie  man  en  coes 

1945  Soe  grote  scade  alse  mi 

Es  ghesciet;  waer  mach  si 
Siin  ghevaren,  mi  wondert  dat. 
Inne  weet  diewile  si  hier  sat, 
Ofse  mi  iemen  heeft  ontfoert; 

1950  Neen,  si  hadde  mi  gheroert 

Soe  dat  ic  ontsprongen  ware; 
Neent,  si  es  geloepen  hare  entare 
Al  wenende  achter  woude." 
Doe  riep  die  ridder  met  ongedoude: 

^955  „Vrouwe!  vrouwe!"  wat  hi  mochte. 

Ic  weet  wel  dat  hise  sochte 
In  dat  wout  verre  of  bi. 
Hier  binnen  soe  quam  hi 
Gaende  op  ene  grote  valeye, 
1960  Daer  hi  hoerde  met  ghescreye 

Ene  maget  ende  enen  ridder  stout 
Diese  hadde  genomen  int  wout^ 
Ende  hi  slouchse  in  hare  ansichte 
Meneghen  slach  wel  bedichte. 
1965  Her  Evax  waende  mettesen 

Dat  die  sine  hadde  ghewesen 
Ende  volgede  den  riddre  an; 
Die  riddre  seide  tot  hem:  „her  man^ 
Keert  van  mi  uter  straten 
1970  Of  ic  doe  u  tleven  laten; 

Twi  volgedi  mi?  laet  mi  riden.*' 
Die  riddere  was  in  allen  siden 
Wel  ghewapent  toten  teen, 
Ende  her  Evax  volgedem  al  in  een^ 
1975  Omdat  hi  gherne  die  jonfrouwe  sage. 

Die  riddre  seide:  „te  dinen  droeven  daghe 

Soutu  mi  volghen,  wetic  wale." 

Evax  seide:  „laet  mi  die  smale 

Besien,  ic  kere  weder  dan." 
1980  Die  riddre  seide:  es  die  man 

Verwoet?  ic  wane  en  trouwen  jay. 

Her  dorper,  ghi  maect  te  groet  gecray, 

Ic  sal  u  slaen  met  minen  spere, 

Het  sal  u  al  u  leven  deren." 
1985  Her  Evax  seide:  „ghi  dreicht  om  niet; 

Bi  den  here  die  hem  crucen  liet, 

Ic  salse  sien  al  haddiit  gesworen, 

Ic  weet  dat  wel  te  voren 

Dat  ic  u  ontsie  clene, 
1990  Al  en  ben  ic  maer  allene 

Ende  al  hebdi  u  wapen  an." 

Die  ridder  seide:  „vul  dorper  man, 

Sich  hier  dinen  doetsteke." 

Die  riddre^  die  was  wel  te  ghereke 

1995  Van  orsse,  van  wapenen,  ende  van  leden, 

Ende  quam  op  Evax  gereden, 
Spere  gherecht,  scilt  om  als, 
Evax  ontbeide  als, 
Ende  alse  hi  hem  quam  bi 

2Ó00  Wincte  her  Evax,  doen  toech  hi 

Hantecleer,  dat  goede  sweert, 
Ende  slouch  den  ridder,  dat  hi  tpeert 
Rumen  moeste  ende  viel  neder, 
Ende  Evax  herhaelde  weder 

2005  Tswert  ende  waenden  doeden  wale, 

Maer  sine  wapene  waren  van  selken  stale 
Dat  hise  niet  en  conste  ontghinnen; 
Doe  peinsdi  in  hem  selve  binnen: 
„Mochtic  den  riddre  bringhen  tonder, 

2010  Inne  gave  die  wapene  niet  om  .1.  wo[nder] 

Van  goede."  Doe  liep  hi 
Ter  neder  den  riddre  vri, 
Ende  spranc  hem  opten  lichame. 
Datten  riddre  was  onbequame, 

2015  Ende  ontwapendem  siin  hoet. 

Om  dies  hi  hem  die  hande  niet  en  boet 
Slouch  hi  hem  siin  hoeft  ave: 
Inne  wane  niet  die  hem  gave 
Hondert  mare  van  roeden  goude, 

2020  Dat  hi  soe  blide  wesen  soude. 

Doe  besach  hi  die  jonfrouwe. 
Die  hem  bat  op  trouwe 
Dat  hi  haers  ghenadich  ware 
Ende  hi  dore  god  holpe  hare 
2025  Dat  si  weder  thuus  quame, 

Ende  van  haren  goede  name 
Altemale  siin  gerief. 
Dat  ware  hare  utermaten  lief. 

Hi  seide  hi  sout  gherne  doen. 

2030  Hine  hadde  cnape  no  ghersoen, 

Dus  dedi  selve  die  wapen  an 
Die  hi  opten  riddre  wan. 
Hi  peinsde,  soudi  met  enegen  sinne 
Weder  comen  an  die  conincginne, 

2035  Dat  moeste  met  vroemheden  siin. 

Doe  halp  hi  der  jonfrouwe  fiin 
Dat  si  weder  thuus  quam. 
Doe  nam  die  ridder  lofsam 
Orlof  ende  voer  sier  straten, 

2040  Ende  heeft  die  jonfrouwe  gelaten. 

Her  Evax  hadde  groet  ongedout^ 
Daer  om  die  hi  sochte  int  wout 
Hare  entare  ende  hiere  niet 
En  vant:  alsi  dit  siet 

2045  Peinsedi  in  sinen  moet, 

Dat  hem  ghene  dinc  soe  goet 
En  ware,  alse  dat  hi  kerde 
In  Arragoen,  daer  menne  eerde; 
Hi  soude  die  vrouwe  vinden  daer. 

2050  Hi  reet  darwert  met  herten  swaer 

Soe  langhe  wile  dat  hiere  quam; 
Ende  alse  hiere  was,  hi  vernam 
Dat  die  coninc  ware  doet, 
Ende  dat  daer  quam  .1.  here  groet, 

2^55  Arabien  die  coninc, 

Ende  en  Hete  om  ghene  dinc 
Hine  soude  wreken  bede  gader 
Sinen  vader  ende  sinen  oudervader, 
Ende  quam  met  menegen  payin, 

2060  Daer  die  van  Arragoen  af  siin 

In  vernoye  ende  in  doghene, 
Die  hem  piinde  te  togene 
Van  Vranckerike  dien  coninc. 
Die  hem  slechts  aveghinc; 

2065  Soe  dede  die  coninc  van  Cecile, 

Dus  laghen  si  ene  langhe  wile 

In  orloghen  ende  in  onvreden^ 

Ende  en  consten  bi  ghere  behendicheden 

Enghenen  here  vinden 

2070  Die  hem  haers  dorste  onderwinden. 

Dus  laghen  si  in  anxte  groet 
Ende  in  sorgen  van  der  doet 
Beleghen  met  menegen  feilen  ghebuer 
In  die  stad  van  Vansecuer^ 

2075  Soe  anxtelike  ende  soe  in  vare; 

Nu  quam  Evax  al  dare. 

Miin  her  Evax  die  dat  vernam, 

Alse  hi  in  den  lande  quam 

Was  hi  utermaten  vroe; 
2080  Te  hem  selven  seidi  doe: 

„God  here,  ghelooft  moeti  siin! 

Mi  dunct  dat  die  saken  miin 

Sere  ten  besten  wert  slaen; 

Na  dien  dat  mi  es  ontgaen 
2085  Miin  vrouwe  die  conincginne, 

50  willic  ten  iersten  beghinne 
Te  Vansecur  wert  riden 

Ende  willichlike  met  hem  striden, 

51  selen  miins  blide  wesen." 
2090             Hi  voer  darwert  binnen  desen; 

Doen  hi  vore  die  stad  quam 
Ende  dat  anweit  vernam, 
Vrageden  si  hem  wat  hi  woude. 
Hi  seide  dat  hi  hem  dienen  soude 

2095  Op  tsout  gherne,  wouden  si. 

Si  seiden,  jaes,  opdat  hi 

Enege  kennesse  hadde  in  de  stad. 

Hi  seide,  jay,  ende  opdat 

Si  noch  leven  die  hi  daer  liet, 

2100  Doen  hi  achterst  van  daer  sciet. 

Doe  liet  menne  binnen  riden. 

Hi  voer  wech  in  corten  tiden 

Toten  goeden  man  die  siin  wert  was, 

Seide  dWalsch  daer  iet  in  las; 

Tierst  datten  die  wert  sach, 

Wonderdem  wat  wesen  mach, 

Want  Evax  docht  hem  sekerlike 

In  ghedane  ende  in  ghehke, 

Maer  dat  men  over  doet  hilt. 

Hi  vragede  den  riddre  wat  hi  wilt. 

Evax  seide:  „kindi  mi  niet? 

Doen  ic  achterst  van  hier  sciet 

Wanedi  mi  hebben  ghegraven, 

Te  voet  ghingic  henen  scaven, 

Dat  niemen  dan  miin  knecht  en  wiste, 

Aldus  ontfoer  ic  u  met  Hste." 

Die  weert  seide:  „es  dit  waer?" 

Evax  seide:  „jaet  oppenbaer. 

Nu  ben  ic  hier  comen  weder, 

Ende  wille  dorloghe  leggen  neder. 

Dat  ghi  uwen  here  hebt  verloren 

Dat  soe  wetic  wel  te  voren, 

Dies  soe  willic  u  gheleiden 

Of  god  wilt,  met  vromicheiden , 

Ende  u  lant  soen  verwerven 

Entie  viande  saen  verderven, 

Ende  mogedi  wel,  her  wert^ 

Bekinnen  doch  ane  miin  swert 

Ende  oec  ane  dit  vingherliin, 

Het  was  der  goeder  vrouwen  miin; 

Besiet  oec  te  minen  grave, 

Daer  sidiis  doch  seker  ave. 

Want  ghine  vindet  daer  dinc  gheen 

In  die  kiste  dan  enen  steen.'' 

Die  wert  dien  herde  wale 
Bequam  des  ridders  tale, 
Hieten  groet  willecome  wesen. 

Die  weerdinne  quam  mettesen, 
Entie  wert  vragede  hare, 

2140  Of  si  iet  wiste  wie  hi  ware 

Die  riddre  die  daer  steet? 
Die  werdinne  seide :  „godeweet, 
En  ware  niet  doet  oppenbare 
Evax,  ic  seide  dat  hiit  ware, 

2145  Maer  nu  en  wetic  niet  wiet  si." 

Die  weert  seide:  „gheloves  mi, 
Hi  eist  selve  ende  niemen  el." 
Die  vrouwe  seide:  „het  es  spel. 
Die  riddre  es  goede  wile  doet, 

2150  Dat  scade  es  herde  groet." 

Die  weert  seide:  „hi  en  si, 

Hi  es  dit,  gheloeves  mi." 

Die  vrouwe  seide:  „wats  mi  gesciet, 

Dies  en  mochtic  geloeven  niet, 

ii55  En  ware  dat  ic  den  riddre  fiin 

Saghe  tusschen  de  scoudren  siin, 
Daer  haddi  een  cruce  van  goude." 
Evax  moeste  alsoe  houde 
Dat  cruce  toenen,  ende  doen  siit  saghen 

2160  En  mochtu  gheen  man  ghewaghen 

Hoe  wel  dat  hi  daer  was  ontfaen; 
Die  wert  ghinc  henen  saen 
Ende  seit  den  heren  van  den  lande 
Ende  littekene  menegherande , 

2165  Oec  ghingen  si  alle  ten  grave, 

Ende  daden  die  erde  ave; 
Int  graf  en  vonden  si  dinc  gheen 
Dan  die  kiste  entien  steen; 
Doe  geloefden  siis  hem  wale 

2170  Ende  ghinghen  te  hem  te  male 

Ende  hieten  groet  willecome  wesen, 
Ende  vrageden  hem  binnen  desen 
Wat  si  mochten  anegaen? 
Die  riddre  antwerdem  saen. 

Ende  seide :  „ghi  heren,  nu  segt  mi, 

Wat  kiviteine  soe  hebdi, 

Ende  wien  hebdi  coninc  ghemaect? 

Hi  behoeft  te  sine  welgheraect." 

Die  heren  seiden:  „wet  dat  te  voren, 

Wine  hebben  ghenen  noch  vercoren." 

Die  riddre  seide :  „dats  kintsceit  groet 

Besiet  ende  kiest  een  hoet, 

Hier  en  es  gheen  oer  int  lant, 

No  vrient,  dies  gaet  in  hant; 

Gaet  te  gadre  haestelike 

Ende  kiest  enen  coninc,  die  u  rike 

Heeft,  ende  dien  maect  here, 

Ende  die  saelt  siin  sem  miin  ere 

Ende  dbeste  raden  dat  hi  weet; 

Gaet  te  gadre  ghi  heren  ghereet. 

Anders  seldi  discorderen 

Ende  niet  connen  u  lant  verweren." 

Doe  die  heren  verhoerden  dat. 
Peinsden  si,  dat  si  niet  bat 
En  mochten  doen  dan  hi  hem  riede; 
Doe  ghenghen  te  gadre  ghene  liede 
Ende  souden  kiesen  enen  here ; 
Langhe  twisten  si  ende  sere. 
Want  elc  woude  kiesen  sinen  vrient 
Dies  jeghen  hem  hadde  verdient. 
Ten  lesten  quam  her  Evax  wert 
Die  sere  sine  ere  beghert, 
Ende  seide:  „ghi  heren  siet  wel, 
Hen  gaet  ons  an  gheen  spel, 
Hier  nes  niemen  soe  willich  tsine 
Coninc,  wisti  dat  in  dese  pine 
Her  Evax  soude  ons  ontfaren, 
Hine  souder  hem  jegen  vervaren. 
Dicke  soe  heeft  hiis  wel  verdient 
Dat  men  siin  soude  siin  vrient. 

Hi  hilt  tlant  bi  minen  here 

Den  coninc  dicwile  in  de  ere, 

Ende  onse  viande  haten  ons  sere, 

Ende  wi  en  wordenre  nemmermere 

Quite  en  si  bi  bedwanghe; 

Ende  waer  omme  twisten  wi  dan  lange? 

Kiesen  wi  den  riddre  ter  goeder  uren, 

Hi  sal  hem  gherne  aventuren 

Ende  sal  ons  in  payse  bringen 

Entie  heydene  oec  dwinghen." 

Alle  die  ghene  die  waren  daer, 

Droaghen  overeen  oppenbaer 

Dat  al  waer  ware  dat, 

Ende  dat  an  niemen  en  ware  bat 

Bestaet  dan  ane  den  riddre  coene; 

Doe  ghingen  si  met  enen  doene 

Ende  cosen  Evax  den  jongelinc 

Tenen  here,  tenen  coninc, 

Ende  ontfinghen  van  hem  haer  leen; 

In  die  stad  en  bleef  haer  gheen 

Hine  wert  siin  man  daer. 

Nu  es  dien  riddre  dats  waer 

Sine  dinc  ten  besten  ghevallen; 

Alsoe  moet  si  doen  ons  allen.  amen. 

Evax  die  coninc  van  Arragoen, 
Die  ten  besten  viel  siin  doen, 
Lach  in  de  stad  te  Vansecuer, 
Daer  hi  van  meneghen  ghebuer 
Was  beleghen,  dat  hem  swaer  was; 
Op  enen  dach,  als  iet  las, 
Ontboet  hi  den  coninc  van  Arabie, 
Dat  hi  vollec  van  der  stad  vlie 
Ende  tsine  met  vreden  late 
Of  hi  vintene  opter  straten 
Des  derdes  daghes  ten  wighe; 
,,Ende  segt  dat  icken  nighe 

Ghelii^  ic  Pirus  sinen  oem  dede, 
Dien  ic  verslouch  vor  dese  stede, 
Dat  selve  mach  hi  wachtende  siin, 

2250  Dat  segt  den  Arabiin." 

Twee  graven  hier  af  waren 
Boden,  ende  voeren  sonder  sparen 
Ten  heydenen  buten  int  here, 
Ende  seiden  hem  dese  mere 

2255  Van  Evax  weghen  ende  doen  verstaen 

Ten  coninc  seiden  si  saen: 
„Die  coninc  here  van  Arragoen, 
Die  met  meneghen  stouten  baroen 
Leit  hier  in  de  stad, 

2260  Here  hi  ontbiet  u  dat: 

Dat  ghi  voUec  rumt  siin  lant, 
Ofte  het  si  u  becant, 
Dat  hi  u  al  sonder  biden 
Overmorghen  sal  bestriden. 

2265  Ende  sal  u  dat  selve  doen 

Dat  hi  dede  den  baroen, 
Uwen  oem  Pyrus  den  coninc. 
Nu  beraet  u  op  dese  dinc." 

Doe  seide  die  coninc  van  Arabier 
2270  „Nu  segt  mi  wie  es  hi  die 

Daer  coninc  ende  here  ghemaect  si? 

Waent  hi  dus  vervaren  mi 

Met  sinen  worden  van  ghedreighe? 

Neen  hi  niet,  ic  salne  sweighen, 
2275  Want  van  machte  ben  ic  hem  te  groet; 

Siouch  hi  Pyrus  minen  oem  doet? 

Wat,  es  hi  weder  comen  ? 

Ic  waenden  Belsebuc  had  ghenomen 

Ende  met  hem  wech  ghedreghen. 
2280  Wat,  es  hi  noch  te  live  bleven? 

Dies  moet  die  duvel  selve  wouden; 

Maer  woudi  nochtan  houden 

Van  mi  ende  siin  lant  ontfaen, 
Het  soude  noch  wel  vergaen." 

2285  Die  boden  seiden :  „bi  gode  here 

Ghi  piint  u  om  niet  sere, 
Maer  die  coninc  sal  u  bestriden 
Emmer  in  herde  corten  tiden, 
Ende  sal  u,  seiti,  alsoe  bereiden 

2290  Alsoe  hi  dede  hem  beiden, 

Die  coninghe  die  vore  u  waren, 
Of  lachterlec  seldi  hem  ontfaren." 
Die  coninc  die  dat  verstoet, 
Seide  te  sinen  lieden  vroet: 

2295  „Ghi  heren,  mi  dunct  wale  dat. 

Dat  al  tlant  entie  stad 
Es  vercoent  herde  sere, 
Ende  allene  bi  enen  here, 
Alsi  te  rechte  moghen  wel; 

2300  Ic  ben  dies  seker  dat  niemen  el 

Dan  hare  god  selve  en  si, 
Want  hi  hem  altoes  staet  bi, 
Ende  daerbi  hadden  wiit  te  quaet; 
Daerbi  dunct  mi  die  beste  raet, 

2305  Maer  hi  heeft  hier  tons  ghesent 

Van  .II.  graven  een  prosent. 
Die  moeten  emmer  te  waren 
Met  mi  in  Arabien  varen, 
Ende  moeten  woenen  met  keytiven 

2310  Ende  daer  al  haer  leven  bliven." 

Die  Arabien  verstonden  dat, 
Ende  en  consten  haren  wille  niet  bat 
Ghecrighen  van  haren  here, 
Ende  priisdent  hem  harde  sere: 

2315  „Bi  Mamette,  uwe  tale 

Dunct  ons  allen  goet  te  male. 
Nu  vaetse  ende  voertse  met  u, 
Hets  meer  dan  tiit  nu." 
Die  boden  die  hem  ververden  sere, 

2320  Seiden:  „bi  gode,  dits  onnere; 

Boden  soude  men  te  rechte  vri 

Laten  varen  verre  ende  bi." 

Die  coninc  seide:  „ghi  segt  waer^ 

Al  lagic  hier  .XL.  jaer^ 
2325  Ic  name  ten  ende  alselc  bejach 

Als  ic  nu  met  payse  hebben  mach; 

Nu  brect  op  ende  laet  ons  saen, 

Si  moeten  emmer  met  ons  gaen." 

Doe  brac  op  dat  heyden  here 
2330  Alle  met  enen  groten  ghere. 

Tenten  ende  goet  hebben  si  ghelaten, 

Ende  voeren  hare  straten; 

Want  sine  dorsten  beiden  niet. 

Alse  die  coninc  dat  versiet 
2335  Van  Arragoen,  dat  al  vliet, 

Peinsdi  om  haer  verdriet, 

Ende  dede  wapenen  sine  liede; 

[Ic  wane  dat  wonder  niet  en  ghesciede 

Dat  die  coninc  selve  dede] 
2340  Alse  hi  quam  buter  stede, 

Wat  heydene  hi  herhaelde, 

Siit  seker  dat  hiit  betaelde 

Anders  niet  dan  metten  craghe, 

Wie  hi  bevinc  binnen  slaghe 
2345  [Leverdi  den  duvel  dier  na  gaepte, 

Ende  ene  grote  cudde  opraepte.] 

Ende  slouch  hare  en  tare; 

Mettien  quam  hem  niemare 

Dat  die  valsche  Arabiin 
2350  Heeft  ghevaen  die  boden  siin 

Ende  voerese  met  hem  sier  straten; 

Die  doen  den  coninc  hadde  sien  gelaten, 

Hi  soude  hebben  geseit  sekerlike. 

Dat  in  al  erterike 
2355  Sine  ghelike  niet  en  ware; 

Hi  dorereeste  oppenbare 

P.  II. 


Ende  volgede  den  coninc  verre , 
Dies  mochte  siin  worden  erre, 
Hadden  si  ghehadt  herts  iet 
Die  heydene,  maar  neen  si  niet; 
Soo  sere  reet  die  coninc  wert 
Dat  hi  den  coninc  achtervert^ 
Ende  riep:  „vule  paiin^ 
Gheonneert  moeti  siin, 
Ende  u  hoet  al  metten  toppe^ 
Dat  ghi  nie  hildet  oppe 
Boden  die  u  ghesent  waren; 
Nu  seldise  moeten  laten  varen 
Tuwen  lachtre  ende  tiiwer  scanden. 
Laet  sien,  seldiit  connen  geanden?" 
Die  coninc  hi  ververdem  sere^ 
Ende  riep:  „ghenade  lieve  here! 
Ic  werde  u  man  vore  hande 
Beide  van  goede  ende  van  lande, 
Ontfarmt  miins,  ic  hebbe  mesdaen, 
Ic  wille  in  uwer  ghenaden  staen." 
Die  coninc  seide:  „dat  si, 
Maer  ghi  moet  in  die  stad  met  mi.'* 
„Here  dat  willic  gherne  doen." 
Doe  seide  die  coninc  van  Arragoen]: 
„Waer  siin  die  ghevangene  heren? 
Si  moeten  met  ons  in  de  stad  keren.'* 
Doe  seide  die  heyden  Arabiin: 
„Here  dat  sal  ghedaen  siin." 
Doe  dede  men  die  graven  comen, 
Ende  tierst  dat  si  hebben  vernomen 
Dat  si  quite  ghinghen,  soe 
Waren  si  blide  ende  vroe 
Ende  voeren  met  in  die  stad. 
Die  coninc  die  hem  ghenade  bat, 
Seide:  „here  wat  begherdi  van  mi, 
Soe  dat  ic  quite  en  vri 
Moghe  miere  straten  varen?" 


163 


Die  coninc  seide :  „sweert  mi  twaren 
239S  Manscap  ende  hulde  vorwert  meer, 

Ende  nemmermeer  te  doene  keer 

Te  deerne  mi  of  den  lande.'* 

„Dies  biddic  ende  biede  miin  hande, 

Seide  die  coninc,  bi  mier  wet." 
2400  Dit  swoer  hi,  ende  hier  met 

Liet  menne  varen  sier  straten; 

Arragoen  heefti  ghelaten 

Ende  voer  weder  in  Arabien, 

In  Arragoen  en  keerdi  nie. 

2405  Arragoen  dat  rike  lant, 

Dat  te  voren  in  crancker  hant 

Stont,  heeft  nu  enen  here 

Die  ontsien  was  herde  sere. 

Sine  ghebure,  die  Sarrasine 
2410  Piinden  hem  onderdanich  te  sine; 

Siin  lant  hilt  hi  peiselike 

Ende  sine  liede  in  siin  rike, 

Datse  seiden,  datse  god  onse  here 

Hadde  vertroest  herde  sere. 
2415  Si  mindene  alle  sonderlinghe , 

Ende  alle  die  weghe  maecti  hem  ghinge, 

Daer  si  varen  wouden  ende  keren , 

Sine  ontsaghen  ghene  heren; 

Si  voeren  coenlec  daer  si  wouden, 
2420  Hare  here  deedse  te  rechte  houden. 

Dies  hadden  sine  lief  ter  core; 

Ende  oec  viel  hem  vore 

Groet  huwelec  ende  ghenouch. 

Dat  hi  herde  reinlec  verdrouch 
2425  Dore  der  conincginnen  wille, 

Die  hem  lude  ende  stille 

Altoes  int  herte  lach, 

Ende  soe  sere  verwach 

Dat  hem  swaer  te  verdragen  was, 

II* 

2430  Maer  hi  peinsde,  ghevreiscte  si  das 

Dat  hi  coninc  in  Arragoen  ware, 
Si  soude  emmer  comen  dare 
Altoes  te  hem  weder. 
Hier  leggic  van  hem  neder, 

2435  Ende  seggu  van  Sibillen  vort; 

Die  te  Vinegen  in  de  port. 

Sibille,  die  hovessce  vrouwe. 
Die  om  den  ridder  rouwe 
Hadde,  al  was  si  hem  ontgaen, 

2440  Si  quam  te  Vinegen  saen. 

Allendich  quam  si  daer  in, 

Daer  si  hadde  clein  bekin. 

Doch  quam  si  tenen  wive  gegaen 

Die  wrachte  met  siden;  dier  vragesi  saen 

2445  Of  si  woude  houden  .1.  wercwiif. 

„Ghi  hebt  soe  overscone  liif, 
Sprac  dat  wiif,  hadic  iet  an 
U,  soe  en  liet  mi  gheen  man, 
Men  soude  tallen  tiden 

2450  Om  u  mine  dore  opriden, 

Nochtan  en  willies  laten  niet 
Opdat  ghi  des  wercs  cont  iet." 
Die  conincginne  weende  sere, 
Ende  seide:  ,,dore  gode,  onsen  here 

2455  Moets  u  lonen,  ghi  segt  wale." 

Si  ghinc  in  met  derre  tale. 
Doe  leide  si  hare  werc  vore 
Dat  si  conste  wel  ter  core. 
Dat  die  meesterse  seide  dat, 

2460  Dat  binnen  Venegien  der  stad 

Engheen  soe  goet  wercwiif  en  ware; 
Dat  wert  stappans  oppenbare 
Onder  die  coemanne  overal, 
Ende  si  wert  soe  liefghetal. 

2465  Dat  alle  diese  saghen 

Hare  goede  herte  draghen. 

In  die  stad  was  .1.  jonchere 
Diese  minde  herde  sere^ 
Want  si  bequam  hem  herde  wale, 

2470  Ende  hare  ghelaet  ende  hare  tale 

Was  soe  suete  ende  hare  ghedane, 
Daer  ware  ghenouch  te  segghen  ane; 
Hi  quam  te  hare  ende  ghinc, 
Menich  suchten  hi  ontfinc, 

2475  Omdat  hi  peinsde  dat  si  en  soude 

Niet  willen  doen  dat  hi  woude, 
Hi  hadse  getrout  eer. 
Dies  ghetroesti  hem  te  meer 
Opdat  hi  hare  soe  bequame , 

2480  Dat  sine  gherne  te  manne  name. 

Tenen  tiden  seidi  hare: 
„Bi  gode,  jonfrouwe,  ic  vervare 
Dore  uwen  wille,  en  si 
Dat  ghi  wilt  ghestaden  mi 

2485  Dat  ic  minen  wille  van  u 

Moghe  vercrighen,  beraet  u  nu 
Wel  daer  op,  ic  hebs  te  doene." 
Sibille  van  Arragoene 
Verstout  den  jonchere, 

2490  Ende  droefde  utermaten  sere, 

Doe  sprac  die  vrouwe  goet: 
„Sekerlec  ghi  mesdoet, 
Dat  ghi  mi  dit  legt  vore; 
Kinnedi  mi  wel  ter  core 

2495  Ic  wane  wel  dat  ghiit  liet; 

U  dunct  dat  ghi  mi  cleine  mesbiet, 
Ende  mi  duncket  herde  vele, 
Doch  latet  jonchere  nu  in  spele, 
Ghine  siit  miins  mans  niet; 

2500  Siit  seker  dat  ic  enen  liet. 


166 


Dien  ic  minne  vore  al  dat  leeft. 
Ende  dat  die  werelt  binnen  heeft, 
Al  moesten  wi  sceden  van  armoeden 
Ende  om  ghebreke  van  goede, 

2505  Van  weelden  en  scieden  wi  niet; 

Ic  weet  wel  dat  icken  liet 
Daer  hi  weelde  hadde  clene 
Ende  gheselscap  oec  ghene; 
Nu  verlates  mi  dore  gode 

2510  Van  uwen  ghelove,  van  uwen  gebode, 

Ende  laet  mi  bliven  in  miin  armoede." 
Die  jonchere  seide:  „van  minen  goede 
Soudic  u  soe  vele  gheven, 
Ghi  souter  .VIL  jaer  op  leven 

2515  Dat  soudic  u  gheven  tenen  cloppe." 

Sibille  seide:  „haddicker  oppe 
Ghemict,  dat  goet  soe  lief  ware, 
Siits  seker  oppenbare, 
Goets  ghenouch  haddic  ghecregen, 

2520  Dat  ic  nu  al  hebbe  verteghen; 

Daer  omme  biddic  u  jonchere 
Dat  ghiis  afcomt  vortmere; 
Wat  ghi  u  piint  dats  jegenspoet; 
Noch  om  vrienscap  noch  om  goet 

2525  Sone  dadics  niet  sekerlike, 

Die  mi  gave  al  erterike." 
Die  jonchere  seide:  „dats  ghenouch, 
Ghi  moet  nochtan  doen  miin  gevouch, 
Inne  mages  niet  laten,  het  moet  siin; 

2530  Tierst  dat  ic  van  der  marct  miin 

Come,  daer  ic  varen  sal, 
Mine  scrincke  god  ende  ongeval." 
Die  conincginne  antwerde  met  sere: 
„Fortse  en  es  gheen  recht  jonchere." 

2535  Mettien  sciet  hi  van  daer. 

Der  conincginne  bleef  therte  swaer, 
Ende  seide:  „god  volmaect  vader, 

Hoe  mochtict  nu  hebben  quader! 
Mi  dunct  ic  ben  ghevoet  oppe 

2540  Sekerlec  te  alder  werelt  scoppe, 

Ende  dit  dedic  mi  selven  al, 
Dat  ic  nu  becoepen  sal 
Sere,  duchtic,  ende  hebbe  becocht. 
Ontfarme  u  miins^  suete  god!" 

2545  Nu  swighic  van  der  jonfrouwe  stille 

Die  sere  was  tharen  onwille, 
Dies  si  den  jonchere  ontsiet, 
Dies  hi  hare  cracht  ontbiet, 
Ende  seggu  van  coeplieden  twaren 

2550  Die  van  Arragoen  geboren  waren 

Ende  quamen  te  Vinegien  in  de  stad, 
Daer  si  vercochten  al  dat 
Dat  si  daer  te  coepe  brochten. 
Vort  gingen  si  ende  sochten 

2555  Comenscap  menegerande 

Die  si  weder  souden  voeren  te  lande, 
Ende  doen  si  hadden  gedaen, 
Bepeinsden  si  hem  saen, 
Dat  si  nie  en  gaven  haren  coninc 

2560  Te  prosente  ghene  dinc, 

Diese  te  rechte  hilt  wale; 
Doe  droughen  si  overeen  te  male, 
Dat  si  een  clene  clenodekiin, 
Wel  ghemaect  ende  fiin, 

2565  Wouden  doen  maken  dat  si  souden 

Haren  coninc  prosenteren  wouden; 
Doe  sochten  si  al  dore  de  stad 
Een  wercwiif,  die  conste  bat 
Dan  eneghe  die  men  vant  int  lant. 

2570  Soe  langhe  sochte  men  dat  men  vant 

Sibelien  die  conincginne. 
Deen  coeman  seide  met  sinne : 
„Vrouwe  wat  seldi  ons  raden 
Dat  wi  cierliken  begaden? 

2575  ^^''i  siin  coepmanne  van  Arragoen, 

Ende  souden  gherne  doen 
Onsen  nuwen  coninc  ere , 
Die  ons  hout  in  onse  ere 
Entie  straten  open  ende  tlant^ 

2580  Soe  dat  onser  gheen  en  vant 

Wedersake  no  goet  verloren, 
Sint  dat  hi  coninc  was  vercoren. 
Hierom  gaven  wi  hem  gherne  oppenbaere 
Scoenheit  die  hem  ontfanckelec  vvare^ 

2585  Baudekine  ende  covertore." 

Die  vrouwe  seide:  „na  dat  ic  hoere 
Soe  berechtedet  ghiit  gherne  wel; 
Nu  segt  mi,  ghi  heren,  sonder  spel. 
Es  die  coninc  Therus  doet?" 

2590  ,Jay  jonfrouwe  sonder  ghenoet." 

„Wie  hevet  nu  dat  lant  beseten? 
Ic  wille  dat  wel  weten, 
Dat  tlant  sonder  oer  bleef  daer." 
Die  coepman  seiden:  „dats  waer, 

2595  Maer  si  hebben  nu  enen  vercoren 

Die  langhe  was  verloren, 
Ende  dien  si  hilden  over  doet; 
Hi  es  van  ridderscape  sonder  genoet, 
Hi  es  gheboren  van  Grieken  waert." 

2600  Die  conincginne  vragede  ter  vaert: 

„Ende  hoe  es  hi  gheheten  dan?'* 
Doe  antwerde  deen  coepman : 
„Her  Evax  es  die  name  siin." 
Doe  antwerde  die  conincginne  fiin: 

2605  „Wanen  quam  hi  ant  conincrike, 

Waest  te  winnen  soe  lichteHke?" 
Die  coepmanne  seiden :  „neen  twaren.** 
Doe  seidi  haer  al  sonder  sparen 
Dies  si  herde  blide  was, 

2610  Seide  dWalsch  daer  iet  in  las; 

Si  seide:  „ghi  heren,  ic  sal  u 

Selke  cledre  maken  nu 

Die  de  coninc  sal  u  here 

Gherne  sien  ende  loven  sere; 

Nu  beit  enen  corten  tiit.'* 

Si  gaven  hare  cort  respiit 

Ende  bleven  hakende  daer  naer. 

Die  conincginne,  dat  es  waer, 

Ghinc  hare  hande  te  werke  setten, 

Ende  wrachte  sonder  letten 

Een  cleet  te  poente  wale, 

Ende  wrachter  in  altemale 

Hare  ghevaren  tusschen  hem  beiden, 

Ende  hoe  si  van  hem  was  ghesceiden, 

Van  ende  torde  ende  anders  niet 

Dan  hem  te  voren  was  ghesciet. 

Doen  die  cledere  waren  ghewracht, 
Die  coemanne,  diere  na  ghewacht 
Hadden,  voeren  hare  straten, 
Venegien  hebben  si  ghelaten 
Ende  voeren  weder  te  lande  waert. 
Ic  wille  u  corten  hare  vaert, 
Ende  seggu  vort,  doe  si  quamen 
Daer  si  den  coninc  vernamen. 
Doe  gaven  si  die  cleder  fine 
Hem  om  siin  vrient  te  sine 
Wel  alsiis  hadden  te  doene; 
Maer  doen  die  coninc  van  Arragoene 
Die  cledre  wel  besach 
En  sach  hi  nie  soe  bliden  dach; 
Soe  overblide  was  die  coninc 
Dat  hem  siin  herte  al  ontghinc 
Ende  seech  neder  in  onmacht; 
Ende  doen  hi  weder  hadde  de  cracht, 
Sprac  hi  met  enen  bliden  moede: 
„Dat  u  lone  god  die  goede! 
Wie  maecte  die  cleder?  segt  mi  dat." 

„Here  te  Venegien  in  der  stad 

Makese  dat  scoenste  wiif 

Die  nie  ontfinc  van  moeder  liif 

Entie  welgheraecste  mede; 

Inne  sach  nie  binnen  Kerstenhede 

Nie  gheliker  wiif  ghene 

In  der  werelt  dan  die  allene 

Sibelien  es,  onser  coninginnen, 

Si  geliict  hare  in  allen  sinnen, 

Maer  sere  ontfermde  mi 

Dat  si  niet  herde  rike  en  si." 

Die  coninc  seide:  „segt  mi  dat^ 
Soudi  noch  iet  connen  ter  stad 
Gheraken  daer  si  si?" 
„Ja  wi  here,  gheloves  mi.'* 
Die  coninc  seide:  „soe  moetiere  varen 
Alle  met  mi  twaren." 
Die  coemanne  seiden:  „her  coninc  fier 
Wi  selense  u  halen  hier, 
Ende  segghen  hare  dat  ghise  ontbiet. 
Neen,  sine  ware  werdich  niet 
Dat  ghi  u  pinet  daer  om  hare." 
Die  coninc  seide  oppenbare: 
„Ic  wille  emmer  varen  daer. 
Si  es  meer  eren  oppenbaer 
Werdich  vele  dan  ic  si. 
Ik  kinse  vele  bat  dan  ghi." 
Dese  sake  wonderde  sere 
Meneghen  man,  dat  die  here 
Dus  woude  varen  soeken  een  wiif, 
Doch  en  was  daer  gheen  bliif, 
Hi  en  bestont  die  vaert 
Ende  voer  te  Venegien  waert 
Met  dusent  perden  ende  meer  daer  toe 
Doe  quam  daer  die  bodscap  doe 
Binnen  Venegien,  datter  quame 

Die  coninc  van  groter  name, 
2685  Die  coninc  van  Arragoen. 

In  al  die  stad  was  groet  doen; 
Die  heren  reden  wt  temale 
Jeghen  hem  scone  ende  wale. 

Sibelie  die  hovessce  vrouwe, 

2690  Die  dicwile  om  den  ridder  rouwe 

Hadde  ghehadt,  doen  si  vernam 
Dat  die  coninc  om  hare  quam , 
Wert  si  utermaten  blide, 
Te  hare  selven  seidsi  tien  tide: 

2695  „Ay  Maria,  lieve  vrouwe, 

Nu  es  in  den  coninc  grote  trouwe; 
Oftic  dat  rike  om  hem  liet 
Nochtan  en  begheefti  mi  niet." 
Si  sach  die  lieden  wtriden 

2700  Ende  gaen  in  allen  siden, 

Ende  si  bleef  in  huus  allene; 

Al  was  hare  woninge  clene. 

Si  makese  scone  jegen  siin  comen. 

Die  jonchere  die  dit  heeft  vernomen 

2705  Dat  si  allene  in  huus  si, 

Hi  quam  ter  conincginne  vri, 
Ende  seide:  „jonfrouwe  nu  wert  te  rade, 
Weder  tsi  met  dancke  of  overdade 
Ghi  moet  nu  doen  minen  wille; 

2710  Hets  in  die  stad  nu  herde  stille, 

U  weren  en  sal  u  niet  moghen 
Helpen,  ghine  wert  bedroghen, 
Wildi  u  jeghen  mi  weren  iet." 
Die  conincginne  die  dat  siet, 

2715  Seide:  „ghi  hebt  onrecht  groet, 

Twaren  inne  ben  niet  u  ghenoet, 
Ghi  kint  mi  herde  qualike; 
Al  en  ben  ic  nu  niet  rike, 
Dadi  mi  iet  u  souts  berouwen." 

2720  „Het  soude  nii  al  niiin  leven  rouwen 

Liet  iet  mi  aldus  begheven; 

Waendiit  mi  al  ontgheven? 

Neghi  bi  gode/'  —  ende  ghinc  haer  ane. 

Sibelie  die  sconeghedane 
2725  Werde  hare  sere  utermaten^ 

Sine  heeft  hem  niet  ane  ghelaten, 

Sine  scoret  hem  al  wt 

Al  toter  bloter  huut. 

Dit  ghevecht  ende  dit  ghestriit 
2730  Durde  soe  langhen  tiit 

Dat  die  liede  quamen  binnen, 

Ende  en  conster  niet  ane  ghewinnen, 

Maer  dreygese  soe  dat  hise  soude 

Doeden,  sine  dade  dat  hi  woude, 
2735  Dat  si  hem  ontseide  altemale, 

Wat  hi  hare  dade  ofte  quale. 

Binnen  dese  quam  die  coninc  in  de  stad, 
Ende  hiet  den  coepmannen  dat, 
Dat  si  voeren  rechte  aldare 

2740  Daer  si  wisten  dat  si  ware, 

Want  hi  wilde  rechte  aldaer; 
Ende  si  quamere  oppenbaer 
Recht  doese  die  jonchere  dreygede  soe, 
Entie  coninc  quammer  toe; 

2745  Die  coepmanne  riepen  luut. 

Die  cnape  metter  bloeter  huut 
Barch  hem  ende  scaemdem  sere; 
Maer  doen  Sibille  sach  den  here, 
Wenese  vol  beide  hare  oeghen, 

2750  Ende  seide:  ,dat  moetic  doghen 

Die  ic  was  vrouwe  van  Arragoen, 
Ende  mi  soe  quaden  ghersoen 
Heeft  ghedaen  selken  toren; 
Te  droever  tiit  werdic  gheboren 

2755  Magie  seggen  herde  wale." 

Die  coninc  horet  ende  spranc  tale, 
Ende  alle  die  met  hem  quamen, 
Doen  si  dat  vernamen 
Dat  dat  hare  conincginne  was, 

2760  Seide  die  geeste  daer  iet  in  las, 

Toefden  sise  utermaten  sere, 
Maer  die  coninc  hare  alder  here 
Was  boven  nature  blide, 
Ende  droeve  banderside 

2765  Dat  hare  die  knecht  soe  mesboet, 

Ende  dede  hem  afslaen  siin  hoeft 
Den  gherechte  van  der  stad; 
Hi  ghinc  vort  na  dat 
Ende  nam  die  conincginne  wiis 

2770  Ende  deedse  cleeden  herde  fetiis 

Ende  trouwese  daer  met  groter  feesten, 
Na  dat  iet  las  in  der  j eesten, 
Ende  hem  allen  clene  ende  groet 
Vertelde  die  coninc  daer  al  bloet 

2775  Al  hare  ghe varen  tusschen  hem  tween; 

Doen  keerden  si  sonder  ween 
Met  groter  joyen  ten  lande  waert, 
Entie  liede  quamen  ter  vaert 
Wtwaert  jeghen  hem  ghevaren, 

2780  Die  utermaten  blide  waren 

Dat  si  hare  vrouwe  hadden  weder 
Daer  ghedinckenesse  af  was  neder. 
Maer  doe  die  coninc  van  Cecile 
Wiste  dat  siin  dochter  Sebile 

2785  Weder  ware  comen  inne, 

Ende  noch  ware  conincginne, 
W^as  hiis  utermaten  blide, 
Ende  al  tlant  te  dien  tide. 
Miin  her  Evax  was  oec  vroe 

2790  Om  die  conincginne  doe. 

Want  hare  beider  dinc  was  gevallen 
Ten  besten ;  soe  moet  ons  allen. 

Hier  latic  van  Evax  bliven, 
Ende  wille  u  vort  bescriven 
Van  Echites  van  Athenen^ 
Ende  her  Heinrike  die  henen 
Van  Venuse  siin  ghesceden. 
Si  voeren  onder  hem  beden 
Den  rechten  wech  te  Grieken  waert, 
Int  herte  een  deel  beswaert 
Om  des  keysers  grote  scade^ 
Daer  si  duchten  te  comen  te  spade; 
Dies  reden  si  te  sere  vele. 
Nu  laticse  riden  met  spele, 
Ende  seggu  van  den  keyser  vort 
Die  lach  te  Constantinople  in  de  port. 

DER  MINNEN  LOEP. 


BOEK  I. 

Ic,  man  ende  scriver  vanden  bloede, 
Die  wile  ic  hadde  die  yseren  roede 
Ende  rechter  was  in  svorsten  lant, 
Wart  ic  int  hoghe  rijck  ghesant, 
Om  eenre  ghewerff  in  stilre  list, 
Daer  dackerman  niet  off  en  wist. 
Ic  bleef  daer  langher  dan  een  jaer. 
Alsoe  wast  my  bewant  aldaer: 
By  wilen  so  ghinghe  ic  spasieren 
Op  eenre  lopender  rivieren, 
Om  te  verdriven  melancolye. 
Des  viel  ic  in  een  fantasie, 
Dair  ic  ghinc  inder  werlt  hoift 
Ende  mijnre  ghenoechten  was  beroeft, 
Soe  dat  ic  sach  in  eens  gheestes  wise 
Ene  joncfrou  van  hoghen  prise 
By  my  comen  staen  te  hant. 
Si  vloech  mit  vloghelen  over  tlant. 
Een  bloedich  speer  ende  een  roit  vuir 
Voerde  di[e]  schone  creatuer. 
Hoer  oghen  waren  verbonden  beyde 
Mit  enen  suveren  witten  cleyde. 
Ghechiert  was  hoir  hovet  schone 
Met  eenre  costeliker  crone. 
Si  ghinc  tot  my  ende  sprac  ter  stont: 
„Segghe,  vrient,  bistu  onghesont? 
Wes  truerstu?  laet  dijn  sorghen  varen! 
Die  avontuer  salt  wail  bewaren. 
Du  moets  my  doen  een  bede  cleyn." 

—  „Gheerne,"  sprac  ic,  „vrouwe  reyn." 

—  „Sich  omme,"  sprac  die  wael  ghedaen, 

„Du  machs  hier  sien  veel  templen  staen, 
Daer  ic  ende  andre  Goden  ende  Godinnen 

iio  Voertijts  pleghen  te  wonen  binnen. 

Daer  plachmen  alrehande  spele 
.  Te  hantieren,  groit  ende  vele, 
Van  jonghen  mannen  ende  maechden, 
Die  hem  selven  wael  behaechden 

115  Ende  goede  minne  droeghen. 

By  wilen  si  in  vroechden  loeghen, 
By  wilen  leden  si  torment. 
Versin  di  wael  ende  denck  omtrent. 
Nym  die  poëten  in  dijn  memori 

120  Ende  besich  menigherconne  histori, 

Die  si  van  minnen  hebben  bescreven. 
Ic  wilse  di  inden  sinne  gheven, 
Op  dattuse  voert  moghes  berechten 
Vrouwen,  ridderen  ende  knechten, 

125  Die  niet  weten  wat  minne  sy. 

Ic  bin  Venus,  die  minne  vrij. 
Bescrijft  in  dijn  ghedichte  voert 
Wat  du  van  minne  hebs  ghehoert, 
Hoedanich  is  der  minnen  loep 

130  Ende  hoe  vaste  si  bindet  den  knoep. 

Wat  sy  voertijts  heeft  ghedaen 
Ende  hoet  den  menighen  is  vergaen: 
Op  datsi  leren  moghen  dair  by, 
Wat  liefte  is  ende  wat  minne  sy." 

135  Doe  my  die  scone  vrouwe  bat. 

Mocht  ic  hoir  qualic  weygeren  dat, 
Ic  en  dade  billicx  hoer  begheren: 
Want  vrienden  moghen  dair  by  leren. 
Willen  si  den  text  versinnen, 

140  Hoe  si  by  maten  sullen  minnen 

Ende  die  liefte  sedelic  draghen, 
Ghetempert,  mit  lijdsamighen  slagh'en,. 
Op  dat  si  gheluc  ende  heyl 

Daer  an  ghewinnen  tot  horen  deyl. 

Der  vrouwe  worde  ic  balde  quijt. 

Alleyne  brukede  ic  daer  den  tijt 

Ende  wart  denckende  om  ende  om 

Na  Gallum  ende  Ovidium, 

Die  meystere  waren  van  hoghen  doen, 

Appellee  ende  Anachreon, 

Coris  ende  Calimachijs, 

Tibullus  ende  Arathijs. 

Dese  hebben  vele  van  minne  gheweten. 

Sapho  en  dochte  niet  vergheten: 

Die  was  een  edel  joncfrou  goet, 

Van  sinnen  wijs,  van  consten  vroet, 

Die  veel  van  minnentlike  zaken 

Scone  gesten  plach  te  maken. 

Nu  heb  ic  selver  vast  ghesien, 

Hier  van  desen  ende  daer  van  dien , 

Ende  der  dinghen  veel  besocht, 

Eer  icket  haer  toe  heb  ghebrocht. 

Gheluckes  weynich  is  my  verbaert 

Van  lieften  ende  van  minlic  aert; 

Maer  van  lyden  ende  van  node 

Heb  ic  ghehouden  die  ghebode, 

Die  daer  in  te  harden  sijn. 

Onheyl  was  alle  weghe  mijn. 

Wes  ic  jaechde  was  onghevanghen ; 

Doch  en  ist  niet  al  ontganghen. 

Wort  my  gheen  lieff,  so  creech  ic  leyt: 

Wes  ic  begheerde  was  onbereyt. 

Dus  heb  ic  mede  te  danse  ghegaen; 

Mer  onheyl  doet  my  avestaen. 

Hier  van  is  nu  ghenoech  ghehoert. 
Die  honde  heeft  die  jaghe  voert : 
Ic  wil  tot  dier  materiën  gaen. 
Den  jonghen  gheve  ic  te  verstaen 
Wat  liefte  is,  als  ic  best  kan. 

Men  sal  gheloven  den  beproefden  man. 
Doch  wil  ic  nyemant  ter  minnen  noden 
Noch  te  houden  hoir  gheboden; 
Want  minne  is  een  lastelic  last, 
Die  minne  draghet  zelden  rast, 
Ende  is  ene  sorchlike  zake 
Vol  van  nyde  ende  onghemake. 
Daer  om  en  darff  ics  nyemant  raden; 
Maer  wye  mit  liefte  is  gheladen 
Ende  ymmer  der  minnen  dienen  wil, 
Dien  radic  tbest  in  allen  til. 
Want  na  dat  ic  vinde  in  boecken 
Ende  oick  na  mijns  seis  versoecken, 
Soe  is  liefde  een  hartelic  bant, 
Ghebonden  sonder  voet  off  hant , 
Diemen  niet  ontbinden  en  mach 
Mit  tanden,  tanghe  noch  hamerslach 
Noch  mit  gheenrehande  dinghen. 
Liefte  can  horen  dragher  dwinghen 
Sonder  spreken,  vele  meer 
Dan  meyster,  vrouwe  ofte  heer, 
Vader,  moeder  off  rechters  dwanch 
Off  papen  predicken ,  cort  off  lanch. 
Minne  is  liefte  ende  liefte  is  minne: 
Twierleye  woerden,  ghelijc  van  sinnen. 
Wes  men  van  lieften  wil  ghewaghen. 
Dat  wart  der  minnen  toeghedraghen. 
Minne  is  een  lastelic  guet. 
Wye  minne  draecht  in  sinen  moet. 
Die  laet  alle  dinghe  varen 
Ende  volghet  slechs  der  minnen  scharen. 
Die  minne  maect  hem  alsoe  mat. 
Dat  hi  en  weet  noch  dit  noch  dat. 
Minne  is  blint  ende  blindet  voert 
Alle  dat  hoer  toe  behoert. 
Ledighe  luden  moghen  minnen; 
Maer  die  sijn  lijftocht  moet  winnen 


181 


Mit  aernste  ende  mit  hantarbeyde, 
Wil  die  volghen  der  minnen  zede, 
So  blijft  hi  slechs  daer  by  verloren. 
Arme  luden,  wacht  u  daer  voren! 
Minne  is  van  vele  manieren. 
Gode  voer  al  te  glorificieren , 
Te  vruchten,  te  eeren  mit  allen  sinne, 
Dat  heten  wi  godlike  minne. 
Die  ghelijct  der  caritate : 
Een  yghelic  mensche,  na  sinen  state, 
Mi[n]t  sinen  vader  ende  moeder, 
Omen,  susteren  ende  broeder. 
Neven,  nichten,  vrienden  ende  maghen 
Dat  wercken  der  naturen  slaghen. 
Soe  is  een  ander  minne  dan: 
Want  een  yghelic,  wijff  off  man. 
Mint  dat  him  ghenoechlic  valt, 
Rijcheit,  lant,  water  ende  walt, 
Daer  him  nutschip  off  mach  comen. 
Goeden,  die  den  menighen  vromen, 
Duerbair  cleynoot,  sulver,  goudt, 
Ghesteynten,  paerlen  menichfout, 
Harnasch,  cleder  ende  paerde, 
Wat  schoen  is  ende  van  goeder  waerde 
Voghelen,  honden  ende  ander  diere. 
Dus  is  die  minne  menighertiere. 
Een  yghelic  mint  oick  sinen  here 
Ende  doet  sinen  meyster  ere, 
Die  hem  doeghet  heeft  ghedaen. 
Van  deser  minne  laet  ic  staen 
Ende  wil  vander  ander  spreken. 
Die  menich  herte  heeft  doen  breken, 
Hoe  vele  wonders  dat  si  werct. 
Als  een  yghelic  siet  ende  merct; 
Soe  dat  dit  boeckskijn  heten  moet 
Der  Minnen  Loop,  dat  donct  my  guet. 

BOEK  IV. 

Goede  wive,  die  schaemte  draghen, 
Sullen  horen  mannen  behaghen 
In  allen  zaken  die  hi  bouwet. 
Ist  dat  sy  him  ontruwet 
Dat  hi  zondicht  ofif  misdoet, 
Selve  hi  dat  beteren  moet 
Mitten  live  off  mitter  ziele; 
Mer  dat  sy  veel  stiet  hoer  hiele 
Off  haer  hersen  daer  om  ghinc  breken , 
Daer  en  kan  sijs  niet  bi  wreken. 
Hi  en  is  hoer  gheen  beteringhe 
Sculdich  van  alsulke  dinghen; 
Mer  voer  Gode,  gheloift  my  des, 
Sijn  sonde  so  veel  meerre  es, 
Als  hi  min  heeft  vander  schande 
Hier  neder  inden  eertschen  lande; 
Mer  doet  si  anders  yet  dan  wael, 
Des  moetsi  voer  him  staen  te  tael. 
Laet  u  dit  gheen  wonder  dencken : 
Ic  soude  so  node  vrouwen  crencken 
In  horen  recht,  als  anders  yemant, 
Want  ic  weet  wel,  ten  is  nyemant 
In  mijnre  aert  op  enighen  hoff, 
Die  die  vrouwen  so  groot  lofF 
Heeft  ghesproken,  als  ic  doe; 
Mer  ic  ga  der  reden  toe 
Ende  spreke  recht veerdighe  woert, 
Wiese  gaerne  off  node  hoert. 
Oick  so  en  wert  hier  niet  ghehindert 
Der  vrouwen  staet,  noch  eer  ghemindert, 
Al  leert  men  hem  den  rechten  ganck, 
Hoe  si  in  hoirs  mannes  dwanck 
Wael  ende  eerlic  sullen  leven 
Ende  alle  wederstant  begheven , 

Daer  sien  mede  vertoernen' mochten , 
So  si  hem  sculdich  sijn  te  vruchteD. 
Thobyas,  die  heilighe  oude, 
Die  sijn  dochter  imt  gheven  soude, 

395  Doe  sy  te  varen  was  bereyt 

Mit  horen  man,  in  dat  ghescheyt 
Sprac  hi  hoer  toe  in  goeder  leerenij 
„Du  zulte  dinen  zwaghers  eren, 
Dinen  man  salstu  in  lieften  sien] 

900  Ende  oetmoedelic  ontsien, 

Tghesinde  zulstu  guetelic 
Regieren  en  [de]  naernstelick 
Sulstu  huus  ende  hof  bewaren, 
Ende  di  selven  alle  dijn  jaren 

905  Sulstu  so  eerlick  bewisen, 

Datti  nyemant  en  mach  misprisen." 
Dit  is  tleven  der  gueder  wiven , 
Die  him  ter  eren  laten  scriven: 
Doch  ic  en  twivels  niet  een  stro, 

910  Die  goede  wiven  en  doen  also, 

Die  sijn  van  goeder  edelre  aert 
Ende  ringhen  nader  eren  gaert; 
Mar  dese  quade  helle  teven, 
Die  om  gheenre  schande  en  gheven 

915  (Mit  oirlove  allen  gueden  wiven 

Dat  ic  hier  aff  aldus  scrive) 
Ende  d[i]e  huusbacken  tubben, 
Die  taertssche  goet  te  samen  scrubben 
Ende  altoes  hebben  die  handen  vet, 

920  Dese  houdent  voir  hoir  wet, 

Dat  si  altoes  den  schamelen  man 
Mit  quaden  woerden  legghen  an, 
Off  ander  wiven  van  quaden  name, 
Die  verloren  hebben  die  schame 

925  Vallen  altijt  op  hoir  schelden, 

Ende  dat  sy  selve  souden  ontghelden^ 
Dat  tijden  sy  den  armen  ezel. 

Hi  zwijcht,  hi  duuct  als  een  wezel 

Ende  soude  gaerne  in  vreden  curen; 

Mer  ten  mach  him  niet  ghebueren. 

Wandert  hi  mit  goeden  ghesellen, 

Altoes  sullen  sy  hem  quellen: 

Gaen  die  mannen  ter  taveerne^ 

So  volghen  sy  bij  wijlen  gaerne 

Ende  meynen,  dat  hi  ymmer  sal 

Hoirre  beyder  guet  verteren  al. 

Bij  wilen  doen  si  daer  een  spronck, 

Om  te  hebben  een  gueden  dronck^ 

So  segghen  si:  „God  houde  heren!" 

Sitten  sy  dan  wat  lang  ende  teren  ^ 

Soe  en  willen  sy  van  dane  niet  scheiden, 

Die  mannen  en  moetense  thuuswart  leyden. 

Is  dan  die  man  bij  wijlen  verbuyst, 

Soe  neemt  Ermegaert  haer  vuyst 

Ende  leytse  hem  in  beyde  sijn  oghen. 

So  seit  Claes:  „Dit  moet  ic  doghen, 

Dit  wijff  en  schaemt  haer  niet  [e]en  twinck.' 

Is  dit  niet  wail  een  eerjic  dinck? 

Ghi,  eerbaer  vrouwen,  nu  besiet, 

Ten  hoirt  tot  uwer  oerden  niet. 

Wildi  oick  volghen  sulken  wiven, 

So  laet  u  uuter  schaemte  scriven: 

Mer  des  moet  ymmer  God  voerhoeden! 

Pijnt  u  altoes  mitten  goeden 

Goede  wercken  te  bestaen 

Ende  uwer  niste  niet  af  te  gaen 

Ende  wilt  uwen  sinnen  emmer  keren 

Tot  schaemt,  tot  doechden  ende  tot  eren 

Ende  vuecht  u  tot  uwes  mannes  wille. 

Is  hi  vertoernt  op  enighen  til, 

So  suldi  hem  sachtmoedich  maken 

Mit  gueden  ende  soeten  saken. 

Als  Hester  mit  Asswerus  dede 

Ende  Barsabee  mit  David  mede. 

Dese  leefden  also  wael, 

Dat  waer  te  scriven  wonders  tael, 

Soe  conden  sy  die  mannen  eren. 

Nochtan  hadden  elck  van  desen  heren 

Hondert  off  twee  hondert  wive, 

Altoes  bereyt  te  haren  live. 

Die  heylighe  Jacob  hadde  wiven  twee 

Ende  twe  ander,  dat  was  mee 

Ende  waren  in  enen  huze  al : 

Sij  leefden  vredelic  sonder  gheschal. 

Die  goede  Rebecca,  die  was  out, 

Heeft  hairs  selfs  maghet  versout, 

Dat  sy  bij  Ysac  wan  een  kint  , 

Doe  hi  van  ouderdoem  was  blint. 

Die  vrouwen  en  hebbens  ghene  scande,. 

Dat  sy  hoer  mannen  goederhande 

Ende  onderdanich  hebben  gheweest. 

Si  deden  so,  datmenre  off  leest 

Ende  noch  doen  sa]  also  langhe 

Als  die  planeten  gaen  hoer  ghanghe. 

Ic  hebse  dicke  horen  prisen, 

Die  horen  mannen  ere  bewisen 

Ende  him  ontsien  in  redelicheit; 

Mar  die  horen  mannen  toern  en  [de]  leyt 

Hebben  ghedaen  mit  weder  stribben 

Ende  over  him  lieghen  ende  dribben, 

Daer  off  en  hoirdic  nye,  in  twaren, 

Datmense  prijsde  van  enen  hare. 

Dit  willen  wy  legghen  onder  die  voet. 

Goede  wiven  sijn  altoes  guet 

Ende  bewisen  gaerne  hoir  doechden 

In  goeden  wercken  ende  in  vroechden^ 

Alsser  vele  hebben  ghedaen. 

Van  sommighe  sal  ic  u  hier  verslaen. 

Hier  voermaels  waren  .11.  ghebroeder 
Van  enen  vader  ende  ene  moeder. 

Danaus  die  outste  heyt 

Ende,  also  die  geeste  seit^ 

Soe  had  hi  vijftich  dochteren  die. 

Die  jonxste  had,  als  ic  besie, 

Vijftich  sonen,  groot  ghenoech. 

Egistus  hi  den  name  droech. 

Dese  twee  waren  malcanderen  hadt 

Ende  hadden  langhe  crijch  ghehadt. 

Om  langhe  vielt,  dat  si  te  samen 

Vriendelic  elc  bij  anderen  quamen, 

Om  van  soenliken  saken 

Broederlike  woerden  te  maken. 

Dit  was  in  Danaus  hoff, 

Dat  sire  woerden  maecten  off. 

Si  overdroeghen  int  gheraem, 

Dat  elke  neve  sijn  nichte  naem 

Ende  mit  sulken  hilic 

Maecten  sy  alle  dinghen  ghelijc. 

Men  reyde  daer  ter  bruloft  voert, 

Alst  tot  suiker  feeste  behoert. 

Nu  hoert  wat  Danaus  beval 

Sinen  vijftich  dochteren  al 

Op  haer  lijff,  dat  elc  soude 

Horen  man  mit  herten  boude 

Dootslaen  totter  eerster  nacht, 

Als  hi  in  slape  waer  ghelacht. 

Eiker  heeft  hi  enen  bile  ghegheven, 

Daer  sy  hem  mede  sullen  nemen  tleven, 

Ende  wye  des  vaders  opset  brake, 

Daer  over  soude  gaen  die  wrake. 

Want  hi  woudse  selve  doden, 

Wairt  dat  si  braken  sijn  ghebode. 

Des  nachts,  als  sy  te  bedde  quamen 

Ende  sy  ghevrolict  hadden  tsamen, 

So  dat  den  mannen  slapens  lust, 

Volbrochten  si  hoirs  vaders  kust 

Ende  elke  dochter  sloech  ter  doot 

Horen  ooms  zoon  ende  beddeghenoot  ^ 
Sonder  alleen  die  waerde,  goede 

1040  Ypermestra  van  edelen  moede, 

Die  horen  man  al  heeft  gheseit 
Hoirs  vaders  wille  ende  heymelicheit : 
Want  sy  waechde  liever  tlijff, 
Dan  sy  altoes  een  boes  wijff 

1045  Heten  soude  hoir  leven  lanck. 

Dus  verdiende  sy  den  danck 
Ende  waernde  horen  man  te  voren, 
Dat  sijn  lij  ff  bleeff  onverloren] 
Ende  hoir  lijff  in  sdodes  pande 

1050  Onder  hoirs  vaders  vrienden  hande. 

Hynus,  Ypermestren  man, 
Mit  grote  yle  hi  dane  ran 
Ende  toech  in  een  vreemde  rijck, 
Daer  bleeff  hi  wonen  ewelick. 

1055  Sijn  wijff  had  hi  gaerne  ghehadt; 

Mer  si  en  mocht  niet  uuter  stadt; 
Want  omtrent  der  midder  nacht 

50  heeft  Danaus  daer  op  ghewacht 
Ende  ghinc  tot  allen  dochteren  aen 

1060  Off  sy  alle  hoer  dinck  hadden  ghedaen. 

Doe  vant  hijt  al  omme  bewaert; 
Mer  Ypermestra,  van  goeder  aert, 
Heeft  hoirs  vaders  bot  ghebroken, 
Die  vader  heeft  tot  haer  ghesproken: 

1065  „Hebstu  liever  dijns  mannes  lijff 

Dan  dijns  selves,  onsalich  wijff, 
Om  enen  nacht  van  corter  feest, 
Die  du  by  hem  hebste  gheweest?'* 

51  sprac:  „Lieve  vader  mijn, 
1070              Doe  mijn  lijff  was  worden  sijn 

Ende  ghi  my  hem  hadt  ghegheven, 
Doe  most  ic  sijnre  liefte  pleghen: 
Wanttet  doe  al  ghelike  was. 
Hy  is  daer  henen  sijnre  gas. 

Ic  heb  him  sijn  lijff  ghebaet. 
Had  iet  ghelaten,  dat  waer  quaet. 
Eer  ic  him  noch  hadde  ghedoot, 
So  bin  ic  noch  Hever  inder  noot. 
Wes  ghi  wilt,  dat  doet  mit  my, 
Ic  bin  my  liever  doot  dan  hi. 
Niet  meer  en  weet  ic  u  te  segghen." 
Hi  lietse  in  enen  kercker  legghen, 
Hi  deedse  quellen  totter  doot, 
Om  dat  sy  liet  dat  hi  gheboot. 
Dat  was  een  edel  salighe  vrouwe, 
Die  hoer  man  alsulke  trouwe 
Bewijsde  ende  wiste  wel  te  voren, 
Dat  hoir  lijff  most  sijn  verloren. 
Ic  hope  seker  datmen  nu 
Wel  vinden  souden  sulke  tru 
Onder  die  goede  eerbair  wiven. 
Die  him  gaerne  lieten  ontliven 
Om  die  liefte  van  horen  man. 
Daer  en  steect  gheen  twifel  an. 

In  Achayen  was  wijlneer 
Een  ridder  machtich,  een  edel  heer. 
Die  sinnich  was  ende  wel  ghedaen 
Ende  was  gheheten  Orphaen. 
Sijn  lant  was  wijt  ende  groot 
Ende  hi  en  hadde  gheen  beddenoot. 
Die  him  sijn  dinghen  halp  besorghen. 
Sijn  rade  quamen  alle  morghen 
Ende  rieden  him  tallen  tijden. 
Dat  hi  uut  soude  doen  rijden 
Al  omme  soecken  om  een  wijft. 
Die  nutte  waer  voer  sheren  lijff. 
Nu  plach  die  vorste  tallen  daghen, 
Als  hi  inden  velde  reet  jaghen. 
Te  riden  voer  eens  mannes  duer. 
Daer  sach  hi  altoes  sitten  vuer 

Een  schone  maghet  van  goeder  zede, 
Die  alle  hoirs  vaders  dinghen  dede. 
Hi  was  van  sinen  wive  verloost 
Ende  die  dochter  was  alle  sijn  troost. 
II 15  Arlamoen  was  svaders  name. 

Die  dochter  was  hem  zeer  bequame, 
Si  was  simpel  ende  saftmoedich, 

50  rechte  dueghent  ende  oetmoedich, 
Dat  alle  die  stat  van  horen  zaken 

II 20  Goede  woerden  plach  te  maken. 

Sy  was  gheheten  Lympiose. 

Sy  bloeyde  in  doechden  als  een  rose. 

Had  si  niet  guet  gheweest  van  zeden, 

51  en  haddet  nymmermeer  gheleden, 
1125             Dat  sij  leet,  als  ghi  sult  horen. 

Dese  vorste  hoech  gheboren 
Dochte  dick  in  sinen  moet, 
Dat  sulken  wijff  him  waer  goet, 
Die  wijs  waer  ende  goederhande, 

II 30  Want  dat  ghinghe  voer  sinen  lande. 

Hi  prijsde  duecht  voer  die  gheboerte 
Ende  soeticheit  voer  hoghe  woerde. 
Hi  leyde  horen  vader  an, 
Die  was  een  schamel  eerbair  man, 

1135  Van  cleynen  guede  ende  wail  ghemint. 

Hi  sprac:  „Vrient,  du  hebste  een  kint, 
Lympiose,  die  guede  maecht, 
Die  minen  sinnen  soe  behaecht. 
Dat  icse  wil  by  minen  live 

1140  Hebben  tot  enen  echten  wive.'* 

Arlamoen  sprac:  „Lieve  heer, 
Nu  misdoedi  alte  zeer. 
Dat  ghi  schimpens  dus  bestaet 
Mit  uwen  armen  ondersaet." 

1145  Orphaen  sprack:  „Zwijch,  Arlamoen! 

Dat  ic  segghe  dat  wil  ic  doen. 
Het  es  my  eernst  ende  gheen  schimp.** 

Die  vader  sprack  in  goeder  ghelimp: 
„Heer,  wat  ghi  wilt  dat  sy. 
II 50  Tghenuecht  mijn  dochter  ende  my. 

Wy  sijn  onder  u  gheseten: 

Ghi  moecht  ghebieden  ende  heten." 
Die  heer  deedse  by  him  comen 

Ende  heeftse  tenen  wive  ghenomen. 
II 55  Hi  besliepse  naden  zede 

Mit  hogher  bruloft  inder  stede. 

Schone  cleder  ende  dier  gheHjck 

Dede  hi  hoer  maken  costelijck. 

Hi  creech  daer  schone  kinder  by; 
II 60  Mar  rechte  voert  soe  dede  hi 

Die  kinder  vander  moeder  bringhen, 

Om  dat  si  niet  soude  singhen 

Noch  vreuchde  mitten  kinder  driven. 

Si  mosten  oick  al  van  hoir  bliven 
1165  So  verre,  dat  si  niet  en  konde 

Hoer  kinder  sien  in  enighen  stonde. 

Dit  was  die  eerste  vremdicheit. 

Daer  na  heeft  hi  tot  haer  gheseit: 

„Lympiose,  lieve  wijff, 
II 70  Ghi  weet  wel  dat  u  selves  lijff 

En  is  niet  weerdich  dese  eer: 

Laet  die  costelicheit  voert  meer: 

Ghi  moet  u  simpeliken  cleden 

Ende  helpen  alle  dinck  bereden 
1175  So  wes  hier  inden  hove  valt." 

Die  goede  vrou  was  soe  ghestalt 

Ende  soe  oetmoedich  end[e]  soe  vol  doechde, 

Dattet  hoir  wail  ghenuechde 

Wes  hair  hoir  heer  ghebieden  woude. 
II 80  Si  quam  altoes  alst  wesen  soude, 

Wast  int  brouwen  oft  in  tbacken, 

Si  maectet  deech,  sy  nayde  sacken, 

Inder  koken  sorchde  sy  mede 

Datmen  alle  dinck  wael  dede. 

1185  Dair  na  sprack  hoir  die  heer  toe 

Ende  seyde  hoer  selve,  hoe 
Dat  sy  niet  langher  en  mochte  sijn 
Vrouwe  in  alsulken  schijn. 
Sijn  rade  haddent  also  bewaert, 

II 90  Dat  hi  een  wijff  van  hogher  aert 

Tot  sinen  hove  halen  soude, 
Die  sijn  beddenoot  vvesen  soude, 
Des  sijn  lant  mocht  hebben  eer. 
Lympiose  seyde:  „Wel  lieve  heer, 

II 95  Ic  hope  dat  ic  so  hebbe  ghedaen, 

Dat  ic  danck  hebbe  begaen 
Aen  allen  uwen  onderzaten, 
Sijn  si  groot  ofF  cleyn  ghehaeten: 
Mer  dat  weet  ic  wail  daer  by, 

1200  Dat  ics  waerdich  niet  en  sy 

Te  wesen  u  gheechte  wijfF: 
Want  u  vorstelike  lij  ff 
Is  waerdich  veel  hogher  zaken, 
Ende  hoe  dat  ghijt  wilt  mit  mi  maken  ^ 

1205  Dat  ghenuecht  my  lude  ende  stille." 

Die  heer  sprac:  „Tis  mijn  wille, 
Dat  ghi  die  cameren  op  reydet 
Ende  alle  dinghen  wael  beleydet 
Teghen  dat  mijn  wijff  sal  comen 

12 10  Ende  sy  heeft  u  aenghenomen, 

Dat  ghi  by  hoir  sult  moghen  sijn 
Een  dienster  in  joncfrouwen  schijn. 
Diendi  wael  ende  sydi  tru, 
So  sal  si  wael  lonen  u.'* 

1215  Si  sprac:  „Heer,"  in  soeter  tael, 

„Trouwen,  dat  ghenoecht  my  wael. 
Wyen  ghi  wilt  dat  ic  dien, 
Tis  recht  dat  ic  my  daer  toe  lien. 
Ic  wil  dat  sonder  twifel,  heer, 

1220  Gaerne  doen  mit  goeder  gheer. 

Op  dat  ic  by  u  bliven  mach. 

Willic  hoer  doen ,  nacht  ende  dach , 
Alle  dat  mijn  vrou  begaert, 
Want  si  is  seker  des  wel  waert." 

T22S  Limpiose  ghinc  van  dan 

Ende  dede  groeve  cleder  an. 
Si  ghinc  sonder  groot  gheschal 
Ende  bereide  die  cameren  al 
Teghen  die  coomste  vander  bruyt. 

1230  Van  vroechden  was  daer  groot  gheluyt. 

Men  reyde  disch^  laken  ende  dwalen. 
Si  reden  om  die  bruut  te  halen, 
Die  chierlic  binnen  wart  ghebracht. 
Die  heer  sloecher  op  groten  acht 

1235  Ende  ruynde  een  luttel  mit  haer. 

Doe  Lympiose  quam  aldair 
Ende  woude  der  vrouwen  eeren, 
Sprac  die  vrouwe  voer  alden  heren: 
„Moeder,  ghi  sult  sitten  hier 

1240  Ende  ic  sal  u  dienen  schier." 

Doe  wort  die  guede  Limpyose 
Root  van  schaemten  als  een  rose 
Ende  die  heer  sprac  hoer  toe : 
„Limpyose,  nu  weet  ic  hoe 

1245  Ghi  sijt  ghesint  ende  bin  des  vroet. 

Dat  ghi  sijt  schamel,  wijs  ende  goet, 
Ic  hebbe  gheproeft  u  wijflic  schijn. 
Dit  is  u  dochter  ende  die  mijn. 
Doe  weder  u  cleder  ane: 

1:250  Alle  dit  lant  sal  u  sijn  onderdane. 

Ghi  sijt  doeghendich  ende  rechtveerdich , 
Ghi  sijt  alre  eren  waerdich. 
En  gheer  nymmermeer  gheen  ander 
Wijff,  waer  dat  ic  hene  wander." 

1255  Dit  wan  Lympiose,  die  goede, 

Mit  verdrach  ende  mit  simpelen  moede 
Ende  mit  onderdanigher  doecht, 
Dat  si  hoechlijc  bleeff  verhoecht. 

Had  si  ghetoicht  onwaerdicheit , 

1260  Boesheit  ende  onwillicheit 

Ende  hadde  willen  wederstaen 
Die  bode  die  hi  hadde  ghedaen, 
So  had  hise  te  mael  begheven 
Ende  hadse  slechs  te  mael  verdreven. 

J265  Mit  duechden  machmen  bet  verwinnen, 

Dan  mit  quade  woerden  te  spinnen. 


ir. 

VIII. 


DIT  IS  YAN  ERE. 

Ghi  heren  wijs  van  hogher  naem^ 
Waert  u  te  horen  wel  bequaem, 
lek  woud  ons  wat  van  eren  waghen, 
Hoe  hier  voermaels  die  heeren  plaghen 
In  eren  horen  tijt  te  leyden^ 
Die  rechtich  waren  ende  bescheiden. 
Wat  hem  te  laster  mochte  staen, 
Dat  lieten  sy  altoes  onghedaen; 
Op  sulk  ghewin  en  sachmen  niet^ 
Alsmen  nu  den  heren  biet; 
Eer  was  doe  dat  hoechste  schat, 
Dair  voer  en  coesmen  dit  noch  dat 
Enich  guet,  dat  was  te  gheven. 
Weldoen  dat  is  eerlijck  leven  ^ 
Wanttet  comt  uut  goeden  gronde; 
Eer  verlies  is  dickent  zonde. 
Wye  sonden  schuwet  ende  haet, 
Hy  en  is  niet  verre  in  dommer  daet; 
Want  men  seit  ons  dat  hi  moet 
Wrake  ontfaen  die  veel  misdoet. 
Doemen  lant  ende  steden 
Regierden  nader  bester  reden, 
Waer  mochten  doe  die  scalken  bliven, 
Die  nu  ter  werlt  soe  veel  becliven? 
Trouwen,  nyemant  en  setse  voert, 
Die  houden  woude  sijn  edel  woert, 
Waer  die  schalken  moghen  raden, 
Daer  staet  eer  in  crancken  bladen. 

Die  ons  van  eren  woude  roven, 
Die  en  soudmen  billicx  niet  gheloven. 
Exempel  recht  gheliken  desen 
Heb  ic  eenwarff  horen  lesen, 
Hoe  een  edel  heer  van  machten 
Hem  altoes  voer  die  schalken  wachte; 
Waer  hijt  wiste  soe  en  worter  gheen 
By  sinen  schulde  wel  ghesien. 
Een  Romeyn  was  hi  gheboren. 
Van  ouden  tyden  hier  te  voren 
Had  hi  een  moghende  stat  beleghen 
Vander  stadt  van  Romen  weghen, 
Dair  hi  voer  duren  moste  lanck, 
Eer  hise  creech  in  sijn  bedwanck. 
Die  van  binnen  waren  vast , 
Doch  hi  dede  hem  sulken  last, 
Dat  sy  zere  worden  vervaert. 
Die  van  Romen  waren  vermaert, 
Dat  sy  steden  ende  lant 
Bedwonghen  vast  tot  hoirre  hant 
Ende  waren  hart  te  wederstaen. 
Dus  waren  si  veel  te  meer  begaen, 
Die  meeste  ghemeente  van  hier  binnen, 
Want  si  en  wisten  niet  wat  beghinnen 
Mit  cracht  ofF  mit  enigherhande  list. 
Een  schalc,  daer  nyemant  op  en  ghist, 
Vernam  dit,  hoet  daer  was  gheschepen, 
Ende  docht:  „Al  bin  ic  hier  begrepen 
In  deser  stadt,  ik  wil  my  vryen, 
Ende  ant  hogher  boort  gaen  lyen;" 
Als  die  schalken  doen  altoes: 
Waer  om  scheltmense  anders  loes? 
lek  mach  u  seggen  sijn  bedrijfF, 
Die  aldus  duchte  voir  sijn  lijlf : 
Hy  hadde  langhe  tijt  in  eeren 
Die  poerters  kinder  helpen  leren 
Inder  scholen  ende  soe  regieren, 

Dat  hem  elkerlijck  was  goedertieren. 

Poorters  ende  poerters  kinder  ; 

Waren  sy  meerder  ofte  minder, 

Nyemant  en  dochter  op  dan  goet: 

Des  hadde  hi  veel  te  meerre  spoet 

Te  doen  van  des  hi  hadde  wille. 

Heymelyke  ende  stille 

Ghinc  hi  eenwarff  buter  stede, 

Ende  nam  twee  poorters  kinder  mede 

Vanden  rijcsten,  vanden  besten; 

Ende  als  sy  quamen  buten  der  vesten, 

Soe  stont  sijn  meninghe  dat  hi  soude 

Daer  mede  vercrighen  sheren  houde. 

Die  buten  lach  ende  meende 

Die  stadt  te  dwinghen,  dat  si  diende 

Den  Romeynen  hoirre  tijt: 

Hier  om  soe  was  al  die  strijt. 

Ende  als  hi  buten  quam  een  stic. 

Doe  leydemen  hem  alsulken  strick, 

Desen  drien,  al  dair  si  quamen, 

Datmense  vinc  alte  samen. 

Als  hi  te  voren  hadde  gheraemt, 

Die  verrader  sonder  schaemt. 

Alle  drie  worden  si  ghebrocht 

Voir  den  here,  die  daer  na  wrocht. 

Dat  hi  die  schalken  node  sach, 

Alsmen  hier  te  voren  plach. 

Doe  eer  ghepresen  was  voer  gout, 

Ende  trou  ende  recht  in  hoer  ghewout 

Mochten  blyven  onverdreven. 

Die  schalken  en  doghen  verheven; 

Waer  die  schalken  in  machte  risen, 

Daer  hoertmen  luttel  naden  wisen. 

Die  Romeyn,  dese  edele  heer, 

Daer  ic  ofF  spreke,  twivelde  zeer 

Aen  desen  clerck,  hi  en  miende  quaet, 

Schalkernie  off  verraet. 

Dus  dede  hi  vraghen  nader  dinc, 

Hoe  hi  soe  verre  buten  ghinc 

Van  der  stat^  off  in  wat  maten 

Dat  hi  hem  hadde  vanghen  laten 

Ende  die  kinderen  alle  beyde, 

Die  hi  brocht  in  sijn  gheleide. 

Die  clerck  antwoerde  als  hi  had  in : 

„Heer,  het  is  om  u  ghewin 

Al  gheschiet,  dat  weet  voirwair; 

Tmach  u  wel  sijn  een  blyde  maer, 

Dat  ic  dese  kinderen  hebbe  ghebracht; 

Want  si  sijn  van  suiker  macht, 

Op  dat  sy  behouden  moghen  tleven, 

Men  sal  u  wel  die  stadt  opgheven 

Ende  onderdanich  bliven  voert: 

Dat  moechdi  proeven  op  mijn  woert. 

Vindijt  waer,  soe  laets  mi  nieten. 

Tmach  mi  billicx  wel  verdrieten, 

Dat  ghi  dus  lang  hier  hebt  gheduyrt.'* 

—  „Hebstuut  daer  om  gheavontuert?" 

Sprac  die  heer,  „dat  mach  di  rouwen. 

Wye  soude  di  enigher  duecht  betrouwen  ^ 

Oftu  dijn  vrienden  wilste  honen? 

Ic  sal  di  staphans  doen  wel  lonen 

Na  rechten  rechte  dinen  arbeit." 

Al  moeder  naect  word  hi  ontcleydt, 

Ende  mit  roeden  soe  gheslaghen, 

Dat  hem  billicx  mocht  wanhaghen, 

Wantmen  gheselden  soe  langhe 

Mit  harden  slaghen  ende  stranghe, 

Dat  hi  nauwe  thjff  ontdroech. 

Ende  als  hi  slaghen  was  ghenoech 

In  sijn  vleisch  ende  doer  sijn  vel, 

„Wat  segstu  nu,  verrader  fel?" 

Sprac  die  heer  ten  selven  stonden, 

„Waenstu  an  mi  hebben  ghevonden 

Verradenis  off  schalkernye? 

140  Tis  beter,  dat  ic  di  castye, 

Dan  enich  goetman  by  di  quame, 
Dat  hi  verlore  der  eren  name. 
Nu  hebstu  loon  van  dinen  dienst, 
Ende  wilstu  kiesen  talresienst, 

145  Soe  pijndi  weder  binnen  der  stadt. 

Ic  seg  di  voer  die  waerheit  dat: 
Ic  selse  winnen  mitten  zwairde 
Off  mit  suiker  voerwaerde, 
Dat  ic  behouden  mach  mijn  eer, 

150  Off  ic  en  winse  nymmer  meer: 

Dat  moechstu  wel  gheloven  mi. 
Nym  dese  kinderen  beide  mit  di 
Ende  brengse  horen  ouderen  thuus : 
Dijn  rechte  loon  waer  meer  confuus.'* 

155  Als  die  heer  dit  hadde  gheseit, 

Doe  gafmen  hem  een  ommecleyt, 
Anders  most  hi  moeder  naect 
Thuuswert  gaen  also  mismaect, 
Entie  kinderen  mit  hem  dair. 

160  Ende  als  si  binnen  vereyschten  twaer 

Van  des  heren  edel  daet. 
Doe  setten  sy  tsamen  horen  raet 
Anders  dan  si  hadden  ghedaen. 
Op  sijn  ghenade  in  hant  te  gaen, 

165  Dat  en  was  hoer  meninghe  niet  te  voren; 

Mar  nu  ontsaghen  sy  sinen  toern 
Ende  sijn  gherechticheit  te  gronde, 
Ende  spraken  meest  uut  enen  monde: 
„Tis  best  dat  wy  ghenade  gheren. 

170  Al  mochten  wijt  al  een  tijt  verweren, 

Wonne  hijt  dan  mit  hardicheit, 
Soe  waer  ons  ghenade  onbereyt." 
Doe  gheerden  si  dach  ende  hilden  sprake 
Van  eiker  ticht,  van  eiker  sake, 

175  Die  die  heer  hem  tyen  mocht; 

Ende  alst  te  daghe  was  ghebrocht. 

Doe  creghen  sy  pays  thoren  vromen 
Entie  stadt  wort  opghenomen, 
Ende  sy  behilden  lijff  ende  ere. 
Vondmen  noch  in  sulken  here 
Alsulc  ghelove,  hi  soude  winnen 
Wat  hi  mit  rechte  dorst  beghinnen. 
Wat  here  die  schalken  an  hem  trect 
lek  wane  se)  den  in  hem  stect 
Recht  ghelove;  dat  coomt  by  dien, 
Die  schalken  en  latens  niet  gheschiei 
Mar  sijn  die  heren  selve  goet, 
Al  hoer  ghesin  hem  dair  nae  spoet 
Hoers  heren  eer  te  helpen  draghen, 
Om  te  crighen  goet  behaghen. 
Dus  seg  ic  als  ic  eerst  began: 
Ere  verhefFet  horen  man 
Ende  houten  staende  sonder  glyden: 
Op  recht  ghelove  is  zeker  tyden. 


X. 

DIT  IS  VAN  DRIEN  COEREN. 

Die  kiesen  mach  tot  sinen  baten, 
Die  zal  ymmer  tarchste  laten, 
Ende  kiesen  tbeste  tsinen  vromen. 
Waer  om  worter  keur  ghenomen 
OfF  ghegheven  mit  voersien 
Dan  om  dbeste  lot  te  tien 
Jeghen  onsen  medeghesel? 
Ewich  leven  voer  die  hel 
Dats  een  kenlijc  onghelijck. 
Die  helle  voer  sijn  hemelrijck 
Kyesen  woude,  twaer  een  sot. 
Nu  isser  noch  een  ander  lot, 
Dat  onghelijc  te  kiesen  waer, 

Diet  kennen  mocht  int  openbaer. 
15  Hy  waer  zeer  wonderlijc  bedocht, 

Die  eer  voer  schande  kyesen  mocht; 

Liet  hi  eer  ende  coor  die  schande, 

Waer  hi  quaem  in  enighen  lande  ^ 

Datmen  hem  gave  der  schanden  naem. 
20  Eer  is  alte  wel  bequaem 

Enen  yghelyken  voerden  oren, 

Diet  mit  ghenoechten  willen  horen , 

Datmen  die  guede  wercken  noemt, 

Daer  der  eren  naem  uut  coemt. 
25  Nu  isser  noch  die  derde  keur, 

Diemen  al  die  werlt  doer 

Kiesen  soude  sonder  beraet 

Tusschen  schade  ende  baet. 

Die  desen  coer  voer  oghen  siet, 
30  Die  dan  sijns  selfs  bate  liet 

Ende  coer  die  schade,  dat  waer  een  gheck. 

Wat  batet  dat  ic  veel  vertreck? 

Dese  drie  coeren  heeft  een  heer; 

Anders  en  heeftse  nyemant  meer 
35  In  sulken  schijn,  in  sulken  maten. 

Als  ghi  u  selt  beduden  laten. 

Een  heer  is  van  Gode  een  knecht: 

Doet  hi  vonnisse  ende  recht 

Alsoe  hem  God  gheboden  heeft, 
40  Soe  heeft  hi  oerbaerlic  gheleeft 

Al  sijn  tijt,  die  is  voerleden, 

Ende  hout  hi  voert  sijn  recht  by  reden. 

Als  die  wisen  hebben  voerscreven, 

Soe  verkiest  hi  ewich  leven: 
45  God  die  seis  hem  onnen  wel. 

Wie  onrecht  doet  die  kiest  die  hel, 

Ende  wairmen  van  hem  spreken  hoert, 
.  Men  trecten  op  in  schanden  voirt. 

Een  heer  die  recht  ende  vonnis  doet, 
50  Die  gheeft  der  eren  groete  spoet; 

Wairmen  comt  in  enich  lant, 

Daer  maectmen  sinen  naem  bekant, 

Hoe  goeden  rechten  heer  dat  sy. 

Men  seit:  die  coepman  is  daer  vry 

In  goeden  rechte  na  costume; 

Men  vryet  hem  die  straten  rume 

In  te  varen  ende  in  te  keren. 

Wairmen  leeft  in  suiker  eren^ 

Dair  wil  die  coopman  tlant  verzoecken; 

Soe  comt  die  baet  uut  allen  hoecken 

Hem  ende  sinen  volke  mede. 

Een  heer  die  recht  ende  vonnis  dede , 

Hem  soude  in  broecken  meer  verschinen 

Sonder  pers  ende  sonder  pinen 

Mit  vollen  recht  int  openbaer, 

Dan  oft  al  te  doen  waer 

Hier  te  disen,  daer  te  stoppen. 

Wye  mocht  dan  opten  ketel  soppen^ 

Den  heer  en  moste  dat  vetste  bliven? 

Wat  item  mochtmen  claerre  scriven 

Van  sheren  broecken^  groot  off  cleen, 

Dan  voer  oghen  waer  ghesien 

Off  ghehoert  mit  rechten  wisen? 

Die  heymelick  hoer  koecken  spisen^ 

Om  heymelike  mate  te  draghen, 

Die  en  hebben  dair  in  gheen  behaghen^ 

Datmen  trecht  soe  hoghe  prijst; 

Nochtan  isset  goet  ghewijst^ 

Wat  openbaer  mit  rechte  gheschiet, 

Dat  en  can  men  wel  verstoppen  niet; 

Men  macht  an  allen  zyden  weten: 

Rechte  maet  is  goet  ghemeten. 

Waer  gheen  recht  en  wort  gheploghen, 

Daer  sijn  die  heren  selve  bedroghen. 

Die  dan  lijfF  ende  goet  verboeren^ 

Dat  gaetmen  heimelic  versmoren 

EndQ  verstoppen  dairmen  can : 

Die  heer  die  wint  daer  luttel  an. 

Waermen  set  een  recht  ghedinghe, 

Dats  een  ander  rekeninghe : 

Verboert  een  man  lijff  ende  goet, 

Ruymt  hi  tlant,  dan  bliven  moet 

Den  heer  sijn  goet  ende  hi  verdreven. 

Neemtmen  hem  mit  recht  sijn  leven , 

Soe  staet  sijn  goet  in  sheren  hant; 

Hout  hi  sonder  recht  sijn  lant, 

Soe  crijcht  hi  schade  ende  al  verlies, 

Die  wel  te  voren  hadde  kies, 

Als  ic  roerde  in  mijn  beghin, 

Hoemen  kiesen  mocht  ghewin 

Voer  verlies,  die  kiesen  woude, 

Eer  voer  schande,  oock  also  houde 

Voer  der  hellen  duusterheit 

Een  licht,  dat  eweliken  steit 

Sonder  middel,  sonder  eynde. 

Hi  seidet  mi,  diet  waer  bekende: 

Die  beste  wijsheit,  die  een  heer 

Mach  pleghen  nu  off  ymmermeer. 

Om  eer  te  hebben  ende  guet, 

Dats  dat  hi  recht  ende  vonnis  doet 

OfF  laet  gheschien  in  sinen  lande. 

Sonder  sonde,  sonder  schande 

Mach  een  heer  van  allen  koeren 

Nemen  dat  sijn  luden  verboeren. 

Koeren,  daer  ghenade  in  stect, 

Diemen  onnoseliken  brect, 

Daer  moetmen  wel  ghenade  in  pleghen, 

Gaetet  nyemant  anders  teghen. 

Wat  yemant  goeders  teghen  draecht. 

Dat  en  doech  in  rechte  niet  ghewaecht, 

Alsmen  den  heer  in  trouwen  dient. 

Wil  hi  dan  sijn  der  eren  vrient, 

Soe  sel  hi  self  sijn  dienres  lonen: 

Soe  en  dorrense  anders  nyemant  honen, 

Off  heymelijc  hem  selven  stelen. 

Men  sel  den  goeden  trecht  bevelen 

Opten  lande  off  inden  steden, 

Soe  staet  alle  dinck  op  reden, 

Ende  nyemant  en  mach  hem  zeer  beclagen 

Dan  die  ghewelt  ende  onrecht  jaghen: 

Die  haten  trecht  tot  allen  stonden. 

Trecht  wort  daer  om  eerst  ghevonden, 

Om  datmen  den  quaden  castien  soude, 

Wanneer  hi  buten  maten  woude. 

Een  heer  die  tlant  aldus  bewaert, 

Dat  hi  schat  noch  miede  en  gaert 

Te  nemen  voer  gherechticheit , 

Dat  is  een  heer  daer  baet  an  leit; 

Want  hem  en  mach  eer  noch  guet  ghebreken 

lek  heb  hier  voertijts  horen  spreken 

Van  enen  heer,  die  des  ghelijcs 

Dede,  ende  hi  wort  selve  rijck, 

Ende  daer  toe  al  sijn  ondersaten 

Die  bedancten  utermaten, 

Dat  hise  in  goeden  rechte  liet, 

Ende  selve  en  was  hi  tarmer  niet. 

Dese  edel  heer,  daer  ic  off  ruer, 

Die  wilde  zoecken  avontuer 

In  Pruserlant  off  over  meer; 

Ende  als  hi  daer  toe  hadde  gheer, 

Doe  badt  hi  ridderen  ende  knapen 

In  sinen  lande  goet  van  wapen 

Mede  te  trecken  op  die  vaert. 

Sijn  volck  liet  hi  soe  bewaert, 

Dat  hise  in  goeden  ruste  vant. 

Doe  hi  wederquam  in  't  lant. 

Ende  als  die  mare  was  vernomen 

Van  hoirs  heren  wedercomen, 

Blyder  volck  en  sachmen  nye. 

Dan  syn  luden  waren  die. 

Menich  willecoem,  menich  gruet 

Quam  den  heer  in  sijn  ghemoet; 
In  doechden  ende  in  waerdicheit 

50  was  hem  al  sijn  volck  bereyt; 
Men  ghinc  daer  hoven  ende  hoveren^ 
Ende  in  eren  guet  verteren. 

Nae  desen  feest,  nae  desen  hoven, 
Souds  hem  elck  man  wel  beloven, 
Soe  mostmer  andersins  toe  gaen 
Optie  mient  horen  cost  te  slaen: 
Dat  is  hoer  raedt  ende  hoer  visieren, 
Die  hem  verzeilen  mitten  ghieren : 
Des  ghelyke  vantmen  daer. 
Al  toenden  sijt  eerst  niet  openbair, 

51  onderspraken  ende  rieden, 
Dat  die  heer  van  sinen  lieden 
Begheren  soude  een  hoefsche  bede, 
Daer  sy  den  cost  betaelden  mede. 
Dit  ghinghen  sy  horen  heer  ontdecken 
Mit  schone  woerden  ende  vertrecken, 
Die  wijl  hi  was  in  goeden  hoeghen; 
Ende  als  sijt  al  hadden  vertoghen, 
Doe  sprac  die  heer:  „Hoe  mendi  dit? 
Wat  node  ist,  dat  die  ghene  bidt, 
Die  selve  ghenoech  heeft  off  te  leven?' 

—  „Heer,  men  selt  u  gaerne  gheven,' 
Spracker  som  van  sinen  rade, 

Ende  wilden  ymmer  dat  hi  bade. 
Soe  langhe  leyden  sijt  hem  te  voren, 
Dattie  heer  hem  liet  becoren, 
Dat  hi  sijn  volck  bidden  woude; 
Maer  hoe  veel  hi  bidden  soude, 
Dat  vraechde  hi  hem  al  tenemale. 
Si  antwoerden  nader  tale: 
„Heer,  dat  raemt  in  uwen  sin; 
Ist  een  luttic  meer  of  min , 
Ju  volck  en  seire  niet  om  schelen." 

—  „Soe  willic  bidden  sonder  helen, 

Dat  sy  my  gheven  dusent  pont." 

200  Sy  antwoerden  ter  selver  stont: 

„Dusent  pont  is  alte  clien 
Om  te  bidden  int  ghemeen; 
Vijff  dusent  pont  is  cleyn  ghenoech.** 
Die  heer  des  mit  hem  overdroech, 

205  Dat  hi  vijfï  dusent  pont  begheerde, 

Des  hem  nyemant  en  verweerde. 
Als  die  mare  was  becant, 
Sy  bereyden  hem  te  hant, 
Ende  spraken  tot  malcander  bloet: 

210  „Heeft  onse  heer  dus  hulpe  noot, 

Wy  willen  houden  in  sijn  eer, 
Ende  gheven  hem  te  helfte  meer 
Dan  hi  ons  om  ghebeden  heeft, 
Opdat  hi  voert  in  eren  leeft." 

215  Dese  antwoirden  vriendelijc, 

Om  horen  heer  te  maken  rijck, 
Die  brochten  hem  die  wise  vroede, 
Ende  seiden:  „H^^r,  tot  onsen  goede 
Ende  tot  onsen  live  moechdi  tyden. 

220  Wy  kennen  wel  an  allen  zyden. 

Wat  doechd  ghi  pleecht  tot  ons  te  mienen, 
Wy  willen  u  nu  weder  dienen; 
Ghine  dort  in  ghenen  commer  leven: 
Thien  dusent  pont  willen  wy  gheven 

225  Ende  noch  tan  meer,  hebdijs  te  doen: 

Over  ons  weest  seker  koen." 
Als  dit  die  goede  heer  vernam. 
Hoer  gonst  die  hem  soe  wel  bequam. 
Dat  hi  sprac  een  vriendelic  woert: 

230  „Kinder,  ic  heb  wel  ghehoert 

U  trouwe  gonst,  uwen  goeden  w^il, 
Had  ic  commer  off  gheschil. 
Dat  ghi  wel  wilt  mijn  hulpe  wesen. 
lek  verdraghe  u  nu  van  desen, 

2J5  Mar  houtet  nu  in  sulken  schijn. 

Dat  ghi  moecht  mijn  hulpe  sijn. 

Heb  ics  te  doen  in  enigher  maten, 

Ic  selt  u  dan  wel  weten  laten. 

Tis  bet  bewaert  in  uwer  hoede 

Dan  offment  hier  nu  schaffen  soude. 

Wy  sijn  alle  rijck  ghenoech  : 

Wat  sal  ons  meer  dan  int  ghevoech?" 

Doe  daelden  sT  neder  op  hoer  knyen 

Ende  dancten  horen  heer  van  dien^ 

Oeck  dancten  si  God  der  liever  maren, 

Dat  hoer  heer  wel  mocht  ontbaren 

Hoerre  ghiften  daer  ter  tijt, 

Ende  waren  sonderlinghe  zeer  verblijt. 

Die  des  hadden  cranck  behaghen 

Die  en  dorsten  nyemeer  woorde  waghen , 

Als  sy  te  voren  hadden  ghedaen : 

Hoer  wil  en  mochte  niet  volgaen. 

Anders  wasser  volle  vroechde 

Overmits  hoers  heren  doechde, 

Die  sy  gaerne  hadden  belet. 

Wat  here  dat  hem  daer  toe  set , 

Dat  hi  sijn  meente  laet  becliven, 

Gheen  beter  schat  en  mach  hem  bliven. 

Rijcke  meente  in  allen  keer 

Die  hebben  selden  armen  heer, 

Die  ghierich  is  off  nau  besneden. 

Dit  proef  ic  waer  by  desen  reden: 

Doe  die  heer  sijn  luden  bat, 

Had  hise  veronrecht  off  gheschat, 

Ende  hoer  goede  recht  ghebroken, 

Si  en  hadden  niet  dat  woert  ghesproken, 

Dat  sine  rijck  wouden  maken. 

Twaren  al  verkeerde  saken, 

Soud  enen  goeden  gherechtighen  heer 

Ter  werlt  breken  goet  off  eer, 

Off  hemelrijc  ten  lesten  male. 

Hier  off  is  hi  zere  in  dwale, 

Die  onrecht  doet  ende  daer  om  kiest, 
Dat  hi  sijn  hemelrijck  verliest, 
Der  werlt  eer  daer  toe  bineven, 
Ende  in  schanden  veel  te  leven. 
Die  dus  kiest,  ist  heer,  ist  vrouwe, 
Hi  is  hem  selven  onghetrouwe; 
Want  argher  coor  en  coesmen  nye 
Dan  dese  te  hebben  alle  drie. 


XXIV. 


YANDEN  S1::RPKNT. 

Een  dichter  die  te  dichten  pliet, 
Die  pijnt  hem  gaerne  te  vinden  yet 
Dat  den  luden  inden  oren 
Wat  ghenoechte  brenct  te  voren, 
Ende  int  verstaen  oeck  wijsheit  mede; 
Want  gherechte  dichters  zeede 
Dat  is,  die  waerheit  bringhen  voert. 
Dichters  waren  wel  ghehoert 
Die  wijl  datmen  die  waerheit  minde; 
Ende  waermen  doe  een  dichter  kinde, 
Hy  wort  gheëert,  hi  wort  ghepresen, 
Sijn  naem  ghespreet,  sijn  lof  gheresen. 
Mocht  den  dichters  dat  gheschien, 
Si  souden  noch  wel  dichtens  plien. 
Die  nu  zwighen  ende  loven, 
Ende  laten  schalc  mit  schalken  hoven. 
Wat  sy  dichten,  wat  si  maken. 
Die  die  quaetheit  willen  laken 
Entie  waerheit  openbaren. 
Die  striken  wel  op  dove  snaren. 
Doch  men  sel  den  dommen  leren 
Waer  te  spreken  voerden  heren. 

Dat  waer  zeker  goet  ghedaen, 

Woudent  die  heren  wel  verstaen, 

Als  ic  hope  dat  si  doen. 

Hierop  willic  wesen  coen 

Ende  spreken  twair  na  mijn  vermogen. 

Hi  heeft  hem  selven  zere  bedroeghen  ^ 

Wye  dat  goet  mit  quaden  ghelt, 

Al  ist  menichwerff  voerspelt 

Ende  ghesien  al  daert  gheschiede. 

Tweten  oock  wel  ander  liede, 

Dat  sy  dick  hem  selven  honen, 

Wye  dat  goet  mit  quaden  lonen. 

Elc  mensch  isser  node  by, 

Dan  die  hoer  ghelijcke  sy: 

Men  kent  den  quaden  by  den  quaden, 

Omdatse  ghelijcke  sijn  van  daden. 

Die  goede  en  macher  niet  op  tyden, 

Dat  hi  den  quaden  vint  in  lyden, 

Ende  in  dien  lyden  comt  te  baten, 

Dat  hijs  hem  sel  ghenieten  laten, 

Valtet  dat  hi  bidden  moet; 

Want  sijn  natuer  en  is  niet  goet. 

Exempel  hier  off  in  figuren. 

Beesten  moghen  by  naturen 

Luttel  sprake  nemen  ane, 

Om  te  maken  goet  verstane 

Soe  worter  in  ghelijck  ghescreven 

Figuren  die  exempel  gheven. 

Men  leest  ons  dus  in  een  figure, 

Hoe  dat  toochde  sijn  nature 

Een  serpent  al  hier  te  voren, 

Dat  een  ridder  wel  gheboren 

Staende  vant  in  suiker  noot, 

Daert  ymmer  waende  wesen  doot, 

Ten  mocht  hem  selven  helpen  niet; 

Mar  hoe  dat  quam  in  sijn  verdriet 

Dat  waer  een  nyewe  dinc  te  weten. 

Dair  stont  een  boem,  die  was  ghespleten 

Mitten  perse  vanden  wynde, 

Dat  die  zonne  daer  doer  rinde 

Ende  schinen  mochte  doer  die  stam : 

Ende  als  tserpent  dit  vernam, 

Die  sonne  schinen  doer  den  boem, 

Doe  wildet  ymmer  nemen  goem , 

Wat  nyewe  dinck  dat  wesen  mochte, 

Soe  dattet  mitten  claewen  sochte 

Ende  mitten  oghen  in  die  schoer, 

Daer  die  sonne  blencket  doer 

Overmits  den  schonen  weder. 

Al  lach  die  boem  ghesleghen  neder. 

Die  wijl  tserpent  dair  binnen  tast. 

Doe  brocht  die  wynt  alsulken  last. 

Dat  hi  zwanc  an  dander  zyde. 

Tserpent  vermiste  sijn  ghetyde 

Ende  bleeff  gevanghen  byden  claeuwen , 

Soe  dattet  emmer  moste  flaeuwen. 

Al  wasset  wreet  ende  onghenadich, 

Het  wort  ten  lesten  soe  ghestadich 

Mitter  pinen  ende  mitten  clem, 

Dattet  scheen  te  wesen  tem. 

Mittien  quam  daer  een  ridder  riden, 

Ende  sach  tserpent  in  sulken  lyden 

Ende  gevanghen  soe  onsochte, 

Dattie  goede  ridder  dochte, 

Hi  wilde  hem  helpen,  als  hi  dede, 

By  gherechter  schameihede. 

Als  tserpent  was  ontsleghen, 

Doe  deet  als  die  ghene  pleghen. 

Die  goeder  daet  niet  lang  en  dencken 

Off  hoir  nature  willen  mencken. 

Die  nature  vanden  bosen 

Slacht  den  ghieren  ende  den  lozen, 

Die  lichte  ghetroest  sijn  bozer  daet, 

Oec  wyen  dat  mede  off  teghen  gaet. 


213 


Tserpent  toechde  sinen  aert 

Ende  blies  tvenijn  ter  ridder  waert^ 

Dat  hi  sterven  waende  schier. 

loo  Die  ridder  sprac :  „Onnaerdich  dier! 

Heb  ic  dit  verdient  an  di?" 
Tserpent  antwoerde:  „Ridder  vry/* 
Recht  off  tspraeck  ofF  spreken  soude, 
„Aldus  vergheltmen  menighe  scoude 

105  Alle  daghe  op  eertrijck." 

Die  ridder  sprac:  „Tis  onghelijck, 

Selmen  tguet  mit  quade  ghelden." 

—  „Tis  dicke  ghesciet  ende  oeck  niet  selden;" 

Sprack  dat  dier  ten  goeden  man; 

iio  „Deerste  die  ons  comen  an^ 

Ist  man,  ist  dier,  oec  wye  dat  sy, 
Die  sel  ons  scheyden  desen  twy. 
Ic  wils  u  vonnes  laten  horen : 
Wyement  ontwijst  die  heeft  verloren, 

115  Tcoem  te  schaden  ofte  vromen." 

Dit  heeft  die  ridder  anghenomen 
Ende  tserpent  loofdet  mede. 
Si  ghinghen  voert  mit  haestichede 
Ende  namen  deerste  die  si  vonden. 

120  Scaep  ende  gans  ten  sel  ven  stonden 

Saghen  si  staen  in  dat  foreest, 
Dat  waren  beyde  onnosel  beest. 
Aldus  gheschieter  noch  ten  tyden: 
Als  die  rechters  willen  gliden 

125  Vanden  planck  off  buten  pade , 

Men  roept  die  wijste  niet  te  rade, 
Dat  si  tvonnes  sullen  scheyden : 
Men  mach  donnosel  best  verleiden 
Ende  mede  antwoerden  voerden  heer. 

130  Spreecter  yemant  op  sijn  eer. 

Dat  hi  ghewelt  ende  onrecht  doet, 
Soe  maect  hijt  sinen  here  vroet, 
Dattet  wel  mit  vonnes  is  besleten; 

Soe  gaetmen  weghen  ende  meten  ^ 

135  Ende  brenghet  opten  scepen  al, 

Die  luttel  weten  by  gheval 
Tnauste  recht  of  wat  hi  mient, 
Daer  si  onder  hebben  ghedient. 
Aldus  soe  deden  dander  twee. 

140  Een  domme  gans  ende  een  ye 

Die  ghinghen  volghen  ende  wisen, 
Ende  omberaden  tvonnisse  prisen, 
Nader  boser  werlt  loop, 
Den  ridder  anden  quaetsten  coep; 

145  Want  si  gavent  hem  verloren. 

Die  gans  ghepluct,  tscaep  ghescoren, 
Dat  soe  is  haer  beider  loen. 
Hoe  vetten  herst,  hoe  goet,  hoe  schoen, 
Dat  si  horen  meester  bringhen, 

150  Sy  en  connen  nochtan  niet  verdinghen. 

Si  en  worden  tweewerfF  sjaers  ontcleet. 
Aldus  gaetmen  noch  ghereet 
Die  luden  plocken  ende  scheren. 
Die  die  werlt  moeten  neren 

155  Beyde  te  water  ende  te  lande, 

Ende  dicke  setten  tlijfF  te  pande 
Om  goet  te  winnen  ende  te  besparen, 
Dair  die  heren  wel  off  varen. 
Dat  laetmen  hem  ghenieten  wel 

160  Als  dander  diemen  schoert  hoer  vel, 

Beyde  mit  plucken  ende  mit  scheren; 
Ende  tvonnes  by  alsulken  reden 
Onberaden  wijsden  soe, 
Dats  die  ridder  was  onvroe; 

165  Wanttet  ghinc  hem  an  sijn  leven. 

Doe  quam  vos  Reynart  dair  by  neven 
Uten  woude  oeck,  waen  hi  ran. 
Daer  ghinghen  si  tvonnes  keren  an, 
Off  hi  enich  beter  wiste. 

170  Reynaert  sochte  nauwer  liste 

Dan  dander  twee  ghevinden  conden^ 
Die  den  ridder  daer  ten  stonde 
Lieten  bliven  inden  last. 
Hi  is  wijs  die  ondertast, 

175  Alsmen  hem  een  zake  vraecht, 

Nader  clachte  die  is  gheclaecht, 
Off  nae  des  houders  wederwoerde, 
Alle  dinc  van  egghe  toirde, 
Wat  die  beste  reden  si. 

180  Reynart  sprac:  „Nu  hoert  na  my, 

Ic  wil  u  segghen  minen  sin. 
Saghe  ic  die  zake  van  aenbeghin 
Waert  gheschiede  of  op  wat  stede, 
Soe  mocht  ic  kennen  die  waerhede, 

185  Entaer  nae  wisen  tbeste  recht: 

El  en  menie  niet  dan  slecht." 
Tserpent  loofde  Reynaert  wel, 
Dat  hi  was  van  rade  snel, 
Entie  waerheit  niet  nauwe  en  sochte; 

190  —  Ic  woudment  noch  soe  verre  brochte, 

Datmen  schalck  mit  schalken  vinghe  — 
Ende  elck  niet  langhe  voer  en  ghinghe, 
Sine  keerden  weder  daen  si  quamen. 
Die  ridder  ende  tserpent  te  samen, 

195  Dien  Reynaert  volchde  mede, 

Die  mit  sijnre  behendicheide 
Tserpent  weder  brocht  int  pas; 
Entie  ridder  die  ghenas 
Mit  dat  tserpent  weder  toech 

200  Sijn  venijn  ende  an  hem  soech, 

Alsoot  te  voren  hadde  gheblasen. 
Men  mach  den  schalken  wel  verdwasen 
Mit  salute  off  mit  myede, 
Nochtan  verschalken  sy  ander  liede. 

205  Hoe  die  schoere  was  gheschepen, 

Wyde  ondaen  off  toe  ghenepen, 
Doe  tserpent  weder  quam. 

Dat  wisti  wel  diet  waer  vernam, 
Oeck  soe  statet  wel  te  vraghen. 

2IO  Die  wint  dede  den  boem  verwagen, 

Entie  ridder  nam  een  tack, 
Dien  hi  soe  verre  nedertrack, 
Dat  Reynaert  sach  den  schoer  ontdaen, 
Ende  dede  tserpent  daer  binnen  gaen: 

215  Mar  tserpent  en  miende  niet, 

Datment  daer  soude  letten  yet 
Vorder,  wast  wel  in  dien. 
Dan  Reyner  had  die  zaec  ghesien. 
Hier  op  gheviel  in  sijn  clof, 

220  Entie  ridder  ghinck  bet  off 

Van  den  bome,  ende  lieten  ganghen. 
Doe  bleeff  tserpent  staen  ghe  vangen 
Vaster  dan  te  voeren  stoet. 
„Nu  bin  ic  alder  zaken  vroet," 

225  Sprack  Reynaert  ende  louch; 

Tserpent  dat  dreeff  groet  onghevoech, 
Ende  hadde  sijn  vonnes  gaerne  ghehoirt. 
Reynaert  nam  sijn  stede  voert 
Ende  seyde:  hi  woude  hem  bet  beraden. 

230  «Ghi  hebt  gheloent  mit  overdaden, 

Ende  mit  quaetheiden  vergouden 
Die  u  tleven  hadde  behouden, 
Nu  moeti  bliven  dair  ghi  sijt. 
Al  ghifter  menich  in  die  tijt 

235  Alsulken  loon  als  ghi  wilt  gheven, 

Die  wise  en  hebbent  niet  bescreven 
Dattet  reden  hout  off  maet." 
Die  ridder  die  reet  sijnre  straet, 
Ende  Reynaert  liep  te  woude  waert. 

240  Die  gheen  die  hoeren  feilen  aert 

Toghen  al  hier  op  aertrycke, 
Die  sullen  varen  dier  ghelycke; 
Elck  moet  weder  daen  hi  quam : 
Daer  en  is  ander  wech  noch  dam, 

Dan  die  doecht  te  Gode  vaert 
Entie  boesheit  ter  hellen  waert: 
Dit  moet  enteliken  wesen. 
Uter  hellen  comt  gheresen 
Alle  boesheit  diemen  doet; 
Uten  hemel  comt  alt  goet. 
Tselve  goet  sel  wederkeren 
Daert  gheen  arch  en  can  beseren , 
Dier  ghelijck  der  sonden  last, 
Die  varen  daer  die  wortel  wast, 
Dats  inder  hellen  gront  mit  rouwen. 
Men  mach  oeck  inder  werlt  scouwen, 
Dattie  schalke  wort  gheplaecht 
Ende  weder  in  sijn  pas  ghedaecht, 
Als  Reynaert  daechde  twrede  serpent. 
Als  die  bose  wort  bekent 
Mit  sijnre  boesheit  hier  entaer, 
Al  dede  hi  goet  off  spraec  hi  waer, 
Men  loefts  hem  niet;  dat  comt  bi  dien^ 
Om  datmen  an  hem  heeft  ghesien 
■  Bose  wercken  ende  onghenade , 
Soe  blijft  hi  selve  in  die  schade, 
Ende  al  sijn  tijt  hier  op  aerde 
Sel  hi  leven  in  onwaerde , 
Ende  altoes  achter  sijn  ghescoven , 
Recht  alst  serpent  in  sijnre  cloven 
Moste  bliven  als  ic  seyde. 
Ic  rade  des  elck  hem  daer  toe  reyde, 
Dat  hi  bekenne  sinen  vrient, 
Ende  loont  mit  doechden  die  u  dient, 
Ende  schuwet  archeit  daer  ghi  moecht. 
Wyemen  kennet  inder  doecht, 
Die  en  can  men  niet  te  licht  beroven 
Sijn  goede  woert,  men  sel  hem  loven. 

XXVI. 

VAXDEN  PAEP  DIE  SUN  BAECK  GllESTOLEN  WERT. 

Eens  omt  jaer  soe  comt  een  tijt^ 
Dat  over  al  die  werlt  wijt 
Elck  mensche  gaern  te  biechte  gaet^ 
Al  dairmen  kersten  ghelove  ontfaet, 
Van  sonden  die  hi  heeft  ghedaen, 
Ende  neemt  penitencie  weder  aen, 
Als  hem  die  priester  raedt  te  doen. 
Hier  om  soe  prisic  dit  sysoen, 
Wantmen  peynst  dan  om  die  sonden 
Meer  dan  anders  tenighen  stonden, 
Als  ick  u  hier  nae  proeven  sel, 
Wat  eens  een  jonghelinc  ghevel, 
Die  der  straten  plach  te  leven 
Ende  luttic  docht  om  enich  sneven, 
Alst  wel  scheen  an  sinen  wercken. 
Selden  quam  hi  inder  kercken 
Om  te  horen  Goods  ghebot; 
Nochtiens  coes  hi  een  quader  lot 
Tot  sijnre  zielen  oirbair. 
Daer  nae  quam  hi  in  enen  vaer, 
Dese  overdadighe  jonghelinck, 
Ende  bedochte  menich  dinck, 
Dair  hi  hem  dicke  meed  hadde  gheneert. 
Sijn  eyghen  guet  dat  was  verteert; 
Doe  tast  hijt  an  al  dat  hi  vant. 
Des  greep  hi  een  berou  al  thant, 
Dat  hi  sijn  biechte  woude  spreken 
Ende  segghen  over  sijn  ghebreken, 
Al  daer  hi  mede  verladen  was. 
Dus  ghinc  hi  voert,  sijt  seker  das, 
Al  daer  een  priester  sat  allien, 
Die  menighen  mensche  groet  ende  clien 


219 


Horen  biechte  plach  te  horen. 

Daer  ghinc  die  knape  sitten  voren  ^ 

Ende  begonste  den  priester  vast  te  vertellen, 

Hoe  dat  hi  dicke  onder  ghesellen 

Hadde  ghewandert  sinen  tijt 

Wildeliken  mit  jolijt, 

Doe  hij  sijn  eyghen  goet  verteerde, 

Ende  sint  hem  soe  mit  onrecht  neerde , 

Dat  sulken  quam  tot  crancken  baten. 

Die  priester  sprac :  „Dit  suldi  laten , 

Off  ghi  dunct  mi  buten  keer." 

Die  knaep  antwoerde:  „Lieve  heer: 

Want  ic  hier  voer  u  bin  ghecomen, 

Soe  wil  ic  spreken  tonser  vromen 

Wat  ghi  mi  raet  op  eenre  zaken. 

Ic  weet  ter  stede  twe  vette  baecken, 

Den  enen  soudic  gaerne  stelen, 

Heer^  woudijt  mi  helpen  helen: 

Ic  souts  my  dan  wel  hoeden  voert." 

Ende  als  die  knape  sprac  dat  woert. 

Doe  louch  die  priester  daer  hi  sat, 

Ende  seyde:  „Vrient,  beraet  u  bat, 

Dese  reden  hebben  mi  wonder." 

—  „Ja,  lieve  here,  blevics  sonder, 

Ic  en  machs  niet  wel  ontberen, 

Ghy  sult  my  tsamen  absolveren, 

Ende  ic  wil  u  die  helfte  bringhen." 

Nu  moechdi  horen  nyewe  dinghen: 

Hoe  die  miede  vanden  knaep 

Sel  verschalken  desen  paep, 

Dat  wil  ic  u  vertellen  hier. 

Deen  was  loes  ende  dander  ghier: 

Daer  dese  twe  sitten  op  een  dost 

Die  hebben  altoes  rive  cost. 

Die  paep  die  docht  in  sinen  moet: 

Dese  halve  baec  waer  ymmer  goet, 

Oeck  hoe  die  knape  daer  om  dede. 


220 


Tis  een  deel  der  papen  zeede, 
Dat  si  hem  gaerne  laten  myeden; 
Nochtan  sprac  hi:  „Wat  salt  bedieden 
Dat  ghi  mi  dit  legghet  te  voren? 
In  quaden  water  moet  ic  versmoren, 
Dedict  noch  om  twintich  pondt." 
Die  knaep  antvvoerde  ter  selver  stont: 
„Ghi  selt  vertyen  deser  talen; 
Ic  moet  den  baeck  noch  emmer  halen 
Tot  eens  rijcmans  huse  binnen, 
Ende  ghi  sult  oec  enen  halven  winnen." 
Die  priester  sprac:  „Selt  ymmer  wesen, 
Soe  ghevic  u  wel  raet  van  desen; 
Mer  ghi  moet  mi  alder  eerst  loven 
By  Gode  selve  van  hier  boven, 
Dat  ghijs  u  voert  selt  emmer  hoeden." 
—  „Here,  des  moechdi  wel  vermoeden, 
Sprac  die  knape,  „des  gheloeft." 
Doe  leyde  hi  hem  die  hant  opt  hoeft, 
Ende  absolveerden  daer  van  al. 
Die  knape  en  maecte  ghene  ghescal, 
Ende  schelde  vanden  priester  daer. 
Nu  moechdi  horen  nyewen  maer. 
Die  pape  had  selve  twe  vette  baken. 
Die  beyde  waren  van  goeder  smaken, 
Die  hadde  die  knaep  te  voeren  versien. 
Den  besten  bake  vanden  twien 
Die  stal  hi  hem  ter  selver  nacht. 
Al  daer  die  paepe  cleyn  om  dacht, 
Doe  hi  hem  liet  alsoe  verdoeren. 
Dat  hine  absolveerde  te  voren. 
Smorghens  ghinc  die  knape  weder 
Mitten  bake  ende  leyden  neder 
Voirder  poerten  ende  riep. 
Die  paep  lach  vaste  ende  sliep, 
Ende  sijn  maecht  was  opghestaen, 
Ende  ghinc  ter  poorten,  als  ic  waen, 

Encie  vraechde  den  knaep^  wat  hi  woude. 
H}^  antwoerde  als  die  boude  : 
„Mijn  heer  die  paep  die  wetet  wel 
iio  Wat  ic  wil  ende  nyemant  el." 

—  „Ja!  nu  slaept  hi  alsoe  vaste ^ 
Ic  en  darff  op  laten  ghene  gaste." 

—  „Gaet^  segt  hem  datter  is  een  knaep, 
Al  soudmen  wrecken  uten  slaep, 

115  Die  sulke  waer  heeft  ghebrocht^ 

Als  hi  ghister  mit  hem  cocht, 
Dat  hi  come  ende  hael  sijn  deel, 
Off  ic  behoudene  al  gheheel." 
Dit  sprac  die  knaep  aldaer  hi  stoet. 

120  Die  maecht  ghinc  lopen  mitter  spoet 

Totten  paep  al  daer  hi  lach 
Nochtien  wast  nauwe  dach 
Doe  die  maecht  die  bootscap  brocht; 
Die  knaep  wist  wel  wat  hi  docht, 

125  Die  den  maecht  hiet  lopen  dus  zeer. 

Die  maghet  riep:  „Wel  lieve  heer, 
Hier  is  ghecomen  een  gherson, 
Die  mi  dese  boetscap  hiete  doen : 
Hi  heeft  ghebrocht  een  dier  juweel^ 

130  Coomt  ende  haeltet  wederdeel. 

Hi  seit:  ghi  weet  wel  wat  hi  mient." 

—  „Dat  doe  ic  oeck,  tis  mijn  vrient. 
Gaet  tot  hem  in  snelre  vaert, 

Ende  segt  dat  hi  an  mi  begaert, 

135  Dat  hi  u  dat  selve  doe; 

Tis  mi  noch  een  deel  te  vroe 

Op  te  staen  in  langhe  tijt." 

Die  maecht  die  ghinc  mit  groten  vlijt 

Totten  knaep  al  voer  die  poert, 

140  Ende  seyde  hem  als  si  had  ghehoert: 

jjMijn'heer  die  danct  u  utermaten, 
Ende  ghi  sult  my  die  helft  laten 
Vanden  goede:  ic  wilt  ontfanghen." 

Die  knaep  die  zere  bestont  te  langhen, 

145  Die  wort  nu  utermaten  blyde, 

Ende  gaff  der  magheet  deen  zyde, 
Al  en  worts  den  pape  niet  veel  te  bet: 
Hy  hadde  ghemest  dat  varkijn  vet, 
Dat  hi  hem  snachs  hadde  ghestolen. 

150  Die  knaep  ghinc  thuus  al  sonder  dolen 

Haestelic  mit  snelre  vaerde. 
Des  papen  toern  hem  luttic  daerde, 
Wanttet  dochte  hem  wesen  rechte  schout, 
Ende  hi  dede  den  baec  in  sijn  behout. 

155  Nu  moechdi  horen  nyewe  vite 

Vanden  paep,  die  dus  wort  quite 
Sinen  baeck  ende  waende  wel, 
Dat  hi  enen  halven  winnen  sel 
Totten  twien  die  hi  wel  wiste, 

t6o  Eer  die  knaep  mit  nauwer  liste 

Den  enen  baec  aldus  beroefde, 
Ende  die  helft  al  daer  off  cloefde, 
Daer  hi  den  paepe  mede  betaelde. 
Die  die  maghet  van  hem  haelde, 

165  Als  hi  hem  loefde  doe  sy  schieden. 

Mar  hi  en  liet  hem  niet  bedieden, 
Waer  hi  en  halen  soude  ofte  niet: 
Des  hadde  die  pape  swaer  verdriet. 
Doe  hi  uut  sijnre  camer  quam 

170  Entie  waerheit  al  vernam; 

Mar  daer  te  voren  was  hi  vro 
Ende  riep  lude:  „Hoho!  hoho! 
Wat  goeder  vetter  baeck  is  dit!*' 
Doe  hine  sach  legghen  opt  befit 

175  Voer  hem  so  vet  ende  alsoe  schone; 

Mar  luttel  peinsde  hi  om  die  hone, 
Die  hem  die  knape  hadde  ghedaen. 
Mittien  sprac  hi  Lijskijn  aen. 
Dat  si  mit  vlyte  tot  hem  quame. 

180  „Heer,"  seit  si,  „wats  u  ghename? 

Doe  si  voer  hem  quam  ghegangen. 
„Lijsken,  willen  wy  desen  hanghen 
Byden  anderen,  wat  donct  u  goet?'" 

—  „Here,  wat  ghire  mede  doet, 
185               Dats  mi  harde  wel  te  danck.'' 

Ic  waen  die  paep  wel  lude  zanck: 
„Dese  is  vetter  dan  die  mijn!" 
Mittien  draeyde  hi  een  luttelkijn 
Sijn  oghen  opwaerts  ende  sach 

190  Weder  dair  die  beter  lach 

Dan  die  twee  die  boven  hinghen  : 
Doe  liet  hi  haestelic  sijn  singhen, 
Ende  hi  sprac  al  sonder  sparen : 
„Hier  is  schandelic  gehvaren 

195  Hoe  heeft  mi  desen  dief  berecht!'* 

Dus  wort  des  papen  vroechde  slecht  ^ 
Ende  hi  ghinc  lopen  sonder  merren, 
Als  die  zere  wilde  vererren. 
Naden  knaep  ende  sprac  hem  aen: 

200  „Seg,  dieff,  wat  hebstu  mi  ghedaen?" 

—  „Entrouwen,  heer,  dat  ic  u  loefde.'^ 
Die  paep  van  toerne  zere  doefde, 

Doe  die  knaep  dit  seide  in  spele. 
„Ic  doe  di  hanghen  byden  kele 

205  Dat  sprac  die  paep  in  erren  moede. 

Die  knaep  antwoirde  als  die  vroede: 
„Here,  wildijt  te  recht  versinnen, 
Op  mi  soe  moechdi  luttel  winnen, 
Waer  ghi  coemt  mit  enigher  claghe. 

210  Ic  seide  u  ghister  anden  daghe, 

Dat  ic  wel  wiste  twee  baken  te  stelen; 
Mar  ic  woud  dat  ghijt  most  helen , 
Doe  ghi  mi  absolveerdet  dair." 
Doe  docht  die  paep:  „Tis  al  waer: 

215  Ic  bin  wel  te  recht  gheloont." 

Doe  bleeff  die  knape  onghehoont, 
Entie  paep  ghinc  weder  thuus 

Toornich  ende  seer  confuus; 

Want  hi  duchte  voer  die  schande, 

Hadment  voerseit  in  enighen  lande. 

Dit  dede  den  paep  swighen  stil, 

Al  wasset  weder  sinen  wil, 

Want  hi  en  conde  niei  ghecomen 

An  sinen  baeck  tot  sijnre  vromen, 

Die  hem  te  voren  toebehoerde. 

Ic  woud  mense  alle  dus  verdoerde, 

Waer  si  quamen  tenighen  steden, 

Die  om  miede  loesheit  deden, 

Die  menighe  souts  hem  dan  wel  hoeden. 

Dat  heeft  Willem  in  sijn  vermoeden 

Van  Hildegaersberch ,  dat  weet  ic  wel, 

Die  dichte  dit  ende  nyemant  el. 


XXXII. 

YANDEN  OUDEN  ENDE  VANDEN  JONGHEN. 

Als  die  somer  was  gheresen, 
Soe  dat  die  daghen  mochten  wesen 
Opt  alre  lancste  van  den  jaer, 
Die  nachten  cort,  dat  weder  claer. 
Die  vruchten  vol  van  horen  doene, 
Die  velden  rijck,  die  wouden  groene, 
Berch  ende  dal  van  douwen  nat, 
Doe  ghinc  ic  in  enen  smallen  pat 
Recht  als  die  dach  begonste  te  glymmen. 
Die  lewerijck  sachmen  opwarts  clymmen 
Mit  horen  vlederkijns  nader  lucht; 
Hoer  sanghe  maecte  zoet  gherucht 
Anden  velden  an  allen  zyden; 
Een  trurich  hert  mocht  hem  verbliden, 
Dat  noch  quam  op  sulken  pas. 
An  enen  bosch,  dat  schone  was, 


225 


Soe  lach  dit  padekijn  ghestrect. 

Die  nachtegael  was  oeck  verwrect, 

Mit  dat  si  den  dach  vernam; 

Den  anderen  voghelen  boven  clam 

Mit  horen  stemme,  mit  horen  sanghe. 

Nae  desen  tijt  en  wast  niet  langhe, 

Die  dach  en  hadde  den  nacht  verwonnen 

Het  quam  int  risen  vander  zonnen, 

Die  tijt  verclaerde  hoer  al  te  male. 

Twisken  twee  berghen  in  een  dale 

Sach  ic  gheselscap  veel  te  samen , 

Die  oock  om  hoer  ghenoechte  quamen 

Spelen  inder  merghen  stont; 

Der  voghelen  sanck  was  hoer  wel  cont, 

Die  daer  smorghens  plach  te  wesen. 

Sy  brochten  voer  hem  uutghelesen 

Sanghers  ende  menestreel, 

Die  wel  behoirden  thoren  speel; 

Want  sy  alle  vrolic  waren. 

Dat  zoete  gheluut  van  horen  snaren, 

Die  zanck  die  si  mit  kelen  songhen. 

Die  dede  den  ouden  mitten  jonghen 

Volghen  mede  in  dat  foreest. 

Mar  een  dinck  hadde  my  wonder  meest: 

Doet  al  verhuecht  was  datter  ghinc, 

Ende  si  spanden  horen  rinc 

Op  een  schoen  suver  pleyn , 

Doe  sach  ic  buten  off  alleyn 

Een  schone  joncfrou  wel  ghedaen 

Ter  aerden  neder  sitten  gaen 

Op  een  suverlijcke  stede. 

Wat  dat  jonghe  gheselscap  dede. 

Des  en  achte  si  min  noch  meer; 

Mar  den  ouden  dede  si  eer. 

Waneer  dair  enich  quam  bezyden 

Neffens  der  joncfrou  voer  te  lyden. 

Daer  toe  schickt  si  hoer  ghemoet 

Mit  rechter  vriendeliker  gruet; 

Sy  neech  hem  toe,  si  boet  hoer  hant. 

Mi  dochte  sijn  in  hoer  becant 

Doeghet^  eer  ende  rechte  schaemt, 

Als  goeden  vrouwen  wel  betaemt. 

Als  ic  aensach  die  edelheit 

Vander  joncfrouwen  wel  ghemeit^ 

Soe  wort  ic  sonderling  becoort, 

Om  te  weten  doch  een  woort 

Vander  joncfrou,  hoe  sijt  miende^ 

Die  dus  van  eren  weghen  diende 

Mit  rechter  gunst  den  goeden  ouden  ^ 

Als  wy  alle  billicx  souden. 

Ic  haeste  mi  dairwairt  sonder  merren^ 

Ic  neech  der  joncfrou  toe  van  verren 

Ic  groetse  doe  ic  by  hoer  quam. 

Sy^  diet  wel  int  goede  nam, 

Antwoerde  mi  mit  zoeter  tale: 

„Seker,  Willem,  nu  doedi  wale, 

Dat  ghi  hier  coomt  op  dese  tijt. 

Ic  weet  dat  ghi  een  dichter  sijt, 

Laet  ons  tsamen  onderlinghen 

Spreken  van  wat  nyewe  dinghen, 

Siet  ghi  hier  yet  dat  u  behaecht; 

Want  wye  dat  sulke  consten  draecht. 

Als  ghi  dicwijl  hebt  gheploghen, 

Die  is  guet  wat  nyewes  vertoghen. 

Lichte  hi  mochte  daer  bi  verwrecken 

Ende  een  materi  daer  uut  trecken, 

Dair  hy  op  dichten  mocht  hier  naer."' 

Ic  antwoerde:  „Ghi  segt  waer, 

Joncfrou^  ja,  ic  heb  ghesien. 

Dat  ghi  hier  buten  hout  u  allien, 

Ende  an  dit  gheselscap  luttel  keert. 

Meer  dan  dat  ghi  den  ouden  eert. 

Mit  oerlove  soudict  gaerne  vraghen, 

Hoe  ghi  dat  meent,  dorste  ics  ghewaghen."" 

—  „Ja  ghi^  Willem/'  sprac  die  joncfrou 

„Ic  bid  u  oec  op  rechter  trouwe, 

Dat  ghi  van  die  materi  maect 

Een  goet  ghedicht  wel  gheraect: 

Men  seis  u  seker  spreken  loff 

Ende  oec  bedancken  seer  daer  off. 

Om  dat  ic  wil  dat  dit  gheschiet, 

Soe  hoert  van  mi  een  waer  bediet , 

Ic  seis  u  gaern  berechten  twy 

Om  des  ghi  hebt  ghevraghet  mi. 

Jonc  ende  out  sijn  onghelijc, 

Al  sijn  sy  ghemaect  van  enen  slijck  : 

Elkerlijc  gaet  sinen  pat. 

Tis  een  rijckelijcke  schat 

Out  te  wesen  ende  vroet; 

Die  joecht  prijst  oec  haer  leven  goet, 

Ende  is  ghenoechlijck  by  te  wesen. 

Hoe  mach  yemant  sijn  ghepresen 

Eer  hijt  mitter  daet  bewijst? 

Ic  waen  die  doecht  haer  selven  prijst, 

Want  sy  schijnt  int  openbair. 

Waer  om  ic  trat  die  oude  naer 

Ende  dede  hem  eer,  dit  is  die  reden: 

Die  oude  comt  van  goeden  zeden 

Ende  van  redeliken  leven; 

Daer  isser  menich  afterbleven, 

Die  totter  oude  niet  en  quamen, 

Om  dat  si  mit  joeghet  annamen 

Zaken,  die  hem  tieghens  droeghen, 

Dair  sy  hem  selven  mede  versloeghen, 

Ende  mosten  sterven  eer  hoir  tijt. 

Hoveerde,  ghiericheit  ende  nijt 

Hebben  menighen  man  verslaghen. 

Eer  hi  quam  ten  ouden  daghen. 

Overaet  ende  overdranck, 

Luxurie  sonder  groet  bedwanck. 

Vele  te  waken  boven  reden  , 

Haesticheit^  onnutte  zeden, 
Dit  sijn  al  punten  ende  zaken, 

130  Die  selden  totter  oude  raken. 

Wye  totter  oude  comen  sel, 
Hy  moet  hem  eerst  regieren  wel, 
Te  maten  eten  ende  drincken, 
Ende  sinen  God  daer  in  bedincken, 

135  Ende  niet  te  langhe  toornich  sijn. 

Gramscap  is  een  quaet  venijn 
Beyde  den  lichaem  ende  den  sin, 
Men  proefter  luttel  wijsheit  in; 
Mer  wei  te  leven  by  bescheide, 

140  Dat  brenghet  oude  ende  wijsheit  beyde. 

Hier  om  soe  sullen  wy  ons  versinnen 
Ende  mitter  jongher  joecht  beghinnen 
Te  leven  om  een  salich  ende. 
Ic  waende  God  sijn  enghel  sende 

145  Tot  Noe  ende  deden  darcke  bouwen, 

Hy  en  wouts  den  jonghen  niet  betrouwen, 
Om  dats  die  oude  hem  bet  versinnen : 
Die  joecht  heeft  wel  een  starck  beghinnen, 
Mar  tvolherden  valt  haer  te  swaer. 

150  Noe  wrochte  wel  menich  jaer 

Om  sijn  arke  te  maken  vast. 
Mede  tontdraghen  sulken  last, 
Als  hem  God  hadde  doen  verstaen. 
Waer  dat  grote  macht  leit  aen, 

155  Dat  en  doech  den  dommen  niet  bevolen; 

Hoer  ghedochte  mocht  wel  dolen. 
Dat  zijt  versumeden  mitte  joecht. 
Al  en  wrochten  si  salicheit  nochte  doecht. 
Dat  soudsi  lichtelic  ghewaghen: 

160  Die  joecht  en  wil  gheen  sorghe  draghen. 

Hadmen  dan  gheen  oude  vroede, 
Die  werlt  die  stont  in  cranke  hoede, 
Elck  soude  den  anderen  verdringhen, 
Die  nu  int  recht  hem  laten  dwinghen. 

Waer  die  vroede  te  rade  gaen^ 

Dair  moet  recht  op  reden  staen; 

Wair  dat  recht  op  reden  staet^ 

Dair  rechtmen  ghewelt  ende  overdaet; 

Dat  maecte  die  alder  beste  vrede 

Te  Gode  ende  ter  werlt  mede: 

Hier  om  wil  ic  die  oude  prisen. 

Ic  macht  oec  mitter  daet  bewisen^ 

Datter  doecht  ende  eer  in  steect, 

Die  menighen  jonghen  veel  ghebreect; 

Ende  heeft  avontuer  beleeft, 

Des  die  jonghe  niet  en  heeft; 

Hi  heeft  ghehoert  ende  ghesien 

Menich  dinc  ter  werlt  gheschien, 

Des  die  jonghen  nye  en  saghen. 

Het  mocht  een  landsheer  seer  mishagen , 

Die  te  stride  wort  ghestelt, 

Had  hi  gheen  oude  vroede  int  velt. 

Byden  ouden,  byden  vroeden 

Machmen  menich  dinck  verhoeden, 

Daer  schade  ende  smert  off  comen  soude, 

En  dede  die  wijsheit  entie  oude. 

Alle  sijn  die  jonghen  te  striden  guet, 

Starc  van  live  ende  wel  ghemoet, 

Tmoet  mit  wijsheit  sijn  bewaert. 

Datmen  tvolck  te  punten  schaert 

Entie  afterhoede  wel  beset, 

Dat  weten  die  oude  vroeden  bet, 

Hoet  dair  mede  is  gheleghen, 

Dan  die  gheen  sorghe  en  connen  dreghen. 

Want  ons  salicheit  ende  eer 

Gomt  uut  goeder  wiser  leer, 

Die  inden  ouden  wort  ghevonden, 

Soe  souden  wy  billies  tallen  stonden 

Den  ouden  eren  ende  loven 

In  allen  conventen,  in  allen  hoven. 

Sel  ic  twaer  ontbinden  slecht. 

Wy  en  moghen  hier  mit  ghenen  recht 

Den  ouden  schuwen  off  verwaten; 

Want  nyemant  en  wil  sijn  leven  laten 

Die  wijl  sijn  jonghe  daghen  duren. 

Waer  sal  hi  dan  yet  lang  om  curen? 

Wil  hem  God  sijn  leven  sparen^ 

Hi  en  crijcht  een  goet  ghetal  van  jaren, 

Ende  als  die  jaren  hem  becliven, 

Soe  moet  hi  byder  oude  bliven: 

Des  en  can  hi  niet  ontdrayen : 

Hoe  schoen  si  singhen  ende  hem  verfrayen 

Die  tijt  die  gaet  al  onghelet. 

Wye  op  die  juecht  hem  hooch  vermet, 

Dats  een  wankel  toevertyden, 

Want  si  cort  moet  overlyden. 

Tot  twintich  jaren  is  hi  kint: 

Die  tijt  gaet  over  als  die  wint, 

Si  en  weet  niet  hoe  haer  is  gheschiet , 

Eer  sy  haer  selven  wel  besiet 

Entie  waerheit  smaken  leert; 

Die  juecht  heeft  menich  man  beseert, 

Eer  hi  wiste  waer  hi  was. 

Die  juecht  is  alre  best  te  pas, 

Als  si  te  XXX  jaren  lijt. 

Voer  off  nae  een  corte  tijt 

Soe  crijcht  sy  wijsheit  ende  cracht. 

Datmen  veel  nae  dwasen  wacht 

Dair  in  te  comen  wijsheit, 

Dats  verloren  arbeit: 

Die  bliven  kintsch  hoer  leven  lanc. 

Die  yoecht  die  staet  in  horen  ganck, 

Crijcht  si  ziect  noch  ongheval, 

Te  XL  jaren,  dat  ist  al; 

Soe  moet  si  totter  oude  gaen, 

Als  die  menighe  heeft  ghedaen. 

Wil  sy  dan  der  waerheit  ghyen, 

Tjaerghetal  is  alte  clien, 


231 


Dat  si  brinct  in  rechter  maten , 

Eer  hem  doude  comt  te  baten; 

Want  doude  hoet  hem  nacht  ende  dach 

Voer  dat  hem  die  juecht  te  deren  plach. 

Die  yoecht  is  dicwijl  onbehoet 

Voer  menich  dinc^  dat  wesen  moet; 

Al  heeft  die  yoecht  een  starck  berueren, 

Die  oude  mach  veel  langher  duren 

In  goeden  live  ende  ghesonden, 

Dat  heeftmen  dicke  waer  ghevonden. 

Wye  hem  selven  wel  beleyden^ 

Daer  en  staet  gheen  tijt  bescheiden, 

Sine  moghen  leven  menich  jaer. 

Men  leest  ons  inden  bibel  claer 

Van  alden  vaders  hier  te  voren, 

Die  God  in  minnen  hadde  vercoren. 

Om  dat  si  leefden  redelij ck 

Horen  tijt  hier  op  aertrijck, 

Soe  spaerdse  God  al  hier  te  bliven, 

Soe  datter  veel  off  waer  te  scriven, 

Hoe  menich  jaer,  hoe  groet  ghetal 

Die  oude  vaders  leefden  al. 

Dander  voeren  horen  voy 

Hinderwaert,  die  meeste  proy 

Om  hoer  quaetheit,  om  hoer  sonden, 

Alst  noch  gheschiet  tot  menigen  stonden. 

Daer  hebben  oec  veel  jonghen  gheweest, 

Daermen  alle  daghe  off  leest, 

Heilighe  Sancten  ende  Sanctinnen, 

Die  inder  yoecht  mit  goeder  minnen 

Voert  ghelove  lieten  tleven, 

Die  sijn  nu  mit  Gode  verheven: 

Dat  latic  staen  op  sijn  beloop. 

Hi  heeft  den  alre  besten  coop. 

Die  hem  mit  reden  laet  ghenoegen. 

Mocht  ic  elck  op  tsijn  voeghen, 

Soe  stont  al  buten  argueren; 

En  cant  u  al  niet  exponeren^ 
Hoet  hier  voermaels  is  gheschiet: 
Tis  alre  best  een  cort  bediet  , 
Als  elke  reden  heeft  hoer  slot, 
Ende  ic  en  bin  oek  niet  soe  sot, 
Dat  icker  naerre  wil  ombinden 
Dan  mi  die  reden  helpt  bevinden. 
God  mach  wercken  dat  hi  wil, 
Dair  off  soe  wil  ic  swighen  stil: 
Die  vorder  socht  hi  mochte  dwalen. 
Soud  ic  oud  ende  jonc  ophalen, 
Daer  hoerde  toe  een  lanc  termijn. 
Tis  ghenoechlic  jonc  te  sijn, 
Maer  die  oude  is  bet  tevreden, 
Die  sijn  joeghet  heeft  gheleden 
Ende  van  beyden  heeft  gheproeft. 
Ic  waen  die  ziel  oec  wel  behoeft, 
Datmen  peynst  om  heen  te  varen. 
Die  yoecht  wil  yoechdelick  ghebaren, 
Sy  en  peynst  niet  waen  si  comen  es; 
Die  joecht  wil  draghen  swaert  off  mes 
Ende  lichtelijck  om  zaken  striden, 
Dat  die  oude  wel  laet  glyden. 
Die  juecht  is  stout  ende  zeer  behaghel 
Heng  sy  an  enen  vasten  naghel 
Sonder  onghestadicheit , 
Wat  baet  daer  reden  veel  gheseit? 
Als  elcman  leest  in  sijn  party e. 
Men  vint  meer  wijsheit  ende  cleergye, 
Die  die  oude  hebben  bescreven. 
Dan  vanden  jonghen  is  ghebleven. 
Hier  om  soe  blivic  op  mijn  woert, 
Ic  wil  doude  prisen  voert." 
Om  dattet  mi  die  joncfrou  leerde, 
Die  altoes  den  ouden  eerde, 
Soe  houdict  noch  in  minen  sin: 
Ic  wensch  hoir  heil  ende  goet  ghewin: 

Want  ic  en  sachse  zeder  nye. 
Ende  nu  ic  in  die  oude  zye 
Doechde,  eer  ende  redelicheide , 
Schaemte^  trou  ende  wijsheit  mede, 
Soe  wil  ics  byder  jonfrouwen  bliven 
Ende  voert  by  allen  goeden  wiven, 
Die  der  jonfrouwen  leer  onthouden. 
Dat  si  altoes  den  goeden  ouden 
Doen  als  die  joncfrouwe  dede: 
Daer  machmen  eer  verwerven  mede. 
Die  den  ouden  eer  bewisen^ 
Die  moghen  selve  in  eren  risen. 


XXXV. 

VANDER  WRAKE  GOEDS. 

Maria  moeder,  reyne  maghet, 
Want  ghi  soe  rechte  wel  behaghet 
Der  Heiligher  Drievoudicheit, 
Soe  weest  mijn  hulpe,  mijn  ommecleit. 
Te  bidden  uwen  lieven  zoen 
Voer  kerstenheit,  voir  al  die  ghoen, 
Die  sijnre  hulpe  hebben  noot, 
Sijn  si  levende,  sijn  sy  doot! 
Wy  souden  billicx  al  ghemien 
Ter  aerden  dalen  op  onsen  knyen, 
Entaer  toe  bidden  naerstelijck 
Anden  Vader  van  hemelrijck, 
Die  alle  mate  weet  gheweghen, 
Dat  hi  wille  onse  borden  dreghen, 
Beyde  by  nacht  ende  by  daghe, 
Voir  manslach  ende  ander  plaghe, 
Datse  van  ons  worden  ghewijst. 
Als  die  werlt  in  sonden  rijst, 
Soe  is  te  duchten  ende  tontsien, 
Datter  wrake  off  sal  gheschien; 

Want  tis  Goods  gherechticheit. 

Twas  een  yammerlijc  ghescheit, 

Dat  Yeve  ende  Adam  mosten  scheiden 

Om  die  sonden  van  hem  beyden 

Uten  paradijs  mit  rouwen, 

Ende  si  die  eerde  mosten  bouwen 

Mit  arbeyde  ende  pinen. 

Dander  wrake  sachmen  schinen, 

Die  van  Caym  erfde  voert. 

Om  die  yammerlijcke  moert, 

Di  hi  an  sinen  broeder  dede, 

Soe  en  woude  God  om  nyemants  bede 

Dat  sondighe  diet  laten  ghedyen , 

Als  ghi  dicke  hebt  horen  lijen, 

Dat  God  die  ghemene  werlt  al 

Verdrencken  liet,  ende  Noe  beval 

Een  arke  te  maken  tijts  ghenoech, 

Dair  hi  sijn  leven  by  ontdroech 

Ende  sijn  gheselscap  al  te  samen, 

Die  mede  in  die  arke  quamen. 

Wy  moghen  proeven  wel  ghereet. 

Dat  God  die  sonden  hevet  leet 

By  dese  wrake  ende  menich  ander. 

Die  grote  wrake  van  Alexander, 

Die  der  werlt  ommeganck 

Plaechde  ende  mitten  zwaerde  dwanck, 

Hi  en  was  selve  niet  soe  machtich 

Noch  in  weldoen  soe  voerdachtich , 

Dat  hijs  te  vollen  hadde  verdient, 

Dat  God  hem  soude  sijn  soe  vrient; 

Mar  twas  een  ghecel  by  ghehinghe 

Van  Hem  die  kennet  alle  dinghe. 

Ander  wraken  laet  ic  staen, 

Ic  wil  tot  mijnre  materi  gaen, 

Die  my  eerst  op  therte  lach. 

Ic  heb  ghehoert  een  swaer  gheclach 

Ende  een  yammerlike  mare, 

Die  kerstenheit  is  veel  te  zware, 
Dat  sise  ymmer  horen  moet, 
Van  soe  menighen  ridder  goet, 
Die  voirden  Turken  sijn  ghebleven : 
God  die  moet  hem  allen  gheven 
Hemelrijc  ende  blyscap  groet 
Voir  den  yammerlyken  doot, 
Die  sy  male  an  anderen  saghen! 
Kerstenheit  mach  zeer  wel  claghen , 
Dat  God  des  heinghenisse  gheeft. 
Hadwy  niet  sondelijck  gheleeft, 
God  en  liets  hem  niet  gedoghen  , 
Mer  wy  sient  voer  onsen  oghen 
Hoe  die  heren  hem  hem  bereyden: 
Sy  willen  ghelovich  maken  heiden, 
Mar  sy  en  sijn  selve  niet  voersien. 
Dat  kersten  ghelove  stont  al  op  yen , 
OfF  die  coninc  van  Turkyen 
Verwonnen  waer  ende  woude  lyen 
Te  doen  dat  goede  kerstinen  pleghen; 
Ende  hi  daer  toe  waer  gheneghen, 
Dat  hi  sijn  doopsel  wilde  ontfaen, 
Tot  welken  paeus  soude  hi  gaen, 
Die  hem  sijn  doopsel  mochte  gheven 
Nae  gherechte  kersten  leven? 
Wy  waren  schuldich  alle  gader 
Te  hebben  enen  aertschen  vader, 
Als  Sinte  Pieter  was  gheset 
Te  regieren  al  die  kersten  wet. 
Wouden  die  heren  dit  voersinnen, 
Hoe  mochten  si  lichter  eer  ghewinnen, 
Dan  sy  te  samen  overdroeghen 
Ende  hulpent  setten  ende  voeghen. 
Dat  nyemant  el  dan  recht  en  dede, 
Gheestelijck  ende  waerlic  mede. 
Soe  quaem  tghelove  in  enen  pas 
Weder  daert  te  voren  was. 

95  E)aer  most  onrecht  schulen  in, 

Off  ghiericheit  off  groot  ghewin^ 
Dat  kersten  ghelove  soe  langhe  staet 
Ghedeilt  ende  sonder  toeverlaet 
Van  hulpe  ofF  van  enighen  troost, 

IOC  Ghevanghen,  diemen  niet  en  loost, 

Die  bliven  vergheten  int  prison: 
Kersten  ghelove  heeft  hulp  te  doen. 
Mar  die  ghene  die  tsoude  weten, 
Die  hebbent  langhe  tijt  vergheten: 

105  Doch  God  die  seis  hem  wel  vermanen , 

Dies  niet  en  verghet,  oeck  wat  si  wanen, 
Keyser,  coninghen,  ander  heren. 
Die  hoir  eyghen  volck  beseren 
Ende  helpen  beschatten  boven  reden, 

iio  Ende  trecken  dan  in  vremden  steden 

Om  eer  te  halen  buten  lande. 
Al  striden  sy  op  Goeds  vyande, 
Ist  Gode  bequaem?  dat  en  weet  ic  niet. 
Die  alle  dinc  te  recht  aensiet. 

115  Die  buten  ere  willen  halen. 

Die  souden  binnen  hore  palen 
Oversien  dat  daer  ghebrect, 
Soe  datter  nyemant  op  en  sprect. 
Die  reden  kent  of  rechte  maet, 

120  Ende  setten  dan  in  horen  staet 

Rechters  die  ghelycke  rechten, 
Soe  mochten  si  buten  varen  vechten 
Ende  striden  op  die  Sarrasine: 
Anders  ist  verloren  pine. 

125  Die  selve  vyant  is  te  hove, 

Sijn  arbeit  staet  te  crancken  love. 
Al  doet  hi  wel,  wye  trecten  voirt 
Ten  hove  dairmen  node  hoirt? 
Die  God  te  vrient  heeft  eer  hi  vaert, 

130  Is  voer  den  vyant  wel  bewaert. 

LVIII. 

YANDER  HEILIGHER  KERCKEN. 

Ic  wil  altoes  prisen  ende  loven 
Ende  in  mijn  ghedochte  setten  boven 
Der  heiligher  kercken  fondament; 
Want  God,  die  alle  dinc  bekent, 
Fondeerde  se!ve  die  heilighe  kercke, 
Entaer  toe  priesteren  ende  clercke, 
Die  die  kercke  regieren  souden, 
Om  onse  ghelove  daer  by  te  houden. 
Die  heilighe  kercke  is  onse  moeder, 
Ende  si  is  spieghel  ende  roeder; 
Onse  ghelove  staet  daer  mede. 
Onse  sacrament  ende  kerstenhede 
Moeten  wy  ter  heiligher  kercken  halen, 
Alsmen  tghelach  sal  betalen: 
Die  heilighe  kerck  dats  onse  begheren. 
Nu  macht  eiken  mensche  deren. 
Dat  sy  dus  verre  in  dwale  is  comen, 
Want  int  beghin  heb  iet  vernomen. 
Dat  sy  was  mate  van  aertschen  goede. 
Nochtan  leveden  sy  in  oetmoede 
Ende  namen  dat  hem  God  toesende; 
Sy  doechden  commer  ende  miswende 
Entaer  toe  anxt  ende  vrese  groot; 
Oec  smaecter  veel  die  bitter  doot 
Voer  der  heilgher  kercken  recht. 
Wilmen  den  bodem  tasten  slecht. 
Noch  soudmen  des  ghelijcke  doen; 
Warent  princen  off  baroen. 
Men  soude  hem  alle  segghen  twaer, 
Ende  selve  leven  oec  daer  naer; 
Want  hiet  si  ons  den  lichaem  dwinghen, 
Ende  wils  nature  niet  gehinghen. 
Dat  si  selve  daer  nae  leven. 

Hoe  moghen  sy  recht  exempel  gheven? 
Doch  ist  waer  dat  si  leren  ^ 
Wel  hem,  die  hem  daer  an  keren! 
Doe  die  kercke  dus  was  in  lyden, 
Doe  waren  daer  heren  in  dien  tyden, 
Dies  langher  niet  en  wilden  verdraghen 
Om  die  doecht,  die  sire  in  saghen; 
Si  en  gaven  der  kercken  sulken  gave 
Van  renten  ende  van  aertscher  have, 
Dat  sy  mocht  in  eren  staen. 
Wildmen  den  selven  pat  noch  gaen, 
Datmen  doecht  daer  in  vername, 
Noch  waert  den  volke  wel  bequame 
Enter  kercken  groot  ghewin. 
Want  si  arm  was  int  beghin 
Ende  rechtveerdich  oeck  daer  by, 
Daer  om  maectse  Kaerl  alsoe  vry, 
Ende  Constantinus  daer  te  voren, 
Datse  nyemant  mochte  storen, 
Sy  en  bleeff  moghende  ende  rijck. 
Nu  schiet  der  kerken  onghelijck. 
Als  ic  wel  bewisen  mach. 
Hoer  beghin  stont  menighen  dach 
Rechtveerdich,  alsoe  God  had  bevolen: 
Oec  weetmen  wel  onverholen, 
Datse  was  van  goeden  maet; 
Daer  nae  quam  si  in  hoghen  staet. 
Dit  was  drievoudich  in  mijn  woorde. 
Want  hoer  mit  rechte  toebehoerde: 
Arm  te  wesen  inden  gheest, 
Rechtich  te  bliven  nae  dat  volleest, 
Rijck  te  wesen  om  wederstaen, 
Wort  hoer  onghelijc  ghedaen: 
Deser  zaken  had  sy  noot. 
Nu  willict  twaer  ontbinden  bloot. 
Wat  onghelijc  der  kerck  gheschiet. 
Dese  drie  namen  heb  ic  bediet, 


239 


Die  hoer  mit  rechte  toebehoren : 
Nu  regierense  menighe  doren 
Ende  maker  an  den  vierden  strenc. 
Ic  rade  dat  elcman  hem  wel  bedenc, 

75  Eer  hi  my  straffe  van  mijn  beduden^ 

Sijn  si  papen  off  leke  luden, 
Ic  wil  die  waerheit  ontbinden 
Van  desen  strenc,  die  sire  an  vinden, 
Die  nyemant  en  comt  tot  ghenen  pas 

80  Dan  den  ruwen  Sathanas, 

Die  altoes  staet  na  onsen  schaden. 
Dese  strenc  is  van  seven  draden 
Tsamen  gheleghen  alsoe  vast, 
Datten  nyemant  en  can  mit  last 

85  Weder  scheiden  nochte  breken, 

Dan  God,  die  al  onrecht  sal  wreken. 
Die  heeft  selve  die  macht  alleen: 
Anders  is  onse  hulpe  cleen. 

Deerste  draet  dat  is  Hoveerde, 

90  Die  sinte  Pieter  niet  en  gaerde 

Die  wijle  hi  was  in  sinen  tyden. 
Nu  willen  si  hoghe  paerden  ryden 
Opter  heihgher  kercken  goet, 
Ende  verteren  der  armer  bloet 

95  Gulseliken  sonder  ontsien. 

Doe  God  selve  den  eersten  stien 
An  sinte  Pieter  hadde  gheset, 
Hi  was  van  hoveerde  ombesmet, 
.  Hine  gheerde  pellen  nochte  bont. 
100  Nu  versamen  si  menich  pont 

Die  ghierighe  vander  heiligher  kercken, 
Om  hoor  hoveerde  mede  te  stereken ; 
Want  sonder  rijcheit,  mit  armoede 
Stonde  hoveerde  in  crancker  hoede. 
105  Die  ander  draet,  dat  is  die  Nijt, 

Die  brenct  hem  gramscap  ende  strijt. 
Want  sy  draghen  scharpe  kniven 

Ende  ander  wapen  om  horen  live, 

Die  sy  niet  schuldich  en  sijn  te  draghen 

iio  Dan  om  der  heiliger  kercken  claghen. 

Nu  moeten  sy  vechten  ende  kiven 
Om  die  wreetheit  die  sy  driven. 
Waren  sy  rechtich  ende  goedertieren, 
Wye  souden  dan  arch  op  hem  visieren? 

115  Al  wildes  hem  yemant  onderwynden, 

Hy  soude  soe  grote  were  vynden 
Tallen  steden,  daer  hi  quame, 
Dat  hem  verganghen  soud  te  blame; 
Elck  goet  mensche  stonde  hem  by 

120  Om  die  kercke  te  houden  vry, 

Die  nu  in  groten  vresen  staet, 
Om  dattet  regiment  is  quaet. 

Die  derde  graet  is  Ghierichede, 
Daer  die  kercke  verdonckert  mede, 

T25  Ende  onsen  ghelove  is  groten  hinder; 

Mar  Sathanas  ende  sijn  kinder 
Die  helpen  draeyen  desen  draet; 
Want  wye  ter  ghiericheit  hem  saet, 
Die  heeft  ter  schaemten  clenen  roeck, 

130  Menedich  is  hi  ende  cloeck 

Om  goet  te  winnen  mit  onbescheide: 
Hoveerde  ende  nijt  die  eysschent  beyde. 
Wye  hoveerde  ende  nijt  sel  houden  staen, 
Die  moet  al  buten  reden  gaen 

135  Ende  versmaden  Goods  ghebot. 

Die  alre  doechden  is  een  slot. 

Die  vierde  draet  is  Symonye, 
Daer  Lucifer  ende  sijn  pertye 
Harde  lief  an  hadde  ghedaen. 

140  By  desen  draet  suldi  verstaen, 

Dat  si  gheestelic  guet  vercopen, 
Dair  die  armen  off  souden  hopen; 
Want  men  placht  om  Gode  te  gheven, 
Datter  die  armen  off  souden  leven. 

Nu  is  ontfarmicheit  verstorven 

Ende  karitaet  in  hem  bedorven; 

Onghenade  buten  reden 

Die  rijst  in  hem  tot  menighen  steden: 

Dat  siedi  dicwijl  openbaren 

An  hem  diet  gheestelijc  recht  bewaren. 

Daer  moetmen  tghelt  ter  palmen  bringen^ 

Selmen  yemant  rechts  ghehinghen^ 

Want  sy  vraghen  ende  si  wisen: 

Wat  sy  segghen,  wy  moetent  prysen. 

Daer  Onghenade  dus  fel  is  gheresen, 
Dat  mach  die  vijfte  draet  wel  wesen; 
Want  waert  recht  off  onrecht  sy, 
Brengdi  ghelt,  soe  sidi  vry, 
Hoe  zwaerlic  dattet  is  ghewonnen: 
Al  hadder  tarme  wijf  voer  ghesponnen, 
Tis  alliken  wel  ghecomen. 

Den  sesten  draet  willic  u  noemen, 
Dat  is  in  Oncuyscheit  te  leven, 
Dair  sy  by  in  sonden  sneven 
Ende  worden  van  reden  onbekent. 
Wantter  heiligher  kercken  rent, 
Die  den  armen  soude  bliven. 
Die  wert  verteert  mit  wanckelen  wiven 
Onnutteliken,  als  ghi  wel  siet. 
Dat  is  der  kercken  groot  verdriet. 
Dat  Lijskijn,  Trijskijn  hebben  verworven 
Tgoet,  daer  God  om  is  ghestorven 
Oetmoedelijc  anden  cruus. 
Die  heihghe  kerck  dat  is  sijn  huus, 
Hy  heeftse  ghereynt  mit  sinen  bloede, 
Al  staet  si  nu  in  crancker  hoede; 
Want  die  heerders  souden  wesen 
Entie  scaep  te  gader  lesen, 
Om  die  savonts  ter  coeye  te  bringhen. 
Die  worden  wolven  in  horen  dinghen. 
Die  scaep  die  bliven  onbewaert; 

Want  wye  onciiysch  ghenoechte  gaert, 

Die  wort  gulsich  ende  traech. 

Dat  is  der  kerken  grote  claech^ 

Dat  die  heerders  dus  verdolen, 

Die  die  scapen  sijn  bevolen 

Om  wel  te  bewaren  tallen  stonden. 

Nu  is  die  sevende  draet  ghevonden: 
Die  vierde  streng  is  oec  volmaect. 
Waer  hi  erghent  yet  misraect, 
Dat  den  strenghe  mochte  deren, 
Noch  wistic  draets  ghenoech  te  scheren; 
Mar  ic  wilt  hier  mede  laten  bliven, 
Ende  raden  ons  arme  ketyven, 
Dat  wy  emmer  voerwert  meer 
Altoes  volghen  spriesters  leer; 
Want  hoir  woerden  die  sijn  claer: 
Tscrift  bewijstet  openbaer. 
Al  sijn  hoer  wercken  som  onreen 
Ende  mit  sonden  veel  ghemeen, 
Daer  en  suldi  u  niet  houden  an; 
Want  sy  en  sijn  mer  knecht  daer  van. 
Al  trecken  die  knechten  buten  passen, 
Nochtan  moet  hoer  saet  wel  wassen. 
Al  saeytmen  uut  enen  arghen  korve, 
Twaer  quaet  dat  dat  saet  bedorve; 
Want  sint  dat  die  vierde  strenge  quam, 
Sint  is  tghelove  worden  soe  lam. 
Dat  wijt  mit  rouwen  moghen  vertellen. 
Mer  willen  wy  scouwen  den  pat  der  hellen,, 
Soe  moeten  wy  loven  die  woerden  Goods 
Ende  ontsien  der  heiligher  kercken  altoes. 
Al  is  dese  vierde  strenc  gheleghen. 
Men  machen  nerghent  liken  tieghen 
Dan  Lucifer:  den  hoort  hi  toe, 
Ende  wil  u  segghen  alse  hoe. 
Waer  drie  strenghen  tsamen  horen. 
Die  vierde  is  meer  dan  halff  verloren, 

Al  woudmer  cost  an  legghen  voert: 

220  Want  der  heiligher  kerken  oert 

Die  heeft  drie  namen,  als  ic  u  seyde, 
Die  vierde  vergaet  hoer  al  te  leyde; 
Want  wy  dwasen  daer  op  micken 
Ende  dwalen  mede  in  menighen  sticken, 

225  Dat  onser  zielen  is  een  anxt. 

Ic  waen  hi  zeer  oneffen  danst, 
Die  verre  buten  maten  sprinct. 
Soe  wye  hem  selven  niet  en  dwinct, 
Die  dwaelt  al  buten  maten  oerde. 

230  Elcman  volghe  sijns  priesters  woorde, 

Ende  dwing  hem  selven  totter  doecht, 
Int  leste  wort  hire  by  verhoecht 
Ende  van  sonden  oec  ontladen. 
Want  Willem  wil  u  dbeste  raden, 

235  Die  van  Hildegaersberch  is  gheboren: 

Dat  sijn  die  woorden  Goeds  te  horen, 
Ende  mit  begheert  daer  na  te  leven, 
Soe  worden  die  zonden  eerst  vergheven. 


LXIII. 

HOE  DEERSTE  PARTYEN  IN  HOLLANT  QÜAMEN. 

Groot  wonder  mochten  si  nu  vertellen, 
Die  hier  te  voren  jonghe  ghesellen 
Waren  by  des  graven  tyden, 
Daer  God  die  ziel  of  moet  verbliden, 
5  Die  in  Henegouwen  starff; 

Want  hi  mit  wijsheit  zere  verwarff. 
Dat  alle  sijn  volc  was  wel  in  vreden, 
Beyde  opt  lant  ende  in  die  steden: 
Twas  eendrachtich  waermen  quam. 
10  Doe  hem  God  sijn  leven  nam. 

Den  edelen  grave  van  Hollant, 

16* 

Die  verre  ende  nae  was  wel  becant, 

Beyde  in  doechde  ende  in  eren^ 

Doe  ghinct  haestelic  verkeren, 

Als  hi  wel  selve  screeff; 

Want  sijn  soen,  die  nae  hem  bleeff, 

Die  leefde  zeer  in  overmoede; 

Dat  dede,  hi  was  van  hoghen  bloede 

Van  beyden  syden  uut  gheboren, 

Die  helt  sijn  volck  al  hier  te  voren 

litermaten  zeer  in  dwanghe. 

Na  deser  tijt  en  wast  niet  lange 

Hi  en  bleeff  optie  Vreesen  doot, 

Daer  an  gheschiede  yammer  groot, 

Want  alle  sijn  volc  liet  hi  in  rouwen. 

Doe  quam  dit  lant  an  eenre  vrouwen, 

Dat  was  des  keysers  wijfF  van  Romen. 

Waer  mochtmen  enich  hogher  noemen 

In  kerstenhede  dan  skeysers  wijff? 

Nu  quam  in  Hollant  menich  kijff, 

Sint  dese  vrouwe  was  ontfaen. 

Dat  machmen  menich  sins  verstaen, 

Doch  weetmen  wel  die  rechtichede, 

Buten  slants  ende  binnen  mede, 

Wildment  mercken  by  ghelyke. 

Die  keyser  vanden  Roomschen  rijcke 

Daer  hadde  dese  vrouwe  kinder  by. 

Die  machtich  waren  ende  vry. 

Hertoghe  Willem  maectse  heer 

In  Hollant,  ende  dede  hem  eer. 

Want  sy  en  mochtet  nerghen  bet  bestaden. 

Daer  nae  wortet  hoer  gheraden. 

Dat  sijt  selve  wilde  behouden; 

Nu  moechdi  mercken  by  wat  schouden 

Dattet  volck  begonste  te  scheiden: 

Dat  dede  die  strijt  twisken  hem  beyden, 

Als  ghi  hier  nae  wel  moecht  verzinnen. 

Int  eerste  huldemen  der  keyserinnen. 

Daer  nae  den  hertoghe  horen  zoen^ 

Die  veel  eeren  was  ghewoen, 

Die  wile  sijn  daghen  waren  goet: 

God  stercke  noch  dat  edel  bloet ! 

Dat  bid  ic  hem  mit  ynnicheden. 

Der  vrouwen  ziel  moet  God  bevreden, 

Die  is  sint  van  aertrijcke  ghevaren! 

Nu  willic  u  allen  openbaren 

Waer  off  dat  quamen  dese  partyen. 

Die  een  wilde  mitter  vrouwen  lyen^ 

Ende  dander  byden  hertoghe  bliven : 

Dus  quam  in  Hollant  dat  eerste  kiven, 

Des  ghelijc  in  Zeelant  mede. 

Nu  en  macher  helpen  zoen  noch  vrede  ^ 

Die  een  en  slaet  den  anderen  doot, 

Ende  sulc  die  wort  van  haven  bloot 

Om  deser  partyen  diemen  draecht. 

Die  een  misdoet,  die  ander  claecht, 

Dus  rusten  si  cleyn  tot  allen  tyden. 

Van  deser  plaghe  an  beyden  zyden 

Is  loghen  teerste  fondament. 

Waren  wy  alle  alsoe  bekent, 

Dat  elck  die  waerheit  brochte  voert, 

Tsoude  opt  lant  ende  in  die  poort 

Menighen  mensche  vromen  zeer: 

Want  loghen  die  coemt  voirden  heer^ 

Dair  sy  malcanderen  mede  bederven. 

Elck  soud  gaern  te  hove  verwerven 

Tsheren  huid  ende  sinen  dienst; 

Nochtan  waert  hem  talre  sienst, 

Dat  sy  leefden  int  ghemaet; 

Want  sulck  die  comt  tot  hogher  staet. 

Dat  hi  namaels  moet  besuren. 

Dat  doetet  rat  van  avonturen 

Draeyet  om  in  corter  tyden; 

Dan  sietmen  varinc  nederglyden 

Die  daer  boven  was  gheseten: 

Dat  mach  elck  mensche  weten, 

Wouden  sijt  mercken  ende  verstaen. 

Ende  alset  rat  is  ommeghegaen , 

So  comt  die  laechste  in  groter  stat, 

Entie  gheen  die  boven  sat, 

Dien  en  doetmen  dan  gheen  ghenaden; 

Want  si  ghedencken  ouder  daden 

Die  daer  boven  sijn  gheclommen. 

Hier  om  slachten  sy  naden  dommen, 

Dese  partyen  alle  beyde, 

Dat  si  dus  zere  mit  onbescheide 

Werken,  alst  hem  bueren  mach. 

Wair  hoerde  yemant  ofte  sach 

Alsulc  wonder  alser  nu  gheschiet. 

Sint  dat  God  hem  crucen  liet? 

Want  Adam  was  ons  eerste  vader, 

Ende  wy  sijn  broeders  alle  gader. 

Hier  om  isset  boven  maten. 

Dat  si  dus  zere  malcanderen  haten, 

Die  eendrachtich  souden  wesen. 

Dit  waer  een  wonder  off  te  lesen; 

Want  dat  kint  scheyt  vander  moeder; 

Men  siet  daer  stryden  twe  ghebroeder 

Onderlinghe  mit  partyen. 

God  die  selse  noch  castyen. 

Heb  ic  anxt,  in  corten  daghen; 

Want  hi  en  machs  niet  iangher  verdragen 

Die  boesheit  die  daer  nu  regiert; 

Want  elkerlijc  die  visiert 

Hoe  hi  den  anderen  mach  bedrieghen. 

Dat  sel  int  lest  hem  selven  lieghen: 

Want  wye  weldoet,  dien  dar  niet  varen, 

Dat  hem  yemant  sal  beswaren. 

Als  die  hoechste  nederdaelt, 

Ende  men  den  laechsten  boven  haelt 

Ander  avonturen  rat. 

Woudmen  gaen  den  rechten  pat 

Ende  peinsen  om  dat  hoghe  woort, 
Dat  totter  edelheit  beboert, 

125  Soe  en  mocht  dit  wonder  niet  gheschien. 

Mar  neen!  men  sal  veel  liever  sien 
Die  te  hove  wat  weet  te  bringben 
Dit  of  dat  van  nuwen  dingen, 
Daer  die  beer  wat  an  macb  winnen: 

J30  Dat  sal  die  scbalke  thans  versinnen, 

Soe  dattet  niet  en  blive  verholen. 
Mer  edelheit  die  laetmen  dolen 
Achter  straten  inden  slijck , 
Recht  min  noch  meer  in  dier  ghelijc, 

135  Ofse  nyemant  en  wilde  ontfaen; 

Mar  die  doeren  sijn  wyde  ontdaen 
Jeghen  den  penninc,  daer  veel  off  coemt 
Die  plaghe,  die  ic  nu  heb  ghenoemt. 
Want  wye  den  penninc  meest  mach  gheven, 

140  Die  wort  te  hove  thants  verbeven. 

Als  dan  tghelt  beghint  te  smalen, 
Soe  sietmer  sommighe  nederdalen 
Vanden  hogben  in  dat  laghe, 
Dit  moechdi  mercken  alle  dagbe  : 

145  Hier  om  soudi  sijn  eendrachtich. 

Grote  beren  ende  machtich, 
Als  sy  verzoenen,  so  ist  gbedaen. 
Hier  in  soe  moechti  wijsheit  verstaen. 
Woudijt  selve  wel  bevroeden, 

150  Ghi  en  soudt  malcander  niet  ontgoeden, 

Mar  leven  in  eendrachticheden, 
Soe  mocht  opt  lant  ende  inden  steden 
Menich  mensch  hem  zeer  verbliden, 
Ende  laten  hoverde  tallen  tyden 

155  Nederdalen  onder  voet. 

Want  God,  die  anden  cruce  stoet. 
Die  heeft  hoveerde  zeer  verwaten; 
Hier  omme  mochtment  gheerne  laten. 
Woud  elck  mensch  hem  te  voren  bedencken; 

Die  nu  malcander  zere  crencken^ 
Si  souden  leven  in  oetmoede. 
Ay,  God  heer^  der  heren  roede, 
Die  moet  hem  onnen  noch  den  sin, 
Dat  elck  moet  dienen  om  ghewin 
Van  hem  te  crighen  diet  al  vermach! 
Soe  moghen  wy  opten  lesten  dach 
Blydelijck  van  hene  varen. 
Dit  raet  u  Willem ,  sonder  sparen , 
Van  Hildegaersberch ,  wildijt  versinnen  y 
Soe  moechdi  hemelrijc  ghewinnen. 


ABEL  SPEL  VAN  LANSELOET 
VAN  DENEMERKEN. 


JONCKBLOET,  Geschiedenis  der  Nederlandscke 
Letterkunde,  IP,  368,  373  (11*,  373,  377)- 


f  ABEL  SPEL  VAN  LANSELOET  YAN  DENEMERKEN, 
HOE  III  WERT  MINNENDE  ENE  JONCFROU,  DIE 
MET  SYNDER  MOEDER  DIENDE,  ENDE  ENE 
SOTTERNIE  NA  YOLGHENDE. 


Ic  bidde  gode  vanden  trone 
Ende  Maria,  der  maghet  scone, 
Dat  si  ons  allen  wille  bewaren 
Ende  in  doghden  alsoe  ghesparen, 
Dat  wi  hemelrike  ghewinnen: 

Dies  biddic  der  maecht  Marien,  der  coninghinnen , 

Die  een  vrouwe  es  bovenal. 

Nu  hoert,  wat  men  u  spelen  sal. 

Hets  van  enen  ridder  prinsipael, 

Die  minde  ene  joncfrou  noyael, 

Hovesch  van  herten  ende  reine, 

Maer  si  was  hem  te  cleine. 

Van  goede  ende  oec  van  gheboert: 

Dies  was  sijn  moeder  op  hem  ghestoert. 

Dat  hi  sine  minne  soe  neder  droech: 

Sijn  herte  altoes  in  vrouden  loech, 

Als  hi  anesach  haer  edel  lijf: 

Maer  sijn  moeder,  dat  felle  wijf, 

Hats  altoes  toren  ende  nijt 

Ende  verweet  hem  te  meneger  tijt. 

Dat  hi  hem  soe  neder  daelde, 

Maer  hi  altoes  hem  vertaelde, 

Met  hoveschen  worden,  als  hi  wel  conste. 

Maer  altoes  droech  hi  vriendelijc  onste 

Der  scoender  joncfrouwen,  heet  Sanderijn; 

Sien  mochte  niet  noyaelder  sijn, 

Maer  si  was  hem  te  neder  gheboren. 

Dies  hadde  sijn  moeder  soe  groten  toren, 
Dat  sijt  namaels  brachte  te  werke.  — 

30  Nu  biddic       dat  ghi  uwen  merke 

Daer  an  wilt  legghen  ende  versinnen: 
Ic  wane,  dat  ghi  noit  van  minnen 
En  hebt  ghehoert  dies  ghelike. 
Nu  biddic  u  allen,  arme  ende  rike, 

35  Dat  ghi  wilt  swighen  over  al, 

Ende  merct,  hoet  beghinnen  sal. 

Lanseloet. 

Ay  god  here,  hoe  mach  dit  sijn, 
Dat  ic  die  scone  Sanderijn 
Aldus  met  herten  hebbe  beseten, 

40  Nochtan  wert  mi  verweten 

Van  mijnder  moeder  alle  daghe, 

Dat  ic  mine  minne  soe  neder  draghe: 

Dies  horic  menich  spitich  woert. 

Maer  haer  minne  heeft  mi  soe  doerboert, 

45  Dat  icse  ghelaten  niet  en  can, 

Ic  en  moet  haer  altoes  spreken  an. 
Als  icse  metten  oghen  anescouwe: 
Dies  heeft  mijn  moeder  groten  rouwe, 
Daer  omme  soe  moet  verborghen  sijn. 

50  Nu  willic  hier  wachten  die  vrouwe  mijn. 

Onder  desen  neghelentier  : 
Want  si  sal  hier  comen  scier, 
Dat  wetic  wel,  in  desen  bogaert. 

S  a  n  d  e  r  ij  n. 

Ay  edel  ridder  van  hogher  aert, 
55  God,  die  alle  dinc  vermach, 

Die  moet  u  gheven  goeden  dach , 
Edel  ridder  van  herten  vri. 

Lanseloet. 

O  scone  maghet,  god  die  si  ons  bi 

Ende  moet  u  ende  mi  in  doghden  sparen, 

Ende  van  allen  quaden  bewaren, 

Ende  sonderlinghe  van  niders  tonghen, 

Alsoe  dat  niet  en  werde  ghesongen 

Van  ons  beiden  enich  quaet. 

O  Sanderijn,  gheeft  mi  raet, 

Mijn  herte,  dat  es  te  male  ontstelt 

Ende  van  uwer  minnen  ghequelt, 

Dat  mi  costen  sal  mijn  lijf. 

O  Sanderijn,  wel  scone  wijf, 

En  machic  uus  niet  gheweldich  sijn. 

Dat  sal  mi  costen  dieven  mijn, 

Ende  ewelijc  benic  verloren. 

San  de  rijn. 

O  edel  ridder  hoghe  gheboren. 

Dat  en  mach  nemmermeer  ghescien; 

Al  eest,  dat  ic  u  gerne  mach  sien, 

Ic  en  ben  niet  uus  ghelijke, 

Ghi  sijt  mi  te  hooch  gheboren  ende  te  rike 

Edel  ridder,  te  sine  u  wijf: 

Daeromme  soe  moet  sijn  een  blijf. 

Al  eest,  dat  ic  u  met  herten  minne. 

Ende  oec  en  willic  gheens  mans  vriendinne 

Sijn,  die  leeft  onder  des  hemels  trone  : 

Al  waer  hi  een  coninc  ende  spien  crone, 

Soe  en  dadic  mi  niet  te  cleine. 

Lanseloet. 

O  scone  maghet  van  herten  reine, 
Al  dadi  die  wille  mijn, 
Uutvercoren  Sanderijn, 

En  bleve  u  onvergouden  niet. 
Want  messelike  dinge  sijn  ghesciet: 
Ghi  mocht  noch  werden  wel  mijn  vrouwe 
90  Sijt  mijns  ghenadich  ende  blijft  ghetrouwe, 

Ende  comt  met  mi  in  dit  casteel, 
Ic  sal  u  gheven  een  juweel, 
Ic  wane,  ghi  noit  des  ghelike  en  saeght. 

Sanderij  n. 

Neen,  edel  here,  noch  benic  maeght, 
95  Dies  dancic  gode  vanden  trone : 

Al  woudi  mi  gheven  te  lone 
Dusent  merct  van  goude  roet, 
Hoghe  baroen,  edel  ghemoet, 
Nochtan  woudic  behouden  emmermeer, 

100  Lanseloet,  hoghe  geboren  heer, 

Mijn  suverheit:  al  en  benic  niet  rike  van  haven 
Noch  gheboren  van  groter  maghen, 
Nochtan  menie  mi  soe  te  houden. 
Dat  ic  niet  en  sal  werden  ghescouden. 

105  Ic  en  wil  niet  wesen  enich  mans  vriendinne, 

Maer  ic  wille  gerne  gherechte  minne 
Draghen  sonder  dorpernie. 

Lanseloet. 

O  Sanderijn,  bider  maghet  Marie, 
Dorperheit  en  leggic  u  niet  te  voren, 

IIO  Want  daer  en  es  nu  gheen  wijf  gheboren 

Op  eerde  onder  des  hemels  trone 
Soe  rijc,  soe  mechtich  no  soe  scone. 
Die  mi  verhoghen  mach  dan  ghi. 
Och  Sanderijn,  ende  seldi  mi 

115  Laten  dan  in  dit  verdriet. 

En  sal  u  mijns  ontfermen  niet, 
Dat  ic  troest  van  u  mochte  ontfaen 
Ende  ghi  met  mi  wout  spelen  gaen 

Hier  neder  in  dit  groene  dal^ 
I20  Daer  die  voghelkine  maken  ghescal 

Ende  die  bloemen  staen  int  groen  , 
Scone  maghet^  sonder  mesdoen 
Ende  al  sonder  dorperheit? 

S  a  n  d  e  r  ij  n. 

Her  Lanseloet  ^  hets  dicke  gheseit: 
125  „Bi  lichte  gheloven  es  die  menege  bedrogen," 

Dats  seker  waer  ende  niet  gheloghen, 
Want  hets  menechweerf  ghesien 
Vrouwen  oneerlijcheit  ghescien^ 
Omdat  si  mans  te  verre  betrouwen, 
130  Dat  hem  namaels  seer  doet  rouwen, 

Als  die  saken  waren  ghesciet. 
Ic  en  weten  op  eerde  gheboren  niet, 
Dien  ic  soe  verre  betrouwen  soude, 
Gincic  met  hem  spelen  in  den  woude, 
135  Hi  en  soude  met  mi  doen  sijn  gherief. 

Lanseloet. 

Daertoe  hebbic  u  te  lief, 

Sanderijn,  wel  scone  wijf. 

Dat  ik  onteren  soude  u  lijf, 

Scone  maghet,  haddicx  die  macht; 
140  Alsoe  en  was  ic  nie  bedacht. 

Dat  ic  u  doen  soude  enege  scande. 

Al  haddic  u  in  vremden  lande, 

Sanderijn  uutvercoren , 

Ic  soude  u  dbroet  bidden  te  voren, 
145  Eer  ic  u  hongher  hebben  liet: 

Bi  ridderscape,  ic  en  mesdade  u  niet, 

Sanderijn,  jeghen  uwen  danc. 

Sanderijn. 

Her  Lanseloet,  wi  sijn  hier  te  lanc. 
Ons  mochte  iement  horen  ofte  sien. 

Want  nijders  sijn  altoes  uut  om  spien, 
Of  si  iement  mochten  te  scande  bringen. 
Een  verrader  hadde  liever  quaet  te  singhen 
Dan  goet,  want  hets  sijn  nature. 
Nu  willen  wi  scheden  in  corter  ure, 
Dat  hem  niement  ane  ons  en  stoet 
Hoghe  baroen,  edel  ghenoet, 
God  onse  here  moet  u  bewaren, 
Ende  altoes  in  doghden  sparen, 
Waerweert  dat  ghi  u  bekeert. 

Lanseloet. 

Ay  noch  soe  blijft  mijn  herte  verseert. 

Vander  scoender  Sanderijne: 

Sine  wilt  niet  doen  den  wille  mine, 

Dies  moetic  droeven  alle  mijn  dage. 

Wat  ic  kerme  of  wat  ic  claghe, 

Sine  wilt  niet  gaen  met  mi  int  wout: 

Si  mint  ere  voer  enich  gout. 

Dat  horic  wel  aen  haer  ghelaet. 

Si  leidt  enen  rein  en  staet, 

Ende  haer  herte  es  soe  noyael, 

Bi  ridderscape,  ic  woude  wael, 

Dat  si  gheboren  waer  mijns  gelijc. 

Al  en  waer  si  niet  van  haven  rijc, 

Ic  souder  maken  af  mijn  wijf, 

Want  si  heeft  een  reine  lijf, 

Ende  haer  herte  es  al  vol  eren. 

Si  en  wilt  haer  niet  te  mi  waert  keren. 

Dies  lijdt  mijn  herte  rouwe  groet. 

Sine  moeder. 

Van  Deenmerken  Lanseloet, 
Ic  hebbe  u  herde  wel  horen  vrien. 
Lanseloet,  bidèr  maghet  Marien, 
Dat  en  can  mi  verwonderen  niet, 

Dat  ghi  u  selven  niet  bat  en  besiet, 
Dat  ghi  u  minne  soe  neder  draeght : 
Ghi  staet  soe  weeldelijc  ende  claeght 
Om  ene  die  luttel  om  u  gheeft: 
Tfi  der  scanden  dat  ghi  leeft, 
Dat  ghi  sout  minnen  soe  nederen  wijf! 

Lanseloet. 

Och  moeder,  si  heeft  soe  reine  lijf, 
Ende  haer  herte  es  alsoe  proys, 
Ende  van  live  soe  gratioys, 
Dat  icse  emmer  minnen  moet. 
Mijn  herte,  dat  bert  al  een  geloet, 
Als  icse  methen  oghen  anscouwe. 
Lieve  moeder,  edel  vrouwe, 
Ic  moetse  minnen,  wat  ghesciet. 

S  i  n  e  moeder. 

Lanseloet,  ic  wille,  ghi  u  bat  besiet, 
U  scone  lijf,  u  hoghe  gheboert, 
Ende  werct  na  minen  rade  voert, 
Ende  wilt  minnen  uus  ghelijc. 

Lanseloet. 

Sone  wetic  wijf  int  kerstenrijc, 

Die  ic  woude  hebben  voer  Sandrijn. 

Ic  woude,  si  mochte  mijn  eygen  sijn, 

Lieve  moeder,  bi  uwen  danc 

Al  ware  al  die  werelt  an  mi  belanc 

Ic  woude  wel,  dat  si  ware  mijn  wijf. 

Sine  moeder. 

Scaemt  u  der  scanden ,  vul  keytijf , 

Dat  ghi  soe  neder  mint, 

Ende  men  soe  scone  joncfrouwen  vint 

Van  hogher  gheboert,  van  groten  geslacht. 

Lanseloet. 

O  lieve  moeder,  der  minnen  cracht 

Ansiet  hoghe  geboert  no  rijcheit  van  goede, 

Maar  si  soect  haers  gelijc  van  moede, 

Die  beide  sijn  van  enen  wesen, 

Ic  hebbe  dicke  wel  horen  lesen, 

Dat  die  minne  soect  haers  ghelike ; 

Al  es  deen  arm  ende  die  ander  rike, 

Die  edel  minne  die  doet  haer  werc; 

Gerechte  minne  en  let  geen  merc 

Aen  rijcheit  noch  aen  grootheit  van  maghen 

Noch  nie  en  dede  te  ghenen  daghen, 

Maer  het  comt  al  bi  gheluc: 

Gheeft  die  edel  minne  haer  stuc, 

Si  anesiet  ghene  hoghe  gheboert. 

Sine  moeder. 

O  Lanseloet,  ende  hoe  versmoert, 
Soe  es  u  herte  ane  Sanderijn! 
Wildi  doen  den  wille  mijn, 
Ic  salse  u  doen  hebben  tuwen  willen 
Al  desen  nacht  heimelijc ,  al  stille. 
Op  u  camer,  heer  ridder  weerdt, 
Ende  doet  daer  mede  dat  ghi  begheert , 
Wildi  mi  ene  ghelofte  doen. 

Lanseloet. 

Vrouwe  moeder,  bi  sente  Symoen, 
Dat  ghi  begheert,  willic  u  gheloven, 
Op  dat  ic  metter  maght  mach  hoven 
Op  mine  camere,  ic  ende  si. 

Sine  moeder. 

Heer  Lanseloet,  gheloefdijt  mi 
Bi  ridderscape  ende  bi  trouwen: 

Als  ghi  met  Sanderijn  der  joncfrouvven 
Hebt  ghedaen  al  u  ghevoech, 

240  Dan  seldi  segghen :  „ic  hebbe  uus  ghenoech , 

Sanderijn,  ic  ben  uus  nu  sat 
Ende  van  herten  alsoe  mat, 
Al  haddic  vii  baken  gheten 
Dies  en  seldi  emmer  niet  vergheten, 

245  Ghi  selt  spreken  dese  woert, 

Ende  dan  seldi  rechte  voert 
U  van  hare  keren  al  den  nacht, 
Ende  ligghen  ende  slapen  soete  ende  sacht, 
Sonder  spreken,  ende  swighen  al  stille. 

Lanseloet. 

250  O  lieve  moeder,  es  dat  u  wille. 

Dat  ic  spreke  dese  dorper  woert? 
Des  ghelike  en  hebbic  niet  ghehoert : 
Wat  mach  u  hier  met  gheholpen  sijn, 
Dat  ic  dit  tot  Sanderijn 

255  Spreken  soude  met  minen  mont , 

Ende  ligghen  voert  ane  als  een  hont 
Sonder  spreken,  als  een  keytijf? 
Wat  soude  peinsen  dat  reine  wijf, 
Dat  ic  die  dorperheit  begonste, 

260  Ende  ic  haer  draghe  soe  vriendelijke  onste? 

Dat  soude  mi  daer  mijn  herte  deren. 

Sine  moeder. 

Lanseloet,  dits  mijn  begheren, 
Seldise  hebben  in  uwer  ghewelt. 
Dat  ghi  mi  dit  gheloven  selt, 
265  Ende  volbringhen  als  goet  man. 

Lanseloet. 

Vrouwe  moeder ,  doetse  mi  comen  dan  : 
Ic  sal  doen,  dat  ghi  begheert. 
Al  eest  dat  mire  herten  deert. 

,,De  meneghe  sprect,  hi  en  meines  niet:" 

Al  dier  ghelike  es  mi  ghesciet, 

Want  al  spreict  mijn  mont, 

Ic  en  saels  niet  meinen  in  minen  gront^ 

Want  ic  an  hare  alder  doecht. 

Ic  bidde  gode  den  oversten  voeght 

Dat  sijt  mi  qualijc  nemen  en  moet: 

Si  es  soe  eersam  ende  soe  goet, 

Ende  eest  dat  sijt  qualike  nemt, 

Soe  wert  haer  herte  van  mi  ontvremt, 

Dan  soe  blijft  mijn  herte  in  pinen  staen. 

Sine  moeder. 

Daer  omme  soe  eest  mi  al  ghedaen, 

Dat  ic  u  beiden  sal  doen  scheden. 

En  siedi  niet,  hoe  hi  hem  soude  beleden, 

Ende  es  die  hoechste  vanden  lande, 

Ende  doet  hem  selven  die  grote  scande. 

Dat  hi  mint  soe  nederen  wijf? 

Hi  soudse  trouwen,  die  keytijf. 

Dat  horic  wel,  woudics  hem  ghestaden , 

Maer  ic  salt  al  anders  begaden. 

Dat  dat  nemmermeer  en  sal  sijn.  — 

Waer  sidi,  scone  maghet  Sanderijn? 

Ic  moet  II  spreken,  comt  te  mi. 

Sanderij  n. 

Hoghe  geboren  vrouwe,  dat  si: 
Nu  segt  mi,  wats  u  begheert? 

Sine  moeder. 

Sanderijn,  dat  mijn  herte  sere  deert, 
Moetic  u  claghen  minen  noet. 
Hier  es  mijn  lieve  sone  Lanseloet, 
Es  met  sleeheden  sere  bevaen : 


261 


Hi  wert  ghister  navont  alsoe  bestaen, 

Dat  hi  noit  sint  woort  en  sprac. 
300  Ic  en  weet  niet  wat  hem  ghebrac. 

Ochte  wat  dat  hem  deren  mach. 

Maer  heden  merghen,  doent  was  dach^ 

Gaf  hi  enen  swaren  sucht : 

Sanderijn ,  ic  hebbe  sijns  levens  ducht , 
305  Dies  doeght  mijn  herte  grote  pijn. 

Nu  biddic  u,  scone  maghet  Sanderijn, 

Dat  ghi  wilt  gaen  te  Lanseloet, 

Want  hi  leghet  in  groter  noet, 

Dies  doeght  mijn  herte  swaer  verdriet. 

San  der  ij  n. 

310  Edel  vrouwe,  dat  ghi  ghebiet, 

Wert  herde  gerne  van  mi  ghedaen. 

Ic  wille  vriendelike  met  u  gaen , 

Want  mi  ware  leet,  mesquame  hem  iet. 

Sine  moeder. 

Die  hem  in  tijts  wel  besiet, 
315  Die  mach  in  eren  staende  bliven. 

Al  dus  soude  men  een  dinxken  bedriven, 

Om  een  wijf  te  bringhen  inden  stric. 

Wie  soude  dit  bat  ghedaen  hebben  dan  ic? 

Want,  als  die  wille  es  ghedaen, 
320  Soe  es  die  minne  al  vergaen, 

Dit  es  menichweerf  ghesciet. 

Nu  heeft  si  ghcweest  met  hem  in  die  camere. 

San d e  rij  n. 

Ay  god,  die  hem  crucen  liet. 
Wat  valscher  wijf  es  Lanseloets  moeder ! 
Dies  benic  nu  vele  vroeder, 
325  Dan  ic  gister  navont  was : 

Want  si  scout  mi  ene  sterke  loghene  ende  las, 
Dat  hi  met  siecheide  ware  bestaen , 
Ende  bracht  mi  inden  stric  ghevaen, 
Ende  heeft  mi  loghene  voer  waer  getelt, 

330  Ende  brachte  mi  in  Lanseloets  gewelt, 

Dat  mi  ewelijc  rouwen  sal. 
Nochtan  deert  mi  boven  al, 
Die  woorde,  die  hi  sprac  die  ridder  vri, 
Ende  keerde  sijn  anschijn  omme  van  mi, 

335  Al  haddic  gheweest  een  stinckende  hont. 

Dat  hebbic  soe  vaste  in  minen  gront, 
Ende  doet  mijnder  herten  alsoe  seer; 
Ic  meine,  dat  hi  mi  nemmermeer 
Van  mi  en  weet  goet  noch  quaet. 

340  Ic  salt  al  laten  ende  gaen  mijnder  straet 

Dolen  in  vremden  lande. 
Ic  bidde  gode,  dat  hi  mine  scande 
Wille  decken,  die  ic  nu  hebbe  ontfaen, 
Want  ic  hebt  sonder  danc  ghedaen, 

345  Dies  es  mi  te  moede  wee. 

Lanseloet,  ghi  en  siet  mi  nemmermee: 
Ic  wille  gaen  dolen  in  dit  foreest. 
O  vader,  sone,  heilich  gheest, 
Ic  bidde  u  dat  ghi  bewaert  mijn  lijf, 

350  Dat  ic  nemmermeer  mans  wijf 

Werden  en  moet  te  minen  scanden, 
Waer  ic  come  in  eneghen  landen  . 
Dat  ic  moet  bliven  dat  ic  si. 
Dies  biddic  u,  moeder  ende  maghet  vri, 

355  Fonteine  alder  suverheit, 

Dat  mi  nemmermeer  dorperheit 
Gheen  man  te  voren  legghen  en  moet: 
Dies  biddic  u,  fonteine,  der  doghden  vloet, 
Werde  moeder  ende  maghet  reine.  — 

360  Ic  sie  ghinder  ene  scone  fonteine, 

Daer  op  willic  gaen  nemen  rast: 
Ic  hebbe  soe  langhe  tijt  gevast. 

Dat  ic  hebbe  hongher  ende  dorst, 

Ic  hebbe  te  drinckene  soe  groten  lost, 

Dat  icx  niet  langher  en  can  ghedragen. 

Een  ridder. 

Nu,  wouts  God,  ic  wille  varen  jaghen, 

Ic  bidde  gode  vanden  trone, 

Ende  Marien,  der  maghet  scoene. 

Dat  si  mi  heden  bewaren  moet, 

Ende  gratie  wil  gheven  ende  spoet. 

Dat  ic  moet  jaghen  ende  vangen: 

Want  seker,  ic  en  vinc  in  langhen. 

Dies  ic  mi  van  rechte  scofiere. 

Ic  hebbe  gejaghet  der  dagen  viere, 

Nochtan  en  vincic  noit  conijn. 

Ic  scaems  mi  inder  herten  mijn. 

Dat  mine  aerbeit  dus  blijft  verloren. 

Nu  willic  steken  minen  horen 

Ende  besien,  of  mi  god  beraden  mochte. 

Nu  si  eet  hi  den  horen. 

Biden  here,  die  mi  ghewrochte, 
Ic  sie  ginder  porren  een  wilt, 
Daer  mijn  herte  op  es  ghestilt: 
Ic  wane  noit  man  op  ghenen  dach 
Alsoe  sconen  wilt  en  sach. 
Als  ghinder  staet  op  ghene  fonteine. 
Een  scone  maghet  ende  ene  reine, 
Dunct  sijt  mi  sijn  an  haer  ghedaen. 
Ay  god  here,  mochtic  die  ghevaen, 
Soe  en  ware  mine  aerbeit  niet  verloren! 
Noch  willic  steken  minen  horen 
Ende  besien,  hoe  si  haer  stellen  sal. 

Noch  sleet  hi  den  horen. 

Ay  god,  die  here  es  boven  al. 
Die  moet  mi  geven  avonture, 

Dat  ic  die  scone  creature 
Gecrighen  moet  te  minen  wille. 
O  scone  maghet,  nu  staet  al  stille, 
Ghi  moet  mijn  ghevanghen  sijn. 
Ic  hebbe  u  liever  dan  een  everswijn, 
Al  waert  van  finen  goude  gewracht. 
Ic  dancke  god  der  scoender  jacht, 
Dat  ic  heden  merghen  vroech  opstoet. 

San  der  ij  n. 

Och  edel  ridder  van  prise  goet , 
Nu  en  doet  mi  ghene  dorperheit: 
Dies  biddic  u  doer  uwe  edelheit, 
Dat  ghi  mi  ghene  dorperheit  bewijst, 
Want  het  worde  u  sere  mesprijst, 
Waer  ghi  quaemt  tot  eneghen  hove. 
Ghi  dunct  mi  een  ridder  van  groten  lo 
Daer  omme  biddic  u,  hoghe  baroen, 
Dat  ghi  mi  niet  en  wilt  mesdoen 
Ende  laet  mi  over  dat  ic  si. 

Die  ridder. 

O  scone  wijf,  nu  segt  mi. 
Wanen  comdi  in  dit  foreest? 
Dat  wondert  mi  in  minen  geest. 
Dat  ic  u  vinde  al  dus  allene 
In  dit  foreest  op  dese  fonteine. 
Wat  sijn  die  saken  dat  u  let? 
Heeft  u  hier  iement  dach  gheset, 
Daer  ghi ,  scone  wijf,  na  wacht  ? 
Hi  mochte  sijn  van  suiker  macht, 
In  soude  u  te  noder  spreken  an. 

Sanderij  n. 

Och  edel  ridder,  om  ghenen  man 
En  staic  hier,  hoghe  baroen : 

Het  sijn  ander  saken,  diet  mi  doen. 
Ic  ben  verdoelt  uut  mijnder  stat, 
Daer  ic  met  eren  ende  in  vrouden  sat, 
Benic  verdoelt  ic  en  weet  waer. 
Ende  sta  hier  in  groten  vaer, 
Ende  ic  en  weet  niet  waer  ic  henen  sal 
Dies  clagic  gode  mijn  mesval, 
Dat  ic  dese  werelt  moet  besueren. 

Die  ridder. 

Noch  dancic  gode  der  avonturen, 

Dat  ic  heden  merghen  vroech  opstoet, 

Ende  dat  ic  soe  edelen  scone  ghemoet 

Vonden  hebbe  te  mire  jacht. 

God  heeft  ons  tegader  bracht: 

Dat  wetic  seker  wel  te  voren. 

Ghi  sijt  te  minen  behoef  gheboren, 

Want  ghi  ghenoecht  mi  alte  wale. 

U  scone  lijf,  u  hovesche  tale, 

Dat  ghenoecht  mi  al  gader  wel: 

Wi  selen  te  gader  maken  spel! 

Nu  comt  met  mi  in  mijn  casteel, 

Ghi  en  saght  noit  soo  scone  juweel 

Dat  sal  wesen  u  ende  mijn. 

San  d e  r ij  n. 

Her  ridder,  nu  laet  u  tale  sijn. 
Dies  biddic  u  om  den  riken  god, 
Dat  ghi  met  mi  niet  en  maect  u  spot, 
Al  benic  dus  verdoelt  al  hier. 

Die  ridder. 

O  scone  wijf,  inder  minnen  vier 

Soe  leght  mijn  herte  te  male  ende  blaect: 

Ghi  sijt  hovesch  ende  wel  gheraect. 

Ghi  selt  bi  ridderscape  sijn  mijn  wijf, 
Ghi  hebt  soe  edelen  scoenen  lijf, 
Opdat  u  wille  es  ende  bequame. 
Ic  bidde  u,  segt  mi  uwen  name, 
Ghi  selt  seker  sijn  mijn  vrouwe ! 

Sanderij  n. 

O  edel  ridder,  eest  dan  trouwe, 
Minen  name  doe  ic  u  w^eten  : 
Sanderijn  benic  gheheten, 
Ende  mijn  vader  hiet  Robberecht, 
Ende  was  een  wael  geboren  scilt  knecht 
Ende  diende  metten  coninc  van  Averne. 

Die  ridder. 

Scone  maghet,  dat  hoeric  gerne. 
Dat  ghi  van  wapene  gheboren  sijt. 
Noch  dancic  gode  der  salegher  tijt. 
Dat  ic  heden  merghen  niet  vaste  en  sliep: 
Het  was  een  ingel,  die  mi  riep. 
Dat  ic  te  woude  soude  varen  jaghen! 
Mijn  oghen  nie  liever  wijf  en  saghen, 
Ghi  selt  seker  werden  mijn! 

Sanderijn. 

Her  ridder,  saelt  alsoe  moeten  sijn, 

Soe  willic  mi  gerne  tuwaert  keren, 

Ende  dancken  gode  ende  u  der  eren, 

Dat  ghi  u  selven  soe  neder  daelt. 

Ghi  hebt  mi  soe  vriendelijc  ane  getaelt 

Met  hoveschen  woorden  ende  met  sconen, 

Ic  bidde  gode,  dat  hijt  u  moet  lonen. 

Dat  ghi  soe  hovesch  van  herten  sijt, 

Dat  ghi  mi  nu  te  deser  tijt 

Soe  vriendelijc  hebt  ghesproken  an. 

Die  ridder. 

O  scone  maghet ,  so  gawi  dan , 
Ic  sette  u  mijn  trouwe  te  pande. 

San  de  rij  n. 

Nu  gawi  dan  in  dese  warande, 

Her  ridder,  spreken  al  luttelkijn, 

Ende  verstaet  die  redene  mijn, 

Dies  biddic  u,  hoghe  gheboren  baroen. 

Anesiet  desen  boom  scone  ende  groen, 

Hoe  wel  dat  hi  ghebloyet  staet; 

Sinen  edelen  roke,  hi  daer  gaet 

Al  omme  desen  bogaert  al; 

Hi  staet  in  soe  soeten  dal, 

Dat  hi  van  rechte  bloyen  moet; 

Hi  es  soe  edel  ende  soe  soet, 

Dat  hi  versiert  al  desen  bogaert. 

Quame  nu  een  valcke  van  hogher  aeri 

Ghevloghen  op  desen  boem,  ende  daelde, 

Ende  ene  bloeme  daer  af  haelde, 

Ende  daer  na  nemmermeer  neghene 

Noch  noit  en  haelde  meer  dan  ene, 

Soudi  den  boem  daeromme  haten, 

Ende  te  copene  daeromme  laten? 

Dat  biddic  u,  dat  ghi  mi  segt, 

Ende  die  rechte  waerheit  sprect. 

Edel  ridder,  in  hovescher  tale. 

Die  ridder. 

Scone  wijf,  ic  versta  u  wale. 

Ene  bloeme,  dat  en  es  niet: 

En  esser  nemmer  toe  ghesciet, 

Daer  omme  en  salie  den  boem  niet  haten. 

Noch  te  copene  daer  omme  laten, 

Want  hi  es  soe  scone  ghedaen. 

Ic  sie  daer  op  soe  meneghe  bloeme  staen 

Met  groten  hopen  sonder  ghetal, 

Daer  edel  vrucht  af  comen  sal, 

Opdat  god  ghedoghen  wille. 

Nu  doet  ewelijc  hier  af  een  ghestille, 

Ende  comt  met  mi,  wel  scone  wijf. 

Lanseloet. 

Ay  mi,  nu  es  al  mijn  vroude  een  blijf, 

Die  ic  op  eerde  ie  ghewan, 

Dat  icse  niewer  vinden  kan 

Die  overscone  Sanderijn. 

Ondanc  hebbe  die  moeder  mijn , 

Dat  ic  die  woorde  nie  ghesprac. 

Mi  dochte,  dat  mi  mijn  herte  brac, 

Doe  ic  sprac  die  felle  woert ; 

Daer  om  es  si  op  mi  ghestoert, 

Ende  es  mi  heimelijc  ontgaen : 

Dat  heeft  mijn  moeder  al  ghedaen, 

Die  mi  die  woorde  spreken  dede. 

Nemmermeer  en  hebbic  vrede , 

Voer  dat  ic  anescouwe  dat  edel  wijf. 

Ay,  ic  minne  haer  reine  lijf 

Soe  sere,  mi  dunct  dat  ic  verdwine. 

Hets  een  leven  bi  haer  te  sine. 

Want  si  es  te  male  noyael. 

Si  es  een  vrouwe  princepael 

Ende  keyserinne  van  minen  vijf  sinnen; 

Ende  mochte  gheen  man  een  wijf  meer  minnen 

Dan  icse  minne  noch  dier  ghelike. 

Ic  salse  doen  soeken  al  omme  int  kerstenrike, 

Of  ic  sal  weten  waer  dat  si  si.  — 

Waer  sidi,  Reinout?  Comt  te  mi. 

Mijn  alderliefste  camerHnc. 

Reinout. 

O  edel  here,  wat  sijn  die  dinc, 
545  Daer  ghi  al  dus  omme  staet  ende  claght? 

Lanseloet. 

Och  mi  en  was  ni  soe  leide  verdacht^ 

Alst  nu  es  te  deser  ure, 

Dat  ic  die  scone  creature 

Sanderijn  dus  hebbe  verloren. 
550  Mi  dunct,  dat  mi  mijn  herte  sal  scoren 

Van  groten  rouwe  die  ic  drive; 

Dat  ic  in  minen  sinne  blive, 

Dat  es  wonder  alte  groet. 

Ic  ware  mi  vele  liever  doet 
555  Dan  icse  nemmermeer  en  soude  sien 

Reinout,  ghi  moetter  omme  gaen  spien , 

Of  ghise  iewerrinc  vinden  moghet: 

Want  nemmermeer  en  werdic  verhoghet , 

Voer  dat  icse  metten  oghen  anescouwe. 
560  Reinout,  nu  sijt  mi  ghetrouwe, 

Ende  vaer  se  soeken  oest  ende  suut ; 

Segt  hare,  ic  salse  maken  bruut 

Ondanc  alle  minen  maghen. 

Reinout. 

Here,  ic  wilder  gerne  om  waghen 
565  Mijn  lijf  ende  ghenen  aerbeit  sparen, 

Maer  het  ware  beter,  liettijt  varen, 
Hets  messelijc,  hoe  si  haer  sal  bekeren. 

Lanseloet. 

Ay,  haer  herte  es  al  vol  eren, 
Ende  van  haren  live  soe  reine, 
570  Ic  weet  wel,  si  en  dade  haer  niet  te  cleine 

Om  al  dat  goet  van  eertrike: 
Dat  wetic  wel  waerlike. 
Si  es  soe  edel  van  ghedacht. 
Reinout,  haest  u  al  u  macht, 
575  Ende  vaerse  soeken  oest  ende  noert, 

Ende  suut ,  west ,  alsoe  voert 
Totter  tijt,  dat  ghise  vint, 
Wantse  mijn  herte  met  trouwen  mint, 
Mijn  oghen  nie  liever  wijf  en  saghen. 


Des  ridders  warande  hu  ede  re. 

580  Met  rechte  machic  mi  beclaghen. 

Dat  ic  alsoe  menich  jaer 
Hebbe  ghewandelt  hier  ende  daer, 
Ende  mijns  heren  bosch  huedere  gheweest, 
Ende  ghehoet  sijn  foreest 

5 85  Ende  dese  fonteine  in  dese  boschalie, 

Ende  dicke  ghegaen  op  dese  rivalie, 
Ende  meneghen  dach  ende  menech  ure, 
Maer  noit  en  viel  mi  die  avonture, 
Dit  ic  hier  noit  wijf  ghesach ,  — 

590  Dies  ic  mi  met  rechte  beclaghen  mach,  — 

Noch  noit  en  quam  in  mijn  ghemoet. 
Maer  ghisteren,  doen  mijn  here  opstoet 
Ende  soude  te  woude  varen  jaghen, 
Ic  wane  mine  oghen  noit  en  saghen 

595  Scoender  wijf  dan  hi  hier  vant; 

Hi  namse  vriendelijc  metter  hant 

Ende  brachse  te  hove  met  bUden  sinne,  — 

Al  waer  si  ene  keyserinne, 

Soe  en  mochse  niet  noyaelder  sijn: 

600  Gheheten  essi  Sanderijn,  — 

Ende  heefter  af  ghemaect  sijn  vrouwe. 
Met  rechte  machic  dies  hebben  rouwe, 
Dat  mi  dat  noit  en  mochte  ghescien. 
Bi  gode,  ic  sal  daer  omme  gaen  spien 

V roech  ende  spade  ,  in  alder  stont , 
Mochtic  alsoe  sconen  roeden  mont 
Ghevangen,  ic  souts  te  blider  sijn, 
Ende  met  alder  herten  mijn 
Gode  daer  af  dancken  alle  mine  daghe. 
Nu  willic  mi  berghen  achter  dese  haghe 
Knde  verbeiden  der  avonturen. 

Reinout. 

O  Maria  ^  moeder  ende  maghet  pure^ 

Ic  bidde  u  om  een  goet  beleyt 

Ende  om  een  goet  claer  bescheit 

Te  vernemene  van  Sanderijn. 

Want  Lanseloet,  die  here  mijn, 

Es  van  herten  sere  ontstelt 

Ende  van  hare  minnen  sere  ghequelt^ 

Soe  dat  hi  niet  gheduren  en  mach. 

Want  al  sijn  herte  ende  sijn  gheclach 

Es^  dat  hise  dus  heeft  verloren. 

Nu  heeft  hi  bi  ridderscape  gesvvoren, 

Canicse  vinden,  hi  maecse  sijn  vrouwe; 

Want  hi  heeft  soe  groten  rouwe. 

Dat  hise  dus  verloren  heeft ; 

Dat  hi  in  groter  pinen  leeft 

Ende  al  uut  rechter  minnen. 

Ay  god  here,  mochticse  ghewinnen , 

Soe  waric  blide  in  minen  moet.  — 

Deus  god,  wie  sal  mi  maken  vroet. 

Wat  die  man  ment,  die  ghinder  staet? 

Hi  dunct  mi  hebben  soe  fel  ghelaet 

Ende  ene  colve  groet  ende  swaer: 

Hets  seker  een  moerdenaer, 

Ofte  mi  bedriecht  mijn  waen. 

Nochtan  sallic  hem  riden  an, 

Want  en  dunct  mi  maer  een : 

Ic  en  sach  noit  man  alleen , 

Dat  icker  mi  af  ontsach. 
Vrient,  god  gheve  u  goeden  dach, 
Ende  een  vriendelijc  morghenstont 
Wil  u  god  gheven,  ende  ghesont 
Moetti  bliven  in  alder  tijt! 

Warande  huedere. 

V^rient,  god  lone  u  wie  ghi  sijt, 
Dat  ghi  mi  vriendelijc  sprect  an. 

Reinout. 

Nu  berecht  mi  als  goet  man, 
Hebdi  hier  in  langhen  tiden 
Ene  joncfrou  sien  liden, 
Die  scone  was  ende  wel  ghedaen? 

Warande  huedere. 

Vrient,  ghi  selt  mi  verstaen. 

Ic  hebbe  hier  ghewandelt  menegen  dag, 

Dat  ic  hier  noit  wijf  en  sach. 

Jonc  noch  out,  dats  emmer  waer. 

Maer  dies  es  bi  na  een  jaer. 

Dat  mijn  here,  die  ridder  goet, 

Op  enen  morghenstont  op  stoet 

Ende  voer  jaghen  op  dese  fonteine : 

Daer  vant  hi  van  herten  reine 

Ene  joncfrou  verborghen  staen, 

Ende  brachse  met  bliden  moede  ghevaen 

Ende  riep,  hi  hadde  wel  ghejaecht, 

Want  hi  brachte  ghevaen  een  maecht. 

Die  scone  was  ende  wel  gheboren. 

Reinout. 

Vrient ,  daer  moetic  meer  af  horen : 

Ic  bits  u,  secht  mi,  hoe  was  si  gheheten 

Warande  h  u  e  d  e  r  e. 

Vrieiit^  die  waerheit  seldi  weten: 
Si  es  gheheten  Sanderijn  ^ 
Si  en  mochte  niet  noyaelder  sijn 
Noch  bat  ghemaect  van  haren  live. 
Si  en  ghelijct  ghenen  wive^ 
Die  hier  inden  lande  gheseten  si: 
Want  si  es  scone  ende  goet  daer  bi. 
Hi  heefter  af  ghemaect  sijn  vrouwe, 
Want  si  es  hem  soe  ghetrouwe 
Ende  ghehoersaem  ende  onderdaen, 
Ende  alle  die  minen  here  bestaen, 
Die  minnense  om  hare  grote  doeght, 
Si  sijnder  algader  bi  verhoeght, 
Dat  den  hove  toe  behoert. 

Reinout. 

Nu  moet  mi  god  beraden  voert, 
Dats  die  joncfrou,  die  ic  mene. 
Ic  hebbe  ghesocht  die  vrouwe  rene 
Meneghe  mile  ende  menich  lant, 
Maer  noit  en  quamic  daer  ic  vant 
Soe  scone  bescheet  als  ghi  mi  doet. 
Och  lieve  vrient,  nu  maect  mi  vroet 
Hoe  salicse  moghen  spreken? 

Warande  huedere. 

Vrient,  dat  moet  u  ghebreken, 
Te  sprekene  jeghen  die  vrouwe  mijn 
Hen  moeste  bi  mijnder  hulpen  sijn, 
Want  ic  bens  met  haer  gheloeft: 
Ic  ben  van  alden  knechten  thoeft, 
Die  mijn  here  onthouden  heeft. 
Eest  dat  sake,  dat  ghi  mi  gheeft 

Enen  drincpenninc  in  mijn  liant, 

Ic  salse  u  doen  spreken^  coen  wigant^ 

Alsoe  veel  als  u  herte  begheert. 

Reinout. 

Ene  penninc  es  saen  verteert 
Ende  oec  qualijc  over  bracht! 
Loopt  ende  haest  u  al  u  macht, 
Ende  doet  mi  spreken  Sanderijn: 
Daer  sijn  twe  penninghen  roet  guldijn. 
Segt  hare  met  woorden  sterke, 
Dat  hier  een  bode  es  uut  Deenmerke,. 
Diese  met  haesten  spreken  moet. 

Warande  huedere. 

Nu  willic  lopen  metter  spoet, 

Ende  sal  bringhen  die  vrouwe  met  mi. 

O  edel  vrouwe  van  herten  vri, 
Ic  bidde  u  vriendelike,  comt  tot  hier: 
Hier  buten  hout  een  deghen  fier, 
Die  u  met  haesten  spreken  moet. 

Reinout. 

O  edel  vrouwe,  ghetrouwe  ende  goet^ 
God  die  alle  dinc  vermacht. 
Die  moet  u  gheven  goeden  dach, 
Scone  maghet  Sanderijn. 

Sanderijn. 

Willecome  moetti  sijn: 

Nu  segt  mi,  wats  u  begheert. 

Reinout. 

Dat  salie  u  segghen,  vrouwe ~ weert,. 
Dat  ghi  varen  moet  met  mi. 

Want  Lanseloet,  die  here  vri, 
Heeft  u  doen  soeken  over  al. 
Want  tachters  dat  hi  mi  beval, 
Dat  was,  of  ic  u  vinden  mochte, 
Edel  vrouwe,  dat  ic  u  brochte: 
Hi  sal  u  seker  maken  bruut. 

Sanderijn. 

Reinout,  vrient,  dat  spel  es  uut. 
Segt  dat  hi  een  ander  beghinne  : 
Ic  en  gave  niet  om  Lanseloets  minne 
Een  gers,  dat  uutter  eerden  gaet. 

Reinout. 

O  scone  wijf,  ghi  selt  sinen  staet 
Anesien  ende  sijn  swaer  mesval; 
Het  en  was  noit  sint  hine  qual, 
Edel  wijf,  dat  hi  u  verloes, 
Soe  heeft  hi  gequolen  altoes, 
Ende  gheleeft  in  pinen  groet. 
Het  sal  hem  seker  gheven  die  doet, 
Est  dat  hi  u  niet  en  ghewint. 
Want  ic  weet  wel,  dat  hi  u  mint 
Boven  alle  die  nu  sijn  gheboren. 
Hi  heeft  bi  ridderscape  ghesworen, 
Als  hi  van  u  vernemt  ende  weet. 
Al  waert  alle  sine  maghen  leet, 
Dat  ghi  werden  selt  sijn  wijf. 

Sanderijn. 

Reinout,  dit  moet  sijn  een  blijft. 
Want  ic  ben  eerlic  ende  wale  ghehout, 
Ende  hebbe  enen  edelen  man  ghetrout, 
Dien  ic  minne  boven  alle  die  leven. 
Hem  en  willic  niet  begheven. 

Al  waer  Lanseloet  alsoe  rike^ 

Dat  hi  ware  Hectors  van  Troyen  ghelike, 

Ende  dat  hi  hadde  van  gode  te  lone, 

Dat  hi  droeghe  die  selve  crone , 

Die  die  coninc  Alexander  droech, 

Soe  en  ware  hi  nochtan  niet  mijn  ghevoech, 

Ic  en  hebbe  liever  minen  man^ 

Die  mi  alder  doeghden  an, 

Dien  salie  ewelijc  sijn  ghetrouwe. 

Reinout. 

O  Sanderijn,  wel  scone  vrouwe^ 
En  mach  hi  u  dan  ghewinnen  niet, 
Soe  moet  hi  ewelijc  int  verdriet 
Bliven  ende  in  pinen  staen. 
Dat  ghi  desen  huwelijc  hebt  ghedaen, 
Dat  mach  u  rouwen  emmermere, 
Want  Lanseloet,  die  edel  here, 
Hadde  u  sekerlijc  ghetrout. 

S  a  n  d  e  r  ij  n. 

Dats  een  dinc,  dat  mi  niet  en  rout 

Noch  emmermeer  rouwen  en  mach, 

Want  ic  nie  man  op  eerde  en  sach, 

Dien  ic  meer  doeghden  an, 

Dan  ic  doe  minen  lieven  man. 

Hets  recht,  want  hi  eest  wel  weert, 

Hi  es  een  ridder  wide  vermeert, 

Ende  een  vaelyant  ridder  van  hogen  moede, 

Wael  gheboren  ende  rijc  van  goede, 

Ende  gheradich  ende  vroet, 

Oec  es  hi  te  wapene  goet 

Ende  van  groten  doene  bekint. 

Want  hem  mijn  herte  met  trouwen  mint 

Boven  alle  creaturen. 

Nu  en  willic  hier  niet  langer  duren:  „ 

Reinout^  vaert  met  haesten  sere, 

Ende  segt  Lanseloet  uwen  here^ 

Dat  hi  nemmermeer  en  peinse  om  mi. 

Reinout. 

O  edel  vrouwe^  van  herten  vri, 
Na  dien  dat  al  dus  wesen  moet, 
Soe  biddic  u,  edel  vrouwe  goet, 
Om  een  litteken,  dat  ic  mach 
Metter  waerheit  seggen,  dat  ic  u  sach 
Ende  ghesproken  hebbe  ende  ghesien. 

S  an  der  ij  n. 

Reinout,  dat  sal  u  ghescien. 

Ic  sal  u  gheven  prinsepael 

Een  litteken  proper  ende  noyael. 

Ghi  selt  segghen  den  ridder  vri, 

Dat  wi  stonden,  ic  ende  hi, 

In  enen  sconen  groenen  bogaert, 

Ende  dat  daer  quam  van  hogher  aert 

Een  edel  valcke  van  hogher  weerde, 

Ende  beete  neder  op  ene  gheerde 

Die  scone  met  haren  bloemen  stoet. 

Dat  seldi  segghen  den  ridder  goet, 

Ende  dat  die  valcke,  die  daer  quam, 

Ene  bloeme  van  dier  gheerden  nam, 

Ende  alle  die  andere  liet  hi  staen. 

Sine  vlercken  ghinc  hi  van  hem  slaen 

Ende  vloech  wech  met  haesten  groet: 

Dit  seldi  seggen  den  edelen  ghenoet. 

Ende  cort  soe  quaem  die  valcke  daer  weder 

Ende  sochte  die  gheerde  op  ende  neder, 

Maer  hi  en  mochse  vinden  niet: 

Dies  doeghde  die  valcke  wel  swaer  verdriet. 

Dat  hi  die  gheerde  dus  niet  en  vant: 

Dit  seldi  segghen  den  coenen  wigant. 

Hi  sal  wel  gheloven  van  dien, 

Dat  ghi  mi  ghesproken  hebt  ende  gesien, 

Als  ghi  hem  dese  tale  ontbint. 

Nu  hebbic  mine  woorde  gheint. 

Reinout,  god  moet  u  bewaren. 

Reinout. 

Ay  god  here,  nu  moetic  varen 

Ende  die  scone  vrouwe  achterlaten! 

Nu  benic  beraest  utermaten, 

Hoe  ic  mine  boetscap  seggen  sal. 

Seggic  hem  die  waerheit  al, 

Dat  si  noch  leeft  ende  es  ghehout, 

Ic  weet  wel,  dat  ons  allen  rout: 

Hi  sal  willen  hebben  dat  scone  wijf. 

Ic  weet  wel,  het  cost  hem  dlijf, 

En  al  den  ghenen,  die  hem  bestaen 

Ende  ten  tienden  lede  anegaen, 

Sael  hi  daer  omme  avonturen. 

Daer  sal  die  meneghe  om  besueren 

Die  bitter  doet,  dat  wetic  wel  te  voren: 

Nochtan  bleve  die  aerbeit  al  verloren, 

Want  hi  en  mochse  ghewinnen  niet, 

Hi  soude  hem  selven  int  verdriet 

Bringhen  ende  oec  groten  heren. 

Ic  sal  mine  tale  wel  keren 

Ende  sal  segghen  dat  si  es  doet.  — 

Waer  sidi,  hoghe  gheboren  ghenoet, 
Van  Deenmerken  her  ridder  stout? 

Lanseloet. 

Sijt  willecome,  lieve  vrient  Reinout, 
Groet  willecome  soe  moetti  sijn. 
Hebdi  van  Sanderijn 
Iet  vernomen,  dat  segt  mi. 

Reinout. 

O  edel  here  van  herten  vri, 

Ic  hebse  ghesocht  in  menich  lant 

Soe  langhe  dat  ic  die  scone  vant 

In  ene  stat,  heet  Ra  wast. 

Daer  was  die  scone  vrouwe  ghepast,  — 

Ende  es  in  Afrijka  ghelegen,  — 

Lanseloet  here,  vri  edel  deghen. 

Daer  vandic  die  scone  wijf, 

Dat  haer  coste  haer  edel  lijf, 

Doe  si  van  u  hoerde  spreken. 

Haer  edel  herte,  dat  moeste  haer  breken, 

Doen  si  van  u  hoerde  ghewagen.| 

Lanseloet. 

Reinout,  dit  sijn  al  saghen 

Ic  hore  wel,  dat  ghi  mi  liecht, 

Ic  wille,  dat  ghi  mi  niet  en  bedriecht, 

Ghi  en  segt  mi  die  waerheit  claer. 

Brachti  mi  goet  litteken  van  haer. 

Te  bat  soudix  gheloven  dan. 

Reinout. 

Lanseloet,  hoghe  gheboren  man, 

Ic  sal  u  segghen  principael 

Een  litteken  proper  ende  noyael. 

Dat  mi  gaf  die  vrouwe  reen. 

Si  seide  mi,  dat  ghi  onder  u  tween 

Stont  in  enen  sconen  groenen  bogaert, 

Ende  dat  daer  quam  van  hogher  aert 

Een  edel  valcke  van  groter  weerde 

Ende  beete  neder  op  ene  gheerde, 

Die  scone  met  haren  bloemen  stoet. 

Dit  hiet  si  mi  seggen,  her  ridder  goet, 

Ende  dat  die  valcke,  die  daer  quam, 

Ene  bloeme  van  dier  gheerden  nam, 

Ende  alle  die  andere  liet  hi  staen. 

Sine  vlerke  ginc  hi  doe  van  hem  slaen 

Ende  vloech  weech  met  haesten  groet: 

Dat  seise  mi,  hoghe  gheboren  ghenoet. 

Ende  daerna  quam  die  valcke  weder 

Ende  sochte  die  gheerde  op  ende  neder, 

Maer  hi  en  mochse  vinden  niet: 

Dies  doghede  die  valcke  wel  swaer  verdriet,. 

Dat  hi  die  gheerde  niet  en  vant: 

Dit  litteken,  coene  wigant. 

Gaf  mi  die  vrouwe  vri. 

Ende  doen  keerdese  haer  anschijn  van  mi 

Ende  sprac  daer  na  nemmermeere. 

Lanseloet. 

Ay  hemelsche  coninc,  gheweldich  here, 
Dats  litteken  proper  ende  goet, 
Daer  bi  dat  icx  gheloven  moet. 
Nu  segt  mi,  Reinout,  es  si  dan  doet? 

Reinout. 

Ja  si,  hoghe  gheboren  ghenoet, 
Ende  begraven  in  die  eerde.  — 

Lanseloet  bedacht  hier  Sanderijn  ende  blijft  hier  doet, 

O  Sanderijn,  ghi  waert  di  gheerde. 
Die  scone  met  haren  bloemen  stoet. 
Ende  ic  die  valcke,  dies  benic  vroet, 
Die  ene  bloeme  daer  af  nam. 
Want  mi  nie  sint  vroude  en  bequam, 
Dat  ic  die  edele  gheerde  verloes. 
Sint  soe  hebbic  ghequolen  altoes, 
Uutvercoren  vrouwe  mijn. 

Alle  vroLide  es  mi  nu  een  pijn, 

Die  ic  op  der  eerden  mach  bescouwen. 

Spieghel  boven  alle  vrouwen, 

905  Die  ic  op  eerde  nie  ghesach, 

Met  rechte  roepie  „o  wi!  o  wach" 
Over  die  moeder,  die  mi  droech. 
Want  haer  herte  in  vrouden  loech. 
Doen  si  mi  gaf  den  valschen  raet: 

910  Owi  der  bitterliker  daet 

Ende  der  jammerliker  moert. 
Dat  si  mi  spreken  dede  die  woert, 
Daer  ic  bi  verloes  dat  scone  wijf. 
Dat  haer  ende  mi  sal  costen  dlijf, 

915  Want  mijn  herte  es  al  doerbeten. 

Ic  woude  wel,  dat  mi  ware  ghespleten 
Ende  ic  des  levens  hadde  ene  ende. 
Want  soe  waerweert  ic  mi  bewende, 
Ic  blive  ewelijc  vroudeloes. 

920  Die  ic  met  goeder  herten  coes. 

Hebbic  bi  valschen  rade  verloren: 
Dies  heeft  mijn  herte  soe  groten  toren. 
Dat  mi  scoren  sal  van  rouwen. 
Ic  hoepse  in  hemelrike  te  scouwen, 

925  Daer  omme  willic  nu  sterven  blidelike. 

Ay  oetmoedich  god  van  hemelrike. 

Nu  wilt  haer  ziele  ende  die  mine  ontfaen, 

Want  dieven  es  met  mi  ghedaen. 

Reinout. 

Ghi  heren,  vrouwen,  wijf  ende  man, 

930  Nu  nemt  hier  exempel  an: 

Soe  wie  dat  met  trouwen  mint. 
Als  hi  sijn  lief  te  wille  ghewint, 
Hi  spreke  hoveschelike  daer  van. 
Want  van  Deenmerken  die  edel  man. 

935  Bi  qualike  spreken,  bi  valschen  rade. 

Es  hi  bleven  in  die  scade^ 

Dat  hem  coste  sijn  edel  lijf. 

Nochtan  dat  hi  dat  scone  wijf 

Minde  boven  alle  die  leven. 
^40  Bi  valschen  rade,  die  hem  wert  gegeven, 

Dat  hi  sprac  messelike  woert, 

Wort  gerechte  minne  ghestoert, 

Alsoe  dat  si  hem  ontginc. 

Daer  omme  radic  boven  alle  dinc 
945  Hoveschelike  te  sprekene  eiken  man, 

Waer  hi  mach  ende  waer  hi  can. 

Ende  sonderlinghe  van  allen  vrouwen 

Sprect  hoveschelike  ende  mint  met  trouwen, 

Soe  moeghdi  troest  van  vrouwen  vercrighen. 
950  Nu  biddic  u  allen,  dat  ghi  wilt  swighen: 

Ons  voerspel  dat  es  ghedaen. 

Men  sal  u  ene  sotheit  spelen  gaen. 


DIE  SOTTERNIE  VANDEN 
BUSKENBLASER. 


JONCKBLOET ,  Geschiedenis  de7'  N'ederlandsche 
Letterkunde,  II^,  375—380  (11*,  378—381). 


HIER  BEGHINT  DIE  SOTTERNIE. 


Siet  doch^  en  benic  niet  hier? 

Ic  ben  een  wijtmolder  ende  drinke  gerne  bier. 

Tesschen,  hantscoen  canic  nayen, 

Hoy  ende  coren  canic  oec  mayen; 

Ja,  vvoudic  oec  daer  omme  lopen, 

Ic  can  oec  copen  ende  vercopen. 

Oec  so  benic  een  temmerman 

Daer  ic  noit  niet  en  wan, 

Ic  ben  oec  een  molder  ende  can  malen, 

Ic  can  oec  wel  borghen  ende  qualijc  betalen, 

Ic  can  brouwen,  ic  can  backen 

Ic  can  roden  ende  hacken, 

Ic  can  dijcken  ende  dammen, 

Ic  can  derschen  ende  wannen. 

Noch  canic  vele  dincs  meere : 

Esser  enich  vrouwe  of  here 

Die  mi  wilt  hueren  tenen  knape? 

Al  eest,  dat  ic  gherne  langhe  slape, 

Ic  ben  herde  traech  te  minen  werke. 

Woude  hier  iement  ane  mi  leggen  merke 

Die  mi  tenen  knape  woude  hueren? 

Want  ic  can  wel  ter  tafelen  dueren 

Ende  oec  canic  graven  ende  luken. 

Die  ander  man. 

Ende  ic  can  binden  steinen  kruuken 
Ende  melcteilen  van  erden  ghedrayt. 

Die  ierste  man. 

En  trouwen,  die  duvel  brinct  u  hier  gewait 
Met  uwer  foberdien  te  maken. 


Die  ander  man. 

God  gheve  u  ramp  in  uwe  kaken! 
Duncket  u  wesen  foberdie? 
Alsoe  gerne  woudic  mijn  broot  als  ghie, 
Want  ic  hebbe  wijf  ende  kinder  thuus. 

Dieiersteman. 

Jaet^  het  dunct  mi  een  vri  abuus: 
Steinen  cruuken  binden  ende  melcteilen ! 
Condi  die  wel  te  gader  heilen, 
Soe  sidi  wel  een  constich  man. 

Die  ander  man. 

Waendi  dat  ic  noch  niet  meer  en  can?  , 

Ja  woudics  mi  onderwinden 

Ende  minen  sac  van  consten  ontbinden, 

Ic  soude  van  u  maken  een  peert, 

Het  soude  schinen  tien  pont  weert, 

Swert  van  hare  ende  daer  toe  ru. 

Die  ierste  man. 

God  brachte  mi  ane  u, 

Ic  hore  wel,  ghi  sijt  een  constenare. 

Soudi  mi  connen  verdriven  mijn  grawe  hare 

Ende  tien  jaer  jongher  maken  van  dagen, 

Dat  ic  minen  wive  mocht  wel  behagen, 

Ic  soude  u  gheven  goeden  loon. 

Die  ander  man. 

Jaic,  ic  sal  u  maken  alsoe  scoen, 
U  wijf  sal  duncken  om  u  rasen. 
Lietic  u  in  dit  busken  blasen, 
Ghi  sout  al  ene  ander  varuwe  ontfaen. 

Ghi  sout  werden  alsoe  ghedaen, 

U  wijf  en  soude  u  niet  connen  gekinnen. 

Die  ierste  man. 

Bi  mijnder  trouwen,  daer  seldi  ane  winnen, 
55  Op  dat  mi  dat  mach  ghescien. 

Die  ander  man. 

Bi  gode,  uw  wijf  saelt  wel  sien, 
Als  ghi  weder  tot  hare  comt. 

Die  ierste  man. 

Alsoe  en  moetic  nemmeer  sijn  verdoemt, 

En  saelt  mi  niet  costen  van  minen  miten. 
60  Si  pleeght  mi  alte  dicke  mijn  lelicheit  te  verwiten^ 

Dat  ic  selden  met  vreden  leve. 

Hout,  siet,  ic  sal  u  gheven 

Dese  goede  borse  ende  tghelt  daer  toe. 

Ic  vercocht  gisteren  mine  goede  coe  : 
65  Daer  es  tgheelt  in  al  gheheel. 

Dat  seldi  hebben  tuwen  deel. 

Si  gout  tien  schillinc  ende  veertich  pont. 

Die  ander  man. 

Hout,  set  dat  busken  ane  uwen  mont 
Ende  blaest  stijf  met  al  uwer  macht. 
70  Ic  hebbe  soe  menich  const  volbracht, 

Ic  sal  emmer  dese  oec  volbringen. 

Die  ierste  man. 

Salics  iet  te  bat  singhen? 

Want  dat  en  constic  noit  geleren. 

Die  ander  man. 

Jaghi ,  ende  u  varwe  sal  u  verkeren 
75  Ende  u  stemme  sal  werden  claer. 

Die  ierste  man. 

Keren,  god  gheve  u  een  goet  jaer^ 
Tot  alden  ghelde  wetics  u  danc; 
Machic  beteren  ane  minen  sanc, 
Soe  eest  tghelt  te  male  behouden. 

Die  ander  man. 

80  Nu  blaest  in,  dat  god  moets  wouden, 

Jaboye,  nu  sidi  een  man. 

Ic  swere  u  bi  sente  Jan, 

Dat  hi  niet  en  leeft  op  desen  dach, 

Dat  u  met  oghen  noit  en  sach, 
85  Dat  hi  u  niet  kinnen  en  sal. 

Die  ierste  man. 

Nu  wouts  god  ende  goet  gheval, 

Hoe  ic  sal  varen  met  minen  wive. 

Des  es  leden  vier  daghe  ende  vive, 

Dat  si  mijn  lelicheit  verweet. 
90  Nu  willic  thuusweert  gaen  ghereet, 

Ende  laten  haer  sien  hoe  ic  haer  behage. 

Si  heeft  ghedaen  soe  grote  claghe, 
•   Dat  ic  lelie  was  ende  out: 

Dies  en  hebbic  nu  nemmermeer  scout, 
95  Want  mijn  anschijn  heeft  nu  een  ander  huut. 

Die  ander  man. 
Dat  doeghet  ,  ende  tghelt  van  der  coe  es  in  de  muut. 

Die  ierste  man. 

Entrouwen,  ic  ben  ghebetert  an  mijn  springen. 

Hulp  god,  hoe  claer  salie  nu  singen! 

Nu  hebbe  god  lof  ende  danc: 

Ic  ben  ghebetert  ane  minen  sanc 

Alsoe  wel  als  ic  ane  mijn  scoenheit  bin. 

O  wijf,  mijn  minnekijn,  laet  mi  in, 

Ende  comt,  besiet  mi  nu! 

S  i j  n  w  i j  f . 

Keren,  siet  mi  desen  scu! 

Wat  duvel,  wie  heeft  u  soe  begaet? 

Die  ierste  man,  haer  man. 

Ic  hebbe  in  enen  joeghtborren  ghebaet. 
Hebdi  mijns  nu  eneghen  lost? 
Dese  scoenheit  heeft  mi  ghecost 
Tgheelt  van  onser  coe  algheel. 

S  ij  n  w  ij  f. 

Entrouwen,  dies  hebbe  die  duvel  deel, 
Hebdi  tgheelt  hier  omme  ghegheven? 

Die  ierste  man,  haer  man, 

Jaic,  ende  mi  en  es  niet  bleven, 

Die  borse  ic  gafse  oec  met, 

Ende  hi  heeft  mi  an  minen  mont  geset, 

Een  busken  daer  bliesic  in  al  mijn  macht, 

Ende  daer  quam  uut  soe  groten  cracht, 

Dat  ic  ben  worden  aldus  scoene. 

S  i j  n  w  i  j  f . 

Keren,  hoert,  dat  god  u  loene. 
Een  wijf  vare  wel  met  desen  man! 

Eiitrouwen,  die  duvel  brachter  mi  an. 
Ghi  sijt  recht  swert  als  een  moriaen. 

Die  ierste  man^  haer  man. 

Wat  duvel!  benic  alsoe  ghedaen? 

En  benic  niet  scoene^  wit  ende  claer? 

Sijn  wijf. 

Jaghi,  ghi  sijt  een  quaet  jaer: 
Ic  en  sach  noit  leliker  creature. 

Wat,  Gheert,  lieve  ghebure, 
Comt  ende  besiet  minen  man! 

Gheert,  sijn  ghebuer. 

Wat  Goesen,  bi  sente  Jan, 

Wie  heeft  u  alsoe  begaet? 

Ghi  hebt  emmer  in  ene  weedtcupe  gebaet 

U  anscijn  es  al  met  swerten  bestoven. 

Die  ierste  man,  haer  man. 

Ay  mi,  ende  benic  al  verscoven? 

Es  dit  emmer  seker  waer? 

Latet  mi  doch  sien  in  enen  spiegel  claer,. 

Dat  ic  mi  selven  mach  anesien. 

Sijn  wijf. 
Entrouwen,  dat  sal  u  ghescien. 

Die  ierste  man,  haer  man. 

Hulpe,  hulpe,  goede  liê! 

Des  wonders  ghelijk  en  sach  ic  nie. 

En  was  nie  man  aldus  bedroghen. 

Sijn  wijf. 

140  Ghi  wanet^  dat  ic  hadde  gheloghen, 

Vul  ondier  sot! 

Die  ierste  man^  haer  man. 

Ghi  segt  waer,  alsoe  hulpe  mi  god, 
Ic  mach  nu  wel  een  sotkijn  sijn. 
Ay  uutvercoren  minnekijn, 
145  Hulpt  mi,  dat  ics  mach  werden  quite. 

S  i j  n  w  i j  f . 

Bi  gode^  ic  en  gaver  niet  omme  ene  mite, 
Al  bleefdi  ewelijc  alsoe  ghedaen. 

Die  ierste  man,  haer  man. 

Ic  hore  wel,  u  en  leter  niet  aen, 
Al  es  mijn  anschijn  aldus  verkeert. 
150  Goede  ghebuer,  goede  Gheert, 

Hoe  salics  quite  moghen  werden? 

Gheert,  sijn  ghebuer. 

Men  sal  uw  anscijn  met  seiken  terden 

Ende  met  ander  dinghen  die  daer  toe  hoeren. 

Die  ierste  man,  haer  man. 

Hulpe,  hulpe!  soe  salie  versmoren, 
155  Gheet  met  mi  met  stilder  seiken  toe. 

Sijn  wijf. 

Ic  woude  ic  tgheelt  hadde  van  mijnder  coe. 
Dat  ghi  dus  wel  hebt  bestaet, 
Ende  ghi  in  enen  scijtputie  haet  gebaet. 
Vul  ondier  keitijf! 

Die  ierste  man,  haer  man. 

i6o  Al  waerdi  noch  alsoe  quaden  wijf 

Ende  ghi  noch  alsoe  vele  daer  toe  sout  seggen, 
Ic  salder  tgheelt  van  onser  soch  anleggen, 
Of  ic  saels  werden  quijt. 

Sijn  wijf. 

Keren,  nu  siet  dit  scoen  abijt, 
165  Dat  mijn  man  heeft  ontfaen! 

Die  ierste  man,  haer  man. 

Wat,  die  lodder  gaf  mi  te  verstaen, 
Dat  ic  soude  scoen  werden  ende  wel  singen, 
Ende  jonc  soude  werden  ende  verre  springen, 
Ende  dat  ic  u  al  te  wel  soude  ghenoeghen. 

Gheert  ghebuer. 

170  Bi  gode,  men  moet  in  dbeste  voeghen: 

Hi  hevet  ghedaen  om  beters  wille. 

S  i j  n  w  i j  f . 

Keren,  goede  ghebuer,  swijcht  al  stille! 
Ghi  sout  mi  oec  verscoven  maken. 
Hi  ware  weert,  dat  icken  smete  onder  sijn  kaken 
175  Ende  hi  nemmeer  in  mijn  huus  en  quame. 

Die  ierste  man,  haer  man. 

Keren,  in  leeds  duvels  name. 
Aldus  vele  en  seidicker  niet  toe. 
Doen  ghi  tgheelt  van  onser  goeder  blaren  coe 
Verseerdet  ane  broeder  lollaert, 
180  Ende  minen  goeden  grauwen  tabbaert 

Lietti  voer  sijn  ghelach  te  pande: 

Ic  saelt  u  segghen^  al  eest  scande, 
Ende  makent  al  mine  gheburen  cont. 

Gheert  ghebuer. 

Keren,  ghebuer,  hout  uwen  mont, 
185  Ghi  sout  u  wijf  al  te  scanden  maken. 

S  i j  n  w  i j  f . 

God  gheve  hem  ramp  in  sijn  kaken, 
Hoe  condi  dit  van  mi  ghesegghen? 

Die  ierste  man,  haer  man. 

Ic  sach  den  lodder  op  u  legghen, 
Oec  hinc  sijn  flesschelkijn  op  den  eers, 
190  Ende  oec  lach  hi  lanchs,  hi  en  lach  niet  dweers: 

Ic  sach  herde  wel,  wat  ghi  deet. 
Ic  en  was  noit  sint  te  bat  ghe vreet, 
Dat  ic  u  sach  metten  bloeten  knien. 

Sijn  wijf. 

Ic  mochte  na  die  vloyken  sien, 
195  Vul  out  quaet  grijsaert! 

Die  ierste  man,  haer  man. 

Wat  duvel  maecte  dan  die  lollaert. 
Dat  hi  alsoe  lach  ende  roerde  sijn  lijf? 

Sijn  wijf. 

God  gheve  u  ramp,  vul  keitijf. 
Dan  hadde  ons  beiden  niet  dan  spel. 

Die  ierste  man,  haer  man. 

200  Wattan,  het  en  ghenoeghde  mi  nie  wel 

Tspel,  dat  ghi  daer  bedreeft. 

S  ij  n  w  i  j  f  . 

Swijt!  hets  jammer  dat  ghi  leeft, 

Vul  ondier  plavant! 

Ic  sal  u  smiten  op  uwen  tant! 


Ghi  goede  liede,  dit  spel  es  ghedaen 
Ghi  moght  wel  alle  thuusweert  gaen 
Ende  lopen  alle  den  graet  neder. 
Ghenoeghet  u,  comt  alle  weder. 


LYKISCHE  POËZIE. 


JONCKBLOET,  Geschiedenis  der  Nederlandsche 
Letterkunde,  II^,  258 — 318,  (II*,  256 — 322). 


MINNELIEDEREN  YAN  JAN  I,  HERTOG  VAN 
BRABANT  (f  1294). 

1. 

I. 

Minlike  ende  goet, 

Hovesch,  rein  van  sinne 

Essi,  ende  wel  gemoet, 

Die  ic  mit  trouwden  minne. 

Si  es  coninghinne 

In  mire  herten  gront, 

Daer  si  es  bestedet  inne, 

Nu  ende  oec  talier  stont. 
Vriendelike  bevangen 
Heeft  mi  een  roder  mont, 
Ende  twee  blosende  wangen, 
Darbi  een  kele  ront. 

2. 

Noch  so  werde  ic  gesont, 

Troestte  mi  die  minnelike, 

Die  mi  hevet  gewont. 

Ai,  genade,  dogederike! 

Ic  moete  sekerlike 

Sterven  in  corter  stont, 

Mi  werde  genadelike 

Dan  uwer  goetheit  cont. 
Vriendelike  bevangen 
Heeft  mi  een  roder  mont, 
Ende  twee  blosende  wangen, 
Darbi  een  kele  ront. 

3- 

Lichtende  ogen  claer^ 
Minnelike^  een  lieflike  kinne, 
Doen  mi  sorgen  openbaer. 
Ai^  genade^  coninghinne! 
In  swinender  noet  ic  brenne 
Na  u  in  allen  stont. 
Helpt  mi  dat  ic  gewinne 
Troest  van  mire  verseerder  wont. 
Vriendelike  bevangen 
Heeft  mi  een  roder  mont  , 
Ende  twee  blosende  wangen, 
Darbi  een  kele  ront. 

Zwabische  tekst, 
I. 

Minlich  unde  guot 

Hübsch  und  reiner  sinne 

Ist  si  ,  unt  wol  gemuot, 

Die  ich  mit  triuwen  minne. 

Si  ist  küniginne 

In  mines  herzen  grunt, 

Da  si  bestet  ist  inne, 

Nu  und  ouch  z'aller  stunt. 
Vriuntlich  bevangen 
Hat  mich  ein  roter  munt, 
Unt  zwei  lichtiu  wangen , 
Da  bi  ein  kele  runt. 

2. 

Noch  würde  ich  gesunt, 
Troste  mich  diu  minnekliche, 
Diu  mich  hat  verwunt: 
Ach,  genade,  tugenderiche ! 
Ich  muoz  sicherliche 

Sterben  in  kurzer  stunt, 
Mir  werde  genaedekliche 
Danne  iuwer  guete  kunt. 

Vriuntlich  bevangen,  u.  s.  w. 

3- 

Lichtiu  ougen  klar 
Minneklich  ein  lieplich  kinne, 
Tuont  mich  sorgen  bar. 
Ach,  genade,  küniginne! 
In  sender  not  ich  brinne 
Nach  iu  in  aller  stunt  ^ 
Helft  mir,  dag  ich  gewinne 
Trost  miner  saelden  vunt. 
Vriuntlich  bevangen,  u.  s.  w. 

II. 
I. 

Eens  meien  morgens  vroege 

Was  ic  upgestaen; 
In  een  scoen  boemgardekin 

Soudic  spelen  gaen: 
Daer  vant  ic  drie  joncfrouwen  staen: 
Si  waren  so  wale  gedaen. 
Dene  sanc  vore,  dander  sanc  na: 
Harba  lori  fa,  harba  harba  lori  fa,  harba  lori  fa. 

2. 

Doe  ic  versach  dat  scone  cruut 

In  den  boemgardekijn, 
Ende  ic  verhoorde  dat  suete  geluut 

Van  den  mageden  fijn. 
Doe  verblide  dat  herte  mijn 
Dat  ic  moeste  singen  na: 
Harba  lori  fa,  harba  harba  lori  fa,  harba  lori  fa. 

Doe  groette  ic  die  alrescoenste 

Die  daer  onder  stont. 
Ic  liet  mine  arme  al  omme  gaen 
20  Doe^  ter  selver  stont, 

Ic  woüdese  cussen  an  haren  mont; 
Si  sprac:  laet  staen,  laet  staen,  laet  staen: 
Harba  lori  fa,  harba  harba  lori  fa,  harba  lori  fa. 

Zwabische  tekst, 
I. 

Eens  meien  morgens  vruo 

Was  ich  uf  gestan; 
In  ein  schoenz  boungartekin 
Solde  ich  spiln  gan; 
5  Da  vant  ich  drie  junkvrouwen  stan: 

Si  waren  so  wol  getan. 
Diu  eine  sank  vür,  diu  ander  sank  na: 
Harba  lori  fa,  harba  harba  lori  fa,  harba  lori  fa. 

2. 

Do  ich  ersach  daz  schoene  krut 

In  dem  boungartekin, 
Und  ich  erhorde  dat  zueze  gelut 

Von  den  megden  vin. 
Do  verblide  daz  herze  min 
Daz  ich  muoste  singen  na: 
Harba  lori  fa,  harba  harba  lori  fa,  harba  lori  fa. 

3- 

Do  gruoste  ich  die  aller  schoensten 

Diu  darunder  stuont. 
Ich  liez  min  arme  al  ümbe  gan, 
Do,  zer  selben  stunt, 
20  Ich  wolte  si  küssen  an  irn  munt; 

Si  sprach:  lat  stan,  lat  stan,  lat  stan! 
Harba  lori  fa,  harba  harba  lori  fa,  harba  lori  fa. 


10 

III. 
I. 

Ongelike  staet  ons  die  moet 

Mi  ende  den  deinen  wout-vogelkinen , 

Als  si  verhogen  dor  den  bloet, 

Die  si  ten  asten  ute  sien  seinen, 

Daronder  si  willen  rasten  in  desen  coelen  meie, 

Ende  verniewen  haer  gesanc  ende  haer  gescreie. 

Emmer  dienen  sonder  lone,  dats  jammerlic. 

Wetti  wie  dat  dede?  siet,  dat  ben  ic! 

"  2. 

Ic  wil  emmer  bliven  gestade, 

Ende  en  wille  van  hare  niet  wanken; 

Lonet  si  mi  mit  mesdade, 

Owi,  wes  sal  ic  gedenken? 

Neen,  vrouwe  Venus,  laet  erbarmen  di, 

Ende  sech  die  liefste  dat  si  troeste  mi. 

Emmer  dienen  sonder  lone,  dats  jammerlic. 

Wetti  wie  dat  dede?  siet,  dat  ben  ic! 

3- 

Ic  moet  emmer  dragen  quale, 

Nacht  ende  dach  ende  taller  stonden: 

Dat  doet  mi  haer  minnestrale, 

Die  ververschet  minen  wonden: 

Si  staen  onverbonden,  dats  al  te  haert. 

Nu  alrerst  jagic  up  die  wedervaert. 

Emmer  dienen  sonder  lone,  dats  jammerlic. 

Wetti  wie  dat  dede?  siet,  dat  ben  ic. 

Zwabische  tekst. 
I. 

Ungelich  stet  uns  der  muot 

Mir  und  dien  kleinen  walt  vogelinen. 

Wan  si  vröuwent  sich  der  bluot, 

Die  s'uz  den  esten  sehent  schinen, 

Dar  under  si  wellent  ruowen  disen  kuelen  meien 

Und  erniuwen  ir  gesank  und  ir  geschreien. 

lemer  dienen  sunder  Ion,  dast  jamerlich. 

Wisset  ir,  wer  daz  hat  getan?  seht,  daz  bin  ich. 

2. 

Ich  wil  iemer  bliben  staete 
Und  enwil  ir  nicht  entwenken; 
Lont  si  mir  mit  mis  setaete 
We,  wes  sol  ich  dan  gedenken? 
Nein,  vrouwe  Venus,  laz  erbarmen  dich 
Unt  bite  die  lieben,  daz  si  troeste  mich. 
Iemer  dienen,  u.  s.  w. 

3- 

Ich  muoz  iemer  tragen  kwale, 
Naht  unt  tag  unt  z'allen  stunden; 
Daz  tuot  mir  ir  minnestrale, 
Diu  ervrischet  mine  wunden; 
Die  stent  unverbunden,  dast  al  ze  hart: 
Nu  alrerst  so  jage  ich  uf  der  widervart. 
Iemer  dienen,  u.  s.  w. 


IV. 


Joncfrouwe  edel  goedertieren, 
Wel  geraket  van  manieren. 
Als  gi  gebiedt  so  sal  ic  vieren 
Vernoy,  daer  ic  ben  inne. 

Dat  ic  dus  moete  quelen 

Dat  doet  mire  liefste  minne; 

In  cans  mi  niet  gehelen; 

Gewaerlike  ic  ontsinne. 

2. 

U  eigenman  willic  wesen. 
Wet  vorwaer,  in  cans  genesen. 
Het  en  si  also,  dat  ic  in  desen 
Troest  mocht  an  u  gewinnen. 

Dat  ic  dus  moete  quelen 

Dat  doet  mire  liefste  minne; 

In  cans  mi  niet  gehelen; 

Gewaerlike  ic  ontsinne. 

Zwabische  tekst 
I. 

Junkvrouwe  edel  guoter  dieren^ 
Wolgeraket  von  manieren^ 
Als  ir  gebiet,  so  sol  ich  viren 
Fürnoi,  dar  ich  bin  inne. 

Daz  ich  sus  muoz  kweln 

Das  tuot  mir  liebiu  minne; 

In'  kan'z  mir  geheln; 

Gwerlich  ich  entsinne. 

2. 

Juwer  eigen  wil  ich  wesen 
Wist  vür  war,  in'  kan's  genesen, 
Et  ensi  also,  daz  ich  in  desen 
Trost  müge  an  ir  gwinnen. 

Dag  ich  sus  muoz  kweln,  u.  s.  w. 

V. 

Cuusche  smale,  u  bruun  ogen 

Die  hebben  mi  dat  gedaen 

Dat  ic  minne  moete  togen. 

Ic  valle,  in  cans  gestaen. 

Gevet  si  mi  troest  so  ware  mi  wel  gesciet^ 
Wacharme,  ic  pense  sine  willes  doen  niet. 

Die  mi  hevet  dus  bevaen, 

In  haer  prisoen  gedaen^ 

Ensi  mi  troeste,  ic  ben  doet,  sonder  waen. 

Zwabische  tekst. 

Küsche  smal,  ir  brun'  ougen 

Diu  hant  mir  daz  getan 

Daz  ich  minnen  muoz  tougen, 

Ich  valle,  in*  kan  's  gestan. 
Git  si  mir  trost  ^  so  waere  mir  wol  beschit; 
Ach  arm,  ich  pense,  sin'  welle  es  tuon  uit; 
Diu  mich  hat  sus  bevan 
In  ir  prisun  getan, 

Diu  enwelle  mich  troesten,  ich  bin  dot,  sunder 

VI. 
I. 

In  sach  nie  so  roden  mont 
Ochte  oec  so  minlike  ogen, 
Alsi  heeft,  die  mi  heeft  gewont 
Al  in  dat  herte  dogen : 
Doch  levic  noch  in  hogen 
Ende  hope  des  loen  tontfaen. 
Geeft  si  mi  qualen  dogen. 
Si  mach  mijs  beteren  saen. 

Lief,  mi  hevet  u  minne 

So  vriendelike  bevaen. 

Dat  ic  u  met  sinne 

Moete  wesen  onderdaen. 

2. 

Mi  es  wale,  alsic  mach  sijn 
Bi  mire  scone  vrouwen, 
Ende  ic  danne  haer  claer  anscijn 
Ende  haer  gelaet  mach  scouwen. 
God  verre  si  van  rouwen ! 

Si  es  so  wale  gedaen 
Dat  ic  hare ,  bi  trouwen , 
20  Moete  tallen  diensten  staen. 

Lief^  mi  hevet  u  minne 
So  vriendelike  bevaen, 
Dat  ic  u  met  sinne 
Moete  wesen  onderdaen. 


3- 

25  Reiner  wiven  goede 

Sijn  vor  trueren  goet; 
Si  gaen  mit  hogen  moede, 
Dat  vaste  sochten  doet: 
Als  si  willen  lacchen 
Met  blosender  mondekine  roet 
Trueren  si  connen  verswacken, 
Ende  verdriven  den  noet. 
Lief,  mi  hevet  u  minne 
So  vriendelike  bevaen 
35  Dat  ic  u  met  sinne 

Moete  wesen  onderdaen. 


Zivahische  tekst. 


I. 

Ik  sach  noit  so  roden  munt 
Noch  ouch  so  minlich  ougen. 
Als  si  hat,  di  mik  hat  gewunt 
Al  in  dat  herze  dougen: 
5  Dog  leve  ik  in  hougen, 

Unt  hoffe  es  Ion  entfan, 
Geft  si  mir  kwale  dougen 
Si  mag  mis  bettern  san. 
Lieb,  mich  hat  ü  minne 
10  So  vründelik  bevan. 

Dat  ik  iu  mit  sinne 
Muoz  wesen  undertan. 


P.  II. 


20 

2. 

Mik  es  wol^  als  ik  mag  sin 
Bi  minre  sconen  vrouwen, 
Und  ik  danne  ir  klaren  scir^ 
End  er  gelat  mak  scouwen. 
Got  verre  si  van  rouwen! 
Si  est  so  wal  gedan 
Dat  ik  er  bet  trouwen 
Muoz  z'allen  diensten  stan. 
Lieb,  mich  hat^  u.  s.  w. 

3. 

Reiner  wibe  guete 
Sint  vür  truren  guot; 
Si  gent  hoch  gemuete 
Daz  gar  sanfte  tuot. 
Swenne  si  wellent  lachen 
Uz  bluenden  mündelin  rot 
Truren  si  ktinnen  verswachen 
Unt  vertriben  not. 

Lieb,  mich  hat,  u.  s.  w. 

VII. 
I. 

Menech  creature  es  blide 

Die  onthier  in  sorgen  was: 

Dats  natuerlike  omme  den  tide; 

Doch  hout  mi  minne  in  enen  pas:- 

Si  doet  mi  dat  ic  verswine. 

Genade,  cusche,  werde,  fine! 

Om  u  pensic  dach  ende  nacht. 
Mi  esset  droeve  van  haer  te  sine; 
Nochtan  so  lidic  bi  haer  pine : 
Dat  doet  oprechter  minnen  cracht.- 

2. 

Menech  hout  van  minnen  tale, 

Dien  noch  niet  dwanc  der  minnen  bant. 
Ic  woude  dat  mens  kende  wale 
So  werde  goede  minne  niet  gescant. 
En  es  clerc^  leke  no  begine 
Sine  toene  uter  rasten  te  sine^ 
Dies  doch  in  therte  niet  en  acht. 
Mi  esset  droeve  van  haer  te  sine; 
Nochtan  so  lidic  bi  haer  pine: 
Dat  doet  oprechter  minnen  cracht. 

3' 

Haddic  cure  van  allen  vrouwen 

Sone  wandelde  doch  niet  dat  herte  mijn 

50  sere  minnic  ene  mit  trouwen 
Dat  ic  haer  onderdanech  moet  sijn; 
Ende  tusscen  der  Mase  enten  Rine 
Nesser  gene  scoenre  dan  die  mine: 

51  leit  vaste  in  mire  gedacht. 

Mi  esset  droeve  van  haer  te  sine; 
Nochtan  so  lidic  bi  haer  pine: 
Dat  doet  oprechter  minnen  cracht. 

Zwahische  tekst, 
I. 

Menik  creatüre  ist  blide 
Diu  biz  her  in  sorgen  was, 
Dast  natürlich  gegen  dem  zide; 
Doch  helt  mich  minne  in  ein  pas: 
Si  tuot  mir,  daz  ich  verswine. 
Genade,  kuische,  werde,  fine, 
Umb  iuch  pense  ich  tag  unt  naht. 
Mir  stet  truobe  von  ir  ze  sine 
Noch  danne  lide  ich  bi  ir  pine: 
Daz  tuot  rehter  minne  kracht. 

2. 

Maniger  helt  von  minnen  tale, 

Den  noch  nicht  twank  der  minnen  bant 
Ich  wolde,  daz  man  s'  kande  wale^ 

50  wurde  guote  minne  niht  geschant. 
Ez  ist  cleric,  leie^  noch  begine, 

51  ouge  sich  uzen  liep  ze  sine 
Des  doch  inz  herze  nicht  enaht. 

Mir  stet  truobe^  u.  s.  w. 

3- 

Het'  ich  die  kür  van  allen  vrouwen 
Son'  wandelt'  doch  niht  daz  herze  min^ 

50  sere  minne  ich  eine  mit  trouwen, 
Daz  ich  ir  undertan  muoz  sin; 
Enzwischen  Mase  unt  den  Rine 
Ist  keine  schoener,  danne  diu  mine: 

51  lit  vast  in  miner  gedaht. 
Mir  stet  truobe,  u.  s.  w. 

VIII. 
I. 

Die  winter  wil  ons  jaerlanc  mee 
Dwingen,  die  heide  ende  oec  dat  walt. 
Ende  daer  toe  den  gruenen  clee 
Maket  hi  rechte  ongestalt; 
Den  voglen  dwinget  sine  ge  walt, 
Dat  clagic,  ende  daer  bi  mee 
Dat  die  scone  mi  es  gevee 
Die  ic  van  herten  minne. 

Genade,  Venus,  coninghinne, 

Dijn  eigen  dienre  willic  sijn. 

Helpe,  dat  ic  troest  gewinne. 

2. 

Haer  mondekin  root,  haer  wangen  scijn 
Ende  haer  lijf,  so  wale  gestalt. 
Dat  ic  daer  af  geverret  moet  sijn 
Des  werdic  in  sorgen  alt; 

Si  begaet  an  mi  gewalt, 

Ende  besundicht  hare  daer  bi 

Dat  si  dus  verdervet  mi, 

An  herten  ende  ane  sinne. 
Genade,  Venus,  coninghinne, 
Dijn  eigen  dienre  willic  sijn; 
Helpe,  dat  ic  troest  gewinne. 

3- 

Genade,  minnelike  wijf, 
Noch  laet  mi  uwer  hulden  haen  : 
Gedenket  dat  mijn  cranke  lijf 
Van  diensten  u  es  onderdaen; 
Des  seldi  mi  genieten  laen 
So  dat  ic  troest  gecrige,  ic; 
Genade,  vrouwe  minnelic, 
Mire  herten  coninghinne. 

Genade,  Venus,  coninghinne, 
Dijn  eigen  dienre  willic  sijn; 
Helpe,  dat  ic  troest  gewinne. 

Zwabische  tekst, 
I. 

Winter  wil  uns  jar  lank  me 
Twingen,  heide  und  ouch  der  walt. 
Unt  dar  zuo  den  gruenen  kle 
Machet  er  gar  ungestalt; 
Voglin  twinget  sin  gewalt: 
Dat  klage  ich,  unt  da  bi  me 
Dat  diu  schoene  ist  mir  geve 
Die  ich  von  herzen  minne. 
Genade,  Venus,  ein  künigin, 
Din  eigen  diener  wil  ich  sin; 
Hilf,  daz  ich  trost  gewinne. 

2. 

Ir  mündel  rot,  ir  wengel  schin 
Und  ir  liep  gar  wol  gestalt, 
Daz  ich  den  muoz  vremde  sin 
Des  wird'  ich  in  sorgen  alt: 
Si  begat  an  mir  gewalt 
Unde  sündet  sere  sich 
Daz  si  sus  verderbet  mich 
An  herzen  und  an  sinne. 
Genade,  Venus,  u.  s.  w. 

3- 

Genade,  minneklichez  wip. 
Noch  lat  mich  iuwer  hulde  han, 
Gedenket,  daz  min  sender  lip 
Dienstes  iu  ist  undertan: 
Des  sült  ir  mich  geniezen  lan, 
Also  daz  ir  troestet  mich. 
Genade,  vrouwe  minneklich 
Mins  herzen  küniginne. 
Genade,  Venus,  u.  s.  w. 

IX. 

Sal  ic  dus  gebonden, 

Joncvrouwe,  vor  u  staen? 

Heelet  minen  wonden: 

Wat  hebbic  gedaen? 

Ben  ic  dus  verordeelet, 

Joncfrouwe  minnelic, 

Blivic  ongeheelet, 

Dan  verderve  ic. 
Vrouwe,  dor  God  genade, 
Veel  reine  salech  wijf, 
Troesti  mi  te  spade 
Dat  nemet  mi  mijn  lijf. 

Zwabische  tekst. 

Sol  ich  sus  gebunden 

Junkvrouwe^  vor  iu  stan, 

Heilet  mine  wunden; 

Waz  hab'  ich  ge  tan? 

Bin  ich  sus  verteilet, 

Junkvrouwe  minneklich^ 

Belibe  ich  ungeheilet 

Daz  verdervet  mich. 

Vrouwe,  durch  got  genade 
Vil  reine  saelik  wip; 
Troestet  ir  mich  ze  spade 
Daz  nimet  mir  den  lip. 


EIN  JAMMERLICHE  C  L  A  G  E  i).. 

Eyns  nachts  in  eynen  Meyen  tzyt 
Waende  ich  alre  zorgen  quyt 
Sin,  die  mich  ye  in  hertzen  dwanch^ 
Dar  ich  us  minen  slaephe  ontspranc 
5  Van  eynen  vysione  zwar, 

So  dat  mich  al  die  lede  dar 
Verscrichten  und  worden  cranch 
Van  der  zorgen  umbevanch 
Unde  van  den  ongenoege  zwere. 

lo  Och,  God!  dacht  ich:  nu  gef  mi  mere 

Da  ich  lief  af  moes  begeven 
Ond  nu  din  eere  in  moes  gheschien. 
Als  ich  in  denchen  mi  zus  beerde 
Und  mine  zwere  vorbas  meerde, 

15  Bracht  mer  min  sin  een  ander  lere. 

Ich  dacht  das  mich  wol  besser  were 
Condich  der  sorgen  abelaessin; 
Vil  zu  sorgen  buten  maessin 
Brengt  menich  hertz  leyt. 

20  Sus  wert  ich  darzu  bereyt, 

Das  ich  an  des  morges  stonde 
Mich  wilde  stellen,  of  ich  kunde 
Yet  vruden  vinden,  da  min  sorgen 
Mit  muchte  zin  verborgen; 


1)  Uit  een  handschrift  der  Koninklijke  Bibliotheek  te  's^Gravenhage,. 
A  A  67  (n^.  721),  folio  22  recto  —  26  verso. 

25  Ich  stont  uff  und  hyes  min  pert 

Und  reyt  dahin  zu  velde  wert; 
Ich  quam  an  ein  behagel  ouwe, 
Sus  van  locht  und  nas  van  douwe. 
Dus  reyt  ich  dorch  die  cortzewile 

30  Wal  eyner  groesser  halver  mile. 

Als  der  dach  bestont  ofgaen 
Quam  ich  gereden  an  ein  plaen, 
Daer  die  nachtegale  zanch 
So  zus  das  mi  in  't  herte  dranc. 

35  Dana  niet  lange,  als  ich  umsach 

Der  sonne  dorch  die  wolken  brach; 

Das  plain  bestont  ich  ze  zcouwen. 

Ich  dacht:  Here  God!  das  heren,  vrouwen, 

Ritter,  knecht,  und  och  gezellen 

40  Sich  niet  zu  desen  plain  en  snellen, 

Das  dunct  mich  wonder  boven  wonder. 
Wie  mach  des  plain  zus  besonder 
Staen  in  desen  wolt  so  scone? 
Die  vogelen  songen  in  den  trone; 

45  Hadde  God  in  artscher  vruden  ruste 

Ich  wen,  das  hem  das  singeii  luste. 
Die  bome  dorch  den  graze  drongen 
Ich  ween,  das  geynreley  tzongen 
Hen  niet  en  gaven  vollen  prys; 

50  Was  ye  uff  erden  Paradys 

So  muchte  dar  wol  sicher  wesen: 
Mich  dunct,  ich  was  tzemal  genesen 
Alre  zorgen  und  zweren. 
Der  vruden  wil  ich  mich  erneren. 

55  Ich  stont  op  mit  snelre  verden. 

Of  den  plain  van  minen  perde, 
Und  hoerde  die  vogelen  zingen, 
Der  borne  die  dor  den  leyen  dingen, 
Der  boyme  da  ufgebloyet  staen 

60  Met  groenen  bladeren  alzo  bevaen. 

Ich  leyt  min  pert  an  einen  boem 

Ond  bant  das  vast  an  zinen  zoem 
Ond  snelde  mich  in  den  graze  scone; 
Mich  docht,  das  onder  des  hemels  trone 
Nergent  besser  mochte  zin; 
Want  alre  sorgen  ende  pyn 
Die  mich  ye  in  hertzin  was, 
Ducht  mich  das  ich  al  vergas; 
Mich  gebrach  dinch  engheine 
Anders  dan  ich  was  alleine; 
Das  plain  zo  wonnentliche  stont, 
Ich  dacht  in  minen  hertzin  gront: 
Wer  hierbi  geselscaf  goyt 

50  wer  verwit  min  drover  moyt. 
Darna  mich  wonderlich  gescach  : 
Ich  ginc  bas  vort  als  da  ich  sach 
Gheselscaf  in  den  graze  ligen 
Lachen,  claffen,  meeren  seggen 
Mallich  anderen,  und  wesen  vro. 
Ich  dacht  wie  mach  das  comen  zo, 
Das  du  warts  mit  hen  bekant? 
Snellich  dar  na  word  ich  gênant 
Von  einre  vrouwen  vil  bequeme; 

51  sprach:  „gezel,  dir  nicht  in  sceme. 
Ganc  her  bas  naere".  „God  gruez  dich^ 
Ur  heil  moys  zin  enendelich!" 

Sprach  ich  zu  der  vrouwen  zart. 
„Seg  mich,  gezel,  ongespart, 
Weys  du  yet  meren  ons  zu  lieve?'* 
„Vrouw !  in  hain  boden  no  brieve 
Ghehoirt,  das  ich  vor  wer  bescheide; 
Da  comt  zu  lieve  und  och  ze  leyde 
Menige  mere  dorch  den  lande. 
Der  vil  zu  sagen  were  scande.*' 
„Sitze  hy  bi  und  sage  uns  yet, 
Waen  du  comes  und  wie  ir  zijt; 
Wie  heist  men  den  name  din? 
Des  moes  wir  bescheiden  zin**. 

„Vrouwe!  men  heist  mich  Vrudengher 

loo  Ein  wolgeboren  wandeler; 

Doch  wil  ich  uch  me  beduden, 
Al  bin  ich  gerne  bi  guten  luten 
Min  moet  wil  overgaen  te  gute; 
Das  maect  mir  last  in  minen  moete. 

105  Al  heyst  men  Vrudengher  mich^ 

Min  sorge  ist  dych  onnendelich. 
Sint  ir  mich  vrudlich  heist  geberen^ 
So  wilt  mich  seggen  und  leeren^ 
Wie  ghi  sijt  und  d'ander  alle, 

iio  Und  waen  ghi  comt,  bi  was  geval(le) 

Ghir  sijt  comen  in  dits  geleyde?" 
So  ^)  antwerde  mich  und  zeide : 
„Niet  verre  van  hin  steit  ein  castel^ 
Da  noch  mee  sin  ein  deel 

115  Goeter  lude  dan  ghir  hye  ziet; 

Des  wil  ich  uch  ane  verdriet 
Sagen  den  zede  van  den  casteel; 
So  moge  dir  dan  al  gheheel 
Genzlich  ervrouwen  uren  zin; 

120  Tze  dien  casteel  in  ''^)  wonen  in 

Niet  dan  vrouwen  diet  bewaren; 
Einich  goet  man  sonder  sparen 
Mach  dar  comen  und  liden; 
Ir  sult  noch  onsen  spore  riden 

125  In  den  dauwe  mit  wren  perde. 

Dar  zuldir  vinden  op  die  werde 
Van  der  porten  eyne  vrouwe 
Die  can  genesen  mannes  rouwe 
Und  es  gheheisen  vrouwe  Ducht, 

130  Van  duegden  hait  ze  grois  gerucht, 

Ter  ander  porten,  sonder  hone, 
Da  vindir  eyne  vrouwe  scone, 
Die  gheheisen  ist  vrou  Hoede; 


Lees:  si.  ^)    Lees:  en. 

Si  can  erwecken  mannes  moede 
Tze  hoer  eren^  tzu  hoegen  dingen, 
Wildir  yr  vruden  eins  volbringen , 

50  suldir  vort  tzur  zalen  gaen; 
Da  so  suldir  vinden  staen 
Eyne,  heist  vrou  Bescheidenheit; 

51  can  verdriven  mannes  leyt, 

Si  sal  uch  wisen  an  vrou  Scemde, 
Die  an  aller  scemden  leeymde 
Ire  vrouwen  camer  wacht 
Altoes,  bi  dage  und  bi  nacht. 
Si  sal  uch  nemen  bider  hant 
Und  machin  uch  tzemal  becant 
Mir  vrouwen  zin  und  zede, 
Di  vol  ist  alre  dogenthede; 
Want  geen  gebrech  in  ^)  ist  in  har. 
Ouch  so  suldir  vinden  dar 
Menich  ander  vrouwe  zart 
Die  hait  sin  van  prise  wart." 
Ich  sprac:  „sait  mir  in  goeder  truwe 
Wie  heist  men  die  edel  vrouwe, 
Die  da  boven  d'ander  zi?" 
„Gezel,  ich  wil  dich  wesen  bi 
Ond  chunden  dich  yet  bas  dar  mere 
Si  ist  gheheisen  da  vrou  Ere 
Und  dracht  boven  d'ander  crone; 
Si  ist  getziert  vil  scone 
Beide  van  steine  und  van  golde, 
Wael  alse  ze  rechte  zolde". 
„Wie,  ir  zu  dienste,  lydit  pin'*, 
Ich  sprach,  „zin  loen  zal  besser  zin 
Dan  yommer  heer,  zu  enigen  dach. 
Of  vrou  zur  werelt  geven  mach.'* 
„Si  ist  ein  werde  Keyserinne; 
Woltu  des  gronts  wol  worden  inne, 

So  vernem  was  ich  dir  dude: 

170  Da  zin  bi  noch  ander  lude. 

Der  keyzerinnen  sitzen  bi 
Ein  hoge  coninginne  vri, 
Die  gheheisen  ist  vrou  Minne 
Und  erweget  mannes  zinne. 

175  Tze  liden  commer,  jammer,  noyt, 

Umb  minnen  wil  bis  ander  doyt. 
Da  nyder  zitzen  ander  vrouwen, 
Die  ghi  sult  beneden  scouwen/* 
„Wer  sintze?  bescheits  mich." 

180  Si  sprach:  „das  wil  ich  sagen  dich, 

.  Dats  Trou  und  Gerechticheit , 
Vrou  Maes  und  Warheit, 
Sin  vrou  Eren  altoes  bi, 
War  zo  das  ze  henen  zi; 

185  Vrou  Stede,  vrou  Oetmoedicheit , 

Vrou  Milde  und  vrou  Reinicheit, 
Vrou  Tzucht  und  vrou  Werdicheit, 
Vrou  Goede  und  vrou  Wijflicheit 
Vrou  Vrude  und  vrou  Manheit, 

190  Das  zi  dir  vor  war  ghezeit 

Ende  dienen  yegelich  ire  vrouwen 
Gantzelich  in  goeder  trouwen, 
Onghescheiden  ummermee; 
Noch  um  woel  noch  um  wee, 

195  Noch  um  sterven  noch  um  leven, 

Willen  zi  vrou  Eren  niet  begeven." 
„Vrou!  God  loen  u  alre  goede; 
Ghir  hait  gezacht  min  gemude. 
Hertz,  gedacht  und  ouch  den  zin, 

200  Niet  wol  en  mach  ich  noch  van  hin, 

Ee  das  ir  mich  deyt  bekant. 
Wie  ghir  selve  sijt  gênant.'' 
„Hoefscheit  heistmen  minen  name, 
Darna  merche  und  rame 

205  Tze  halden  den  aen  conterfeit 

Das  du  din  lief  niet  wordes  leyt/* 
„Vrou!  nu  suldir  mir  bas  ghien^ 
Wer  das  die  gezellen  zien." 
„Das  zin  gezellen  us  den  lande, 
Die  dichwile  und  menigerande 
Comen  hie  und  henen  riden; 
Sus  machmen  zu  allen  ziden 
Vinden  ein  onder  ander. 
Lieve  gezel!  ich  en  chandir 
Niet  al  bi  namen  nomen 
Die  dar  riden  und  comen, 
Wer  zi  zin  und  wane; 
Dar  in  lecht  dir  och  niet  ane." 
„Vrou,  ghir  wilt  uwer  gassen, 
Ich  wil  mich  uff  den  wege  passen 
Da  ich  min  pert  hain  laessen  staen 
Uren  orloff  will  ich  hain.'* 
Si  sprac:  „God  si  uch  geleide!" 
Alsus  ich  van  der  vrouwen  scheide 
Ende  si  voer  ze  vrou  Eren  wart. 
Min  hertz  volgen  ir  begart, 
Ende  ich  vil  zere  snelde  mich, 
So  das  ich  quam  zur  porten  rych. 
Da  vrou  Doegde  zer  warte  lach 
Ond  menige  goeter  zeten  plach. 
Da  cloft  ich  an  der  porte. 
So  scire  si  mich  hoerte. 
Vil  guetlich  zi  nier  an  sprach : 
„Gezelle,  God  gef  dir  goeten  dach! 
„Das  loen  uch  God,  vil  zarte!" 
Sprac  ich  tzu  der  warte. 
„Ghezel!  ga  her,  ich  zage  dich, 
Din  heil  moes  gar  ernyen  zich, 
Din  troren  moes  sich  borgen. 
Du  en  hais  gewesen  morgen, 
Da  du  mee  vruden  hais  vonden." 
Do  nam  se  mich  ze  stonden 

Tzer  porten^  da  vrou  Hoede  vast 

In  hoeden  lach  vor  evel  gast, 

Die  quam  doe  dar  beneden, 

Ende  als  wer  zi  bi  leden, 

Gruest  ich  zi  bi  iren  name. 

Si  hiest  mich  wilcome  waen  ich  quame, 

Und  nam  mich  vruntlich  bi  der  hant, 

Recht  of  icker  wer  bekant, 

Ond  Het  mich  guetlich  mit  ir  in. 

Si  sprac:  „gezel!  was  ist  dir  zin? 

Wildir  vort  zii  mire  vrouwen. 

Da  suldir  alder  vruden  scouwen, 

Die  man  van  mannen  oder  van  wiven 

Och  ummermee  mocht  voren  scriven.'* 

Ich  sprach:  „vrou!  das  ist  min  geer. 

Sint  mich  God  hait  gewiset  her, 

50  danch  ich  uch  alre  eeren, 
Wildir  min  vrude  vorbas  meeren." 
„Ja'',  sprac  das  zuese  zelich  wyf 
Die  Ere  was  lief  recht  als  ir  lyf , 
„Ich  leyd  dich  zu  Bescheidenheit 
Die  zallen  ziden  ist  bereyt 

Den  goeten  vruntlich  t'ontfaen." 

Die  vont  wir  vor  der  zalen  staen; 

Lachende  us  zuesen  monde. 

Als  ze  bescheideliken  konde, 

Sprach  ze:  „ur  zweer  heil  moys  breiden! 

„Und  wederwil  moys  van  uch  scheiden!' 

Sprach  ich  zu  der  vrouwen  goyt. 

Doe  sprac  die  vrou  waelbehoet: 

„Wes  wildir  irst  beghinnen? 

Condir  mich  das  bezinnen, 

Ich  wil,  na  mire  moghentheit, 

Uch  toen  verdriven  hertzeleyt, 

Wildir  zu  mir  vrouwen  keren, 

51  sal  uch  wisen  und  leeren. 
Was  ze  bas  wissen  mach  dan  ghi, 

28o  Da  wer  ich  alse  gerne  bi/* 

„God  loen  uch!"  sprach  ich,  „vrou,  nu  dar 
Darom  bin  ich  comen  har.'' 
„So  gaet  mich  na,  ich  sal  gaen  vor, 
Omdas  ich  bas  ken  den  spor 

285  Tze  liden  zu  der  camer  wert.'* 

Min  hertz  desweges  zeer  begert, 
Und  ich  volgede  der  vrouwen  nar, 
Das  wer  beyde  quemen,  daer 
Vrou  Scemde  vor  der  camer  stont; 

290  Si  ducht  mich  aller  vruden  vont, 

50  scone,  so  volmact  van  leden. 
Al  ir  gelaet  und  ir  seden 

Soude  anders  niement  wenschen  mogen. 
Vrolich  und  in  goeten  hoegen 
295  Sprach  ze:  „wilcome,  gezelle  min!" 

„Van  Gode  moest  ir  gegruzit  zin!" 
Sprach  ich  zu  den  werten  wive. 

51  sprach:  „gezel,  din  leyt  verdrive!" 
Onde  leyde  mich  metten  worten  in. 

300  Hertz,  moet,  und  alder  zin 

Vereynden  sich  in  eynen  striche 

Sodas  ich  metten  ogenblyche 

Waende  gevallen  zin  ter  erden; 

Want  in  sach  nye  van  sulch  werden 
305  Noch  so  kostlich  noch  so  scone 

Stede,  onder  des  hemels  trone 

Als  da  die  Keyserinne  zass. 

Onde  als  ich  was  vercomen  bas, 

Trat  ich  vort,  om  bas  besien, 
310  Onde  boech  neder  of  mine  knyen 

Und  gr  u  est  das  ho  wer  de  wyf. 

Si  sprach:  „din  ere  und  din  lyf 

Brenge  dich  Got  zu  goeden  ende!" 

Vort  gruest  ich  die  ich  da  bekinde. 
315  Vrou  Minne,  die  coniginne  vry, 

Onde  d  ander  die  zasen  bi, 

Antworden  alle  us  zuesen  monde, 

Das  gheinreleyen  hertzgronden 

En  konden  voUoven  noch  geprisen 

:32o  Noch  gedenchen  in  gheenre  wisen. 

Wie  goet  und  och  wie  eerlich, 
Wie  scoen  und  och  wie  costelich , 
Wie  zuess  und  wie  oetmoedelich , 
Wie  ghoue  und  wie  oerdelich 

.325  Die  zueze  wive  zarte  reyne 

Alle  beneden  int  ghemeyne, 
Da  sasen  ritter  biden  vrouwen ; 
Onde  gezellen  mochtmen  scouwen 
Menigerande  spil  hantieren; 

.330  Wats  yemant  goets  chunde  visiren 

Dat  deden  d'ander  alle  mede 
In  goeder  gantzer  vrolichede. 
Vrou  Eere  mich  roepen  dede  ze  har. 
Als  ich  ir  quam  bas  nar, 

.335  Vragede  ich,  was  ir  wille  wer? 

Si  sprach :  „gezel!  sage  ons  yet  mer. 
Des  ons  kondich  nicht  in  zi." 
„Sicher,  vrou!  in  weys  nicht,  ghi 
En  weiset  also  wol  als  ich, 

.340  Die  meren  die  zint  misselich  : 

Ich  hain  bi  wilen  horen  sagen 
Des  ich  vort  in  *)  dorste  wagen.** 
„So  sitze  und  spele  din  genoegen; 
Warzu  das  du  dir  wils  vogen, 

345  Saltu  wol  gezelscaf  vinden ; 

Want  nyemant  sal  sich  bewinden 
Proven,  niden  nochte  claffen. 
Het  is  hye  also  gezscaffen  : 
Der  wol  deyt,  hem  darf  ruken  niet, 

350  Wer  dats  hoirt  ofte  ziet. 

Der  Eren  borch,  ich  holde  vast. 


^)    Lees:  en.  Lees:  en. 

Dar  zo  zi  wir  alle  gepast 

Das  nyement  in  is  der  gedenct, 

Das  Ere  hye  ye  was  gecrenct  " 

Ich  dacht:  hye  ist  vvesen  goet; 

Die  werde  wijf,  gar  wol  behoit, 

Claften  mich  an  vil  vrolich  vro, 

Der  eyne  zus  der  ander  zo. 

Mich  ducht,  ich  were  in  Hemelrich; 

Der  ander  also  desgelijx 

Levende  recht  in  der  geber, 

Oft  hem  van  God  bevolen  wer. 

Vrou  Ere  und  ouch  vrou  Minne  mede^ 

Leveden  inder  vrolichede , 

Wem  zi  metten  ougen  sach 

Daz  him  keynre  vruden  brach 

Als  des  spels  das  yement  luste 

Ond  dar  ye  menschen  hertz  af  ruste, 

Das  mucht  men  dar  in  doegden  scouwen, 

Van  ritter,  knechten,  und  vrouwen. 

Onde  alzi  alzus  vrolich  waren, 

Quam  dar  ein  man  in  dir  gebaren, 

Of  hem  nicht  vruden  wer  bereyt; 

Mit  zwertzin  was  der  bode  gecleyt, 

Der  kovel  hem  over  die  ogen  hinc. 

Dar  he  mit  zir  hant  zo  vench. 

He  deden  af  und  gruezte  mit  sinne 

Die  werde  hoë  keyserinne 

Onde  alle  die  inder  camer  weren. 

He  sprach :  „o  we ,  der  leyder  meren  t 

Ich  bin  her  zu  uch  gezant." 

Einen  brief  he  metterhant 

Dem  hohen  werden  wive  boyt; 

Van  weynen  us  den  ogen  scoyt 

Hem  das  wasser,  und  keerde  zich 

Van  der  vrouwen  lovelich; 

Si  dede  den  brief  of  und  las. 

Doen  ze  zur  hal  ven  comen  was, 

Wert  ze  gar  van  veruwen  bleich, 
Der  tzalen  ir  zu  mal  bezweich 
Ond  viel  van  onmacht  zer  erden. 
De  vrouwen,  alle  van  hoer  werden, 
Verwonderden  sich  vil  zere 
Was  ire  Vrouwen  geschiet  were, 
Und  quemen  bi  ir  zitzen  alle 
Van  den  wonderliche  gevalle; 
Vrou  Trou  sprach  vil  stillekin : 
„Mochtir  sprechen,  vrouwe  min! 
So  seght  mir,  wie  uch  ist  geschiet.** 
Met  dem  worde  zi  ane  ziet 
Vrou  Trouwen  und  sprach:  „o  we!" 
Driewerf,  und  niet  mee, 

50  das  ze  anderwerven  weder 
Van  weynen  vil  zur  erden  neder, 
Ond  alle  die  in  der  camer  zasin 
Waren  trurich  ussermaessin ; 
legelich  sloech  das  hoeft  neder. 
Ein  weinich  da  nah,  niet  lanch, 
Vrou  Eere  vander  wee  ontspranch 
Und  sprach  mit  droever  hertz: 
„In  mich  spruytzit  smertz, 

Des  ghir  alle  moght  sicher  wesen.*' 
Mettien  hait  si  vortgelezen 
Den  brief,  die  ir  der  bode  gaf; 

51  sprach:  „o  we!  hets  allez  af, 
En  wain  mich  vruwen  nemmermee, 
Mich  vernuwet  so  min  wee, 

Ich  waen  mich  nemmer  ghesciet  lief.'* 
Mettien  gaf  si  vrou  Min  den  brief, 
Diene  las  und  gaf  en  vort; 
Und  als  en  (yeder)  had  gehoert, 
Wan  ich,  das  men  ye  gelas 
Geselschaf  das  so  trurich  was. 
Vrou  Eere  sprach:  „helft  mir  beclagen 
Den  ritter,  die  in  sinen  tagen, 

Mir  zu  dienste  was  bereyt. 
Sin  doet  macht  mir  so  zwinder  leyt, 
In  waen  des  nemmermeer  genesen. 
Dar  men  ter  ere  zulde  wesen , 

430  En  sparde  der  Here  lyf  noch  goet, 

So  das  sin  heerliche  moet 
Mich  zu  leyde  ist  bleven  doet  '). 
Och,  der  jammerlicher  noyt! 
Wan  ich,  arme,  dar  an  gedenchen 

435  Das  min  name  da  van  moys  crenchen, 

Das  ich  verloren  hain  den  ritter 
Der  ere  dich  ist  worden  bitter 
Van  al  das  ein  man  doen  solde, 
So  dench  ich  weder  das  ich  wolde 

440  Bi  hem,  van  live  zu  dode  wesen; 

Want  en  waen  nemmermee  genesen 
Des  rouwen,  die  min  hertz  dreyt!'* 
Mettien  si  thoeft  neder  sleyt, 
Und  sprach:  „ghir,  megde  und  goede  wijf! 

445  Nu  beclaget  des  ritters  lijf 

In  mach  ze  deser  zijt  niet  mee.'* 

Vrou  Min  sprach  clagelich:  „o  wee! 
Des  ritters  doet  moes  ich  bequelen; 
Wem  sal  ich  arme  nu  bevelen 

450  Tze  liden  noyt  dorch  minen  wille, 

Die  he,  openbar  und  stille, 
Diche  vor  mich  hait  geleden. 
Dar  he  gereyst  hait  und  gereden, 
Das  hem  diche  ist  wurden  zure; 

455  O  wee,  der  bueser  a vonture! 

Min  liden  wil  berouwen  sich. 
Min  sorge  ist  gar  onnendeHch, 
Des  ritters  doet  wert  och  die  mine. 
Want  ich  woel  weys,  dat  hem  nye  pine 

460  Verdroes  dat  he  doen  mochte. 


1)    Bij  vergissing  is  regel  432  in  het  httndschrift  na  dezen  regel  herhaald. 

Daer  he  minen  wil  volbrochte. 
Ich  machen  billich  seer  beclagen 
Dem  ritter,  die  in  sinen  dagen 
Tzu  vrouwen  dienst  was  bereyt^ 

465  Dats  goeden  wiven  clegelich  le3^t^ 

Sine  mogen  nemmermee  volclagen.'* 

Darna  so  begonst  ze  dragen 
Ir  clage  Vrou  Miltheit  clagelich^ 
Und  sprach  alsus  vil  jamerlich : 

470  jjOch,  God!  warom  laes  du  mich  leven? 

Die  hem  zu  mich  hait  gegeven, 
Mois  verre  van  mich  sin  gescheiden; 
Des  moys  mer  das  leven  leiden. 
Och !  zin  doet  mogen  zu  rechte 

475  Beclagen  ritter  und  knechte 

Ond  alle  die  ter  eren  wilden; 
Want  iegen  goeden  luden  zo  milden 
Here  so  wert  nye  geboren; 
Och,  Here  God!  was  hait  verloren 

480  Menich  arme  goet  geselle; 

Want  he  was  zu  geven  snelle, 
Daz  men  van  rechte  geven  solde 
Van  perde,  van  hernasche,  van  golde. 
Was  her  ein  der  milster  heer, 

485  Da  ich  ee  horte  sprechen  eer; 

Sine  doet  moesen  beclagen 
Dergene  der  en  nye  ontsagen; 
Want  wer  der  ghiften  gave  noet. 
Sullen  beclagen  zine  doet.*' 

490  Vrou  Reynicheyt  doe  voren  sprach: 

„Der  Here  reynre  seden  plach; 
Moes  ich  beclagen  zine  doet. 
Beide  ge  wapent  und  bloet 
Onde  van  live  und  van  leden 

495  Gaende,  staende,  und  gereden 

Ende  van  allen  sinen  geholde, 
Was  he  als  ein  ritter  zolde; 

Des  mogen  wol  ze  recht  zin  lyf 
Beclagen  man  und  wyf." 

500  Doe  sprach  daeran  Vrou  Werdicheyt: 

„Och,  Here  God!  wie  mannich  leyt 
Hait  des  Heren  doet  gemacht; 
He  was  wert  und  geracht 
Van  der  mennigen  die  en  kenden, 

505  Beide  der  gasten  und  der  vrenden; 

Vrouwen,  heren,  ritter,  knechte, 
Armen,  rijchen,  menigen  geslechte 
Was  he  wert,  dese  edel  Here, 
Des  mogen  wir  wol  clagen  zere." 

510  Darna  hord  ich,  das  Vrou  Vroethede 

Began  ze  sagen  hare  doegden 
Van  des  ritters  vrolicheit. 
Wie  er  zu  vruden  was  bereyt; 
Altoes,  alsmen  vrolichede 

515  Bedriven  wulde,  he  deet  mede; 

In  geselscaf  und  in  hoven 
Mocht  men  den  Here  niet  vulloven 
Of  den  velde  metten  gezellen 
Lachen,  singen,  meren  tellen, 

520  Onde  claffen  van  den  vrouwen, 

Mochtmen  den  ritter  vrolich  scouwen. 
Och,  Here  God!  das  so  gheende 
Sulde  zin  des  ridders  ende, 
Das  ist  jammer  und  scade; 

525  God  ontfarms  dorch  Zin  gnade!" 

Vort  so  sprach  Vrou  Trou  und  Warheit 
Vrou  Maes  und  Vrou  Gerechticheit 
Yegelich  dbeste  dat  zi  konden 
Vanden  ritter  us  gegronden; 

530  Und  dageden  vil  clagelich. 

Das  was  ze  horen  jammerlich; 
Van  den  goeten  reynen  wiven. 
Och!  so  hordich  jammer  driven. 

Vrou  Stede  und  Vrou  Oetmoedicheit 


Vrou  Tzucht,  Vrou  Goede,  Vrou  Wijsheit 

Vrou  Dacht  und  Vrou  Bescheidenheit 

Vrou  Hoede,  Vrou  Scemde  menich  leyt 

Scenen  in  der  hertzin  dragen; 

Beide  mit  loven  und  mit  clagen 

Dreven  die  werde  wive  reyne 

Menich  jammer  int  gemeyne. 

Darna  ein  werde  lieflich  wyf 

Sprach :  „ich  hain  des  ritters  lyf 

Me  tzu  clagen  dan  hude  yemant; 

Want  in  leeft  oph  erde  nyement, 

Der  sin  lyf  so  clein  ontzach; 

Wamen  manlicheden  plach 

Was  der  ritter  on verveert; 

Tzu  minen  dienste  ongespeert/* 

Sprach  Vrou  Manheit  „was  der  Here 

Altoes  in  wenden  und  in  kere. 

In  Prisen  ^)  dede  hi  sin  beghin , 

Daer  he  mit  arbeyde  reysde  in, 

Und  vant  da  vil  der  groesser  heren, 

Da  bewart  he  sich  mit  eren 

Jegen  yegelichen  man. 

Das  he  mit  eren  schiet  van  dan 

Weder  in  sins  selfes  lant, 

Dar  he  den  menigen  wert  becant; 

Mit  tornyeren  und  mit  stichen 

tLyf  dorchquetzen  und  dorchbrechen 

Was  er  ein  die  niet  ontsach; 

Wes  ein  man  met  live  plach 

Tze  doen,  des  was  her  altoes  ein. 

Ein  orloge  had  er,  als  wol  schein, 

Jegen  den  coninc  van  Vrankerike; 

Tzu  Abenton  was  aenblike 

Daer  he  die  stad  want  metterhant, 

Ende  vinch  ende  sloech  und  stichte  brant. 


"Pruisen. 


Vort  voer  he  of  denzelven  dach 

Tzegen  Petyt  sonder  verdrach 

Ende  want  mit  storme  ongekeert 

Daer  die  zine  worden  bezeert; 

Voert  voer  he  zu  Orsijs^ 

Des  die  menige  wol  is  wijs, 

Doe  hi  dem  Veldeem  was  ane 

Met  eynen  manlichen  bestane; 

Darna  voer  he  tZent  Amant 

Da  sine  manheit  wert  bekant; 

Want  he  die  stad  mit  storm,  mit  brande,. 

Nedervvarf  vor  sine  viande; 

Der  he  selve  wert  gewont 

Met  hem  die  menige  gar  omzont. 

Tze  Syclines  voer  he,  das  er  wan, 

Daerna  Marchines  aldar  an, 

Onde  vortbas  menich  roef  und  brant 

Sticht  he  in  der  viande  lant. 

Och,  God!  was  hais  du  sorge  bereyt 

Mire  armer  wyflicheit 

Om  des  hohen  ritters  doet, 

Der  dem  wille  had  so  groet 

Altoes  in  manlichen  gheer! 

Daerna  voer  he  over  meir 

Onde  dede  zu  Prisen  zinen  keer; 

In  Lettouwen  was  er,  der  Heer, 

Daer  he  hem  ruerde  op  Gods  viande 

Ridderlich  in  Heidenlande. 

Van  danen  keerde  he  an  die  vart 

Weder  zu  zinen  lande  waert, 

Daer  he  den  menigen  wol  was  comen. 

Darna  heeft  he  vernomen. 
Wie  das  alrehande  Heren 
Sich  ze  Prisen  willen  keeren , 
Dar  he  sich  mede  iegen  stelde, 
Also  das  he  den  tsijt  versnelde 
Dat  ich  quam  vroech  genoech  aldaer; 

Der  Here  die  levede  ane  vaer, 

Gaf  sulchen  raet,  das  men  volbrochte 

Die  reyse  so  men  ierst  mochte^ 

Des  die  Heiden  hadden  var. 

Daerna  in  denselven  jaer 

Met  viel  luden  he  bezat 

Utrecht^  die  goede  stad, 

Dar  he  dede  scade  und  scade  nam. 

Dar  na  hem  in  den  sinne  quam, 

Das  he  zu  Vriesen  wolde  varen 

Mit  luttel  luden  zu  zijnre  scaren, 

Das  men  hem  niet  ontraden  mochte. 

Ydoch  he  sinen  wil  volbrochte, 

Want  he  hilt  das  lant  vor  zine, 

Dat  he  winnen  woude  mit  pine 

Of  in  den  wille  bliven  doyt; 

Sine  manlichede  met  wille  groyt, 

Die  her  had  mit  onrade, 

Brachten  ter  jammerlicher  scade 

Ende  menigen  goeten  man  darmede. 

Och,  das  zine  manlichede 

Vor  die  honde  soude  bederven, 

Dar  hem  die  Vriese  deden  sterven 

Vor  Staveren  in  Oestvrieslant ! 

Der  bleef  (he)  doet  werender  hant 

Of  sins  vaders  erflichede. 

Och  God!  dorch  Dine  genadichede, 

Ontfarme  hem  der  groeter  noet! 

Beclaget  alle  des  ritters  doet 

Die  hem  sus  manlyc  hait  beleyt! 

Van  golde  was  sin  wapencleyt, 

Der  hem  sus  ritterlich  hait  genert! 

Mit  vier  lewen  gequartelert , 

Twe  van  zabel  und  twe  van  kele; 

Die  her  in  ernste  und  in  spele 

Altoes  ridderliche  droech 

Und  hem  des  arbeyts  niet  en  woech. 

Nu  bid  Gode  van  Hemelriche 
Alt^  jonch^  [arme]  und  rijche, 
Das  he  met  Gode  moesse  leven 
Und  alle  die  Heren,  die  daer  bleven 

Das  sprach  Vrou  Manheit  und  began 
Nuwen  jammer  heffen  an, 
Onde  alle  die  inder  camer  waren, 
Begonden  screyen  und  misbaren. 
Mich  dede  so  wee  die  buese  mere, 
Recht  of  ich  ontzennet  were, 
Rumede  ich  dar  Vrou  Eren  hof, 
Onde  reet  wech  sonder  orlof, 
Alle  minen  rechten  pas 
Tzu  dannen  das  ich  comen  was.  — 


[ 


EEN  OÜDT  LIEDEKEN 

Het  viel  eens  hemels  douwe 
Voor  mijns  liefs  vensterkijn. 
Jck  en  weet  geen  schoonder  vrouwe, 
Si  staet  int  herte  mijn, 
5  Si  hout  myn  herte  beuangen, 

Twelck  is  so  seer  doorwont 
Mocht  ic  troost  ontfanghen 
So  waer  ic  gansch  ghesont. 

Die  winter  is  verganghen, 
10  Jc  sie  des  meys  virtuyt, 

Jc  sie  die  loouerkens  hangen, 
Die  bloemen  spruyten  int  cruyt. 
Jn  gheenen  groenen  dale 
Daer  ist  genoechlijc  zijn, 
15  Daer  singhet  die  nachtegale 

Ende  so  menich  voghelkijn. 


1)  No.  74  uit:  „Een  schoon  liedekens.  Boeck  inden  welcken  ghy  in 
vinden  siilt.  Veelderhande  liedekens.  Oude  eü  nyeuwe.  Om  droef heyt  en 
melancolie  te  verdryven.  Item  hier  zijn  noch  toeghedaen  meer  dan  veertich- 
derhande  nyeuwe  liedekens  die  in  gheë  ander  liedekens  boecken  en  staen. 
Hier  achter  aen  vervolghende. 

Dese  liedekens  boeckë  vintmê  te  Coope  Tantwerpë  onder  Onser  Liever 
vrouwen  toren  tot  Jan  Koulans."  Achter  aan  't  slot  staat:  „Gheprent  Tant- 
werpen  By  mi  Jan  Koulans  Jnt  iaer  M.CCCCC  en  XLJJJJ."  Naar  het  eenige 
exemplaar  door  Hoffmann  von  Fallersleben  onder  den  titel:  „Antwerpener 
Liederbuch  vom  Jahre  1544*"  uitgegeven  als  dl.  XI  zijner  „Horae  Belgicae." 
Hannover  1855.*"  Kortheidshalve  wordt  het  verder  hier  aangehaald  als: 
„Een  schoon  Liedekens  Boeck.  Antwerpen,  1544." 


332 


Jc  wil  den  mey  gaen  houwen 
Voor  myns  liefs  veynsterkijn 
Ende  scencken  myn  lief  trouwe 
Die  alder  liefste  mijn. 
Ende  segghen:  „lief,  wilt  comen 
Voor  V  cleyn  vensterken  staen, 
Ontfaet  den  mey  met  bloemen, 
Hi  is  so  schoone  ghedaen." 

Tmeysken  si  was  beraden, 
Si  liet  haer  lief  in 
Heymelic  al  stille 
Jn  een  cleyn  camerken. 
Daer  lagen  si  twee  verborghen 
Een  corte  wijle  ende  niet  lanc. 
Die  wachter  opter  mueren 
Hief  op  een  liet,  hi  sanck: 

„Och,  isser  yemant  inne. 
Die  schaf  hem  balde  van  daen. 
Jc  sie  den  dach  op  dringhen 
Al  in  dat  oosten  op  gaen. 
Nv  schaft  V  balde  van  henen 
Tot  op  een  ander  tijt: 
Den  tijt  sal  noch  wel  keeren, 
Dat  ghi  sult  zijn  verblijt.** 

„Swighet,  wachter,  stille 
Ende  laet  v  singhen  staen, 
Daer  is  so  schoonen  vrouwe 
Jn  mijnen  armen  beuaen. 
Si  heeft  mijn  herte  genesen 
Twelc  was  so  seer  doorwont. 
Och  wachter  goet,  gepresen. 
En  makes  niemant  condt." 

„Jc  sie  den  dach  op  dringhen. 
Tscheyden  moet  ymmer  zijn: 

Jc  moet  mijn  dageliet  singen: 
Wacht  V,  edel  ruyter  fijn, 
Ende  maect  v  rasch  van  henen 
Tot  op  een  ander  tijt. 
Den  tijt  sal  noch  wel  comen, 
Dat  ghi  sult  zijn  verblijt/* 


EEN  NYEU  LIEDEKEN  i). 

Den  dach  en  wil  niet  verborghen  sijn, 
Het  is  schoon  dach,  dat  duncket  mi; 
Mer  wie  verborghen  heeft  sijn  lief, 
Hoe  noode  ist,  dat  si  scheyden. 

5  „Wachter,  nv  laet  v  schimpen  sijn 

Ende  laet  hi  slapen  die  alder  liefste  mijn. 
Een  vingerlinck  root  sal  ic  v  schincken , 
Wildy  den  dach  niet  melden." 

„Och  melt  hem  niet,  rampsalich  wi)f, 
IC  Het  gaet  den  iongelinck  aen  zijn  lijf, 

Hebdy  den  schilt,  ick  hebbe  die  speyr, 
Daer  mede  maect  v  van  heyr." 

Die  ionghelinck  sliep  ende  hi  ontspranck. 
Die  liefste  hi  in  zijn  armen  nam: 
15  „En  latet  v  niet  so  na  ter  herten  gaen, 

Jck  come  noch  tauont  weder/' 

Die  ionghelinck  op  zijn  vale  ros  tradt, 
Die  vrouwe  op  hooger  tinnen  lach. 
Si  sach  so  verre  noortuwaert  inne 
20  Den  dach  door  die  woleken  op  dringhen. 


1)    No.  XIX  uit  het:  „Een  schoon  liedekens  Coeck."  Antwerpen,  1544. 

„Had  ick  den  slotel  vanden  daghe, 
Jc  weerpen  in  gheender  wilder  masen, 
Oft  vander  masen  tot  inden  rijn, 
Al  en  soude  hi  nemmeer  vonden  zijn." 


EEiSr  NIEÜ  LIEDEKEN  '\ 

Het  daget  inden  oosten, 
Het  lichtet  ouer  al; 
Wie  verholen  wilt  vrien, 
Die  en  slapet  niet  te  lanc. 

5  Wie  verholen  wil  vrien 

Op  goede  gestadicheyt  ^ 
Hout  twachterken  te  vriende, 

50  en  schiet  hem  ia  gheen  leyt. 

Daer  lach  een  waerde  vrouwe 
lo  Al  op  haer  camer  en  sliep. 

51  was  so  seer  versaget, 

Si  en  consten  gherusten  niet. 

„En  versaecht  v  niet  so  seere, 
Mijn  alder  soetste  lief. 
15  Jc  ben  een  iongelinc  schoone 

Jc  heb  v  van  herten  lief." 

„Sidy  een  iongelinc  schoone, 
Och  wiste  ic  dat  voorwaer, 
Jc  sou  myn  ionc  herte  dwingen, 
20  Mijn  trueren  waer  al  gedaen." 

Hi  namse  in  sinen  armen. 
Hi  swanckse  al  in  dat  gras. 


^)    No.  75  uit:  j^Een  schoon  liedekens  Boeck."  Antwerpen,  1544. 

Daer  laghen  si  twee  verborgen^ 
Tot  dat  scheen  den  lichten  dach. 

25  „Wi  twee  wi  moeten  sceyden, 

Het  moet  gescheyden  zijn. 
Die  wachter  blaest  sinen  horen, 
Jck  sie  den  dach  int  scijn." 

,Jc  en  weet  van  gheenen  dage 
30  Noch  van  geenen  manen  schijn : 

Ghi  zijt  die  morghen  sterre, 
Ghi  verhuecht  dat  herte  mijn.'* 

Och,  die  dit  liedeken  dichte, 
Dat  was  een  ruyter  fijn: 
35  Hi  heuet  ghesongen  so  lichte 

Te  Campen  al  inden  wijn. 


EEN  OUDT  LIEDEKEN 

,,Rijck  god,  verleent  auontuere  ons,'* 
Sprack  daer  een  frisch  ionghelinck, 
„Dat  ic  mach  comen  binnen  der  muere, 
Daer  woont  die  alder  liefste  mijn. 
5  Rijck  god,  gheeft  raet. 

Die  wachter  en  is  mijn  vriendeken  niet: 
Dat  dunct  mi  quaet." 

Die  ioncfrou  niet  so  vaste  en  sliep. 
Si  hadde  verhoort  den  ionghelinck; 
10  Seer  haestelijck  si  ter  veynster  liep , 

Si  bant  een  coordeken  aenden  rinc. 
Daer  na  niet  lanck 
Doen  si  dat  coordeken  dale  liet. 
Den  rinck  die  clanck 


')    No.  CXL  uit:  „Een  schoon  liedekens  Boeck."  Antwerpen,  1544. 

IS  Die  wachter  niet  so  vast  en  sliep, 

Hi  hadde  verhoort  des  rincxs  gheluyt; 
Seer  haestelijck  hi  ter  tinnen  liep, 
Hi  stack  zijn  hooft  ter  veynster  wt. 
Hi  sprac:  „wie  is  daer?'* 

20  Die  iongelinc  neder  ter  aerden  viel 

Van  grooter  vaer. 

Die  ioncfrou  sprack  met  sinnen  verstoort : 
„Wat  isser  wachter,  dat  v  deert? 
Het  zijn  mijn  veynsteren,  die  ghi  hoort: 
25  Die  herren  zijn  drooghe  ende  onghesmeert. 

Maect  mi  niet  gram: 
Jc  sie  al  na  den  lichten  dach; 
Al  oft  hi  yet  quam." 

Hi  sprack:  „ioncfrou,  en  belghet  v  niet: 
30  Jck  doe  als  een  wachterkijn: 

Den  lichten  dach  daer  ghi  na  siet, 

Dat  is  die  alderliefste  dijn. 

Stille  heymelijck  swijcht: 

Want  quaem  int  claer,  wi  waren  voorwaer 
35  Ons  leuens  quijt." 

Die  ionghelinc  sprac:  „och  wachter  goet, 
Wilt  ons  niet  melden  door  v  doecht: 
Daer  mocht  of  comen  groot  ontmoet. 
Wat  schadet,  dat  wi  twee  zijn  verhiiecht  ?*' 
40  Hi  sprac:  „ic  sal, 

Nv  gaet  al  daert  die  liefste  begheert. 
Maect  gheen  gheschal." 

Al  inden  rinck  sette  hi  sinen  voet 
Ghelijck  hi  dicwils  hadde  ghedaen. 
45  Si  haelde  hem  op  al  metter  spoet. 

Seer  vriendelijck  was  hi  daer  ontfaen. 
Jn  corter  stont 

Si  custe  hem  meer  dan  duysent  weruen 
Aen  sinen  mont." 

.^o  „Ocli  willecome"  seyt  si  „soete  lief! 

Mi  en  quam  mijn  dagen  noeyt  lieuer  gast. 

Nv  laet  ons  met  genoechte  zijn: 

Wi  willen  gaen  drincken  den  coelen  wijn. 

Wi  worden  gewacht. 
55  Die  wachter  sal  sinen  horen  blasen, 

Als  coemt  den  dach.'' 

Een  corte  wijle  was  daer  niet  lanck, 
Die  wachter  sanck  zijn  dagheliet. 
Jn  sinen  armen  dat  hijse  nam. 
60  Het  scheyden  was  hem  een  groot  verdriet. 

^,Och  leyder  dach, 

Ghi  doet  mi  vander  liefster  scheiden, 
Die  ic  oeyt  sach.'* 


EEN  LIEDEKEN  VANDEN  MEY 

„Och  ligdy  nv  en  slaept, 
Mijn  wtuercoren  bloeme. 
Och  ligdi  nv  en  slaept, 
Jn  uwen  eersten  droome. 
5  Ontwect  V,  soete  lief! 

Wilt  door  V  veynster  comen. 
Staet  op,  lief,  wilt  ontfaen 
Den  mey  met  sinen  bloemen." 

„Wat  ruysschet  daer  aen  die  muer, 
Dat  mi  myn  ruste  berouet? 
Die  tsceyden  mi  maect  suer. 
Die  leit  hier  op  gedooghe 
Jn  minen  arm  so  vast: 
Wi  en  connens  niet  ontsluyten. 
15  Myn  beddeken  heeft  sinen  last: 

Plant  uwen  mey  daer  buyten.'* 

No.  CXXXII  uit:  ^jEen  schoon  liedekens  Boeck."  Antwerpen,  1544. 
P.  II.  22 

„O  suyuerlijcke  iuecht, 
Wilt  nv  V  rusten  laten : 
Doet  op  dijn  veynsterkijn 
Ende  coemt  v  lief  ter  spraken; 
Al  om  te  vinden  troost 
So  ben  ic  hier  tot  v  gecomen. 
Staet  op,  lief,  wilt  ontfaen 
Den  mey  met  sinen  bloemen.'* 

„Al  stondy  daer  tot  morgen, 
Jc  en  sal  v  niet  in  laten: 
Mijn  boel  leyt  hier  verborgen. 
Ghi  en  condt  mi  niet  vermaken. 
Myn  herteken  op  v  niet  en  past, 
Noch  op  gheen  spel  van  luyten, 
Mijn  beddeken  heeft  sinen  vollen  lastr 
Plant  uwen  mey  daer  buyten." 

,Jc  sie  den  lichten  dach 

Al  door  die  woleken  dringen. 

Jc  sie  die  bloemkens  schoone 

Al  wt  der  aerden  springhen. 

Jc  sie  die  sterren  claer, 

Die  verlichten  inden  throone: 

Staet  op,  lief,  ende  wilt  ontfaen 

Den  mey  met  sinen  bloemen." 

„Waent  ghi,  dat  ic  nv  slape? 

Het  is  anders  dat  ic  dachte. 

Die  mey  hout  my  in  wake, 

daer  na  myn  herteken  wachte. 

Niet  als  inder  aerden  wast 

Roosen  bloemen,  oft  ander  virtuyten. 

Myn  beddeken  heeft  sinen  vollen  last. 

Plant  uwen  mey  daer  buyten.'* 

LIED  VAN  DEN  HOED 

„In  een  prieel  quam  ic  ghegaen, 
Aldaer  ic  bloemkine  scone  vant  staen. 
Daer  pluctic  minen  lieve  saen 
Van  violetten  desen  hoet. 
5  Steet  hi  mi  wale^ 

Draghicken  wale, 
Dunct  hi  u  goet?" 

„Joncfrouwe,  dien  hoet 
Die  staet  u  wale. 
lo  Wel  overcuusche^  scone  smale^ 

Gheeft  mi  den  hoet^ 
Soe  doedi  wale: 
Gheeft  mi  den  hoet!'* 

„Ic  en  wille,  hi  es  soe  fijn, 
Dien  hoet  sal  draghen  mijn  minnekijn. 
Dat  ghi  mi  bidt,  gheeft  mi  onmare; 
Te  biddene  sone  hebdi  ghenen  spoet. 
Steet  hi  mi  wale, 
Draghicken  wale, 
Dunct  hi  u  goet?" 

„Gherechte  minne  es  een  scarp  sweert, 
Dat  God  den  jongelinge  gheeft  ghebaert. 
Dat  ic  u  bidde,  heeft  u  onmare? 
Te  biddene  sone  hebbic  ghenen  spoet? 
25  Wel  overcuusche,  scone  smale, 

Gheeft  mi  den  hoet, 
Soe  doedi  wale, 
Gheeft  mi  den  hoet!" 


15 


20 


^)    Uit:  „Willems,  Oude  Vlaemsche  Liederen."  Gent,  1848. 

22* 

„Jonchere,  u  woerde  sijn  onghetrouwe." 
30  —  „Si  en  sijn  niet,  wel  scone  joncfrouwe!" 

—  „Jonchere,  soe  doet  minen  raet, 
Ende  noempt  u  lief  sonder  baraet." 

—  „Ghenade,  joncfrouwe,  hoet  mi  vergaet, 
Ghi  sijt  mijn  troest,  mijn  toeverlaet, 

35  Ghenade,  lief,  al  doer  oetmoet! 

Ic  blive  hier  doet, 
Ine  hebbe  den  hoet." 

„Seker  soe  dadic  sonde  groet, 
Sloeghic  mijn  lief  aldus  te  dootl 
40  Nu  staet  op,  wi  selen  gaen 

Blidelike  al  sonder  waen." 

—  „God  gheve  ons  tonser  minnen  spoet! 
Nemmermeer  en  moet 

Quaet  dorper  weten, 
45  Wat  die  minne 

Ons  beiden  doet.*' 


VERRASSING 

Ic  quam  in  een  prieel  geghanghen, 
Daer  vandic  twee  ghelieven  staen, 
Den  tijt  en  consten  niet  verlanghen; 
In  anders  arem  waer  si  bevaen. 
5  Hi  sprac  haer  also  minlic  aen: 

„Vrauwe,  mijns  hertzen  liefste  reine, 

In  wilde  nummer  avelaen. 

Du  best  mijn  liefste  vrouwe  alleine." 


i)  No.  XXI  uit :  „Oud-Vlaemsche  liederen  en  gedichten  der  XIV  en  XV 
eeuwen."  Gent,  z.  j.  Uitgegeven  als  no.  9  der  2e  Serie  door  de  „Maetschappij 
der  Vlaemsche  Bibliophilen".  In  't  vervolg  aangehaald  als:  „Oud-Vlaemsche 
liederen  en  gedichten." 

Mettien  so  sprac  die  scone  vrauwe, 

Lachende  also  vriendelijch : 

„Mijn  boel,  wien  ich  so  wael  betrauwe, 

Liever  gein  up  erderijch; 

Des  muechstu  wael  gheloven  mich." 

Doe  boet  soe  hem  haer  wivelic  scijn, 

Ende  seide  aldus  so  minnentlijch : 

„Lief,  du  aens  al  die  hertze  mijn!'* 

Hi  sprac;  „Here  God,  twine  mocht  ghescien^ 

Dat  dit  bleve  eewelijc  gestade, 

So  mocht  wi  vroylic  vruechden  plien, 

Nu  duchtic  mi  altoos  der  scade. 

Als  lief  wert  leit,  dan  eist  te  spade, 

Hem  die  up  onsteiden  achten  cleine; 

God,  verde  ons  tween  van  sulken  quade. 

Du  best  mijn  liefste  vrouwe  alleine!" 

Dat  edel  wijf  van  reynre  aert 

Sprac  aldus  met  wisen  zinne: 

„Waer  trauwe  met  trauwen  es  ghepaert, 

Dat  es  een  recht  gestade  minne. 

Of  ic  mijn  boel  gestade  kinne , 

Sal  ic  hem  onghesteide  sijn? 

Mijn  herte  en  heift  gheen  ontrauwe  in: 

Lief,  du  aens  al  die  hertze  mijn!" 

Van  deser  tale  wart  hi  verblijt, 
Hi  cussetze  aen  haer  mondeken  root, 
Daer  mede  so  corten  si  den  tijt; 
Want  soet  hem  waerlic  nie  verboot. 
Sijn  hooft  leidi  in  haren  scoot, 
Met  cussene  bleven  si  ghemeine; 
Hi  seide  altoos  met  vruechden  groot: 
„Du  best  mijn  liefste  vrouwe  alleine! 

Als  ic  dit  sach,  ic  wart  bescaemt, 

Mi  dinke,  in  core  daer  voren  gheen  goet, 

Ende  ic  so  minlic  ware  verzaemt 
Met  haer,  die  mi  verbliden  doet. 
Vroilic  mijn  hertze  ende  ooc  mijn  moet! 
Met  vruechden  leven  sonder  pijn , 
Daer  toe  so  anich  cranken  spoet^ 
Nochtan  heift  soe  die  hertze  mijn! 


DE  LEEUWERIK 

Aloeette,  voghel  clein^ 

Dijn  nature  es  zoet  ende  rein^ 

So  es  dijn  edel  zanc. 

Daer  dienstu  met  den  here  allein 

Te  love  om  sinen  danc. 

Daer  omme  bem  ic  met  di  ghemein 

Ander  voghel  willic  ghein 

Dan  di^  mijn  leven  lanc. 

Aloeette^  voghel  clein, 

Dijn  nature  es  zoete  ende  rein, 

So  es  dijn  edel  zanc. 

Nider  boos,  onreine,  vilein, 
De  rouc  die  es  wel  dijn  compein, 
Neimt  dien  in  u  bedwanc. 
Laet  minlic  hertzen  sijn  bi  eyn, 
Sonder  loos  bevanc. 

Aloeette,  voghel  clein, 

Dijn  name  es  zoete  ende  rein, 

So  es  dijn  edel  zanc. 

Daer  dienstu,  enz. 


No.  CXXV  uit:  „Oud-Vlaemsche  liederen  en  gedichten.' 

SCHEIDEN 

Sceiden,  onverwinlic  leit^ 
Onvruechdelijc  es  dijn  beghin, 
Dat  nemic  waerlic  up  mijn  heit; 
Ten  brinct  gheen  dinc  meer  lidens  in. 
5  Sceiden^  du  dwinx  herte  ende  zin^ 

So  langher  tijt,  so  meer  verdriet; 
Sceiden^  du  ne  ghenouchs  mi  niet. 

So  liever  lief^  so  liever  paer, 
So  meer  verdriets  den  hertzen  zi 
ïo  Int  sceiden  hets  een  ure  en  jaer; 

Solanc  someer  verdriets  in  mi, 
En  hooptic  niet  om  comen  bi, 
Mijns  lijfs  gheduer  waer  als  .i.  riet; 
Sceiden,  dune  ghenouchs  mi  niet. 

Al  es  beghin  des  sceidens  zuer, 
Tlanghe  merren  en  es  niet  zoet; 
So  langher  dat  de  tijt  gheduer 
Te  meer  verlanghens  in  den  moet. 
Sceyden,  nye  en  waerstu  goet, 
Noch  nie  en  es  heil  van  di  ghesciet; 
Sceiden,  dune  ghenouchs  mi  niet. 

Als  ic  of  sciet,  mi  was  so  wee, 
Mine  dede  nie  dinc  so  grote  pijn; 
Nu  pijnt  mi  .m.  waerven  mee, 
-25  Dat  ic  so  langhe  van  haer  moet  zijn. 

So  sere  verlanct  der  hertzen  mijn, 
In  weet  niet  wes  mi  es  ghesciet; 
Sceiden,  dune  ghenouchs  mi  niet. 


)    No.  XCVI  uit:  „Oud-Vlaemsche  liederen  en  gedichten.'* 


15 


20 

Hope,  nu  hebt  mijns  levens  danc^, 
30  Vor  alle  dinc  ghi  mi  verhuecht; 

Al  dinct  mi  tmerren  wesen  lanc, 
In  dinen  troost  vindic  ghenuecht. 
Ic  biddu  God  mi  zaen  bewuecht^ 
Bi  haer,  daer  ic  mijn  hertze  liet; 
35  Sceiden,  dune  ghenouchs  mi  niet. 


MINNAARSKLACHT 

Vaer  wech,  ghepeins,  God  gheve  dir  leit^ 
Dattu  ye  quaems  in  mijn  ghedacht: 
Du  bist  vortan  van  mi  ontzeit, 
Ende  ic  ontsegghe  al  dijn  gheslacht. 
5  Vaer  wech! 

Vaer  wech,  ende  vliet  van  mi  ghereit, 
Dune  laets  mi  rusten,  dach  no  nacht. 

Du  aens  ghebrant  met  onbesceit 
Mijn  herte  ende  al  mijns  zinnes  cracht; 
10  Mi  dwinct  so  zere  dijn  aerbeit, 

In  haen  no  vruecht,  no  vruechden  machte 
Vaer  wech! 

Vaer  wech,  ende  doe  van  mi  ghesceit, 
Dune  laets  mi  rusten,  dach  no  nacht. 

15  Ach,  groen  nu  zi  mijn  omme-cleit. 

Want  ich  mi  nie  so  moede  en  vacht; 
Helpstu  mir  niet,  soot  mir  nu  steit, 
So  werdic  zaen  ghevanghen  bracht. 
Vaer  wech! 

20  Vaer  wech,  helf  God  om  vroilichèit, 

In  can  gherusten,  dach  no  nacht. 


1)    No.  CXL  uit;  „Oiid-Vlaemsche  liederen  en  gedichten.'" 

EEN  OÜDT  LIEDEKEN  »). 

„Rijck  god,  hoe  mach  dat  wesen, 
Dat  ic  dus  droeuich  ben. 
Jc  hadde  een  wtgelesen 
So  vast  in  mijnen  sin, 
S  Jc  en  can  haer  niet  vergheten, 

Hoe  seere  dat  icx  mi  pijn; 
Wat  wil  IC  mi  vermeten: 
Druck  moet  mijn  eyghen  zijn." 

„Schoon  lief,  ick  sou  v  vraghen, 
lo  Woudijt  in  duechden  verstaen, 

Sal  ic  noch  langer  iagen, 
Eer  ic  v  sal  connen  gheuaen? 
Jc  hebbe  v  wtuercoren 
Al  in  dat  herte  mijn, 
15  Segt  mi,  salt  zijn  verloren? 

Druck  moet  mijn  eyghen  zijn." 

„Gheselle,  wel  lieue  gheselle, 
Segt  mi  tot  deser  tijt, 
Hoe  dorst  ghi  mi  vertellen. 
Dat  ghi  in  drucke  zijt. 
Al  hebdy  mi  wtuercoren^ 
Wat  weet  ick  uwen  gront? 
Mach  V  wat  goets  gebueren, 
Weest  huesch  in  uwen  mont." 

„Schoon  lief,  conste  ic  vercrigen 
Van  V  een  troostelijc  woort. 
Mijn  kniekens  sou  ic  buygen 
Voor  V  alst  wel  behoort. 
Seer  stille  soude  iet  draghen. 
Al  in  dat  herte  mijn. 
Wat  baet,  dat  ic  veel  claghe? 
Druc  moet  mijn  eygen  zijn." 

CXLI  uit:  „Een  schoon  liedekens  Eoeck/'  Antwerpen,  1544. 


30 


^)  No. 

„Geselle,  ghi  zijt  seer  schoone  van  woorden 

Bedroch  is  v  gheleert. 

Gelijc  den  wint  van  noorden 

Sidy  van  mi  ghekeert. 

Men  mach  v  niet  betrouwen, 

Dat  segghe  ic  v  goet  ront, 

Begheerdy  wil  van  vrouwen: 

Sijt  huesch  in  uwen  mont.'* 

„Schoon  lief,  wilt  goelijc  wesen, 

Antwoordt  mi  ni  niet  te  fel: 

Jc  heb  dicwils  hooren  lesen, 

Dat  twee  liefkens  namaels  maken  spel. 

Jc  hope  den  tijt  sal  keeren; 

Al  schiet  ghi  v  fenijn, 

Nochtans  wil  ic  v  eeren, 

Al  soude  druc  myn  eygen  zijn." 

„Geselle,  ghi  sout  v  scamen, 
Dat  ghi  mi  dus  die  vermaent. 
Ghi  gaet  al  door  die  bramen, 
Den  wech  is  onghebaent. 
Die  ghi  beghint  te  treden. 
Och,  wiste  ick  uwen  gront, 
Jc  waer  noch  badt  te  vreden 
Waerdi  huesch  in  uwen  mont." 

„Schoon  lief,  laet  ws  gedincken 
So  menigen  swaren  sucht, 
Die  ic  V  plach  te  schincken 
Ende  al  wt  goeder  duecht. 
Ter  straten  ende  ter  kerken, 
Als  ic  sach  v  blide  aenschijn, 
Hebdijs  niet  willen  mercken, 
So  moet  druc  myn  eygen  zijn." 

„Gheselle,  v  soete  woorden, 
Die  gaen  int  herte  mijn. 

Mer  oft  also  ghebuerde, 

Dat  water  worde  wijn, 

Ende  ghi  myn  minne  cost  crigen 

Waer  v  dat  niet  een  vont: 

Soudy  wel  connen  swijghen 

Ende  huesch  zijn  in  uwen  mont?*' 

„Och,  ia  ic,  reyn  vrouwelijc  wesen, 

Van  V  heb  iet  geleert, 

So  waer  minen  druck  genesen, 

Wes  ghi  op  mi  begeert. 

Och,  mocht  mi  dat  volcomen, 

V  lieflij c  blijde  aen schijn 

En  derf  ic  mi  nyet  beromen: 

Druck  moet  mijn  eygen  zijn." 

„Geselle,  laet  v  niet  verlangen. 
Leeft  voort  op  goeden  troost: 
Men  leyt  so  menigen  geuangen. 
Die  namaels  wert  verlost. 
Weest  huesch  tot  alle  tijden. 
En  maect  dat  niemand  condt: 
Trou  suldi  aen  mi  vinden; 
Sijt  huesch  in  uwen  mont." 

„Jc  dancke  v,  venus  minne. 
Van  uwer  duechden  groot. 
God  laet  mi  trou  aen  v  vinden, 
Helpt  mi  wt  deser  noot. 
Vriendelijc  aenschouwen 
Doet  mijnder  herten  pijn. 
o  Reyn  natuere  van  vrouwen, 
Laet  vruecht  mijn  eygen  zijn." 

„Geselle,  wilt  vruechde  bedrijnen. 
Als  nv  tot  deser  tijt 
Jc  wil  V  vruecht  toescrijuen : 
Myn  herte  hebdy  verblijt. 

Al  met  vrou  venus  strale 
Hebdi  mijn  herte  doorwont: 
V  eyghen  ben  ic  altemale: 
Weest  huesch  in  uwen  mont." 

105  „Vrouwen  eere  mach  ic  wel  scriuen, 

Wes  mach  mi  aen  gaen 
Een  bloeme  bouen  alle  wijuen, 
Die  heeft  mi  troost  ghedaan. 
Myn  trouwe  is  mi  geloont. 

ITO  Vaert  wech  mijnder  herten  pyn, 

Myn  druc  derf  mi  niet  rouwen: 
Vruecht  sal  mijn  eyghen  zijn.'* 

Ter  eeren  van  alle  vrouwen 
So  is  dit  liet  ghemaect. 

115  Men  loont  so  die  met  trouwen, 

Daerom  ist  dat  wel  betaelt. 
Men  mach  wel  eere  bewisen 
Schoon  vrouwen  op  elc  termyn: 
Cost  ic  troost  van  haer  vercrigen , 

120  Druck  soude  vergheten  zijn. 


EEN  OUDT  LIEDEKEN 

Het  wayt  een  windeken  coel  wten  oosten. 
Hoe  lustelijc  staet  dat  groene  wout! 
Die  vogelkens  singen;  wie  sal  mi  troosten? 
Vrouwen  ghepeyns  is  menichfout. 

5  Jc  wil  mi  seluen  eens  gaen  vermeyden, 

Al  daer  die  liefste  te  woonen  plach 
Ende  dencken  om  den  tijt  voorleden  : 
God  gheue  die  liefste  goeden  dach. 


No.  LXIX  uit:  „Een  schoon  liedekens  Boeck."  Antwerpen,  1544. 

Jc  was  een  clercxken^  ic  lach  ter  scholen. 
ÏO  Den  rechten  wech  hebbe  ic  ghemist: 

Schoon  ionghe  vrouwen  doen  mi  dolen , 
Weder  te  keeren  dat  dunct  mi  best. 

Dit  heffe  ic  op,  dat  wil  ic  vaten, 
Al  om  een  die  alder  liefste  mijn. 
15  Drincke  ic  mi  droncken,  drinct  ghi  bi  maten, 

Dat  V  misquame  dat  waer  mi  leedt. 

Noch  weet  ick  een  lief  ken  wtuercoren, 
Daer  waer  ic  also  gaerne  bi. 
Wat  icse  minne,  tis  al  verloren, 
20  Crancken  troost  so  gheeft  si  mi. 

Al  op  den  hoeck  van  deser  straten, 
Daer  woont  so  properen  meysken  fijn. 
Daer  sal  ick  noch  eenen  nacht  bi  slapen, 
Oft  craey  en  salder  gheen  voghel  zijn. 

25  Rijck  god,  mach  ic  den  dach  noch  leuen, 

Dat  si  mi  minde  ende  ic  haer  niet, 
So  soude  mijn  herteken  in  vruechden  leuen. 
Dat  nv  leyt  in  swaer  verdriet. 

Nv  is  dit  lot  op  mi  gheuallen, 
30  Daar  ick  een  cansse  af  wachten  moet. 

Ay  lacen,  ic  en  heb  gheenen  troost  met  allen. 
Niet  dan  altijt  druc  ende  teghenspoet. 


EEN  OÜDT  LIEDEKEN  ^ 

Jck,  arm  schaepken  aender  heyden, 
Waer  sal  ic  henen  gaen? 
Mijn  lief  wil  van  mi  scheyden, 


1)    No  XCIII  uit:  „Een  schoon  liedekens  Boeck."  Antwerpen,  1544. 

Dat  cost  mi  menighen  traen : 
5  Waer  sal  icx  mi  onthouden. 

Die  ic  laetst  coos,  is  troosteloos: 
Dus  bliue  ic  inden  rouwe. 

O  radt  van  auontueren, 
Wildi  niet  ommeslaen, 
lo  Dat  mi  mocht  troost  ghebueren, 

Alsoot  voormaels  heeft  ghedaen. 
Dus  moet  ick  daer  om  trueren, 
Den  bitter  doot  besueren. 
Och  lief,  wilt  dit  wel  verstaen. 

15  Ghi  ionghers  int  hanteren, 

Die  nv  ten  spele  gaen 
Met  vrou  venus  camenieren, 
Ghi  moecht  int  wilde  slaen. 
Wildy  altijt  gheloouen, 

20  Peynst  om  dat  eynde,  eer  ghi  beghint, 

So  en  wort  ghi  niet  bedroghen. 

Ghelijc  Sampson  die  stercke 
En  verloos  hi  niet  zyn  cracht 
Al  door  der  vrouwen  wercken? 
25  Ende  Salmon  wijs  bedacht 

Moest  oock  den  doot  besueren, 

Die  een  yeghelijck  can,  tsij  wijf  oft  man, 

Brenghen  in  swaer  dolueren. 


EEN  NYEU  LIEDEKEN 

Daer  staet  een  clooster  in  oostenrijc. 
Het  is  so  wel  gheciert 
Met  siluer  ende  roode  gout 
Met  grauwen  steen  doormoeret. 


1)    No.  CCXXI  uit:  „Een  schoon  liedekens  Boeck."  Antwerpen,  1544. 

Daar  in  so  woont  een  ioncfrou  fijn, 
Die  mi  so  wel  beuallet. 
Rijck  god,  mocht  ic  haer  dienaer  sijn, 
Jck  soudese  met  mi  voeren. 

Jck  voerdese  in  mijns  vaders  hof. 
Daer  staet  een  grone  linde, 
Daer  op  so  singhet  die  nachtegael, 
Si  singet  so  wel  van  minnen. 

Och  nachtegale,  cleyn  voghelken, 
Wildi  V  tonghe  bedwinghen , 
Jck  salder  al  v  vederlin 
Met  goudraet  doen  bewinden. 

„Wat  vraghe  ick  nae  v  roode  gout 
Oft  nae  v  looser  minnen? 
Jck  ben  een  cleyn  wilt  voghelken  stout, 
Gheen  man  en  can  mi  bedwinghen.*' 

„Sidi  een  cleyn  wilt  voghelken  stout, 
Can  V  gheen  man  bedwinghen? 
So  dwinget  v  die  hagel,  die  coude  snee. 
Die  loouers  vander  linden." 

„Dwinget  mi  de  haghel,  de  coude  snee. 
Die  loouers  vander  linde, 
Als  dan  schijnt  die  sonne  schoon, 
So  sal  ic  weder  vruecht  beghinnen." 

Doen  hi  zijn  sporen  had  aen  gedaen, 
Hi  reet  ten  oostenwaert  inne, 
Hi  sach  so  menighen  lansknecht  staen 
Jn  haer  blanck  harnas  blincken. 

Hi  is  een  weynich  voort  gereden 
Al  ouer  die  groene  strate. 
So  wie  zyn  boel  niet  hebben  mach, 
Die  moetse  varen  laten. 

Den  ruyter  sprack  met  moede  vry, 
Doe  hi  zijn  boel  moest  laten: 
,Jc  wil  blijuen  den  lansknecht  by: 
40  Rijck  god,  comt  me  te  baten/' 

Die  ons  dit  liedeken  eerstwerf  sanck, 
Hi  heuet  wel  ghesonghen 
Met  pijpen  ende  trommelen  gedane 
Jn  spijt  des  nijders  tonghen. 


KLAA.GLIEDEREN  OP  DEN  ZANGER  EGIDIÜS 

I. 

Egidius,  waer  bestu  bleven? 
Mi  lanct  na  di,  gheselle  mijn; 
Du  coors  die  doot,  du  liets  mi  tleven. 
Dat  was  gheselscap  goet  ende  fijn, 
5  Het  sceen,  dat  moeste  ghesceiden  sijn. 

Nu  bestu  in  den  troon  verheven 
Claerre  dan  der  zonnen  scijn; 
Alle  vruecht  es  di  ghegheven. 
Egidius,  waer  bestu  bleven? 
10  Mi  lanct  na  di,  gheselle  mijn, 

Du  coors  de  doot,  du  liets  mi  tleven. 

Nu  bidt  vor  mi,  ic  moet  noch  sneven, 
Ende  in  de  weerelt  liden  pijn; 
Verware  mijn  stede  di  beneven, 
15  Ic  moet  noch  zinghen  een  liedekijn; 

Nochtan  moet  emmer  ghestorven  sijn. 


1)    No  XCVIII  uit:  „Oiid-Vlaemsche  liederen  en  gedichten." 


353 


Egidius,  waer  bestu  bleven? 

Mi  lanct  na  di,  gheselle  mijn; 

Du  coors  die  doot,  du  liets  mi  tleven. 

II  >). 

-2o  O  cranc,  onseker,  broosch  enghien, 

Snee  of  glas  als  dijn  nature , 

Niet  en  sech:  dit  sal  ghescien; 

Want  dune  hebs  morghen  tijt  no  ure. 

Waer  vinstu  eenighe  creature, 
:25  Die  ghedure 

leghen  de  doot,  die  commen  moet? 

Al  eist  so,  datti  hier  ghebuere 

Dijns  weinschens  cuere, 

De  doot  die  werpt  die  onder  voet. 

,30  O  vroylic  herte,  solazelic  bloet, 

Egidius,  di  sal  men  claghen, 

Ende  rauwe  draghen, 

Tallen  daghen, 

Ende  dijns  ghewaghen. 
.35  So  wie  dijns  plaghen, 

Hem  maechs  wanhaghen, 

Datti  de  doot  so  vrouch  bestoet; 

Maer  wat  God  wille,  elc  neimt  vor  goet. 

Nemmermeer  sone  wanic  zien 
40  Dijnre  vroylicheit  parture; 

Musike,  ende  alle  melodien 

Minnestu  met  herten  pure. 

Nu  bestu  doot;  elc  vroylic  truere! 

O  avonture, 
45  Du  slachts  der  hebben  ende  der  vloet. 

Du  gheifs  hem  tzoet,  die  staen  na  tzure 

Entu  best  stuere 


*)    No.  C  uit:  „Oiid-Vlaemsche  liederen  en  gedichten." 

P.  II.  23 

Hem  die  van  aerde  minnen  tzoet. 
O  vroylic  herte,  solazelic  bloet,  enz. 

50  Wie  sulre  nu  dijnre  vruechden  plien^ 

Egidius,  stervelike  guere, 

Menich  edel  musisien 

Prees  dinen  voys  ende  dijn  tenuere. 

Nu  bidt  vor  ons,  want  du  best  vuere 
55  In  shemels  duere, 

Dat  ons  God  neme  in  zijn  behoet, 

Ende  dat  hier  elc  also  labuere 

Eer  therte  scuere, 

Dat  wy  ontgaen  der  hellen  gloet. 

60  O  vroylic  herte,  solazelic  bloet,  enz. 


DRINKLIED 

Scinc  her  den  wijn; 
Gheselle  mijn^ 
Wi  willen  vroilic  leven, 
Het  mach  sulc  zijn, 
5  Noch  up  den  Rijn, 

Die  ons  gheluc  mag  geven. 
Al  moeten  wi  nu  sneven. 

Wat  saelt  ghetruert. 
De  sulc  bezuert, 
10  Een  ander  moet  bezoeten; 

Wat  nu  ghebuert 
Ic  willecuert. 

God  saelt  noch  tjaren  boeten, 
Dat  wi  nu  trueren  moeten. 


1)    No.  LVI  uit:  „Oud-Vlaemsche  liederen  en  gedichten."' 

15  In  vruechden  vro 

Sine  wi  also, 

Wi  willens  ons  verbliden. 

Wine  achtens  jo 

Een  averstroo; 
20  Die  ons  daer  om  beniden, 

God  geve  hem  al  ons  liden. 

God  geve  hem  heil 
Met  vruechden  geil^ 
Wie  metten  vrauwen  hoven; 
25  Al  heift  een  veil 

Den  wint  in  tzeil, 
Hi  mach  hem  wel  beloven, 
Es  hi  des  nijts  te  boven. 

Wel  op,  wel  aen, 
30  Laet  niden  staen, 

Ende  leven  wi  metter  eere; 

Met  niders  gaen, 

Onnere  ontfaen; 

Van  haren  bozen  kere 
35  Elc  man  hem  hoeden  lere. 


TAFELLIED 

Laet  ons  den  wert  bedanken 
Der  duecht,  die  hi  den  gasten  doet; 
Al  hadwi  duzent  vranken, 
Hine  gert  van  ons  geen  ander  goet 
5  Dan  dat  wi  maken  frisschen  moet. 

Wael  op,  wael  op, 


No.  CXLV  uit:  j^Oud-Vlaemsche  liederen  en  gedichten.*" 

So  sinc  wir  jo, 
Met  vruechden  ho. 
God  gheve  den  wert  dat  hi  beghert, 
10  Die  aldus  blidelijch  ghebert^ 

Ich  wenschen  tallen  vruechden  spoet. 

Gave  ons  God  alle  morghen 

Dus  goeden  wert,  dus  goeden  wijn, 

So  ne  woldic  nimmer  zorghen; 

15  Want  mir  betuucht  die  hertze  mijn; 

Nicht  vor  waeldoen  ende  vroilic  sijn. 
Wael  op,  wael  op, 
So  sinc  wir  jo. 
Met  vruechden  ho. 

20  God  gheve  den  wert  een  vroilic  jaer, 

Hi  toocht  so  vruechdenrijch  ghebaer, 
Ich  wenschen  heil  vor  alle  pijn. 

Nu  scinc  ons  van  den  wine, 

Ende  ghef  den  wert  gheluc  en  heil; 

25  God  gheve  der  vrauwen  zine 

Een  vroilic  jaer,  dat  is  huer  deil; 
Wi  hebben  hier  gheweis  so  veil. 
Wael  op,  wael  op. 
Nu  sinc  wir  jo, 

30  Met  vruechden  ho. 

Den  wert  waer  quaet  onrecht  ghedaen, 

Die  dus  sijn  gasten  can  ontfaen, 

Ich  weinschen  heil  met  vruechden  geil. 

Laet  ons  den  wert  bedanken,  enz. 

EEN  OUT  LIEDEKEN 

Coppelt  aen  een^  den  nacht  is  lanck 
Ey  god  danck! 

Wel  gheneren^  druc  ontberen, 
Ghelt  verteren,  en  mach  niet  deren. 
5  Dus  moghen  wi  dansen  vry  ende  vranck, 

Ey  god  danck! 

Die  heeren  en  doen  ons  gheen  bedwanc , 
Ey  god  danck ! 

Gheen  bedrachte,  teghen  bedachte 
IQ  Hout  voorwachte,  het  is  bi  nachte. 

Mi  dunct  wi  zijn  in  een  ontfanck. 
Ey  god  danck! 

God  loons  hem  die  ons  vordeel  schanck. 
Ey  god  danck! 
15  Wi  zijn  van  Dixmuyden,  slecht  ende  ruyden, 

Leelicke  luyden,  swert  van  huyeden. 
Wi  hebben  ghesien  den  ommeganck, 
Ey  god  danck! 

Al  zijn  wi  van  fortuynen  cranck, 
20  Ey  god  danck! 

Wi  sullen  noch  smoren,  dats  verloren, 
Vruecht  oorboren,  sonder  toren 
Ende  dat  sal  dueren  ons  leefdaghe  lanck, 
Ey  god  danck! 

25  Een  weerdinne  vry  ende  vranck, 

Ey  god  danck ! 

Dat  is  ons  leuen  sonder  sneuen. 
Die  niet  en  hebben  te  geuen  die  maken  screuen. 
Dat  hout  ons  vrolijck  anden  dranck. 
30  Ey  god  danck! 

^)    No.  XVII  uit:    5jEen  schoon  liedekens  Boeck."  Antwerpen,  1544. 

Wi  hebben  ghedroncken  root  ende  blanck, 
Ey  god  danck! 

Brenghen^  halen,  volle  schalen 
Thooft  van  malen,  salt  al  betalen. 
35  Mijn  daghe  ic  noyt  beteren  dranc  en  dranc, 

Ey  god  danck! 

Noch  weet  ic  een  meijsken  swanck, 
Ey  god  danck! 

Veel  sinnen  vruecht  in  bringhen, 
40  Die  heymelick  minnen  die  gaen  binnen, 

Al  sijn  si  gesmoort,  si  en  gaen  niet  manck, 
Ey  god  danck! 

Si  moeten  al  hanghen  inden  hanck, 
Ey  god  danck! 
45  Die  niet  en  singhen,  oft  niet  en  springhen, 

Haest  V  gheringen,  ick  wilt  v  bringhen: 
Mi  dunct,  ghi  beyt  mi  veel  te  lanck, 
Ey  god  danck! 

Och  die  dit  liedeken  eerstwerf  sanc, 
50  Ey  god  danck! 

Het  was  een  ghilde,  si  loopt  int  wilde, 
Twaer  veel  beter  dat  si  haer  anders  hielde. 
Mer  die  ioncheyt  moet  hebben  haren  ganc, 
Ey  god  danck! 


EEN  OÜDT  LIEDEKEN 

Het  quamen  drie  ruyters  geloopen, 

So  verre  int  duytsche  lant 

Met  netten  ende  met  knoopen,  ia  knoopen. 

Het  waren  die  beste  diemen  vant. 


1)    No.  LVIII  uit:  „Een  schoon  liedekens  Boeck/'  Antwerpen,  1544. 

5  Si  quamen  voor  eender  waerdinnen  huys, 

Al  daermen  tapte  den  wijn. 
„Waerdinne,  wi  droncken  so  gaerne,  ia  gaerne. 
Wi  en  hebben  gheen  gheldekijn.*' 

„Waer  op  soude  ick  v  borghen? 
1LO  Ghi  coemt  wt  vreemde  landen: 

V  cleederkens  die  zijn  dinne,  ia  dinne, 
Ghi  en  hebbet  ghelt  noch  panden." 

Doen  sprack  dat  ionckwijf  vanden  huys: 
„Nv  tappet  den  ruyters  den  wijn, 
ï5  Al  dat  si  verteeren,  ia  teeren, 

Daer  sal  ick  v  boorghe  voor  zijn.'* 

Doen  sprac  die  vrouwe  vanden  huys 
„En  spreket  niet  so  bout: 
Si  souden  v  helpen  verteeren,  ia  teeren 
3o  V  siluer  ende  oock  v  gout." 

Doen  sprac  dat  ionck  wijf  vanden  huys : 

„Jc  woude  die  ioncste  ruyter  waere  mijn 

Ende  icker  mede  soude  gaen  wandelen,  ia  wandelen 

Van  Straesborch  tot  op  den  rijn.'* 

-25  Die  ioncste  ruyter  tooch  wt  zijn  net 

Ende  worpt  inder  maghet  schoot: 
Daar  stont  die  edel  ruyter,  ia  ruyter 
Jn  een  wambeys  van  goude  root. 


EEN  NYEÜ  LIEDEKEN  i). 

„Margrietken,  ghy  zijt  so  huebschen  dier, 

Ghi  hebter  twee  bruyn  oochkens  die  ic  gaern  aensie, 

Reyn  vrouwelijc  dier, 

*)    No.  CXIX  uit:  „Een  schoon  liedekens  Boeck."  Antwerpen,  1544. 

Sout  ghi  niet  willen  scheyden  eer  lanck? 
5       Jnden  crijch  sal  ic  v  leyden. 
Schoon  lief,  ist  uwen  danck. 

Al  inden  crijch  daer  wil  ick  zyn, 
Men  schencter  de  vrome  lantsknechten  den  wijn. 
Reyn  vrouwelij  ck  fijn^ 
jo       Al  onder  die  blauwe  lendauwe, 

Voorwaer  daer  is  gebrec  van  vrouwen. 
Schoon  lief,  had  ic  v  daer.'* 

„Mergrietken ,  woudy  met  mi  gaen, 
Jck  soude  v  leyden  al  voor  Terwaen, 
15       Reyn  vrouwelijc  graen, 

Daer  sullen  die  lantsknechten  neuen  v  staen, 

Si  en  sullen  v  scoon  lief  tot  geender  noot  af  gaen/' 

„Al  voor  Terwaen  daer  is  groot  noot, 
Men  slater  die  vrome  lantsknechten  al  doot, 
20       Cleyn  ende  groot, 

Te  voet  en  oock  te  paerde.** 

„Gaet  me,  schoon  lief.*'  „Rijdt  uwer  vaerde, 

Laet  mi  met  vreen.'* 

„Mergrietken ,  wout  ghi  met  mi  Jc  wou  met  dy,. 
25       Veel  voorder  soude  ic  met  v  gaen, 
Begheerdijs  op  my 
So  gaet  hem  af  ende  blijft  mi  bi. 
Tis  al  verloren  wat  ic  doe. 
Schoon  lief  om  di.*' 

30       „Margrietken,  woudt  ghi  so  wel  als  ick, 

Ghetrouwe  bleef  ic  tot  in  den  laetsten  stric. 
Jc  en  sach  myn  dagen  noyt  fraeyder  quick. 
Soudt  ghi  niet  dorren  auontueren,  schoon  lief,. 
Also  wel  als  ick." 

35       Mer  die  dit  liedeken  heeft  gedicht, 
Sijn  herteken  dat  truerde  licht, 
Vrij  niet  en  sucht. 

Quade  nijders  die  houden  hem  in  die  pijn, 
Daerom  dat  hise  deruen  moet 
40       Dat  vrouken  fyn. 

Mer  die  dit  liedeken  eerstmael  sanck, 
Dat  was  een  ruyterken  wt  westlant, 
Vrij  ende  vranc. 

Sijn  leuen  dat  viel  hem  veel  te  lanck, 
45       Daerom  dat  hise  deruen  moet 
Tegen  sinen  danck. 


EEN  NYEU  LIEDEKEN 

Een  oude  man  sprack  een  meysken  an : 
„Schoon  lief,  wildi  beteren  myn  verdriet?*' 
„Neen  ic",  seydese  „lieue  Jan, 
Van  uwen  biere  en  dorst  mi  niet. 
5  Tis  beter  dat  ghi  van  mi  vliet; 

Ghi  doet  doch  al  verloren  pijn: 
Mijn  boelken  moet  een  ionck  man  zijn.** 

„Schoon  lief,  ick  soude  mi  geerne  paren, 
Waert  v  beliefte  nv  ter  tijt.** 
10  „Spreect  een  oude  quene  van  tseuentich  iaren, 

Oudt  ende  verrompelt  also  ghi  zijt: 
Aen  V  en  is  doch  gheen  profijt, 
Ghi  en  tapt  niet  dan  verschaelden  wijn, 
Mijn  boelken  moet  een  ionck  man  zijn.** 

15  Waerde  suuer  iuecht, 

Herte  ende  sin  hanget  al  aen  dy, 
Stelt  V  te  vreden,  oft  ghi  moecht.** 


')    No.  XXXVII  uit:  „Een  schoon  liedekens  Boeck."  Antwerpen,  1544, 

„Wi  en  dienen  niet  te  samen  ick  ende  ghy: 
Oudt  ende  versleten  dunct  ghy  my, 
20  Wat  soudt  ghi  schrijnen  in  mijn  francijn? 

Mijn  boelken  moet  een  ionck  man  zijn.** 

„Schoon  lief,  wilt  doch  doen  mijn  auijs 
So  sal  ic  V  maken  van  goede  rijc.** 
„Een  ionc  man  staet  badt  in  mijnen  prijs, 
25  Ghelijc  soect  altijt  zijn  ghelijck. 

Wat  soudt  ghi  doeghen  op  eenen  tijt 
Dan  droncken  drincken  als  een  swijn? 
Mijn  boelken  moet  een  ionck  man  zijn.*' 

„Jc  mach  wel  claghen  mijn  verdriet: 
30  Jc  minne  ende  en  worde  niet  ghemint." 

„Nv  swijghet**,  seyt  si  „luerefaes, 

Vrijdt  elders  daer  ghi  troost  ghewint. 

Jc  hebbe  bemint  een  ionghelinck. 

Mijn  herte  verblijt  in  zijn  aenschijn, 
35  Mijn  boelken  moet  een  ionck  man  zijn.** 


VANDEN  OUDEN  HILLEBRANT 

„Jck  wil  te  lande  rijden/* 
Sprack  meester  Hillebrant. 
„Die  mi  den  wech  wil  wijsen 
Te  Barnen  in  dat  lant. 
5  Si  sijn  mi  onbekent  gheweest 

So  menighen  langhen  dach: 
Jn  drieendertich  iaren 
Vrou  Goedele  ick  niet  en  sach.** 

„Wildy  te  lande  rijden**, 
TG  Sprack  hertoch  Abeloen, 


1)    No.  LXXXIII  lüt:  „Een  schoon  liedekens  Boeck."  Antwerpen,  1544. 

Ghi  vinter  op  der  mercken 
Den  ionghen  helt  is  coen^ 
Ghi  vinter  op  der  mercken 
Den  ionghen  Hillebrant. 
15  Al  quaemdi  onder  twaelfuen 

Van  hem  wort  ghi  aengherandt.** 

„Soude  hi  mi  int  aenranden 
Met  eenen  euelen  moet^ 
Jc  doorhouwe  hem  sinen  schilt, 
20  Ten  doet  hem  nemmermeer  goet. 

Jck  doorslae  hem  sinen  schilt 
Met  eenen  schermen  slach, 
Dat  hijt  zijn  vrou  moeder^ 
Een  iaer  wel  claghen  mach.'* 

25  „Dat  en  suldy  niet  doen", 

Sprac  ioncheer  Diederick. 
,Jc  heb  den  iongen  Hillebrant 
Met  goeder  herten  lief. 
Ghi  sult  hem  seere  groeten. 

30  Al  door  den  wille  mijn 

Ende  dat  hi  v  laet  rijden 
So  lief  als  ic  hem  mach  sijn.*' 

Al  metten  seluen  woorden 
Hi  die  groene  gaerde  op  ran 

35  Tot  in  des  mercken  pleyne, 

Hillebrant  die  oude  man^ 
Tot  in  des  mercken  pleyne 
Daer  hi  den  ionghen  vant. 
„Wat  doet  desen  ouden  grijse 

40  Hier  in  mijns  vaders  lant?" 

„Ghi  voert  een  harnas  louter, 
Als  waerdi  eens  conincx  kint. 

Ghi  maecte  myn  ionge  herte 
Met  sienden  ooghen  blint. 
45  Ghi  sout  tsoheime  blijuen 

Ende  houden  v  ghemack." 
Met  eenen  huebscen  geluyde 
Die  oude  loech  ende  sprack; 

„Soude  ic  tsoheime  blijuen 
50  Ende  houden  mijn  ghemack 

Van  strijden  ende  van  vechten? 

Daer  is  mi  af  gesacht 

Van  strijden  ende  van  vechten 

Al  op  mijn  henenvaert. 
55  Dat  seg  ic  v,  wel  iongen  helt, 

Daer  wert  af  grijs  myn  baert.** 

„Den  baert  sal  ic  v  af  rucken 
Ende  daer  toe  seere  slaen, 

50  dat  V  roode  bloet 

60  Ouer  V  wanghen  sal  gaen. 

V  harnas  ende  uwen  schilt 
Moet  ghi  mi  geuende  sijn 
Ende  blijuen  mijn  geuangen, 
Behoet  dat  leuen  mijn/' 

65  jjMijn  harnas  ende  schilt 

Daer  heb  ic  mi  met  geneert. 
Jc  en  was  noyet  mijn  dage 
Van  eenen  man  verueert." 

51  lieten  daer  haer  woorden, 

70  Si  gingen  daer  met  swaerden  slaen; 

Wat  si  daer  bedreuen, 
Dat  suldi  wel  verstaen. 

Die  ionge  brocht  den  ouden 
Een  so  swaren  slach, 

Mer  dat  hi  van  al  zijn  dagen 
Nie  so  seer  veruaert  en  was. 
Zijn  paert  spranc  te  rugge 
Wel  twintich  vademen  wijt. 
„Den  slach,  die  ghi  daer  sloecht, 
Heeft  V  geleert  een  wijf." 

„Soude  ic  van  vrouwen  leeren, 
Dat  waer  mi  groote  schande. 
Jc  heb  noch  ridders  ende  heeren 
Binnen  mijns  vaders  lande. 
Jc  heb  noch  ridders  ende  knechten 
Al  in  mijns  vaders  hof; 
Wes  ic  niet  gheleert  en  heb, 
Daer  ouer  leere  ic  noch." 

Het  quam  so,  dat  den  ouden 
Liet  neder  sincken  sinen  schilt, 
So  dat  hi  den  iongen  Hillebrant 
Sijn  swaert  al  onder  ginck. 
Hi  nam  hem  in  zijn  middele, 
Al  daer  hi  smaelste  was. 
Hi  worp  hem  neder  te  rugghe 
Al  in  dat  groene  gras. 

„So  wie  hem  seluen  aen  den  ketel  wrijft, 
Hi  heeft  gaerne  vanden  roet. 

50  hebt  ghi  gedaen,  ghi  ionghe  helt. 
Hier  teghen  dinen  wederspoet. 
Spreect  nv  v  biechte, 

V  biechtvader  wil  ic  sijn 
Dats  bistu  vanden  woluen 
Ghenesen  moecht  ghi  sijn." 

„Woluen  dat  sijn  woluen, 

51  loopen  door  dat  wout; 

Jc  ben  een  ionghe  deghen, 
Gheboren  wt  griecken  stout. 
Myn  moeder  hiet  vrou  goedele, 
iio  Een  hertoginne  fijn, 

Ende  den  ouden  Hillebrant 
Dat  is  die  vader  mijn." 

„Hiet  V  moeder  vrou  goedele, 
Een  hertoginne  fijn, 
Was  Hillebrant  dijn  vader, 
So  bistu  die  sone  mijn." 
Hi  schoot  op  sinen  helme, 
Hi  custe  hem  aen  sinen  mont: 
„Nv  danc  ic  god  den  heere, 
Dat  ic  V  sie  gesont." 

„Och  vader,  lieue  vader. 
Die  wonden  die  ic  v  heb  geslagen^ 
Wil  ic  al  mijn  leuen  lanc 
Jn  mijnder  herten  draghen." 
125  „Nv  swijghet,  sone,  stille. 

Der  wonden  weet  ic  wel  raet. 
Wi  willen  van  hier  scheyden, 
God  sterc  ons  op  die  vaert. 

Nv  neemt  mi  gheuanghen, 
130  Alsmen  eenen  geuanghen  doet. 

Vraghen  v  die  lieden 
Wat  man  dat  ghi  daer  voert, 
So  suldi  hen  dan  segghen: 
This  een  die  quaetste  man, 
135  Die  oeyt  op  deser  werelt 

Van  moeder  lijf  ghewan." 

Het  viel  op  eenen  saterdach, 
Ontrent  der  vespertijt. 

Dat  die  ionghe  Hillebrant 
140  Die  groene  gaerde  op  reedt. 

Hi  voerde  op  sinen  helme 
Van  goude  een  cranselijn, 
Ende  neuen  sijnder  siden 
Den  liefsten  vader  sijn. 

145  Hi  voerde  hem  geuanghen 

Al  sonder  arghelist, 
Hi  sette  hem  bi  sijnder  moeder 
Bouen  haer  aen  haren  disch. 
„Sone^  wel  lieue  sone, 

150  Dat  gheeft  mi  al  te  vry: 

Waerom  ghi  desen  geuangen, 
Hier  settet  bouen  mi." 

„Moeder/'  seyt  hi^  „moeder, 
Die  waerheit  sal  ic  v  saghen. 

155  Aen  geender  groender  heiden 

Had  hi  mi  bi  na  verslaghen. 
Het  is  Hillebrant  die  oude, 
Die  liefste  vader  mijn. 
Nv  neemt  hem  in  uwen  armen 

160  Ende  heet  hem  willecom  sijn." 

Si  nam  hem  in  haren  armen, 
Si  custe  hem  aen  sinen  mont: 
„Nv  dancke  ic  god  den  heere, 
Dat  ick  V  sie  ghesont. 
165  Wi  willen  van  hier  scheyden 

Ende  varen  in  ons  lant, 
Te  barnen  binnen  der  steden 
Daer  sijn  wi  wel  becant." 

LIED  VAN  HALEWIJN 

Heer  Halewyn  zong  een  liedekyn , 
Al  wie  dat  hoorde  wou  by  hem  zijn. 

En  dat  vernam  een  koningskind, 
Die  was  zoo  schoon  en  zoo  bemind. 

5  Zy  ging  al  voor  haer  vader  staen: 

„Och  vader,  mag  ik  naer  Halewyn  gaen?*' 

„Och  neen,  gy  dochter,  neen  gy  niet! 
Die  derwaert  gaen  en  keeren  niet." 

Zy  ging  al  voor  haer  moeder  staen: 
IQ  „Och  moeder,  mag  ik  naer  Halewyn  gaen?" 

„Och  neen,  gy  dochter,  neen  gy  nieti 
Die  derwaert  gaen  en  keeren  niet.** 

Zy  ging  al  voor  haer  zuster  staen: 

„Och  zuster,  mag  ik  naer  Halewyn  gaen?" 

15  „Och  neen,  gy  zuster,  neen  gy  niet! 

Die  derwaert  gaen  en  keeren  niet.'* 

Zy  ging  al  voor  haer  broeder  staen: 

„Och  broeder,  mag  ik  naer  Halewyn  gaen?'* 

„*t  Is  my  aleens,  waer  dat  gy  gaet, 
20  Als  gy  uw  eer  maer  wel  bewaert 

En  gij  uw  kroon  naer  regten  draegt.** 

Toen  is  zy  op  haer  kamer  gegaen 
En  deed  haer  beste  kleêren  aen. 

Wat  deed  zy  aen  haren  lyve? 
^5  Een  hemdeken  fynder  als  zyde. 


1)    Uit:   Hoffmann  von  Fallersleben ,  Horae  Belgicae  II  no.  9. 

Wat  deed  zy  aen  haer  schoon  korslyf? 
Van  gouden  banden  stond  het  styf. 

Wat  deed  zy  aen  haren  rooden  rok? 
Van  steke  tot  steke  een  gouden  knop. 

Wat  deed  zy  aen  haren  keerle? 
Van  steke  tot  steke  een  peerle. 

Wat  deed  zy  aen  haer  schoon  blond  haer? 
Een  krone  van  goud  en  die  woog  zwaer. 

Zy  ging  al  in  haers  vaders  stal 
En  koos  daer  't  beste  ros  van  al. 

Zy  zette  haer  schrylings  op  het  ros, 

Al  zingend  en  kUngend  reed  zy  door  't  bosch. 

Doen  zy  dat  bosch  ten  hal  ven  kwam, 
Halewyns  zoon  haer  tegen  kwam. 

Hy  bond  zyn  peerd  aen  eenen  boom, 
De  jonkvrouw  was  vol  angst  en  schroom. 

„Gegroet,  zei  hy,  gy  schoone  maegd, 
Gegroet,  zei  hy,  bruin  oogen  klaer! 
Komt,  zit  hier  neêr,  ontbindt  uw  haer!" 

Zoo  menig  haer  dat  zy  ontbond, 
Zoo  menig  traentjen  haer  ontron. 

Zy  reden  met  malkander  voort 
En  op  den  weg  viel  menig  woord. 

Zy  kwamen  al  aen  een  galgenveld, 
Daer  hing  zoo  menig  vrouwenbeeld. 

Alsdan  heeft  hy  tot  haer  gezeid: 

„Mits  gy  de  schoonste  maget  zyt. 

Zoo  kiest  uw  dood!  het  is  noch  tyd."  ' 

„Wel,  als  ik  dan  hier  kiezen  zal, 
Zoo  kieze  ik  dan  het  zweerd  voor  al. 

Maer  trekt  eerst  uit  uw  opperst  kleed, 
Want  maegdenbloed  dat  spreidt  zoo  breed  ^ 
Zoo  't  u  bespreide,  het  ware  my  leed." 

Eer  dat  zyn  kleed  getogen  was, 
Zyn  hoofd  lag  voor  zyn  voeten  ras, 
Zyn  tong  nog  deze  woorden  sprak: 

„Gaet  ginder  in  het  koren 

En  blaest  daer  op  mynen  horen. 

Dat  al  myn  vrienden  het  hooren!*' 

„Al  in  het  koren  en  gaen  ik  niet. 
Op  uwen  horen  en  blaes  ik  niet, 
Moordenaers  raed  en  doen  ik  niet.*' 

„Gaet  ginder  onder  de  galge 

En  haelt  daer  een  pot  met  zalve 

En  strykt  dat  aen  myn  rooden  hals!*' 

„Al  onder  de  galge  gaen  ik  niet, 
Uw  rooden  hals  en  stryk  ik  niet, 
Moordenaers  raed  en  doen  ik  niet." 

Zy  nam  het  hoofd  al  by  het  haer. 
En  waschte  't  in  een  bronne  klaer. 

Zy  zette  haer  schryUngs  op  het  ros. 

Al  zingend  en  klingend  reed  zy  door  't  bosch. 

En  als  zy  was  ter  halver  baen, 
Kwam  Halewyns  moeder  daer  gegaen: 
„Schoon  maegd,  zaegt  gy  myn  zoon  niet  gaenr 

„Uw  zoon  heer  Halewyn  is  gaen  jagen, 
G'  en  ziet  hem  weêr  uw  levens  dagen. 

Uw  zoon  heer  Halewyn  is  dood^ 
Ik  heb  zyn  hoofd  in  mynen  schoot, 
85  Van  bloed  is  myne  voorschoot  rood." 

Toen  ze  aen  haers  vaders  poorte  kwam, 
Zy  blaesde  den  horen  als  een  man. 

En  als  de  vader  dit  vernam, 

't  Verheugde  hem,  dat  zy  weder  kwam. 

90  Daer  werd  gehouden  een  banket. 

Het  hoofd  werd  op  de  tafel  gezet. 


MI  ADEL  EN  HIR  ALEWIJN 


Mi  Adel  en  hir  Alewijn 
't  Waren  twee  konings  kinderen  fijn; 
Ter  roomsche  schoole  was  't,  dat  zij  woonden, 
Malkander  te  trouwen  was  't,  dat  zij  beloofden. 
5    Maar  's  nuchtends  vroeg ,  als  't  wierd  klaar  dag , 
Hir  Alewijn  de  trappen  afkwam. 

Mi  Adel  tegen  hir  Alewijn  sprak:  [beloofde? 

—  Hir  Alewijn,  weet  gij  wel,  wat  dat  gij  mij  gisteren  avond 

—  Wat  ik  u  beloofd  heb,  dat  is  mij  leed, 
10    En  dat  doet  mijn  jong  hertje  zeer. 

En  dat  doet  mijn  jong  hertje  pijne. 

'k  Heb  zoo  een  kwade  vrouw-moeder,  zij  zou  mij  zoo  dwingen , 
'k  Heb  zoo  een  kwade  vrouw-moeder,  zij  zou  mij  zoo  slaan, 
'k  En  zou  niet  mogen  ten  heiligen  lande  gaan. 
15    'k  Pakte  z'  op  en  'k  stelde  ze  achter  op  mijn  peerd, 
'k  Reed  ermee  te  landewaart  weg. 
Te  landewaart  weg,  door  d*ouwe. 


^)  XXXVIII  uit:  Chants  poptilaires  flamands  avec  les  airs  notés  et 
poésies  populaires  diverses  recueillies  a  Bruges  par  A,  Lootens  et  J,  M, 
E.  Feys.  Brnges,  1879. 

24* 

Tot  dat  ik  aan  een  kapelletje  kwam , 

En  daar  trouwd'ik  ze  voor  mijn  vrouwe. 
20    *k  Pakte  z  op  en  'k  stelde  z'op  mijn  peerd, 

En  'k  reed  ermee  te  landewaart  weg, 

Te  landewaart  weg,  door  d*ouwe, 

Tot  aan  de  kanten  van  mijn  vrouw-moeder: 

Goen  dag,  zei  ik,  vrouw-moeder  van  mijn. 
25    —  Goen  dag,  zei  ik,  mijn  allerliefste  zoon  hir  Alewijn. 

—  Hier  is  mi  Adel,  de  bruid  van  mij. 

En  houd  ze  eerlijk  wel  in  weerde, 

Bemin  ze  gelijk  uw  eigen  kind, 

Gelijk  uwe  nichte  of  edel  landsheere, 
30    Gelijk  uwe  nichte  of  uw  cosijn. 

En  laat  ze  niet  eerder  de  trappen  afkomen. 

Of  twee  kamenieren  moeten  voor  haar  komen. 

En  laat  ze  niet  eerder  naar  de  kerke  rijden. 

Of  zij  moet  gekleed  zijn  in  blauwe  zijde, 
3  c;    Met  den  edeldom  aan  haar  zijde. 

En  laat  ze  niet  eerder  in  de  kerke  komen. 

Of  des  konings  rijk  ridder  moet  tegen  haar  komen. 

En  laat  ze  niet  eerder  neder  knielen, 

Of  een  stoel  met  een  roo  pane  kussen  om  op  te  knielen; 
40    En  laat  ze  niet  eerder  nederzitten, 

Of  eene  stoel  met  een  roo  pane  kussen  om  op  te  zitten, 

En  een  kussen  onder  haar  voeten. 

Laat  vrouw  Adel  rusten  met  moete. 

En  laat  ze  niet  eerder  misse  hooren, 
45    Of  zij  moet  gedaan  zijn  van  drie  pastooren. 

Laat  vrouw  Adel  t'  huizewaart  rijden 

Met  den  edeldom  aan  haar  zijde. 

En  laat  ze  niet  eerder  de  spijze  proeven, 

Of  des  konings  rijk  ridder  moet  voor  haar  proeven. 
50    En  laat  ze  niet  eerder  den  koelen  wijn  drinken, 

Of  des  konings  rijk  ridder  moet  ze  voor  haar  schinken. 

En  laat  ze  niet  eerder  drinken  den  rijnschen  wijn. 

Of  ze  moet  zoete  gesuikerd  zijn. 

En  laat  ze  niet  eerder  te  bedde  gaan, 


873 


55    Of  twee  kamenieren  moeten  voor  haar  gaan; 
En  laat  ze  niet  eerder  slapen  gaan, 
Of  twaalf  flambreeuwen  moeten  branden  klaar. 
Laat  ze  *s  morgens  wat  lange  slapen 
En  spelen  met  appelen  van  rood  incarnate. 

60    Ik  gmg  voor  mijn  vrouw  Adel  staan: 

Vrouw  Adel,  *k  zou  geern  ten  heiligen  lande  gaan, 
Ten  heiligen  lande  zou  ik  geern  rijden. 
Stel  mij  uren,  tijden  en  stonden  om  weg  te  rijden, 
Stel  mij  uren,  tijden  en  stonden  om  weder  te  keeren. 

65  — "  Hir  Alewijn,  een  kort  halfjaar 
Dat  zal  mij  dunken  wel  zeven  jaar; 
En  toen  zult  gij  tot  mij  kommen 
Met  al  uwe  ridders  en  edel  landsblommen , 
En  toen  zult  gij  tot  mij  keeren 

70    Met  al  uwe  ridders  en  Edel  landsheeren. 

—  Ik  ging  voor  mijn  vrouw-moeder  staan: 

Vrouw  moeder ,  'k  zou  geern  ten  heiligen  lande  gaan , 
Ten  heiligen  lande  zou  ik  geern  rijden. 
Stel  mij  uren,  tijden  en  stonden  om  weg  te  rijden, 
75    Stel  mij  uren,  tijden  en  stonden  om  weder  te  keeren. 

—  Hir  Alewijn,  wel,  zeven  jaar 

Dat  zal  mij  dunken  een  kort  half  jaar ; 
En  toen  zult  gij  tot  mij  kommen 
Met  al  uwe  ridders  en  edel  landsblommen, 
80    En  toen  zult  gij  tot  mij  keeren 

Met  al  uwe  ridders  en  edel  landsheeren. 

—  Hir  Alewijn  was  kwalijk  ten  huizen  uit, 
'k  Riep:  Kom  binnen,  gij  vuile  bruid. 

'k  Riep:  Kom  binnen,  gij  vuile  mallote, 
85    Wasch  potten  en  pannen  en  eerde  schotels; 

Gij  zult  dat  moeten  doen  zeven  jaren  lang. 

Zoo  lang  hir  Alewijn  is  gaan  reizen  naar  't  heilig  land. 

Gij  zult  moeten  gaan  van  kamer  tot  kamer, 
90    Beddetjes  maken  voor  heeren  en  damen. 

Gij  zult  moeten  gaan  van  hoeke  tot  hoeke, 

Zoeken  hir  Alewijns  vuile  broeken. 

Gij  zult  moeten  wasschen  ende  wringen, 

Voor  edelheeren  en  kamerlingen; 
95  Gij  zult  moeten  bakken  ende  brouwen, 

Voor  edelheeren  en  staatsjufvrouwen. 

Gij  zult  moeten  gaan  van  stal  tot  stal 

En  melken  de  koeien  van  een  tot  al. 

Gij  zult  moeten  schuren  de  zwarte  brandeis, 
ICO  Om  vuil  te  maken  uwe  sneeuwwitte  handen; 

Gij  zult  moeten  vasten  drij  maal  ter  weke, 

Opdat  uw  schoon  koleur  zou  breken. 

Gij  zult  dat  moeten  doen  zeven  jaren  lang, 

Zoolang  als  hir  Alewijn  is  gaan  reizen  naar  *t  heilig  land. 
105  Op  't  endetje  van  de  zeven  jaar 

En  zult  gij  maar  een  schoon  hemdetje  aandoen, 

Een  hemdetje  witter  als  sneeuw. 

Daarmee  zult  gij  gaan  naar  de  fonteine 

Met  twee  pitkannetjes  niet  zeer  reine, 
iio  Met  twee  pitkannetjes  zeer  diepe  van  gronde, 

Daarmee  zult  gij  moeten  gaan  om  water  ter  stonde. 

—  Als  ik  aan  de  fonteine  kwam, 

'k  Keek  in  den  oosten  en  in  den  westen, 
Maar  onder  de  zonne  was  't  allerbeste. 
115  Wat  zag  ik  onder  de  zonne  blinken? 
't  Was  een  pelgrim,  die  mij  wenkte. 

—  Goen  dag,  zei  ik,  vrouw  Adel  van  mijn. 

—  Goen  dag,  zei  ik,  mijn  allerliefste  man  hir  Alewijn. 

—  Hir  Alewijn  is  lange  dood, 

120  Doorsteken  van  den  zweerde  bloot, 

Doorsteken  van  den  blanken  zweerde. 

Ik  kom  gereden  op  een  van  hir  Alewijns  beste  peerden 

't  Is  geleden  omtrent  drie  weken 

Dat  ik  hir  Alewijn  zag  doorsteken; 
125  't  Is  geleden  omtrent  twintig  dagen 

Dat  ik  hir  Alewijn  zag  begraven, 

Begraven  onder  de  heilige  eerde. 

Ik  kom  gereden  op  een  van  hir  Alewijns  beste  peerden. 

—  Is  mijn  allerliefste  man  hir  Alewijn  dood. 

ï3o  De  droefheid  aan  mijn  hert  is  groot, 
De  blijdschap  aan  mijn  hert  is  kleene. 

'k  Heb  zoo  een  kwade  stiefmoeder  zij  zal  mij  zoo  dwingen , 
Zij  zal  van  dag  tot  dag  te  kwader  zijn. 

—  'k  Pakte  z'op  en  *k  stelde  ze  achter  op  mijn  peerd^ 
135  En  'k  reed  ermee  te  landewaart  weg, 

Te  landewaart  weg,  door  d'ouwe, 

'k  Reed  ermee  tot  aan  de  kanten  van  mijn  vrouw-moeder. 
Goen  dag,  zei  ik,  vrouw-moeder  van  mijn. 

—  Goen  dag,  zei  ik,  mijn  allerliefste  zoon  hir  Alewijn. 
140  —  Hir  Alewijn  is  lange  dood. 

Doorsteken  van  den  zweerde  bloot, 
Doorsteken  van  den  blanken  zweerde. 
Ik  kom  gereden  op  een  van  hir  Alewijns  beste  peerden. 
't  Is  geleden  omtrent  drij  weken 
145  Dat  ik  hir  Alewijn  zag  doorsteken; 
't  Is  geleden  omtrent  twintig  dagen 
Dat  ik  hir  Alewijn  zag  begraven. 
Begraven  onder  de  heilige  eerde. 

Ik  kom  gereden  op  een  van  hir  Alewijns  beste  peerden. 
150  —  Is  mijn  allerliefste  zoon  hir  Alewijn  dood, 

De  blijdschap  aan  mijn  hert  is  groot. 

De  droefheid  aan  mijn  hert  is  kleene, 

Nu  ben  ik  meester  en  vrouw  alleene. 

Nu  ben  ik  meester  van  al  zijn  koningrijken, 
155  Die  hij  met  zwarte  pane  heeft  doen  o  verdij  ken. 

Nu  heb  ik  al  zijn  schoone  kasteelen, 

Die  hij  met  zwarte  pane  heeft  doen  overdeelen. 

Nu  heb  ik  al  zijn  huizen  en  landen. 

Die  hij  met  zwarte  pane  heeft  doen  overspannen. 
i6o  'k  Riep:  Kom  binnen,  gij  vuile  mallote. 

Kom,  zet  den  pelgrim  eenen  stoel 

En  leg  er  nog  een  kussen  toe, 

Wasch  den  pelgrims  handen  en  voeten. 

—  Terwijl  ik  den  pelgrims  handen  en  voeten  wiesch, 
165  De  tranen  langs  mijn  wangen  liepen, 

—  'k  Gaf  dat  zoete  kind  eenen  slag, 

Dat  *t  niet  en  hoorde,  dat  't  niet  en  zag, 
Dat  't  onder  den  pelgrims  voeten  lag. 

—  Waarom  slaat  gij  dat  zoete  kind, 

70  Is  't  een  bastaard  of  is  't  een  vondeling, 
Of  is  't  een  van  uw'  dienstboden, 
Of  komt  zij  aan  uw'  deur  om  brood? 

—  Aan  mijn'  deur  om  brood  en  komt  zij  niet, 
Een  bastaard  of  een  vondeling  en  is  het  niet, 

75  Een  van  mijn  dienstboden  en  is  het  niet; 

Maar  't  is  hir  Alewijns  vuile  bruid. 

Eer  't  morgen  nuchtend  is,  moet  zij  ten  huizen  uit. 

Maar  's  morgens  vroeg,  als  't  wierd  klaar  dag, 

Hir  Alewijn  de  trappen  afkwam. 
80  —  Wat  steld'  ik  op  mijn  helmen  hoed?  [nen  zou.. 

Eene  pluim,  opdat  mijn  vrouw-moeder  mij  te  beter  erken- 

'k  Ging  alzoo  naar  mijn  vrouw- moeders  slaapkamer. 

Goen  dag,  zei  ik,  vrouw-moeder  van  mijn. 

—  Goen  dag,  zei  ik,  mijn  allerliefste  zoon  hir  Alewijn. 
85  —  Waar  is  vrouw  Adel,  de  bruid  van  mij? 

—  Zij  zit  boven  op  hare  slaapkamer. 
Zij  kleedt  haar  mooier  als  eene  dame; 
Zij  breit  koussen  van  witte  zijde, 

Om  met  hir  Alewijn  uit  te  gaan  rijden. 
90  —  'k  Riep  van  boven  tot  beneden; 

Op  mijne  slaapkamer  en  zit  ik  niet, 

Koussen  van  witte  zijde  en  brei  ik  niet. 

Om  met  hir  Alewijn  uit  te  gaan  rijden  en  is  het  niet; 

Maar  'k  zit  hier  in  de  bemokkelde  keuken. 
95  'k  Wasch  potten  en  pannen  en  eerde  scheutels. 

'k  Heb  dat  moeten  doen  zeven  jaren  lang. 

Zoo  lang  als  hir  Alewijn  is  gaan  reizen  naar  't  heilig  land^ 

'k  Heb  moeten  gaan  van  kamer  tot  kamer, 

Beddetjes  maken  voor  heeren  en  damen. 
00  'k  Heb  moeten  gaan  van  hoeke  tot  hoeke 

Zoeken  hir  Alewijns  vuile  broeken. 

*k  Heb  moeten  wasschen  ende  wringen, 

Voor  edelheeren  en  kamerlingen; 

'k  Heb  moeten  bakken  ende  brouwen, 
205  Voor  edelheeren  en  staatsjufvrouwen. 

'k  Heb  moeten  gaan  van  stal  tot  stal 

Melken  de  koeien  van  een  tot  al. 

'k  Heb  moeten  kuisschen  de  zwarte  brandeis, 

Om  vuil  te  maken  mijne  sneeuwwitte  handen. 
210  Ik  heb  moeten  vasten  drij  maal  ter  weke, 

Opdat  mijn  schoon  koleur  zou  breken. 

'k  Heb  dat  moeten  doen  zeven  jaar  lang. 

Zoo  lang  als  hir  Alewijn  is  gaan  reizen  naar  't  heilig  land. 

Op  *t  endetje  van  de  zeven  jaar 
215  Heb  ik  mogen  een  schoon  hemdetje  aandoen, 

Een  hemdetje  witter  als  sneeuw. 

Daarmee  heb  ik  moeten  gaan  naar  de  fonteine 

Met  twee  pitkannetjes  niet  zeer  reine. 

Met  twee  pitkannetjes  zeer  diepe  van  gronde, 
220  Daarnree  heb  ik  moeten  gaan  om  water  ter  stonde. 

—  Sus,  sus,  vrouw  Adel,  en  krijsch  niet  meer. 

Wij  zullen  doen  met  onze  vrouw-moeder  wat  ons  zal  believen. 
Wij  zullen  ze  steken  tusschen  vier  muren, 
Opdat  z*haar  ter  eerder  dood  zou  treuren; 
225  Wij  zullen  ze  steken  tusschen  vier  planken. 
Opdat  z  haar  ter  eerder  dood  zou  janken. 

—  Neen,  neen,  hir  Alewijn,  en  doet  dat  niet. 
Dat  zou  voor  ons  te  groote  schande  zijn. 
Hier  achter  is  er  nog  een  kloostertje  fijn 

230  Van  een  nonnetje  vijf  of  zes. 

Wij  zullen  ze  maken  moeder  abdes. 

Moeder  abdes  van  al  de  mooi  nonnetjes  fijn, 

Met  alle  dage  een*  flessche  wijn 

En  alle  jare  een  dik  vet  zwijn. 
235  Daarmee  zal  zij  moeder  abdes  van  al  de  mooi  nonnetjes  zijn. 

GERAERT  VAN  VELSEN  EN  GRAEF  FLORIS 

Wie  wil  horen  een  nieu  liet? 

En  dat  sal  ic  u  singhen, 

Hoe  Gheraert  van  Velsen  graef  Floris  verriet, 

't  Sijn  wonderlike  dinghen. 

5  Graef  Floris  tot  Gheraert  van  Velsen  sprac  : 

„Gheraert  van  Velsen,  ghi  moet  hijlicken 
Al  aen  een  weeutjen,  heeft  goets  ghenoech 
En  si  is  also  suverlike." 

„De  schant  en  gheschiet  mi  nemmermeer/* 
lo  Sprac  Gheraert  van  Velsen  tot  sinen  lantsheer, 

„Eer  ghi  mi  soudt  brenghen  in  sulc  verdriet, 
Uw  oude  versleten  schoenen  en  wil  ic  niet." 

„Gheraert  van  Velsen,  mijn  lieve  neef, 
Hadt  ghi  dat  woordeken  ghesweghen! 
15  Ghi  sultse  draghen  tsi  u  lief  of  leet, 

Al  hadt  ghijt  bi  uw  riddershals  ghesworen!" 

Een  corte  wijl  en  was  daer  niet  lanc, 
Gheraert  van  Velsen  ghinc  een  huisvrou  trouwen. 
Graef  Floris  schreef  Gheraert  van  Velsen  een  brief, 
20  En  dat  hi  bi  hem  comen  soude. 

Gheraert  van  Velsen  dorst  het  laten  niet, 
Hi  reet  aen  gheen  lantsouwe, 
Terwijl  sliep  den  grave  van  Hollant 
Al  bi  sijn  overschone  vrouwe. 

25  Si  riep  so  luit:  „cracht  en  ghewelt! 

Wat  doet  ghi  mi,  lantshere? 
Wasser  een  ander  op  mi  ghestelt, 
Ghi  soudt  hem  met  uw  swaert  af  keren." 


No.  3  uit:   Hoffmann  von  Fallersleben ,  Horae  Belgicae,  II. 

Crijten  en  kermen  mocht  haer  baten  niet, 
30  Haer  eer  moest  si  daer  laten. 

En  doe  hi  sijn  willeken  hadde  ghedaen, 
Reet  hi  tot  Utrecht  al  in  der  straten. 

Gheraert  van  Velsen  had  een  soete  lief 
Van  Woerden  tot  enen  wive, 
35  Daer  meende  hi  mee  vrolic  te  sijn, 

Maer  't  moest  graef  Floris  boeltje  bliven. 

Doe  Gheraert  van  Velsen  weer  thuiswaert  quam, 
Sijn  waerde  vrou  quam  hem  niet  groeten: 
„Wat  isser  mijn  waerde  vroutje  gheschiet, 
40  Dat  si  mi  niet  en  comt  te  moeten? 

Gheraert  van  Velsen  op  de  camer  quam, 
Hi  vant  sijn  soete  lief  in  rouwe: 
„Heeft  u  iemant  groot  leet  ghedaen? 
Secht  mi,  wel  overschone  vrouwe!'' 

45  „Gheraert  van  Velsen,  mijn  lieve  man, 

Nu  isset  al  verloren 
Te  slapen  onder  mijn  groene  sijd: 
Graef  Floris  heeft  mijn  eer  ghenomen." 

„Dat  hi  uw  eertje  ghenomen  heeft, 
50  Dat  is  u,  soete  lief,  al  vergheven; 

Ghister  was  hi  mijn  heer,  nu  ben  ic  de  sijn, 
En  dat  sal  hem  costen  sijn  leven." 

Hi  settte  een  vale  al  op  sijn  hant, 
Of  hi  spanceren  soude  riden; 
55  Hi  dede  een  spronc  al  van  enen  haes. 

Of  hi  graef  Floris  soude  ontliven. 

„Och  Gheraert  van  Velsen,  mijn  lieve  neef, 
Woudt  ghi  mijn  leven  laten, 
Ic  sal  van  uw  bastertdochterken 
60  Een  gravinne  van  Hollant  maken." 

„Dat  en  doe  ic  nu  noch  nemmermeer! 

Ken  wilse  gheen  verrader  gheven; 

Ghi  hebt  er  mijn  huisvrou  ghenomen  haer  eer, 

En  dat  sal  costen  uw  leven. 

65  Dat  ghi  mijn  broeder  hebt  vermoort, 

Dat  had  ic  u  al  vergheven: 
Nu  hebt  ghi  ghenomen  mijn  huisvrou  haer  eer, 
En  dat  sal  costen  uw  leven." 

Hi  wierp  hem  twee  hantschoen  voor  sijn  mont, 
70  Op  dat  hi  niet  en  soude  luiden. 

Hi  voerde  hem  van  *t  huis  te  Cronenburch 
Tot  op  dat  hoghe  huis  te  Muiden. 

Snachts,  omtrent  de  middernacht, 
Omtrent  de  middernachte , 
75  Doe  lach  de  grave  van  Hollant 

Ghesloten  in  boeijen  so  vaste. 

Smorghens  doe  het  was  schoon  dach, 
De  heren  souden  daer  wat  eten, 
Doe  docht  de  grave  van  Hollant: 
80  „Rijc  god,  nu  ben  ic  al  vergheten!" 

Si  brochten  hem  een  stuc  berenspec, 
Sijn  swinenspec  was  onghebraden; 
Doe  docht  de  grave  van  Hollant: 
„Rijc  god,  nu  ben  ic  al  verraden!" 

85  „En  haddic  nu  een  schiltcnecht  goet. 

Die  mi  verloste  van  den  bloede! 
Ic  sou  hem  schenken  mijn  bruine  schilt 
En  daer  toe  mijn  iseren  hoede." 

Gheraert  van  Velzen  was  rat  ter  hant, 
90  Hi  wies  graef  Floris  van  den  bloede: 

„Secht  mi,  o  grave  van  Hollant, 
Hoe  is  u  nu  te  moede?" 

„Hoe  mi  nu  te  moede  is? 
En  ic  moet  immers  sterven. 
•95  Had  icker  een  wijf  met  een  dein  kint, 

Die  icker  mijn  grote  goet  mocht  erven! 

Ic  heb  noch  wel  een  soon  heet  Jan, 
Hi  is  so  ver  in  vreemde  landen; 
Dat  hi  sijn  goet  niet  regheren  en  can, 
100  Dat  is  hem  also  grote  schande. 

En  daer  toe  minen  bastertsoon^ 
Het  is  noch  jonc  van  weken, 
Al  quaem  hi  noch  over  hondert  jaer, 
Sijns  vaders  doot  sal  hi  wel  wreken." 

I05  Een  corte  wijl  was  daer  niet  lanc , 

Gheraert  van  Velsen  wiert  ghevanghen, 
Hi  docht  so  dicwils  bi  siner  eer: 
„Rijc  god,  nu  sal  ic  moeten  hanghen!" 

Hanghen  en  was  hem  noch  niet  goet  ghenoech, 
iio  Hi  moest  noch  sevenmael  meer  liden: 

Si  deden  een  vat  vol  spikers  slaen, 
Daer  moest  hi  selve  in  gliden. 

Si  rolden  hem  drie  daghen  lanc  , 
Drie  daghen  voor  den  noene: 
J15  „Gheraert  van  Velsen,  wel  lieve  man, 

En  hoe  is  u  nu  te  moede?'* 

„Hoe  mi  nu  te  moede  is? 
Dat  sal  ic  u  wel  segghen: 
Ic  ben  noch  al  de  selve  man, 
120  Die  graef  Floris  sijn  jonc  leven  nam.** 

EEN  OÜDT  LIEDEKEN 


Het  daghet  inden  oosten, 
Het  lichtet  oueral; 
Hoe  luttel  weet  mijn  lief  ken, 
Och,  waer  ick  henen  sal. 
S  Hoe  luttel  weet  mijn  liefken. 


Och,  warent  al  mijn  vrienden. 
Dat  mijn  vianden  zijn, 
Ick  voerde  v  wten  lande, 
Mijn  lief,  mijn  minneken, 
lo  Ick  voerde  v  wten  lande. 


„Dats  waer  soudi  mi  voeren. 
Stout  ridder  wel  gemeyt. 
Ic  ligge  in  myns  liefs  armkens 
Met  grooter  waerdicheyt. 
15  Ic  ligge  in  myns  liefs  armkens.'* 


„Ligdy  in  ws  liefs  armen, 
Bilo,  ghi  en  segt  niet  waer. 
Gaet  henen  ter  linde  groene: 
Versleghen  so  leyt  hi  daer. 
20  Gaet  henen  ter  linde  groene.'* 


Tmeysken  nam  haren  mantel 
Ende  si  ghinc  eenen  ganck 
Al  totter  linde  groene, 
Daer  si  den  dooden  vant. 
25  Al  totter  linde  groene 


^)    No.  LXXIII  uit    Een  schoon  liedekens  Boeck.  Antwerpen,  1544.. 

„Och,  ligdy  hier  verslaghen 
Versmoort  al  in  v  bloet: 
Dat  heeft  gedaen  v  roemen 
Ende  uwen  hooghen  moet. 
30  Dat  heeft  gedaen  v  roemen. 

„Och,  lichdy  hier  verslaghen, 
Die  mi  te  troosten  plach. 
Wat  hebdy  mi  ghelaten 

50  menighen  droeuen  dach. 
35          Wat  hebdi  mi  ghelaten. 

Tmeysken  nam  haren  mantel 
Ende  si  ghinck  eenen  ganck 
Al  voor  haers  vaders  poorte, 
Die  si  ontsloten  vant. 
40  Al  voor  haers  vaders  poorte. 

„Och,  is  hier  eenich  heere 
Oft  eenich  edel  man, 
Die  mi  mijnen  dooden 
Begrauen  helpen  can. 
45  Die  mi  mijnen  dooden." 

Die  heeren  sweghen  stille, 

51  en  maecten  gheen  geluyt. 
Dat  meysken  keerde  haer  omme, 
Si  ghinc  al  weenende  wt. 

50  Ende  si  ghinc  wederomme. 

Si  nam  hem  in  haren  armen, 
Si  custe  hem  voor  den  mont, 
In  eender  corter  wijlen 
Tot  also  mengher  stont. 
55  In  eender  corter  wile. 

Met  sinen  blancken  swaerde 
Dat  si  die  aerde  op  groef; 
Met  haer  snee  witten  armen 
Ten  graue  dat  si  hem  droech. 
60  Met  haer  snee  witte  armen. 

„Nv  wil  ic  mi  gaen  begeuen 
In  een  cleyn  cloosterkijn 
Ende  draghen  swarte  wijlen^ 
Ende  worden  een  nonnekijn. 
65  Ende  draghen  swarte  wijlen.** 

Met  haer  claer  stemme 
Die  misse  dat  si  sanck; 
Met  haer  snee  witten  handen 
Dat  si  dat  belleken  clanck^ 
70  Met  haer  snee  witte  handen. 


IC  STONT  OP  HOOÖHE  BERGHEN  O- 

Ic  stont  op  hooghe  berghen, 
Ic  sach  daer  zoo  diepen  dal^ 
Ic  sach  dat  boeyken  comen, 
Dat  mij  troost  gheuen  sal. 

5  Ic  ghinck  dat  boeyken  teghen^ 

Ic  scanck  hem  den  coelen  wyn^ 
In  eenen  cop  van  gouwe 
Daer  was  noyt  silver  by. 


1)  Dit  is,  zooals  Kalff,  (Het  lied  in  de  middeleeuwen,  bl.  158  vlg.)  aan- 
toonde, de  oudste  tekst,  zooals  die  voorkomt  in  een  Souter  Liedekensboek 
van  1540.  Ter  vergelijking  met  dezen  tekst  volgt  hierachter  de  tekst  zooals 
die  voorkomt  bij  Hoffmann ,  Horae  Belgicae,  II,  no.  18. 

„Waer  om  coemdy  my  teghen? 
lo  Waer  om  schinct  ghy  my  wyn? 

Ic  en  weet  aen  u  gheen  oneerbaerheyt , 
Dan  dat  ghi  te  haveloos  syt.*' 

„En  dat  ic  u  te  haueloos  bin, 
Dat  sal  ic  u  wel  ontdoen^ 
^5  Ic  wil  mi  gaen  begheuen 

Al  in  een  cloosterkin." 

„Wildy  u  gaen  begheuen 
Al  in  een  cloosterken? 
Soo  soude  ic  soe  gheerne  weten, 
20  Hoe  nonnen  haer  cleederkens  staen.*' 

„Dat  sal  ic  u  wel  berechten, 
Hoe  nonnen  haer  cleederkens  staen. 
Al  lachende  syn  si  ghemaket, 
Al  screyende  aenghedaen." 

25  Maer  doen  die  dry  iaren  om  waren, 

En  die  daer  waren  gheleden, 
Doen  quam  die  selve  ridder, 
Die  selve  ridder  fyn  al  over  dit  cloosterkyn 

Hy  dopte  daer  soo  lystelyck  *) 
30  Soo  lystelyc  op  den  rinc: 

„Waer  es  die  ioncste  sustere. 
Die  lestmael  oerden  ^)  ontfinck?" 


1)  Men  leze  met  Kalff,  (t.  a.  p.)  in  plaats  van  dezen  bedorven  regel: 
^, Voort  cloosterkyn  ghereden." 

2)  Men  leze  met  Tiele ,  die  den  tekst  het  eerst  uitgaf  in  de  Dietsche 
Warande^  1869,  lyselyc. 

2)    De  tekst  heeft  de  verkeerde  lezing:  aerden. 

P.  II.  25 

.,üie  alder  ioncste  sustere, 
Die  en  mach  niet  comen  ut, 
35  Sy  dient  hier  god  so  gheern, 

Het  es  heer  Jhesus  bruyt." 

„Mach  ickse  nu  niet  spreken, 
Oft  mach  ickse  nu  niet  sien? 
Soe  sal  my  therte  breken, 
40  Myne  sin  sal  my  ontgaen." 

Met  dyen  quam  sy  daer  gheganghen,. 
Dat  edel  maechdeken. 
Dat  haer  was  afghescoren 
Die  liefde  was  al  ghedaen. 


IC  STONT  OP  HOGHE  BERGEN  O- 

Ic  stont  op  hoghe  berghen, 
Ic  sach  ter  seewaert  in, 
Ic  sach  een  scheepken  driven, 
Daer  waren  drie  ruiters  in. 

5  Den  alderjoncsten  ruiter. 

Die  in  dat  scheepken  was. 
Die  schone  mi  eens  te  drinken 
De  coele  wijn  uit  een  glas. 

„Ic  brenct  u,  haveloos  meisjen! 
10  Dat  u  god  seghenen  moet! 

Gheen  ander  soudic  kiesen, 
Waert  ghi  wat  riker  van  goet/' 


1)    No.  18  uit:   Hoffmann  von  Fallersleben ,  Horae  Belgicae  II. 

„Ben  ic  een  haveloos  meisjen, 
Ic  en  bens  alleine  niet: 
In  een  clooster  wil  ic  riden, 
God  loons  hem  diet  mi  riet!*' 

Hi  sprac:  „wel  schone  joncfrouwe ! 
Als  ghi  int  clooster  gaet, 
Hoe  garen  soudic  weten, 
Hoe  u't  nonnencleet  al  staet!" 

Maer  doen  si  in  dat  clooster  quam, 
Haer  vader  die  was  doot, 
Men  vant  in  al  mijns  heren  lant 
Gheen  riker  kint  en  was  groot. 

De  ruiter  haddet  so  haest  vernomen , 
Hi  sprac:  „sadelt  mi  mijn  peert! 
Dat  si  int  clooster  is  ghecomen ; 
Dat  is  dat  myn  hert  so  deert/' 

Maer  doen  hi  voor  dat  clooster  quam, 

Hi  clopte  aen  den  rinc: 

„Waer  is  de  joncste  nonne 

Die  hier  lest  wydinghe  ontfinc?" 

„Dat  alderjoncste  nonneken 
En  mach  niet  comen  uit, 
Si  sit  al  hier  besloten 
En  si  is  Jesus  bruit." 

„Sit  si  hier  in  besloten 

En  is  si  Jesus  bruit: 

Mocht  icse  eens  sien  of  spreken, 

Si  soude  wel  comen  uit." 

Dat  alderjoncste  nonneken 
Ghinc  voor  den  ruiter  staen, 
Haer  haerken  was  afgheschoren , 
De  minne  was  al  ghedaen. 

45  „Ghi  meucht  wel  thuiswaert  riden, 

Ghi  meucht  wel  thuiswaert  gaen, 
Ghi  meucht  een  ander  kiesen, 
Mijn  liefde  is  al  vergaen. 

Doen  ic  een  haveloos  meisjen  was, 
50  Doen  stiet  ghi  mi  metten  voet; 

Hadt  ghi  dat  woort  ghesweghen, 
Het  hadde  gheweest  al  goet." 


DE  KONINGSKINDEREN^). 

Het  waren  twee  conincskinderen , 
Si  hadden  malcander  so  lief, 
Si  conden  bi  malcander  niet  comen, 
Het  water  was  veel  te  diep. 

5  Wat  deed  si?  Sy  stac  op  drie  keersen, 

Als  savons  het  dagelicht  sonc. 
„Och  liefste,  comt,  swemter  over!" 
Dat  deed  sconincs  sone,  was  jonc. 

Dit  sach  daer  een  oude  quene, 
10  Een  also  vileinich  vel; 

Sy  ghinker  dat  licht  uutblasen, 
Daer  verdroncker  dien  jonghen  helt. 


1)    No.  55  uit  „Oude  Vlaemsche  Liederen.'" 


389 


„Och  moeder'*,  seidese,  „moeder! 
Mijn  hoof  jen  doet  mijnder  so  wee. 
Mocht  icker  een  cort  half  uertje 
Spanceren  al  langhes  de  see!" 

„Och  dochter",  seidese,  „dochter! 
Alleen  en  meucht  ghi  niet  gaen, 
Weet  op  uw  joncste  suster 
En  later  die  met  u  gaen/' 

„Mijn  alderjoncste  suster 
Dat  is  also  deinen  kint, 
Si  pluct  maer  al  de  roosjens 
Die  si  in  haer  weghen  vint. 

Si  pluct  maer  al  die  roosjes 
En  die  bladertjens  laet  si  staen, 
Dan  segghen  maer  alle  de  lieden : 
Dat  hebben  conincs  kindren  ghedaen." 

„Och,  dochter",  seidese,  „dochter. 
Alleen  en  meucht  ghi  daer  niet  gaen: 
Weet  op  u  joncsten  broeder, 
Ende  later  die  met  u  gaen." 

„Och  moeder,  mijn  joncste  broeder 
Dat  is  also  deinen  kint, 
Hy  loopter  naer  al  de  voghels. 
Die  hy  in  sijn  weghen  vint." 

De  moeder  ghinc  nae  de  kerke, 
De  dochter  ghinc  haren  ganc. 
Si  ghinc  maer  also  verre, 
Daer  si  haer  vaders  visscher  vant. 

„Och  visscher",  seidese,  „visscher, 
Mijn  vaders  visscherkijn ! 
Woudt  ghi  een  weinich  visschen , 
Tsoud  u  wel  ghelonet  sijn." 

45  Hi  smeet  sijn  net  int  water, 

De  lootjes  die  ghinghen  te  gront, 
Hoe  haest  was  daer  ghevisschet 
Sconincs  sone,  van  jaren  was  jonc. 

Wat  troc  si  van  haer  hande? 
50  Een  vingherlinc  root  van  gout: 

„Hout  daer,  mijns  vaders  visscher! 
Dees  vingherlinc  root  van  gout." 

Si  nam  hem  in  haer  armen, 
Si  custen  hem  voor  sijn  mont: 
55  „Och  mondelinc,  cost  ghi  spreken! 

Och  hertje,  waert  ghijder  ghesont!" 

Si  nam  hem  in  haer  armen, 
Si  spronker  mee  in  de  see: 
, Adieu  mijn  vader  en  moeder! 
60  Ghi  siet  mi  nemmermee." 


EEN  OUDT  LIEDEKEN 

't  Was  een  vroutje  's  morgens  vroeg  opgestaen 

Vroeg  opgestaen, 

En  zij  gingh  naer  dat  leghen 

Als  sy  in  dat  legher  quam.  Als  enz. 


')  Uit:  „Haerlems  Oudt  Liedt-Boeck  Inhoudende  Veele  Historiale  ende 
Amoureuse  Liedekens:  Oock  Taefel,  Bruyloft,  ende  Scheydt-Liedekens.  Tot 
Haerlem,  Gedruckt  by  Vincent  Casteleyn,  Boeckdrucker  op  de  Marckt, 
inde  Druckery."  Eenig  exemplaar,  thans  berustende  in  de  muziekbiblio- 
theek van  den  heer  D.  F.  Scheurleer  te  '^-Gravenhage. 

5  Daer  quamen  drie  soldaten 

Die  namen  daer  haer  eere. 

Nou  sal  ich  na  die  Capiteyn  gaen  enz. 

Mijn  Heer  den  Capiteyn 

En  wat  heb  jij  voor  gasten? 
ïo  Wel  vroutje,  hebbens'  u  iet  misdaen? 

Mijn  Heer  de  Capiteyn, 

Sy  namen  daer  myn  eere. 

Wel  vroutje:  kenje  ghy  hem  wel,  enz. 

Myn  Heer  de  Capiteyn, 
15  Ten  waer  dat  ick  hem  saghe. 

De  Capiteyn  liet  de  trommel  slaen,  enz. 

De  trommel  slaen,  jae  trompetten  blasen, 

Daer  quamen  sy  drie,  aen  drie  enz. 

Drie  aen  drie  quamen  sy  marcheren. 

Wel  vroutje  kenje  hem  nu  wel,  wel  enz. 

Myn  Heer  de  Capiteyn 

Het  isser  dats  jou  Vendrich. 

De  Capiteyn  liet  een  gallich  maken,  enz. 

Daer  sou  zyn  Vendrich  strack. 
25  Tot  straffe  aen  gheraken. 

Seg  niet  dat  ick  gehangen  ben,  seg  enz. 

Maer  dat  ic  ben  gebleven  voor  oostend. 


DE  GHEESTELYCKE  KERST.LEY^S,  OP  DE  WYSE:  ALS 
HET  BEGINT  i). 

Wete  wel,  wat  de  Kinderkens  songen. 

Op  den  Kerstnacht  doen  sy  naer  huys  toe  gongen, 


1)  Uit  het  eenig  bekende  exemplaar  van :  „Een  geestelij c  Leysen-Boexken 
12e  druk,  Antwerpen",  toebehoorende  aan  prof.  dr.  J.  G.  R.  Acquoy  en. 
daaruit  door  hem  medegedeeld  in:  Archief  voor  Nederl.  Kerkgeschiedenis 
11  bl.  393. 

Doen  onsen  Heere  Godt  geboren  was, 
Op  eenen  soo  koude  sneeu-wintersen  nacht? 
S       „Zijt  willekom  Heer  Koninck,  Heer  Jongelinck^ 
Die  ons  van  boven  is  neder-geseyndt , 
Ghy  zijges  een  Maghet  Maria  haer  kindt, 
Ghy  zijges  een  Heer  boven  alle  Koningen." 

Het  wasser  den  alder  seer  koutsten  nacht, 
jo       Die  Godt  zijn  werelt  innige  gaf, 

Die  Godt  zijn  werelt  innige  liet, 

In  Bethleem  was  Godt  gewieght. 

Sijt  willekom  Koninck,  gy  zyget  ons  Heer, 

Wy  dancken,  wy  loven  dat  kleyne  kindt  seer^ 
15       Wy  dancken,  wy  loven  Godt  alle  gelyk. 

Dat  wy  'er  mochten  komen  in  't  eeuwig  rijck. 

In  Bethleem  was  Godt  gebooren. 
Van  eender  Maghet  uyt-verkooren , 
En  daer  was  gheen  man  by  ofte  an, 
20       Dan  Joseph  die  wel  Heyligen  Man. 

Zyt  willekom  Heer  Koninck,  Heer  Jongelinck  [etc] 

Maria  die  wasser  niet  wel  bereydt 
Van  doeck,  van  weyndel,  van  wieghencleit , 
Daer  sy  haer  lieve  kint  in  want, 
25       Maer  Joseph  die  was  daer  ter  hant. 

Zijt  willekom  Koninck,  ghy  zijges  ons  Heer  etc. 

Joseph  was  neder  ter  aerden  gebooght, 
Syn  hoosen  [heeft  hy]  van  sijn  beenen  getooght. 
En  daer  toe  menigh  schoonderen  kleyt, 
30       Daer  onsen  Heer  Godt  syn  rugh  aen  leyt; 

Zyt  willekom  Heer  Koninck,  Heer  Jongelinck  [etc.]. 


^)    Het  tusschen  [    ]  geplaatste  is  door  prof.  Acquoy  bijgevoegd. 

Maar  doen  Herodes  dat  vernam, 
Dat  daer  een  kindt  gebooren  was, 
Een  Kindt  gebooren  was  sonder  man, 
35       Soo  selsame  maer  nie  Herodes  vernam. 

Zyt  willekom  Koninck,  ghy  zijges  ons  Heer  [etc], 

„Soo  selsamen  maer  en  macher  niet  zyn, 
Staet  op  Heer  Meester,  laetet  ons  besien. 
Al  in  het  gestar  daer  het  mag  wesen  klaer." 
40       Sy  riepen  alle  gader:  „Heer  Koninck,  't  is  waer." 

Zyt  willekom  Heer  Koninck,  Heer  JongeUnck  [etc.]. 

Joseph  wel  over  een  merckt  geran. 
Een  Ezelinne  hy  *er  daer  vant, 
Daer  setten  hij  op  een  Jonck- vrouw  fyn, 
45       Met  haar  kleyne  Kindekyn. 

Zijt  willekom  Koninck,  ghy  zyges  ons  Heer  [etc], 

Joseph  die  souder  vast  voor  gaen  schryen, 
Maria  Godts  Moeder  sou  naer  gaan  reyen. 
Al  op  den  wegh  naar  Egypten  waert, 
50       Daer  wasser  dat  kleyne  Kindt  wel  bewaert. 

Zijt  willekom  Heer  Koninck,  Heer  Jongelinck  [etc.]. 

Maria  die  reder  al  sonder  verbeyen, 
Daer  eenen  goeyen  Acker-man  ginck  zaeyen, 
Sy  sloegh  haer  Benedictie  al  over  dat  landt, 
55       Dat  koren  was  rijp  aen  haer  rech ter-handt. 

Zijt  willekom  Koninck,  ghy  zijges  ons  Heer  etc. 

„Godt  vordert  u  man  die  't  koren  gaet  zaeijen, 
Keert  u  weerom  aen  d'  ander  eynd'  maeijen, 
U  koren  dat  isser  gebenedijdt, 
60       Dat  heefter  gedaen  maria  haer  Kijndt.'* 

Zijt  willekom  Heer  Koninck,  Heer  JongeHnck  [etc.]. 

Ten  wasser  oock  geen  drie  uren  geleden, 
Doen  quamen  Herodes  knechten  gereden, 
Sy  groeten  den  man,  sy  reden  voor-by. 
65       „Hebdy  niet  gesien  een  Jonck- vrouw  fyn?" 

Zijt  willekom  Koninck,  ghy  zijges  ons  Heer  [etc.]. 

„Doen  ick  dat  koren  zaeyende  was. 
Dat  ick  nu  gaen  maeijen  vast  af. 
Doen  reder  voor  by  een  Jonck- vrouw  fyn, 
70       Met  eene  soo  kleynen  kindekijn." 

Zijt  willekom  Heer  Koninck,  Heer  Jongelinck  [etc.]. 

Den  eenen  al  op  den  anderen  sagh; 
„Is  dit  daer  geleden  soo  menighen  dagh, 
Soo  ist  misselijck  waer  zy  heenen  magh  zijn, 
75       Sy  magh  daer  wel  uyt  den  landen  zijn.'* 

Zijt  willekom  Koninck,  ghy  zijges  ons  Heer  etc. 

Herodes  die  spracker  tot  synder  scharen: 
„Laet  ons  wederom  naer  huys  toe  varen. 
Want  waer  wyse  soecken,  wy  vindense  niet, 
80       Des  leyter  mijn  hartjen  in  zwaer  verdriet." 

Zijt  willekom  Heer  Koninck,  Heer  Jongelinck  [etc.]. 

Herodes  door  alle  syn  Landen  gebood: 
„Slaet  alle  die  kleyne  kinderkens  doodt, 
In  welcker  Landen  waer  dat  ghyse  vindt, 
85       Zijnt  hertogh,  zijnt  graven,  zijnt  konincx  kindt." 
Zijt  willekom  Koninck  ghy  zijges  ons  Heer  [etc]. 

Die  kinderkens  elf  duysent  waren, 
Sy  storven  op  eender  nacht  alle-gader, 
Sy  storten  daer  alle  haer  jonghe  bloet, 
90     Dat  dochter  Herodes  te  wesen  soo  goet. 

Zyt  willekom  Heer  Koninck,  Heer  Jongelinck  [etc.]. 

Het  waer  wel  over  drie-en-dertig  jaer, 
Dat  men  onsen  Heer  God  aen  't  Kruys  sag  slaan. 
Om  onsen  wille  storff  God  den  doodt  ^ 
95     Nu  helpt,  reyne  Maget,  uyt  allen  onse  noodt, 
Syt  willekom  Koninck  ghy  zijges  ons  Heer  etc. 

Maer  die  'er  die  Leys  geleyssen  kan, 
Wel  is  hy  vrouw,  wel  is  hy  man. 
Die  sal  dan  alle  dagen  fyn, 
loo     Van  alle  die  Missen  delachtigh  zyn, 

Syt  Willekom  Heer  Koninck,  Heer  Jongelinck  [etc.]. 


LAET  ONS  MET  HERTEN  REYNE  O- 

Laet  ons  met  herten  reyne 
Louen  dat  soete  kindeken  cleyne: 
Het  brengt  ons  wten  weyne. 

Ons  is  een  kint  gheboren, 
5  Een  sone  ghepresenteert 

Hi  coemt  die  helle  storen 
Als  mensche  ghefigureert. 
Hi  wil  ons  al  ghemeyne 
Verlossen  wter  pijn 
10  Met  sinen  bloede  alleyne. 

Laet  ons  met  herten  reyne  [etc.]. 

Des  moghen  wi  wel  eeren 
Die  maghet,  die  hem  droech 
Den  groten  heer  der  heeren, 
15  Die  haer  niet  en  verwoech. 

1;  Uit :  „Dit  is  een  suuerlijc  boecxken  in  welcke  staen  scone  leysen  ende 
veel  scone  gheestelike  liedekens."  Antwerpen  bij  Adriaen  van  Berghen ,  1508. 
Zie:  Acquoy,  Het  Geestelijk  lied  in  de  Nederlanden  vóór  de  Hervorming. 
(Arch.  v.  Nederl.  Kerkgeschiedenis  II,  i  — 112)  en  „Kerstliederen  en  Leisen" 
(Verslagen  en  Mededeelingen  der  Kon.  Academie  v.  Wetensch.  Afd.  Letterk. 
3e  R.  dl.  IV  bl.  17). 

Weest  vrolick  groot  ende  cleyne^ 
Dit  soete  kindekijn 
Vrijt  ons  van  alle  pijne. 

Laet  ons  met  herten  reyne  [etc.]. 

Die  vader  van  hier  bouen 
Sprac  sinen  enghel  an: 
„Wi  willen  die  helle  rouen 
En  verlossen  wijf  ende  man. 
Gaet  totter  schoon  fonteyne, 
Maria  claer  aenschijn 
En  segt  haer  wat  ic  meyne." 

Laet  ons  met  herten  reyne  [etc.]. 

„Groetse  mi  vriendelike 
Die  schone  suuer  iuecht 
En  segt  haer  blidelike 
Si  mach  wel  syn  verhuecht, 
Want  si  en  anders  ghene 
Gods  moeder  sal  si  sijn, 
lek  ben  met  haer  gemene." 

Laet  ons  met  herten  reyne  ^  [etc.]. 

Al  binnen  nazarette 
Quam  die  engel  gabriel 
Ende  sprac  totter  fyolette 
Met  soeten  woorden  snel: 
„God  gruet  v  maghet  reyne, 
Vol  gracien  is  v  aenschijn, 
God  is  met  v  ghemeyne." 

Laet  ons  met  herten  reyne,  [etc.]. 

„Bi  V  sal  noch  becliuen, 
Dat  adam  heeft  onturijt. 
Want  bouen  alle  wiuen 
Sidi  ghebenedijt. 

Ghi  sult  ontfaen  een  greyne 
In  uwer  herten  schrijn, 
Des  vaders  soon  ghemeyne. 

Laet  ons  met  herten  reyne,  [etc.]. 

Si  sprac  oetmoedelike: 
„Hos  soude  dat  comen  bi? 
Ic  en  kende  sekerlike 
Noeyt  man,  dus  wondert  mi, 
Dat  ic  en  anders  ghene 
Gods  moeder  soude  sijn : 
Mijn  hert  wort  cout  als  stene." 
Laet  ons  met  herten  reyne,  [etc.]. 

Die  enghel  sprac  tot  hare: 
„O  waerde  suuer  maecht, 
En  weest  in  ghenen  vare. 
Het  is  wonder,  dat  ghi  claecht, 
Want  ghi  sult  sonder  pijne 
Baren  een  kindekijn 
En  bliuen  maget  reyne." 

Laet  ons  met  herten  reyne,  [etc.]. 

Die  maecht  haer  conforteerde , 
In  dat  haer  die  enghel  seyt 
Ende  si  respondeerde: 
„lek  ben  daer  toe  bereyt: 
In  uwen  woorde  alleyne 
Set  ic  den  wille  mijn. 
Siet  hier  gods  deerne  cleyne." 

Laet  ons  met  herten  reyne,  [etc] 

Ghelooft  so  moet  si  wesen 
Nv  ende  tot  alder  tijt: 
Bi  haer  sijn  wi  ghenesen, 
Si  bracht  ons  groot  iolijt. 

8o  O  waerde  suuer  fonteyne, 

Des  sondaers  medicijn, 
Bidt  voer  ons  al  ghemeyne." 

Laet  ons  met  herten  reyne,  [etc.]. 


KERSTLIEDEREN  EN  LEYSEN. 
I. 

Nu  laet  ons  dancken  ende  louen 
Den  hoogen  God  van  hier  bouen. 
Die  waerheyt  en  is  niet  ghelogen: 
Dat  voghelkijn 
5       Een  pellicaen  mach  hi  wel  heeten: 
Hi  is  soe  fijn. 

Te  Nazareth  is  hi  ghecomen^ 
Een  tortelduue  heeft  hi  vernomen, 
De  welc  ontfinc  tot  onser  vromen 
IQ       Dat  voghelkijn, 

Een  pellicaen  mach  hi  wel.  &c. 

Doen  nam  Joseph  ter  stont  die  goede 
Die  tortelduue  in  sijn  behoede. 
Dat  wilde  hi,  so  ick  beuroede 
15       Dat  vogelkijn  Een  pelli.  &c. 

Neghen  maenden  was  ghedraghen 
Die  duyue,  ten  sijn  gheen  saghen. 
Sij  aenbaden  00c  alle  daghe 
Dat  vogelkijn  Een  pelli.  &c. 


1)  No.  CCXXIV  uit:  „Een  deuoot  ende  Profitelyck  Boecxken''  Geestelyk 
Liedboek  met  melodieën  van  1539.  Opnieuw  uitgegeven  en  van  eene  inlei- 
ding, registers  en  aanteekingen  voorzien  door  D.  F.  Scheurleer,  's-Graven- 
liage,  1889. 

20       Dat  huys  des  pays  hadde  hi  vercoren, 
Daer  in  wast,  dat  hi  was  gheboren 
Daer  mede  hielt  hi,  dat  was  verloren, 
Dat  vogelkijn  Een  pelli.  &c. 

Dits  eenen  ghier  nu  comen  te  voren 
25       Ende  heeft  dies  in  sijn  herte  thoren 

Ende  ducht,  dat  hem  noch  sal  becoren 
Dat  vogelkijn  Een  pellicaen 

Sijn  dauwen  heeft  die  ghier  ontdaen 
Ende  wilt  begripen  den  pellicaen. 
30       Het  is  om  niet,  hy  is  ontgaen 
Dat  vogelkijn  Een  pellicaen 

Aldaer  Joseph  lach  en  sliep 
Een  heylich  enghel  tot  hem  riep: 
Staet  op  Joseph  in  egipten  vliet 
35       Dat  vogelkijn  Een  pelli.  &c. 

Doen  woude  die  ghier  van  rouwe  sternen, 
Om  dat  hi  des  vogelkens  moeste  deruen. 
Menich  ionck  dede  hi  daer  om  sternen 
Dat  voghelkijn  Een  pellicaen  mach  hi  &c. 

40       Als  den  tijt  was  ouerleden 

Van  twee  en  dertich  jaer  dat,  is  waerhede, 
Track  hi  tot  Iherusalem  der  stede 
Dat  vogelkijn  Een  pellicaen 

Daer  wert  gheuaen  die  pellicaen 
45       Ende  sooch  die  jonghen  met  sinen  bloede  saen. 
Met  grooter  ootmoet  die  hem  quam  aen 
Dat  voghelkijn  Een  pellicaen  mach  hi  &c. 

Nu  laet  ons  bidden  met  herten  goet, 
Dat  hi  ons  behoede  voer  die  helsche  gloet 
50       Die  voer  ons  storte  sijn  bloet 
Dat  voghelkijn 

Een  pellicaen  mach  hi  wel  heeten 
Hi  is  soe  fijn. 

II 1). 

Die  soete  Jesus  lach  int  hoy 
Ootmoedelijc  voer  twee  stomme  beesten 
Al  en  was  tlogijs  niet  alte  moy, 
Nochtans  hielt  hi  daer  in  sijn  feeste 
5       Met  haer,  die  alder  ootmoedichste  van  geeste 
Sijn  moeder,  dat  suyuer  maechdekijn. 
Dies  singhen  wij  nu ,  die  minste  en  oock  die  meeste 
Gebenedijt  moeten  si  beyde  sijn. 

Als  Jesus  lach  int  open  huys 
10       Ende  beefde  met  sijn  leden  cout, 

Maria  aensach  dat  groot  abuys. 

Si  dancte  hem  seer  menichfout, 

Dat  hi  die  vaders  ionc  ende  out 

Verlossen  soude  wter  hellen  pijn. 
15       Des  singhen  wij  nu  met  herten  stout: 

Ghebenedijt  moeten  si  beyde  sijn. 

Maria  nam  in  corter  stont 
Haer  lief  kint  op  haren  schoot 
Si  leyde  hem  aen  haer  borstkens  ront, 
20       Die  si  hem  minnelijc  boot. 

Si  custe  hem  aen  sijn  mondeken  root 
Ende  seyde:  willecoem,  sone  mijn. 
Des  singen  wi  nu  cleyne  ende  groot: 
Ghebenedijt  moeten  si  beyde  sijn. 


1)    No.  LII  uit:  Een  deuoot  ende  Profitelyck  Boecxken. 


401 


25       Een  cribbeken  stont  daer  ghemaect 
Te  Bethleem  tot  dyer  tijt, 
Daer  leyde  si  hem  in  al  naect, 
Jesus  Gods  sone  ghebenedijt 
Ende  verlosser  van  alle  der  werelt  wijt 

30       Met  sinen  bloede  met  sijnder  pijn. 

Dies  singhen  wij  nu  met  groten  iolijt: 
Ghebenedijt  moeten  si  beyde  sijn. 

„Joseph,  maect  ons  een  papken  soet 

Haestelijck  in  corter  tijt. 
35       Laet  mi  doch  voeden  die  onnosel  bloet: 

Het  is  Gods  sone  ghebenedijt. 

Hi  sal  verlossen,  dies  seker  sijt, 

Adams  geslachte  wt  haer  gepijn. 

Dus  singen  wij  nu  ende  talder  tijt: 
40       Ghebenedijt  moeten  si  beyde  sijn. 

Joseph  sprack  met  haesten  groot 
Al  tot  die  maget  goedertieren: 
„Ey  lacy,  hier  en  is  melck  noch  broot. 
Wat  soude  ick  doen  ten  viere?" 
45       Doen  verscricte  die  maghet  al  so  schiere, 

Vol  tranen  quam  haer  vriendelijck  aenschijn. 
Dus  singhen  wi  nu  in  goeder  manieren: 
Ghebenedijt  moeten  si  beyde  sijn. 

Si  die  dit  liedeken  heeft  ghedicht, 
50       Was  seer  bedruct  van  sinnen. 

Eylaes,  sy  en  was  niet  wel  verlicht 

In  goddeliker  minnen, 

Mer  si  droech  doleur  int  herte  binnen 

Ende  daer  toe  menich  swaer  ghepijn, 
55       Maer  si  sanghet  om  troost  te  ghewinnen: 

Ghebenedijt  moeten  si  beyde  sijn. 
F.  II.  26 

Een  vrolijc  nieuwe  liet 
—  This  beter  wat  dan  niet  — 
In  Bethleem  yst  ghesciet. 
Dat  kindeken^  dat  Jesus  hiet, 
5  In  armoeden  ende  in  verdriet 

Somen  daer  mach  aenschouwen 
Al  in  so  groter  couwen. 

Coninck  van  groter  macht 
Ghesproten  wt  dauids  geslacht, 
lo  Hi  is  so  langhe  verwacht. 

Nu  leyt  hi  al  ongheacht 
Al  inder  duyster  nacht. 
Hi  is  nu  knecht  gheboren, 
Die  groote  heer  was  te  voren. 

15  Dat  costelijc  kindekijn  cleyn 

Ghegeuen  ons  ghemeyn 
Der  werelt  heere  alleyn. 
Die  moeder  is  maghet  reyn, 
lek  segghe  v  dat  certeyn. 

20  Grote  coude  heeft  hi  ghedragen. 

Met  tranen  mocht  hijt  claghen. 

Daer  waren  menich  winden  stoot. 
Rijm,  haghel,  drifsneeu  groot. 
Dat  kindeken  lach  daer  al  bloot, 
25  Sijn  ledekens  waren  root. 

Peyst,  hoet  der  moeder  verdroot, 
Dat  si  hem  niet  en  mocht  winden 
In  veyskens  wollen  oft  linden. 


1)  No.  CCXXVII  uit:  „Een  deuoot  ende  Profitelyck  Boecxken*^- 

Wat  armoede  most  daer  sijn, 
Daer  dat  soete  kindekijn 
Van  coude  leedt  grote  pijn. 
Maria  maghet  fijn, 
Daer  en  was  gheen  sonnescijn 
Noch  vier  om  bi  te  wermen: 
Mensche,  laet  v  des  ontfermen. 

Joseph,  suyuer  vat, 
Verdriet  hebdy  ghehadt, 
Als  ghi  moste  liden  dat, 
Dat  Maria  opter  aerden  sat 
Met  soe  costeliken  schat 
In  sulcken  couden  weder 
Bi  twee  stomme  beesten  neder. 

Wt  vrienden  ende  maghen 

In  soe  couden  daghen 

Ghi  en  mochtes  niemant  clagen. 

Ghi  hebt  die  sorghe  ghedragen 

Voer  die  int  kinderbedde  laghen, 

Dat  kindeken  met  sijn  moeder. 

Ghi  waert  haer  trou  behoeder. 

Dat  weder  was  seer  cout, 
Dat  kindeken  en  was  niet  out 
Daer  en  was  torf  noch  hout, 
V  sorghe  was  menichfout. 
Cleyn  was  v  siluer,  v  gout. 
Want  ghi  den  cost  ghinct  halen. 
Hoe  mocht  ghijt  al  betalen? 

Dat  kindeken  teer  van  leden. 
Dat  bouen  is  in  vreden 
Na  die  ioetsche  seden 
Woudet  sijn  besneden. 

Daer  si  hem  grote  pine  deden. 
Sijn  bloet  wilde  hi  ons  gheuen 
In  sinen  soe  ionghen  leuen. 

Hoe  heeft  hi  ons  bedocht: 
65  In  sijn  heylich  herte  gheknocht 

Een  groot  wonder  ghewrocht. 
Heerlij  ck  is  hi  versocht, 
Hem  is  groot  offer  brocht: 
Gout,  wieroock,  ende  myrrhe 
70  Sij  vonden  hem  bider  sterre. 

Laet  ons  te  Bethleem  gaen, 
Die  met  sonden  sijn  beuaen. 
Ende  voer  dat  cribbeken  staen 
Ende  weenen  menighen  traen: 
75  Gods  toorn  is  al  ghedaen. 

Hi  en  sal  ons  niet  verdoemen, 
Als  wij  ten  ordeel  sullen  comen. 

IV. 

Mi  quam  een  schoon  geluyt  in  mijn  oren: 
Mijn  hert  dat  heeft  hem  opgerecht, 
Om  vrolicheit  te  horen. 
Wie  Jesus  stem  wil  nemen  waer, 
5       Hi  vint  den  vrede,  dat  weet  voerwaer, 
Die  men  niet  en  mach  verstoren. 
O  Jesu,  oversoete  kindekijn, 
Ic  begeer  u  al  geheel  te  sijn, 
Ic  en  mach  niet  langer  heten  mijn! 

10       Ic  heb  ghehoert  van  wonderliker  saken: 
Die  alle  dinc  gescapen  heeft. 
Die  wilde  hem  selven  maken 

Ende  werden  een  teder  kindekijn. 
Die  heer  in  also  crancken  schijn, 
15       Soe  woude  hi  ons  ghenaken. 
O  lesu,  enz. 

Die  suver  min  heeft  crachtelic  getogen, 
Want  God  zijn  hoge  mogentheit 
So  minlic  heeft  gebogen, 
20       Ende  aennam  van  eenre  maget  puer 
Gheware  menschelike  natuer: 
Hi  woude  voer  ons  dogen. 
O  lesu,  enz. 

Nu  willen  wi  van  der  sueticheit  voert  horen: 

25       Die  heer  als  een  cleyn  kindekijn 
Is  van  der  maget  gheboren, 
Coninc  der  coningen,  der  heeren  heer, 
God  ende  mensch ,  dats  wonder  meer ! 
Het  was  lange  gheseyt  te  voren. 

30       O  lesu,  enz. 

O  reyne  maghet  ende  moeder  Gods  vercoren, 
Onse  heil  ende  ewige  salicheit 
Die  is  uut  u  geboren. 
Wi  sijn  wel  hooch  mit  u  verblijt, 
35       Want  ghi  een  veynster  der  ghenaden  syt. 
Die  langhe  was  verloren. 
O  lesu,  enz. 

Der  engelen  sanc  was  wonderlic  te  horen, 
Doe  God  als  een  cleyn  kindekijn 
40       Glorioselic  wert  gheboren, 

Met  hogher  claerheit  ombevaen. 
Die  moeder  heeft  hem  ghebeden  aen, 
Sijn  duve,  syn  uutvercoren. 
O  lesu,  enz. 

45       Die  reine  maget  is  narre  bighecomen  ^ 
Si  heeft  met  groter  eerwaerdigheyt 
Haren  soon  tot  haer  ghenomen. 
Si  custen  voer  sinen  heylighen  mont. 
Haer  gheest  die  wert  ter  selver  stont 

50       In  nyeuwer  vroechde  ghenomen. 
O  lesu,  enz. 

Die  moeder  heeft  haer  kindekijn  gewonden 
In  snoden,  reynen  doekelkijn^ 
Seer  sachtelijc  ghebonden. 
55       Si  heeft  hem  in  een  cribbe  gheleyt; 
Alsoe  den  harderen  was  toegheseit, 
Hebben  si  den  heer  ghevonden. 
O  lesu,  enz. 

Dat  kindekijn  heft  gescreit  met  sinen  ogen, 
60       Doe  wert  dat  maechdelike  hert 

Moederlic  bewogen. 

Haer  reine  borsten  boot  si  terstont 

Dat  kindekin  voer  sinen  heiligen  mont, 

Mit  soeten  mededogen. 
65       O  lesu,  enz. 

Die  heer  heeft  onse  crancheit  aengetogen, 
Om  ons  in  ewiger  ewicheit 
In  gloriën  te  verhogen. 
Dit  heeft  sijn  hoge  minne  gedaen: 
70       Wie  en  sal  dit  niet  ter  herte  gaen 
Ende  werden  al  bewogen? 
O  lesu,  enz. 

Het  gaet  al  boven  reden  ende  sinnen, 
Hoe  vast  dat  wi  gedrucket  sijn 
75       In  Ihesus  herte  met  minnen. 

Dat  mogen  wi  wel  merken  openbaer, 
Willen  wi  sijn  wercken  nemen  waer, 
Van  buten  ende  van  binnen. 
O  lesu,  enz. 

Wye  lesus  min  van  binnen  can  gesmaken, 
Sijn  hert  dat  sel  hem  opengaen 
Ende  grote  vreuchde  maken; 
Want  lesus  is  altijt  bereyt 
Uit  te  storten  sijn  sueticheit, 
'85       Als  hem  die  reyne  naken. 
O  lesu,  enz. 

O  milde  heer,  ick  bidde  u  openbaere, 

Wilt  van  mi  nemen  dat  herte  mijn 

In  desen  nieuwen  iare! 
«90       Ic  gevet  u  mit  allet  sijn, 

Ten  mach  niet  langer  heten  mijn, 

Het  valt  mi  veel  te  sware! 

O  lesu,  oversoete  kindekijn, 

Ic  begeer  u  al  geheel  te  sijn, 
,95       Ic  en  mach  niet  langer  heten  mijn! 

ZUSTER  BERTKE,  De  KUiizcnaarster, 
V). 

O  lesus  bant,  o  vierich  brant, 
V  heeft  eeu  suuer  maecht  playsant 
Met  eenen  woorde  ghewonnen. 
Dat  dede  haer  duechdelijck  onderstant, 
5       Waer  by  wort  ons  hier  vre  int  lant 
Ghesonghen 

Met  enghelschen  tonghen. 


*j    No,  XI  uit:    „Een  deuoot  ende  Profitelyck  Boecxken." 

Aue  dat  woort,  dat  is  ghehoort 
Te  Nazareth  al  in  die  poort 
lo       Al  na  des  vaders  meenen. 

Die  heylighe  gheest  hielt  met  accoort, 
Ons  isser  een  vruchte  af  comen  voort 
Al  weenen, 

Sijn  gracie  moet  hi  ons  verleenen. 

15       Dit  edel  saet,  van  hoger  aert^ 

Te  bethleem  in  een  huysken  quaet 
Lach  op  die  aerde  beneden, 
Twee  beesten  hielden  met  hem  staet 
Ende  verwermden  ons  toeuerlaet 

20       Sijn  leden 

Die  godheyt  was  al  te  vreden. 

Die  maech  verclaert,  ende  hooch  vermaert 
Lach.  xl.  daghen  onbeswaert, 
Als  ander  vrouwen  deden. 
25       Het  was  den  heydenen  gheopenbaert , 
Sij  haesten  hen  te  bethleem  waert 
Ter  steden 

Met  grooter  waerdicheden. 

O  maget  reyn,  o  edel  greyn 
30       Ghi  sijt  ons  hulpe  ons  troost,  alleyn. 

Ic  bid  V,  staet  ons  in  staden. 

Ghi  sijt  den  sondaren  int  ghemeyn 

Een  vol  vat,  dat  daer  is  certeyn 

Gheladen 
35       Vol  godlij cker  ghenaden. 

O  rosegaert,  van  God  be waert, 
V  gratie  is  geopenbaert 
In  ons  tot  menigen  stonden. 
Want  als  die  siel  ter  pinen  vaert, 
40       Bidt  ghi  daer  vore,  si  wort  ghespaert 

Van  wonden 

Dat  wil  ick  v  oorconden. 

O  suuer  maecht,  daert  licht  wt  daecht^ 
V  groot  ootmoet  heeft  God  behaecht, 
45       Daer  om  bistu  vercoren. 

Adams  sonden  heeft  hi  beclaecht, 
Die  van  v  wert  onuersaecht 
Gheboren 

Om  tschaep^  dat  was  verloren. 

50       Nu  vrolijc  singt,  ende  sijns  ghedinct 

Dese  vruecht  ons  alle  vruechde  in  bringt. 

Die  moeder  bleef  maget  fine. 

God  die  heere,  diet  al  omringt, 

Wi  bidden  hem,  dat  hi  onser  ghedinct 

55       In  die  vre, 

Die  swaer  sal  sijn  ende  suere. 


STABAT  MATER 

Maria  stont  met  groten  rouwe, 
Seere  beweent  met  goeder  trauwe, 

Biden  cruce,  daer  Jhesus  an  hinc. 
Met  drouver  herten  moest  soene  scouwen,. 
5       Haer  lieve  kint,  dorsteken,  dorhouwen; 

Tswert  des  rouwen  haer  herte  dorghinc. 

Hoe  droeve  ende  hoe  onblide 
Was  die  moeder  ghebenedide 

Om  haer  kint,  den  waerden  zone, 
10       Doe  zoe  hem  zach  die  pine  liden. 
Al  dorsteken  up  eene  zide, 

Ghecroont  met  eenre  felre  crone. 


1)    Belgisch  Museum  III. 

Wie  es^  die  niet  wenen  en  mach 
Met  Marien,  ende  dit  gheclach 
15  Helpen  draghen,  ende  dit  torment, 

Dat  zoe  scauwede  zonder  verdrach, 
Als  upten  goeden  vrindach, 

Daer  Jhesus  leet  zijne  zware  ellent. 

Soe  sachene  vor  smenschen  zonden, 
20       Haer  lieve  kint,  den  feilen  honden 
Televeren  ter  pine  ant  hout; 
Soe  sachene  daer  zo  zere  wonden 
Dor  handen,  dor  voeten,  ter  herten  gronde, 
So  dat  zijn  lechame  wert  al  cout. 

25       Hier  omme,  moeder  alre  minnen. 
Doet  ons  verdrouven  onse  zinnen. 
Dat  wi  bekennen  dat  grote  wee. 
Dat  onze  herte  ontsteke  van  binnen 
Met  Gods  minne,  dat  wi  bekinnen 

30  Gods  rike  ende  begheren  emmeer. 

Nu,  heilighe  moeder,  doet  als  ghi(?), 
Dat  Jhesus  minne  met  ons  zi. 

Dat  oerboerlij k  es  onzer  zielen,! 
Ende  doet  wenen  zo  metti, 
35       Dat  Jhesus  wonden  planten  in  mi, 

Ende  zi  mi  gansen  ende  heelen. 

Die  hi  om  onzen  wille  leet, 
An  zijn  cruce,  naect  ontcleet, 

Daer  hi  staerf  na  smenschen  gelike, 
40       Dat  hi  ons  gheve  sulc  beleet, 
Als  onze  ziele  doet  ghesceet 

Van  onzen  lechame,  zijn  hemelrike. 

PAASCHLEYSO- 

Het  gingen  drie  Jonckvrouwen 
Smorgens  met  groten  rouwen, 
Sy  sochten  het  lichaam  Christi  doot 
S       Al  om  te  salven  sijn  wonden  root. 

Kyrieleyson. 

Christus  is  verresen, 
Nu  laet  ons  vrolijck  wesen: 
Hy  heeft  vertreden  t'  Serpenten  hooft 
IC       En  den  duyvel  van  zijn  macht  berooft. 

Kyrieleyson. 

Ghelijck  zijn  doodt  ende  lijden 
Des  Vaders  toorne  stelt  ter  zijden, 
So  wordt  ons  rechtveerdicheyt  gegeven  pleyn 
15       En  t'  leven  deur  zijn  verrijsenis  certeyn. 

Kyrieleyson. 

Laet  ons  dan  niet  angxtich  schromen, 
Als  ons  die  doot  sal  aencomen 
Wy  sullen  doch  verrijsen,  so  f  is  claer, 
20       Ghelijck  nu  Christus  is  verresen  voorwaer. 

Kyrieleyson. 

O  Christe,  geeft  ons,  dat  wy  muegen 
Verrijsen  in  deuchden,  en  ons  vueghen 
Tot  een  nieuw  leven  in  liefden  eerbaer 
25       En  wy  mogen  comen  byder  Engelen  schaer. 

Kyrieleyson. 


*)  Uit:  „Leysen-boeck  der  Catholycken.  Looven,  1605,  Medegedeeld 
door  Acquoy,  Versl.  en  Meded.  Kon.  Academie  3e  R.  dl.  IV  bl.  373. 

MARIA  CONINGHINNE 

Maria  coninghinne, 
Mijn  troost^  mijn  toeuerlaet 
Vercrijcht  mi  ws  kints  minne 
Ende  berou  voer  mijn  misdaet. 

5  Want  ic  wort  wel  gheware, 

Dat  lesus  minne  is  goet. 
Want  si  cant  herte  verclaren 
Ende  gheuen  goeden  moet. 

So  wie  yet  sal  beghinnen 
lo  Tot  sinen  lof  ende  eere, 

Staet  hi  niet  inder  minnen. 
Het  sal  hem  verdrieten  seere. 


Dus  is  mi  inden  sinne, 
Dat  alle  minen  dienst  is  niet, 
15  Doe  icken  sonder  minne 

Traghelijc,  oft  in  verdriet. 

Hier  om  wilt  mijnre  ontfermen, 
Maria  edel  vrou, 
Ende  wilt  mi  toch  beschermen 
20  Met  lesus  minne  ende  v. 

Och,  had  ick  mi  begheuen. 
Doen  ick  out  was  thien  iaer 
Totten  gheesteliken  leuen, 
Ick  waer  sijn  minne  naer. 


1)    No.  CCVI  uit:    „Een  deuoot  ende  Profitelyck  Boecxken." 

25  Nu  mach  ick  wel  beclaghen, 

Beweenen  tot  alder  tijt, 
Dat  ick  mijn  ionghe  daghen 
Aldus  ben  worden  quijt. 

Nu  troost  mi ,  keyserinne , 
30  Maria  suyuer  maecht^ 

Sterct  mi  doer  v  minne, 
Droefheyt  van  mi  veriaecht. 

Maria  antwoert  der  sielen : 
O  mensche,  merct  van  binnen 
35  Swijcht  stil,  hoort  mijn  vermaen 

Ende  scherpet  uwe  sinnen, 
Soe  moechdy  mi  verstaen. 

V  claghen  ende  begheeren, 
Dat  heb  ick  wel  ghehoort: 
40  Laet  nu  die  werelt  varen 

Ende  wilt  mi  dienen  voort. 

Ick  sal  V  minne  verweruen 
Van  lesu  minen  soon 
Maer  denct  lieuer  te  sternen 
45  Dan  teghen  hem  te  doen. 

Wanneer  ghi  v  cont  gheuen 
Daer  toe  met  uwen  sin, 
So  wilt  in  vruechden  leuen, 
Want  ghi  hebt  mijns  kints  min. 

50  Die  siele  antwoert: 

Och  wie  sal  mi  verleenen 
Alsoe  int  herte  te  staen, 
Oft  hoe  sal  ick  verdienen 
Soe  goeden  sin  te  ontfaen. 

55  Maria  antwoert : 

O  mensche  waer  sijn  v  sinnen, 

Hoe  dwaeldy  aldus  seer? 

Wilt  toch  in  v  bekinnen, 

Wat  voer  v  heeft  ghedaen  die  heer. 

60  Veel  meer  dan  ghi  cont  wenschen, 

Heeft  hi  voer  v  verdient, 
Maer  ghi  sijt  traech  te  eyschen 
Ende  segghen:  heer  verleent: 

Ghi  en  cont  niet  begheeren, 
65  Eest  salich,  ten  sal  v  gheschien, 

Maer  trouwen  sout  v  deeren 
Ten  gheschiet  v  een  oft  gheen. 

Waerom  sout  ghi  dan  trueren 
Oft  V  verslaen  so  seer? 
70  Had  V  God  niet  vercoren, 

Ghi  en  waert  hier  nemmermeer. 


Ghi  moecht  wel  in  v  herte 
Trueren  om  v  misdaet, 
Mer  denct,  dat  mijns  kints  smerte 
75  Alle  liden  te  bouen  gaet. 

Wee  hen,  die  dit  vergheten 
Ende  op  haer  verdiensten  staen, 
Ende  daer  op  hen  vermeten 
In  mijns  kints  rijck  te  gaen. 

80  Thien  duysent  iaer  beneden 

Gheleeft  seer  strangheHck 
Heeft  hier  bouen  luttel  reden 
Te  sijn  een  ooghenblick. 

Een  dropel  van  sinen  bloede 
85  Is  weerdich  doch  alleen, 

Te  nemen  wter  armoede 
Alle  die  werelt  ghemeen. 

Hier  om  wilt  v  verbliden 
Ende  hem  dienen  trouwelijck. 
90  Hi  sal  in  corten  tiden 

V  halen  in  sijn  rijck. 

Die  siele  seyt: 
Lof  moet  v  altoos  wesen, 
O  suyuer  maghet  claer. 
95  Helpt  mi,  o  maghet  ghepresen 

Bi  V  te  comen  daer. 


LIEDEREN  YAN  ZUSTER  HADEWYCH 
I. 

Alse  ons  onsteet  de  merte, 
Verquicken  alle  dinghe 
Ende  alle  crude  ontspringen 
Ende  werden  sciere  groene; 
5       Alsoe  doet  de  begherte 

Ende  die  minne  sonderlinghe , 
Want  si  wilt  al  verdingen 
Ende  werden  in  minne  soe  coene, 
Dat  si  haer  al  in  minnen  gheve 
10       Ende  minne  met  minnen  leve, 
Dat  hare  dies  iet  ontbleve, 
Dies  hadsi  grote  smerte. 


i)    Uit:    „Werken  van  Zuster  Hadewych.  I."  Gent,  1875. 

Die  op  beghint  te  gane, 

Sie^  dat  hi  niet  en  verliest 
15       Den  erenst  van  goeden  werken 

Ende  diene  doer  die  ere  van  minnen 

Ende  leve  in  hoghen  wane 

Van  dat  sijn  herte  kiest. 

Minne  salne  wel  ghesterken, 
20       Hi  sal  sijn  lief  ghewinnen, 

Want  minne  niet  en  can 

Haer  selven  ontsegghen  ieman, 

Si  ne  gheve  hem,  dat  si  hem  an, 

Ende  meer  dan  daer  sine  selve  toe  spane. 

:2  5       Die  minne  met  wane  draghet, 

Dien  hevet  noch  rijm  bedwonghen, 

Dat  hi  niet  en  can  ghegroyen 

Alset  ghenoecht  der  minnen,  soe  gevoelt  hi 

Der  edelre  minnen  waghe. 
30       Daer  en  wert  geen  loef  ontspronghen , 

Hi  en  mach  oec  niet  wel  bloyen 

Daer  en  si  die  sonne  bi. 

Dat  es  gherechte  minne, 

Die  bloyen  doet  de  sinne; 
35       Verliest  hi  ochte  winne 

Dats  hem  altoes  behaghe. 

Die  metter  iongher  ioecht 

Ane  minne  doet  beghin 

Ende  hare  al  es  onderdaen 
40       Ende  ghevet  al  sine  cracht 

Ende  dat  oercondet  metter  doecht 

Ende  daertoe  alden  sin, 

Hi  sal  al  vri  ontfaen 

Die  ongehoerde  macht; 
45       Dat  sal  hi  wel  volbringhen 

Ende  sal  hem  niet  ontlinghen 

Hi  sal  noch  de  minne  dwinghen 

Ende  wesen  al  hare  voeghet. 

Waer  vindic  der  minnen  iet, 

Die  mi  ute  mi  doet  dolen 

Na  miere  herten  ghenoeghen, 

Dat  iet  suete  mine  pine? 

Al  volch  ic  hare,  si  vliet 

Al  dole  ic  in  hare  scolen. 

Si  en  wille  mi  in  al  voeghen. 

Het  wert  mi  saen  in  scine, 

Ay  ic  spreke  van  herten  noet; 

Mijn  wederstoet  die  es  te  groet 

Ende  mi  es  derven  der  minne  eene  doet 

Want  ic  en  macher  gebruken  niet. 

Sint  ic  al  minnen  soude. 

Wan  gave  si  mi  al  minne, 

Doch  na  mijn  cleine  begheren 

Dat  ware  mi  ghenoech  te  clene. 

Doch  hebbic  omme  minnen  houde 

Verteert  al  mine  sinne. 

Ic  en  weet  wies  mi  gheneren. 

Si  weet  wel,  wat  ic  mene, 

Want  ic  hebbe  soe  dat  mine  verlevet. 

Ic  en  hebbe  el  niet  si  en  ghevet 

Ende  al  gave  si  iet,  hongher  blevet. 

Want  iet  gheheel  al  woude. 

Ay  hoe  maghic  dan  ghedueren, 

Ende  si  die  dit  meer  leven 

Dat  ons  de  minne  geet  vore 

Ende  haer  selven  aldus  onthout. 

Ay,  suetste  alre  creaturen. 

Dat  ghi  mi  u  niet  en  wilt  volgheven, 

Soe  vele  alse  mi  uwes  behore 

Dat  en  makel  mi  niet  soe  stout, 

Maer  ic  claghe  van  uwen  vrienden. 

Die  u  ie  met  trouwen  dienden 

Ende  ye  gherne  haer  wesen  ontsienden 

Omme  suetheit  uw^er  naturen. 

Nu  syn  si  in  swaren  banden 
Ende  vremde  in  haers  selfs  lande  ^ 
Daer  dolen  si  in  de  hande 
Dar  vreemder  avonturen. 

n. 

De  voghelen  hebben  lange  geswegen, 
Die  blide  waren  hier  te  voren. 
Hare  blijscap  es  gheleghen, 
Dies  si  den  somer  hebben  verloren. 
Si  souden  herde  saen  gesegghen^ 
Hadden  sine  weder  ghecregen, 
Want  sine  hebben  vore  al  vercoren 
Ende  daertoe  werden  si  gheboren. 

Ic  swighe  van  der  voghele  clage, 
Haer  vroude,  haer  pine  es  saen  te  gaen 
Ende  claghe,  dat  mi  meer  meshaghe 
Dies  minne  ^  daer  wi  na  souden  staen, 
Dat  ons  verweghet  haer  edele  waghe 
Ende  nemen  vreemde  na  ghelaghe, 
Sone  mach  ons  minne  niet  omvaen. 
Ay  wat  ons  nederheit  hevet  ghedaen? 
Wie  sal  ons  die  ontrouwe  verslaen? 

Die  moghende  metter  sterker  hant 

Op  hen  veriatic  mi  noch  sere, 

Die  altoes  werken  in  minnen  bant 

Ende  en  onsien  pine  noch  leet  noch  kere.. 

Sine  willen  dore  varen  al  dat  lant 

Dat  minne  met  minnen  in  minne  ye  vant. 

Haer  fine  herte  es  soe  ghehere, 

Die  weten  wat  minne  met  minnen  lere 

Ende  hoe  minne  de  minne  met  minnen  ere.. 

Waer  omme  soude  dan  ieman  sparen, 

Ochte  men  minne  met  minnen  verwinnen  mach^ 

Hine  soude  met  niede  in  storme  dore  varen 

30  Op  toeverlaet  van  minnen  sach 

Ende  minnen  ambacht  achterwaren, 

Soe  soude  hem  de  edelheit  openbaren. 

Ay  daer  verclaert  der  minnen  dach, 

Daer  men  voer  minne  nye  pine  voer  en  ontsach, 

35  Noch  van  minnen  nye  pine  en  verwach. 

Dicke  roepie  hulpe  alse  die  onverloeste, 
Lief,  wanneer  ghi  comen  selt, 
Soe  noepti  mi  met  nuwen  troeste 
Soe  ridic  minen  hoghen  telt 
40  Ende  pleghe  mijns  liefs  alse  alre  vroeste 

Ochte  die  van  noerden,  van  suden,  van  oeste, 
Van  west  al  waren  in  miere  ghewelt, 
Soe  werdic  saen  te  voete  ghevelt. 
Ay  wat  holpe  mine  ellende  vertelt? 

IIL 

Nu  es  die  edele  tijt  geboren, 
Die  ons  bloemen  sal  bringhen  int  lant. 
Soe  sijn  die  edele,  die  sijn  vercoren 
Te  draghene  dat  ioc  der  minnen  bant. 
5  Hem  bloyet  altoes  de  trouwe  in  hant 

Ende  edele  bloeme  met  diere  vrocht. 
Daer  wert  met  trouwen  twoert  doersocht 
Daer  blivet  de  minne  ghestade 
Met  eenre  vreemscap  al  doerknocht 
10  Int  hoechste  van  minnen  rade. 

Mijn  ioc  es  soet,  mine  bordene  es  licht, 
Seghet  selve  die  minnare  es  der  minnen. 
Dit  woert  hadde  hi  in  minnen  ghedicht, 
Daer  buten  en  mach  ment  niet  waer  kinnen. 

27* 

15  Alsoe  ic  mi  can  versinnen, 

Soe  es  hem  lichte  bordene  swaer 

Ende  si  doghen  meneghen  uren  den  vaer^ 

Die  buten  minnen  wonen, 

Want  der  knechten  wet  es  vaer, 

20  Maer  minne  es  wet  der  sonen. 


Wdc  es  de  bordene  licht  in  minnen 
Ende  dat  ioc,  dat  soe  suete  smaket, 
Dat  es  dat  edele  draghen  van  binnen^ 
Daer  lieve  de  minne  met  gheraect 

25  Ende  met  enen  wille  soe  enech  maect 

Met  enen  wesene  sonder  keer 
Begherten  diepheit  scept  emmermeer 
Ende  dat  sceppen  drinket  al  de  minne. 
Die  scout,  die  minne  maent  ter  minnen, 

30  Gheet  boven  menschen  sinnen. 


Het  en  mochte  nie  herte  noch  sin  gheraden, 
Dien  minne  met  minnen  hevet  verladen, 
Hoe  hi  sijn  lief  met  minnen  ane  staert. 
Want  hi  ene  ure  niet  en  spaert, 

35  Hine  stare  met  trouwen  in  minnen  sijn. 

Want  sine  vonnessen  moeten  al  sijn 
Ghelesen  in  minnen  anscine 
Ende  daer  siet  hi  claer, 
Waer  sonder  scijn 

40  In  meneghe  suete  pine. 


Hi  siet  in  claerheiden,  dat  die  mint, 
Met  volre  waerheit  pleghen  moet, 
Alse  hi  met  waerheiden  dan  bekint, 
Dat  hi  der  minnen  te  lettel  doet 
45  Verstoermt  met  pinen  sijn  hoghen  moet. 

Want  in  minnen  anscine  neemt  hi  al, 
Hoe  minne  der  minnen  pleghen  sal 
Ende  dat  vonnesse  suet  de  pine 
Ende  doet  hem  gheven  al  om  al, 
50  Omme  der  minnen  genoech  te  sine. 

Die  hem  in  minnen  ghenoegh  dus  gheven, 
Wat  groter  wonder  sal  hem  ghescien ! 
Si  selen  met  minne  ane  minne  een  cleven 
Ende  selen  met  minne  al  minne  doer  sien 
Ende  met  haren  verhoelnen  aderen  al  tien 
Int  conduut,  daer  minne  haer  minne  al  scinket 
Ende  met  minnen  haer  vriende  al  dronken  drinket 
In  wonder  voer  haren  woeden : 
Dit  blivet  den  vreemden  al  ontwinket 
Ende  openbaer  den  vroeden. 

God  gheve  hem  allen  die  minne  begheren , 
Dat  si  der  minnen  alsoe  ghereden, 
Dat  si  al  op  hare  rike  teren, 
Datse  minne  in  haer  minne  moghe  gheleden. 
65  Soe  en  mach  hen  biden  vreemden  wreden 

Nemmer  mescien  sine  leven  soe  vri, 
Alse  ic  al  minnen  ende  minne  al  mi. 
Wat  mach  hem  dan  meer  werren, 
Want  in  haerre  ghenaden  staen  si, 
70  Die  sonne,  die  mane,  die  sterren. 


IV. 

Het  sal  de  tijt  ons  naken  sciere, 
Dat  ons  de  somer  sine  baniere 
Set  op  met  bloemen  meneghertieren : 
Dies  werd  verblijdt  de  meneghe  fiere. 


55 


60 

5  Want  ons  de  daghen  werden  lanc 

Ende  die  voglen  hoghen  haren  zanc^ 
Dien  minne  doet  suete  al  sijn  bedwanc^ 
Hi  mach  hare  segghen  Heven  danc. 

Ic  dancte  u  oec  minne,  haddijs  verdient 
IQ  Met  alle  alse  een  uwer  armer  vrient, 

Maer  sint  ghi  mi  ierst  in  ii  ioc  spient, 
Haddi  ye  mijn  gheluc  ontsient. 

Du  doet  goet  den  ghenen  dien  ghijs  ont 
Mi  scijnt,  dat  ghijs  gheloghen  en  cont, 
15  Dies  droevet  mijn  herte,  dies  claget  mijn  mont, 

Dies  es  mine  cracht  wel  onghesont. 

Waerdi  minne  minne,  alse  ghi  wel  sijt, 
Waer  soudi  nemen  vremden  nijt, 
Daer  ghi  den  gonen  met  doersnijt, 
20  Die  u  gevet  cussen  in  alre  tijt? 

Ya,  ghi  sijt  al  minnen,  ghi  sijt  so  vroet, 
Uwe  name  es  minnen  ende  van  prise  soe  goet, 
Hets  emmer  ghenoech,  al  dit  ghi  doet, 
Wie  dats  blivet  in  den  wedermoet. 

25  Uwe  name  verciert,  uwe  ghelaet  verscoent, 

U  ophouden  verteert  uwe  gheven  croont, 
Hoe  sere  ghi  ons  hebt  ghehoent. 
Met  enen  cussene  ghi  al  volloent. 

Dus  es  minnen  werc  boven  al  ghedregen 
30  Ende  al  met  haren  streken  beleghen: 

Hare  waghe  hevet  alle  waghe  verweghen. 
Hare  en  es  gheen  vlien,  men  ga  haer  leghen. 

God  moete  de  minne  ghebenedien, 
Die  wilt,  late  hem  el  minne  vrien^. 
35  In  mach  hare  wondere  noch  ialosien 

Te  minen  wille  niet  vele  belien. 

Sint  ghi  al  minne  met  minne  vermoghet, 
Ghevet  mi  doer  minne,  dies  minne  hoeghet, 
Te  ghebrukene  doer  uwe  hoochste  doghet, 
-40  Doch  hebdi  verteert  al  mine  ioghet. 

Minne  wilt,  dat  minnen  al  minnen  met  minnen  mane, 
Si  hevet  opgheset  hare  hoochste  vane, 
Daer  bi  leert  men  hare  werken  ghedane 
Met  claerre  waerheit  sonder  wane. 

.45  Ghi  edele  keert  u  in  minne  ghestichte 

Ende  verciert  u  metter  waerheit  lichte. 
Dat  u  ghene  demsterheit  aen  en  vechte, 
Ghine  pleget  uwes  lieves  in  minnen  rechte. 

Minne  wilt  al  minnen  van  edelen  fieren 
50  Ende  datse  hen  met  werken  concordieren 

Ende  met  memorien  jubeleren 
Ende  met  ghebrukene  in  hare  juweren. 

Lof  si  der  minnen  ende  ere. 
Haerre  groter  cracht  ende  haerre  riker  ghelere 
,55  Ende  si  moetse  alle  troestsen  van  haren  zere. 

Die  gherne  voldoghen  in  minnen  kere. 

HET  DAGET  IN  DEX  OOSTEN 

Het  daget  inden  oosten, 
Die  sonne  scijnt  ouer  al: 
Wie  heer  lesum  wil  minnen, 
Hi  en  slape  nu  niet  so  langhe. 

5  Och,  slaepty  nu  so  langhe, 

Dat  en  is  v  nemmermeer  goet: 
Het  sal  V  namaels  rouwen 
Als  ghi  loon  ontfangen  moet. 

Het  lach  een  arm  ioncfrouken 
IQ  Op  haerder  camer  en  sliep. 

Si  heeft  so  groten  verlangen. 
Dat  haer  Gods  engel  op  riep. 

„Och  en  laet  v  nyet  verlangen, 
Wel  edel  ioncfrou  soet. 
15  Hi  wil  V  boden  seynden, 

Alst  hem  dunct  wesen  goet." 

„Tck  en  weet  van  gheenen  bode. 
Van  gheenen  bode  so  goet: 
Mi  en  mach  niemant  troosten 
20  Dan  lesus,  mijn  minneken  soet.** 

„Och  stelt  V  herte  te  vreden, 
Wel  edel  ioncfrou  fijn, 
Hi  wil  v  tauont  schincken 
Van  sinen  besten  wijn.** 

25  j,Och,  mochten  wi  eens  drincken 

Van  sinen  soeten  dranck, 
So  mocht  ons  wel  verlangen 
Al  na  sijns  vaders  lant." 


1)  No.  CLXV  uit:  „Een  deuoot  ende  Profitelyck  Boecxken."  Eene  ver-- 
geestelijking  van  het  op  bl.  382  medegedeelde  lied  en  misschien  vervaar- 
digd door  Geertruida  van  Oosten. 

Och ,  als  wi  nu  daer  comen 
30  Al  in  dat  salighe  huys 

Bi  mijn  lief  ken  te  rusten, 
So  en  iaecht  ons  niemant  wt. 

lek  heb  so  lange  gheiaghet, 
Dat  ick  gheuanghen  heb, 
35  Nu  een  dat  mi  behaghet 

Een  gheselleken  wel  ghedaen. 

Sijn  trou  heeft  hi  mi  toeghesacht 
Dat  edel  beelde  schoon 
Die  mijn  heb  ic  weder  ghebracht, 
40  Hi  is  mi  onderdaen. 

Ic  en  cans  niet  te  volle  gheprisen, 
Hi  is  mi  veel  eeren  weert. 
Bouen  al  die  gheen  die  leuen , 
Mijn  hert  gheen  ander  en  begeert. 

45  Och  root  is  hi  ghecleedet, 

Die  alder  liefste  mijn. 
Wat  draecht  hi  aen  sijn  handen? 
Van  goude  een  vingerlijn; 

Een  vingerlijn  root  van  goude 
50  Bedwingt  dat  herte  mijn, 

Ic  meyne,  dat  op  mijn  heneuaert. 
Dat  hi  die  liefste  sal  sijn. 

Dat  cranselijn,  dat  hi  draghet, 
Dat  is  van  bloede  so  root: 
55  Sijn  lichaem  heeft  hi  ghegeuen 

Voer  mi  in  die  bitter  doot. 

Sijn  hooft  heeft  hi  ghenegen 
Al  om  te  cussen  my , 
Dat  neem  ick  op  mijn  heneuaert, 
60  Dat  hi  die  liefste  sal  sijn. 

Sijn  handen  sijn  hem  doerslagen 
Met  plompe  nagelen  drie, 
Sijn  herte  is  op  gheloken 
Met  een  spere  seer  wye. 

65  Daer  in  so  moet  ick  rusten 

Met  alder  herten  gront, 
Na  hem  staet  mijn  verlanghen 
Na  sinen  rooden  mont, 

Nu  is  hi  af  ghenomen 
70  Verresen  vander  doot. 

Den  ioden  is  hi  ontganghen 
Verwonnen  is  alle  sijn  noot. 

Die  helle  heeft  hi  gh ebroken 
Al  om  te  soecken  mi: 
75  Dat  neem  ic  op  mijn  heneuaert^ 

Dat  hi  die  liefste  sal  sijn. 

Nu  is  hi  op  gheclommen 
Al  in  des  hemels  throon, 
Daer  hi  eeuwelijc  sal  regneren 
80  Al  bouen  die  enghelen  schoon. 

Sinen  heyligen  gheest  wilt  hi  ons  seynden 

In  onser  herten  gront, 

Na  hem  staet  mijn  verlangen, 

Na  sinen  rooden  mont. 


MI  LUST  TE  LOVEN  HOOCHELIC 

Mi  lust  te  loven  hoechlic 
Die  reinicheit  soe  pure: 


1)  Afgedrukt  uit:  J.  G.  R.  Acquoy,  Middeleeuwsche  geestelijke  liederen, 
en  leisen.  Met  klavierbegeleiding  enz.  's  Gravenhage,  1888.  bl.  4. 

Der  engelen  staet  maect  si  gelijc 
Den  ertschen  creature. 
5  Laet  ons  se  minnen  algelijc 

Want  edel  is  hoer  natuere. 

Sy  wort  genoemt  een  perle  fijn, 
Wert  wes  du  kunst  geleesten; 
Een  durbaer  schat  al  is  hy  dijn 
lo  Soe  wil  oen  niet  verqueesten, 

Want  du  bist  rijc  in  armen  schijn 
Behaghel  hemelschen  geesten. 

Als  groeyt  ende  bloeit  van  telgen  schoen 
Een  boem  mit  goeder  vruchten, 
15  Soe  schijnstu  voer  ons  Heren  troen 

O  reinicheit  wilt  niet  suchten. 
Dijn  bou  brenct  hondervold[ich]  loen , 
Dijn  lamp  sal  voer  dy  luchten. 

Een  lelie,  die  voer  Gode  bloeit, 
20  Die  sijstu  Goedes  vriendinne. 

Van  veru,  van  roke,  van  cracht  vernoit, 
Sesbladich  gheel  van  binnen. 
Van  doerne  dicwil  seer  vermoeyt, 
Dit  salstu  geestlic  sinnen. 

25  Dees  doecht  heeft  oec  van  vordels  art, 

Dat  si  den  mensche  reine 

Van  binnen  ende  van  buten  waert. 

Daerom  noemt  si  allene 

God  kuyscher  herten  brudegom  saert, 
30  Welck  eer  en  is  niet  cleine. 

Van  joncferschap  exempel  scoen 
Wy  hebben  in  Marien, 
Om  welc  sie  wan  den  Godes  soen 
Laet  ons  sie  benedien. 
35  Oer  was  becant  der  joncferen  loen, 

Dat  dede  oer  kuysheit  vryen. 

Het  was  beboert^  dat  oer  beraet 
Aen  Joseph  quam  den  cuyschen  man. 
Dien  voorgaen  was  in  kuyscher  daet, 
40  Die  bloeiende  twijch  den  strijt  gewan. 

Hijrna  heeft  Jhesus  oer  gesat 
Den  cuyschen  hoeder  Sunte  Johan. 

Maria  volcht  een  schaer  seer  groot 
Van  joncferen,  die  ghene  pyne 
45  Om  God  ontsagen  noch  den  doot^ 

Als  Agnes,  Katerine 
Mit  meer  welck  noemen  is  ghien  noot, 
Mer  gheer  mit  hem  te  sijne. 

Sie  volgen  Christum  stadelic, 
50  Oer  cleder  sijn  zeer  reine, 

Sie  singen  alte  siietelic 
Een  nye  liet  alleine 
Mit  herpen  spe).  in  hemelrijc , 
Oer  croen  is  niet  gemeine. 

55  Ach,  doetlic  droevich  overtraet, 

Der  boser  lust  hoe(r)  seere, 

Die  ioecht  vermits  dy  wort  ontsaet 

In  doecht,  verstant  ende  ere. 

Dijn  wech  leit  totter  hellen  bat, 
60  Mijn  raet  is  weder  keere. 

DIRK  VAN  HERXEN. 


OCH  EDEL  SIEL  WILT  MERKEN 

Och  edel  siele,  wilt  mercken 
Ende  hertelijck  bekinnen 
Dijns  soete  brudegoms  wercken, 
Sijn  onghemeten  minnen. 

^)    No.  II  uit:    „Een  deiioot  ende  Profitelyck  Boecxken." 

Hoe  veel  ick  heb  gheleden 
Al  om  die  minne  dijn, 
Dit  soude  v  wel  bi  reden, 
Doen  doen  den  wille  mijn. 

Hemel,  lucht,  ende  aerde , 
Heb  ick  ghemaect  om  dy. 
Des  hemels  borgers  weerde 
Sijn  alle  dijn  dienaers  vry : 
Die  beesten  op  aertrijcke. 
Die  voghelen  inder  lucht 
Die  bloemkens  des  ghelijcke, 
Die  boomen  ende  alle  vrucht. 

Die  middelaer  seyt: 

O  siele  wtvercoren. 

Nu  keert  v  herte  tot  hem, 

Ontsluyt  dijns  herte  ooren 

Ende  hoort  dijns  brudegoms  stem. 

Hi  spreect  tot  v  van  binnen : 

O  wtvercoren  bruyt, 

Die  werelt  laet  nu  te  minnen 

Ende  gaet  v  selven  wt. 

Die  bruydegom  seyt : 
Ick  wil,  dat  ghi  sult  laten 
Alle  bliscap  ende  ghemack. 
Der  creaturen  af  saten 
Ende  vlyen  der  werelt  wrack. 
Ende  hebt  mi  lief  alleene: 
Ick  wil  V  bruydegom  sijn, 
Der  menschen  trou  is  cleene, 
Int  laetste  niet  dan  pijn. 

V  hert  tot  miwaert  draget, 
Ick  ben  van  formen  schoon, 
Mijn  moeder  is  een  reyn  maget, 
Ick  ben  eens  conincx  soon. 

Dan  moechdy  eewelijck  leuen 
Al  in  dijns  bruydegoms  rijck^ 
Met  gode  sijn  verheuen 
Den  schonen  engelen  ghelijc. 

Wildy  der  werelt  volghen 
Ende  soecken  aertsch  iolijs, 
So  maect  ghi  mi  verbolghen 
En  verliest  dat  schoon  paradijs. 
Den  wech  is  seer  enghe^ 
Die  totten  leuen  leyt^ 
Strijdt  in  duechden  strenghe: 
Die  croone  is  v  bereyt. 

Doer  V,  o  mijn  vercoerne, 
Heb  ick  scherpe  wegen  ghegaen, 
Doer  dijstelen  ende  doer  doerne 
Moet  ghi  mi  volghen  aen, 
En  wilt  ghi  niet  vermiden 
Waelluste  in  deser  tijt, 
So  siet  ws  bruydegoms  liden 
Oft  ghi  hem  ghelijcke  sijt. 

Om  dy  ben  ick  ghedalet 
Wt  mijnder  moghentheyt 
Ende  heb  v  schuit  betalet 
Met  grooter  bitterheyt. 
Sijt  mi  ghetrouwe  alleyne 
Ende  gaet  uwer  sonden  wt, 
Ghi  hebt  mijn  herte  reyne 
Ghewont,  mijn  suster  ende  bruyt. 

Ick  ben  wt  grooter  eeren 
Ghecomen  in  scanden  groot, 
Om  v  vruecht  te  vermeeren 
Gaf  ick  mijn  leuen  ter  doot. 

lek  was  der  coningen  coninc 
Ende  wert  des  menschen  knecht, 
Al  duyster  ick  aent  cruce  hinc 
Al  was  ick  des  hemels  lecht. 

75  Ick  ben  pelgrim  ghe worden, 

Ghecomen  wt  mijn  rijck: 
Sij  wouden  mi  vermoorden , 
O  lief  seer  minnelijck, 
Hoe  vele  heb  ick  gheleden 

80  Hoe  bitter,  oock  hoe  swaer 

Om  V  heb  ick  ghestreden, 
O  bruyt,  drieendertich  iaer. 

Ick  was  soe  seer  ontblide 
Doen  ick  den  strijt  bestoet, 

85  Dat  ick  te  dyen  tide 

Sweete  water  ende  bloet. 
Oock  was  ick  alleen  die  man, 
Doen  ic  ten  stride  waert  ghinc. 
Minne  dede  mi  die  wapen  an, 

90  Daer  ic  met  aen  den  cruce  hinc. 

O  siele,  o  seer  gheminde. 
Mijn  bruyt,  mijn  wtuercoren. 
Nu  volcht  mi  tot  int  ynde. 
Als  ick  V  gae  te  voren. 
95  En  laet  v  niet  duncken , 

Dat  ghi  te  weeckelijck  sijt; 

Mijn  kele  wt  minnen  ghedroncken, 

En  is  soe  bitter  niet. 

Vwen  staf  laet  sijn  mijn  biden, 
100  Als  ghi  vermoeyet  sijt. 

Merct  doch  tot  allen  tiden 
Mijn  pine  diep  ende  wijt. 
Ick  heb  om  dijn  minne 
Soe  swaren  cruyce  ontfaen, 

I05  Als  lammeken  soet  van  sinnen 

Ben  ick  ter  doot  ghegaen. 
Om  V  ben  ick  gheclommen, 
Al  op  des  cruycen  boom^ 
Waer  toe  ben  ic  ghecommen^ 

iio  O  siel,  du  suyuer  bloem. 

Om  dy  te  gheuen  drincken 
Ende  engelsche  spise  daer  by. 
Mijn  passie  wilt  ghedincken, 
Set  alle  uwen  troost  in  my. 

115  Die  middelaer  seyt: 

O  bruyt,  wilt  met  hem  treuren, 

Met  hem  te  liden  kiest, 

Als  doet  tot  allen  vren, 

Die  sijn  liefste  lief  verliest. 
120  Vliecht  op  dat  cruyce  met  sinne, 

Daer  hi  leet  groten  noot. 

O  bruyt,  om  uwe  minne, 

Is  nu  dijn  bruydegom  doot. 

Dye  minnende  siele  totten  Bruydegom 
125  Ick  wil  met  ganser  herten 

Al  metten  armen  mijn 

Omvangen  met  groter  smerten 

V  lesu,  brudegom  fijn. 

Mijn  herte  ick  v  gheue, 
130  O  lesu  liefste  aenschijn. 

Oft  ick  sterue  oft  leue 

Laet  nemmermeer  sceyden  sijn. 

Die  middelaer  seyt; 
Nu  vliecht  opt  cruyce  ootmoedich, 
135  Daer  ic  aen  sterf  de  doot, 

Daer  bloeyen  bloemkens  bloedich. 
Als  vijf  schoon  roosen  root. 
Ende  doet  ghelijc  die  byen  fijn. 
Die  suyghen  der  bloemen  saet, 

I40  Daer  wt  sy  treckende  sijn 

Dat  alder  soetste  honichraet. 

Hi  heeft  v  meer  beminnet 
Dan  eenich  moeder  haer  kint. 
Sijn  bloet  is  wt  gherinnet, 
145  Daer  met  ghi  v  suyuer  vint^ 

Al  sijt  ghi  vol  misdaden. 
Hi  en  wilt  v  niet  versmaen^ 
Als  ghi  begheert  ghenaden, 
Hi  wilt  V  gaerne  ontfaen. 

150  Die  bruydegom  seyt: 

lek  ben  van  v  vergheten^ 
O  lacen  al  heel  bi  nae^ 
Voer  ws  herten  dore  gheseten, 
Daer  ic  dicwils  cloppe  en  slae. 

155  Ende  mi  wort  gheweyghert  dat^ 

O  alder  liefste  siele  mijn^ 
Te  rusten  in  uwer  herten  stat^ 
Want  dat  al  mijn  weelden  sijn 

O  siele,  hoort  mi  kermen: 
160  Waer  om  vlietstu  van  my? 

Laet  V  doch  mijns  ontfermen, 
Want  ick  dijn  schepper  sy. 
Mijn  armen  sijn  ontploken, 
Mijn  hooft  gheneycht  tot  v, 
165  Mijn  leden  om  v  ghebroken : 

Coemt  bruyt:  ende  cust  mi  nv. 


TWEE  LIEDEREN  VAN  ZUSTER  BERTKEN. 

Die  werelt  heeft  mi  in  hare  ghewout: 
Mit  haren  stricken  so  menichfout 

Heeft  si  mijn  cracht  benomen^ 
Nochtans  so  wil  ic  hebben  moet: 
Daer  ysser  vele  wt  comen. 

Die  werelt  toont  mi  vrolicheyt, 
Nature  die  is  daer  toe  bereyt, 
Der  werelt  wil  si  behaghen; 
Dat  ick  nature  heb  gheuolcht^ 
Mach  ick  wel  seer  beclaghen. 

Die  werelt  wil  ic  nu  af  gaen : 
Haer  vruecht  is  so  haest  gedaen, 
Si  vergaet  in  corten  daghen, 
Ic  en  wil  die  edel  siele  mijn 
Niet  langher  daer  in  waghen. 

Ick  hoore  in  mi  so  groot  gheclach, 
Nature  roept:  o  wach. 
Haer  vruechde  moet  si  laten. 
Daer  si  haer  in  te  verbliden  plach, 
Moet  si  nu  leeren  haten. 

Adieu  adieu  nature  mijn, 
Mijn  hert  moet  onbecommert  sijn 
Van  alle  eertsche  saken. 
Die  coninc  vander  eewicheyt 
Die  wil  mi  nu  in  laten. 

Mijn  vianden  nemen  mi  nau  waer 
Heymelijc  ende  openbaer, 
Sij  legghen  mi  valsche  laghen. 
Daer  om  so  moet  ic  wacker  sijn 
Bi  nachte  ende  bi  daghen. 

Ic  sie  den  engen  wech  bereyt, 
Met  doernen  is  hi  al  bespreyt, 
Nature  en  ghi  moet  sternen; 
Dat  ic  dus  lange  verloren  heb, 
Hope  ick  noch  te  verweruen. 

Die  ons  dit  licken  heeft  gedicht, 
Dat  was  een  ioncfrou  wten  sticht. 
Die  werelt  heeft  si  begheuen, 
In  een  cluyse  is  si  ghegaen 
40  Om  daer  te  beteren  haer  leuen. 


II. 

HET  H  O  F  K  E  N  0. 

Ic  was  in  mijn  hoofkijn  om  cruyt  gegaen, 
Ic  en  vant  niet  dan  distel  ende  doorn  staen. 

Den  distel  ende  den  doorn  die  worp  ic  uut; 
Ic  soude  gaerne  planten  ander  cruyt. 

5       Nu  heb  ic  een  gevonden,  dye  gaerden  can; 
Hi  wil  die  sorge  gaerne  nemen  aen. 

Een  boom  was  hooch  gewassen  in  corter  tijt, 
Den  cond  ic  uuter  aerden  gebrengen  nyet. 

Dat  hinder  van  den  bome  mercte  hi  wael: 
10       Hi  toochen  uuter  aerden  altemael. 

Nu  moet  ic  hem  wesen  onderdaen, 
Oft  hi  en  wil  dat  gaerden  niet  bestaen. 

Mijn  hoof  ken  moet  ic  wien  tot  alre  tijt, 
Nochtans  en  can  icks  claer  gehouden  nyet. 

15       Hierin  so  moet  ic  sayen  lelyensaet; 

Dit  moet  ic  vroech  beginnen  in  der  dageraet. 

Als  hi  daerop  laet  dauwen,  die  minre  mijn, 
So  sel  dit  saeyken  schier  becleven  sijn. 


1)    Uit:   Moll,  Joh.  Brugman,  II,  186. 

Die  leliën  siet  hi  gaerne,  die  minre  mijn^ 
20       Als  si  te  rechte  bloyen  ende  suver  sijn. 

Als  die  rode  rosen  daer  onder  staen, 

So  laet  hi  sinen  sueten  dau  daerover  gaen. 

Als  hi  daerop  laet  schijnen  der  sonnen  schijn, 
So  verbliden  alle  die  crachten  der  sielen  mijn. 

25       Ihesus  is  sijn  name,  die  minre  mijn, 

Ic  wil  hem  eewelic  dienen  ende  sijn  eygen  sijn. 

Sijn  min  heeft  mi  gegeven  so  hogen  moet, 
Dat  ic  niet  meer  en  achte  dit  eertsche  goet! 


DRIE  LIEDEREN  YAN  JOHANNES  BRUGMAN  0. 

I. 

Met  vruechden  willen  wi  singen 
Ende  louen  die  Triniteyt, 
Dat  sy  ons  wil  bringhen 
Ter  hoochster  salicheyt, 
5  Die  eewelijck  sal  dueren. 

Och  eewelijc  sonder  vergane. 
Och  mocht  ons  dat  ghebueren, 
Och  eewelijck  is  soe  lanck. 

Leefden  wi  na  die  gheboden, 
10  Also  wi  leuen  souwen 

Ende  dienden  altoos  gode 
Ende  onser  lieuer  vrouwen 

Ende  lieten  ouerlijden 
Die  werelt  in  haren  ganck, 
15  Wij  souden  hier  na  verbliden: 

Och  eewelijck  is  so  lanck. 


Die  bliscap  is  sonder  eynde 
Hier  bouen  int  hemelrijck, 
Die  wi  daer  sullen  vinden 
20  En  heuet  gheen  ghelijck. 

Dat  is  dat  godlijck  wesen , 
Het  schenct  ons  bliden  dranck 
Also  wi  hooren  lesen: 
Och  eewelijck  is  soe  lanck. 

25  Die  engelen  van  hier  bouen 

Sij  maken  so  grooten  chier. 
Laet  ons  hem  allen  louen 
Het  ghelt  ons  euen  dier. 
So  moghen  wij  verbliden 

30  Ende  singhen  der  engelen  sanc 

Tot  eewelijcken  tiden : 
Och  eewelijck  is  so  lanck. 

Die  heyligen  alle  gader 
Sij  maken  groote  feest  ^ 

35  Sij  loven  God  den  vader  ^ 

Den  sone,  den  heyligen  gheest, 
Als  wij  die  sonden  laten 
Sij  wetent  ons  groten  danck: 
Sij  verbliden  bouen  maten. 

40  Och  eewelijck  is  soe  lanck. 


Maria,  die  moeder  ons  heeren, 
Si  is  van  ons  verblijt, 
Wanneer  wij  ons  bekeeren 
In  deser  allendigher  tijt. 

45  Maria  maget  reyne^ 

O  edel  wijngaert  ranck, 
Bidt  voer  ons  al  ghemeyne: 
Och  eewelijck  is  soe  lanck. 

Nu  laet  ons  dienen  gode 
Dat  rade  ick  ionck  ende  out 
Ende  houden  sijn  ghebode 
Ende  louen  hem  menichfout; 
Dat  hi  ons  wil  beschermen 
Al  van  der  hellen  stanck 
Ende  van  dat  eewich  kermen  : 
Och  eewelijck  is  soe  lanck. 

II. 

Ick  heb  gheiaecht  al  mijn  leuen  lanc 
Al  om  een  ioncfrou  schone, 
Die  alder  soetste  wijngaertranck, 
Die  is  in  shemels  throone. 
5  Si  es  met  engelen  also  omset, 

Ic  en  can  daer  niet  bi  comen 
Dat,  hebben  mijn  sonden  belet, 
Dies  wil  ick  my  ontvromen. 

Ick  ben  verdwaelt  in  deser  nacht, 
Die  werelt  heeft  mi  bedroghen. 
Ghenoecht  heb  ick  soe  seere  gheacht, 
Mijn  waen  heeft  mi  ghelogen. 
Rijcheyt  en  eere  heb  ic  bemint 
Ende  ydelheyt  vercoren. 
Al  iagende  ben  ic  dus  verblint 
Ende  heb  minen  wech  verloren. 

Ick  wil  op  staen,  this  meer  dan  tijt 
Ende  hem  soecken  alleene. 
Der  maghet  sone  ghebenedijt, 
2o  lesus  yst  die  ick  meene. 

Hi  is  den  wech  alsmen  verclaert, 
lek  wil  mi  tot  hem  keeren: 
Den  rechten  wech  ter  maghet  waert 
Sal  ick  aen  hem  leeren. 


25  O  lesu  heere,  nu  bid  ick  dy 

Al  wt  mijns  herten  gronde: 
Van  sonden  wilt  mi  maken  vry 
Nu  ende  tot  allen  stonden. 
Laet  mi  die  waerde  moeder  dijn 

30  Met  suyuerheyt  aenscouwen, 

Doer  haer  wilt  mijnder  ghenadich  sijn, 
Want  mi  mijn  sonden  rouwen. 


Der  engelen  vrouwe  wilt  op  mi  slaan 
V  ontfermhertighe  ooghen. 

35  Ick  heb  so  swaerliken  misdaen, 

Dus  lijdt  mijn  herte  dooghen. 
Ghi  sijt  des  sondaers  toeuerlaet 
Ende  onderstant  der  armen. 
Ghi  sighet  daert  al  aen  staet^ 

40  Wilt  V  doch  mijnder  ontfermen. 


Vrienden^  maghen,  ende  schat 
Die  willen  mi  beswijcken. 
Scriftuere  bewijst  wel,  dat 
Ic  moet  van  haer  gaen  strijcken. 
45  O  moeder  Gods,  wilt  mi  bi  staen, 

Als  ic  sal  moeten  steruen. 
Want  elck  sal  loon  na  wercken  ontfaen, 
Wilt  mi  ghenade  verweruen. 


Och  die  dit  liedeken  eerstmale  sanck, 
50  Was  seer  ghequelt  van  binnen. 

Sijn  vleesche  heeft  hem  ghemaect  so  cranck. 
Dat  hi  was  flau  van  minnen. 

lesus  dranc  den  bitteren  dranc, 
Aent  cruys  om  smenschen  leuen^ 
Bescermt  ons  van  den  helscen  stanc 
Ende  van  dat  eewich  beuen. 

III. 

Bliden  moet  in  tegenspoet 
En  doet  gheen  liden  wijeken, 
Want  hijt  bekent,  diet  v  toe  sent 
En  sal  V  niet  beswijcken. 
Want  God  altijt  de  gene  troost, 
Die  sijn  beuaen  met  liden: 
Hierom  hebt  moet  in  tegenspoet, 
Na  liden  coemt  verbliden. 

Gheen  mensche  en  leeft  in  deser.tijt, 
Die  liden  mach  ontganghen 
Al  schout  hijt  met  groter  vlijt. 
Nochtans  wort  hi  gheuangen. 
Mer  die  gecastijt  wort  in  deser  tijt 
Ende  hem  daer  in  can  liden, 
Nae  dit  verdriet,  dat  hem  gheschiet, 
Sal  hi  noch  hem  verbliden. 

Hi  is  gheuaen,  wil  hijt  verstaen. 

Met  liden  vast  ghebonden. 

Die  met  genoechte  soude  vergaen 

In  swaren  val  der  sonden. 

Mer  dat  verdriet  en  ghehenget  niet, 

Dat  hi  dus  coemt  in  vreesen, 

Maer  tegenspoet,  dat  hem  gemoet, 

Doet  hem  voersichtich  wesen. 

Aldus  versint,  dat  hem  God  mint, 
Die  hi  castijt  met  liden. 
En  dloon  bekint,  ende  onderuint 
Wat  wil  hi  dan  vermiden 

Hier  om  met  vlijt,  angaet  den  strijt, 
30  Soe  moechdy  lesum  winnen. 

Want  wie  wel  doet  in  tegenspoet, 
Heeft  altoos  vrede  van  binnen. 

O  mensche  goet,  hier  om  hebt  moet 
En  wilt  gheen  liden  wiken, 

35  Want  niemant  en  si,  gelooues  mi, 

Sonder  liden  op  aertrike. 
Hier  om  verdraecht  al  onuersaecht 
Ende  wilt  daer  niet  op  achten: 
Wort  ghi  ghewont  in  uwen  gront, 

40  Ons  heere  salt  v  versachten. 

Dat  siluer  (selve?)  is  claer  ende  openbaer 
Inder  scrifturen  bewesen, 
Dat  hem  ghemoet  groot  teghenspoet, 
Die  Gode  bequaem  sal  wesen. 
45  Want  int  ghemeyn  den  herten  reyn 

Wel  veel  op  coemt  te  liden, 
Want  die  weldaet  wert  dicwil  quaet 
Verkeert  in  allen  siden. 

Een  troostelijck  woert  heb  ick  ghehoert, 
50  Dat  doet  mi  vrolijck  liden : 

Dat  God  hier  loont,  ende  namaels  croont 

Die  vromelijcken  striden. 

Hierom  weest  vro,  doet  00c  also 

En  laet  al  ouer  ganghen 
55  Der  vruechden  croon,  int  shemelsthroon 

Suldy  daer  voer  ontfanghen. 

Der  lijdsaemheyt  is  toegeseyt. 
Dat  si  daer  croon  sal  draghen, 
Die  dan  sijn  schuit,  quijt  met  verduit 
60  Die  en  derf  hem  niet  beclaghen. 

Hierom  so  lijt  een  corte  tijt, 
Ten  sal  niet  langhe  dueren^ 
Want  God  verblijt^,  die  hi  castijt: 
Lijdt  vrolijck  sonder  trueren. 


DIE  ALDER  SOETSTE  JESUS  i). 

Die  alder  soetste  lesus, 
Die  alder  miltste  heere^ 
Hi  mint  die  reyne  maechden^ 
Die  maechden  also  seere 
5  Ende  siet  vanden  hemel  wt, 

Hoe  suuerlijc  dat  si  is  ghedaen, 
Sijn  wtuercoren  bruyt. 


Hi  sprac:  verblijt  v  maghet, 
Edel  roose  root, 
lo  Om  V  heb  ick  gheleden 

Den  bitterlijcken  doot. 
Des  danct  mi  tot  alder  tijt: 
Keert  v  tot  mi  in  alle  uwe  noot, 
Ick  sal  V  maken  verblijt. 


15  Ic  liet  mi  om  uwer  minnen 

Aent  hout  des  cruycen  slaen: 
Dus  wilt  met  bliden  sinnen 
Doer  mi  dat  cruyce  ontfaen 
Ende  draghen  blijdelijck, 

20  So  sal  ick  v  hier  nae  vriendelijc 

Ontfaen  al  in  mijns  vaders  rijc. 

Daer  sal  ick  v  gheuen 
Der  maechden  dierbaer  croon, 
Die  gheheeten  is  Aureola, 
25  Al  bouen  maten  schoon. 

Die  sullen  si  draghen  alleen, 
Die  nu  den  viant  wederstaen 
Ende  bliuen  maghet  reen. 

Bouen  alle  heyligben, 
Die  daer  zijn  inden  troon, 

50  vercrigen  daer  die  maechden 
Een  sonderlinghen  loon. 
Ende  singen  eenen  nieuwen  sanck 
Ende  elcken  voetstap  die  sy  inden  hemel  treen, 
Gheeft  eenen  soeten  clanck. 

Maria,  die  ouer  scone  maget, 

51  leydet  daer  den  dans 
Ende  alle  die  soete  maechdekens, 
Die  draghen  een  gulden  crans, 

40  Die  is  gemaect  van  leliën  soet 

Want  si  haer  stolen  al  wit  ghewasschen  hebben 
Al  in  des  lammekens  bloet. 


30 

Daer  wort  lesus,  die  brudegom, 
Dat  soete  lammeken  geuoet 
45  Onder  die  leliën, 

Dat  suyuer  maechden  sijn. 
Die  hem  alom  beringhen 
Ende  duysent  dusent  ende  hondert  dusent 
Vrolic  alleluya  singen. 

50  Si  schouwen  blijdelijcken 

Dat  godlijck  aenschijn 
En  volghen  stadelijcken 
Dat  soete  lammekijn, 

So  waer  dat  henen  gaet. 
55  Dit  vercrighen  alleen  die  ootmoedich  ende  reyn, 

Die  hem  hoeden  voer  misdaet. 


ICK  WIL  MI  GAEN  VERTROOSTEN 

lek  wil  mi  gaen  vertroosten 
In  lesus  liden  groot, 
Al  heuet  ghestaen  ten  boosten, 
Het  mocht  noch  werden  goet. 
5  Al  om  mijn  sondich  leuen 

Ben  ick  met  druck  beuaen, 
Dat  wil  ick  gaen  begeuen : 
O  lesu  j  siet  mi  aen. 

Mijn  suchten  ende  mijn  kermen 
lo  Siet  aen,  ghenadich  God. 

Eylaes  wilt  mijns  ontfermen, 
Al  heb  ick  v  ghebot 
Versmaet  tot  menigher  vren, 
Ick  wil  mi  beteren  gaen, 
15  Dit  doet  mijn  herte  trueren, 

O  lesu,  siet  mi  aen. 

Den  tijt  heb  ick  verloren, 
Die  ghi  mi  hebt  verleent, 
Nae  v  en  wilde  ick  niet  horen, 
20  In  sonden  was  ick  versteent. 

Se^r  traech  ben  ic  tot  duechden, 
Al  heb  ick  goed  vermaen. 
Oorspronck  der  eewiger  vruechden, 
O  lesu,  siet  my  aen. 

25  Al  ben  ick  vol  van  sonden^ 

Wilt  mijns  ghedachtich  sijn, 
V  duecht  is  sonder  gronden, 
Die  schulden  sijn  al  mijn. 
Ick  kent,  al  yst  seer  spade 

30  En  wilt  mi  niet  versmaden, 

Aen  V  roep  ick  ghenade, 
O  lesu,  siet  my  aen. 

Och  lacy  mi  ocharmen 
Hadde  iet  te  voren  versint, 

35  Soe  mocht  ick  in  uwen  arme 

Rusten  als  v  kint. 
Om  mijn  groote  misdaden, 
Mocht  ick  mi  wel  verslaen 
Maer  vat  vol  alder  gtienaden, 

40  O  lesu ,  siet  mi  aen. 

Maria  keyserinne. 
Des  sondaers  toeuerlaet, 
Vercrijcht  mi  ws  kints  minne. 
Want  mi  nu  nauwe  staet. 
45  O  maghet,  wilt  mi  hooren, 

In  mijnder  noot  bi  staen. 
Noch  roep  ick  als  te  voren  : 
O  lesu,  siet  mi  aen. 

O  heylighen  alle  gader, 

50  Staet  mi  in  noode  bi, 

Wilt  bidden  God  den  vader. 
Dat  hi  mijnder  ghenadich  si. 
Mijn  roepen  en  wil  ic  niet  laten. 
Mocht  ick  ghenade  ontfaen, 

55  Noch  roepe  ick,  macht  mi  baten 

O  Ihesu,  siet  mi  aen. 

OCH  LIGDY  NU  EX  SLA.EPT 

„Och  ligdy  nu  en  slaept, 
O  leuende  Gods  sone? 
Och  ligdy  nu  en  slaept 
Hier  bouen  inden  throone? 
5  Staet  op  en  weest  bereet 

Ende  wilt  toch  tot  mi  comen, 
Thoont  ons  v  goddelicheyt , 

V  godheyt  is  so  schoone." 

„Wie  clopt  daer  aen  die  muere? 

lo  Om  mijn  ghenadichede , 

Die  doot  wert  mi  so  suere. 
Eer  ick  ghemaecte  vrede, 
Den  thoren  was  so  groot: 
Hi  dede  den  hemel  sluyten: 

15  Leert  liden  totter  doot, 

Oft  ghi  moet  bUuen  buyten.'* 

„O  lesu  lieue  heere, 
Hoe  sal  ick  bi  v  gheraken? 
Dat  leuen  lust  mi  so  seere, 
20  Ick  en  mach  geen  liden  smaken, 

Het  dunct  mi  swaren  arbeyt. 
Om  troost  so  ben  ick  comen: 
Thoont  ons  v  goddelicheyt , 

V  godheyt  is  so  schone." 

25  ,>Ghi  waent,  dat  ic  ben  slapen 

En  dat  ick  v  niet  en  kinne. 
Ghi  moet  v  seluen  laten 
Ende  liden  doer  die  minne. 


1)  No.  CXC  uit  „Een  deiioot  ende  Profitelyck  Boecxken."  Vergeestelijking 
van  het  op  bl.  337  medegedeelde  lied. 

lek  moeste  so  veel  liden, 
30  Soude  ick  den  hemel  ontsluyten. 

In  liden  moet  ghi  verbliden, 
Oft  ghi  moet  bliuen  buyten.'* 

„lesu,  gheminde  heere^ 
Hoe  mocht  v  steruens  lusten? 
35  Dat  cruys  woech  v  so  seere 

Ende  ghi  en  mocht  niet  rusten. 
Om  onser  salicheyt 
Droecht  ghi  een  doernen  crone 
Thoont  ons  v  godde.  &c." 

„Al  stont  ghi  daer  tot  morghen, 
So  en  moechdy  niet  versinnen 
Oft  in  V  herte  verborghen 
Hoe  dat  mi  dwanc  die  minne. 
Opdat  ghi  sout  sijn  ontlast 
Ende  hemelrijck  ontsluyten, 
Dus  moet  ghi  liden  vast, 
Oft  ghi  moet  bliuen  buyten." 

„Ick  sie  den  lichten  dach 
Al  doer  die  woleken  dringhen, 
50  Ick  sie  dat  niemant  en  mach 

Den  wille  Gods  volbringhen. 
Hi  en  hebbe  verduldicheyt 
In  liden,  hoe  dat  come. 
Toont  ons  v  goddelich.  &c." 

„Ghi  waent  met  alder  lost 
Des  werelts  tot  mi  te  gheraken, 
Het  heeft  my  meer  ghecost, 
Hemelrijck  te  smaken: 
Druck,  liden,  ende  seer 
Doet  hemelrijck  ontsluyten. 
Ghi  moet  noch  liden  meer, 
Oft  ghi  moet  bliuen  buyten.'' 


40 

„Die  liefste  die  ick  weet 
Die  woont  in  hemelrijcke 

65  Om  hem  ben  ick  bereet 

Te  liden  blidelijcke 
Pine,  druck,  ende  leyt^ 
Opdat  ick  v  heb  te  loone : 
Thoont  ons  v  goddelicheyt 

70  V  godheyt  is  so  schoone." 


JESIJS  RIEP  SYN  BEMINDE  BRÜYT 

lesus  riep  sijn  beminde  bruyt: 
„Coemt  haestelijc  sonder  beyden 
Ende  doet  mi  op  ws  herten  duer: 
Ick  spreke  v  gherne  alleyne." 

5       Dat  maechdeken  had  haer  Hef  haest  ghehoort^ 
Sy  stelde  haer  haest  vander  straten, 
Si  dede  op  haers  herten  duere, 
Haren  brudegom  heeft  si  in  gelaten. 

Doen  si  hem  in  ghelaten  had, 
10       Hi  ghinc  haer  so  minnelijc  toe  spreken: 
„Segt  mi,  mijn  wtuercoren  bruyt, 
Waer  om  hebdy  mi  soe  dick  vergheten?'* 

„Dat  ick  V  lief  vergheten  heb. 
Dat  doet  mijn  coude  minne. 
15       Ick  heb  mi  seluen  veel  te  lief, 

Daer  om  en  can  ick  v  niet  kinnen." 


No.  CXCVIII  uit:  „Een  deuoot  ende  Profitelyck  Boecxken." 

„Hebdy  v  seluen  lieuer  dan  mi? 
Daer  toe  en  hebdy  gheen  verwe. 
En  dede  mijn  godlijc  onderstant, 
20       Ghi  sout  moeten  bederuen." 

„Ic  ghelooue  lief  heer,  v  woerden  sijn  waer. 
Voer  V  en  is  gheen  dinck  verholen, 
lek  ben  v  arm  verdoelde  scaep, 
En  laet  mi  niet  verloren." 

25       „Lief  kint,  dat  en  soudick  niet  gaerne  doen. 
Leeft  altijt  met  raden. 
Een  suuer,  reyn,  ootmoedich  herte 
En  wil  ick  gheen  tijt  versmaden." 

„Lieue  heer,  v  woerden  hebben  mi  gheraect, 
30       Nochtans  soe  blijft  mijn  herte  beuanghen. 
Al  heb  ick  menich  goed  opset, 
Ick  ben  seer  haest  gheuangen." 

„Lief  kint,  dat  is  v  eygen  scult, 
Dat  doet  v  quade  nature. 
35       Wanneer  ick  v  proeue  met  teghenspoet, 
Soe  wort  v  herte  dickwils  droeue." 

„Ic  sie  wel ,  wat  v  let  lief  kint. 
Ghi  gheuet  spel  al  verloren, 
Als  ic  V  onttrecke  mijn  soeticheyt, 
40       Ende  legghe  v  suer  te  voren. 

„Lieue  heer,  dat  en  is  geen  ongelijck, 
Ghi  legt  mi  al  int  suere. 
Ick  ete  so  node  dat  garsten  broot, 
Dat  crenct  mijn  arm  nature." 

45       „Ghi  en  sijt  niet  beter  dan  Dauid  en  was. 
Hy  en  heeft  gheen  ander  broot  gheten. 
Hi  weende  so  menighen  heeten  traen 
Voer  alle  sijn  vore  gheleden  ghebreken." 
P.  II.  20 


450 


„O  heere,  dat  en  is  gheen  onghelijck. 
50       Ghi  hadt  Dauid  sijn  herteken  beuangheni 
Met  uwer  tegenwoerdicheit. 
Hi  en  conde  v  niet  ontganghen.'* 

„Sijt  te  vreden  mijn  wtuercoren  bruyt. 
Kiest  mi  tot  eenen  lieue. 
55       Ende  blijft  mi  ghetrouwe  als  Dauid  dede>. 
lek  en  sal  v  niet  verlaten." 

„O  heere,  ic  sout  so  gerne  doen, 
Conde  ic  v  heel  verweruen. 
Al  sout  mi  costen  vleesch  en  bloet, 
60       lek  sal  mi  leeren  sternen." 

Dit  Heken  is  gedieht  ter  eeren 
Van  alle  ionghe  maeehden. 
God  gheue  hen  graeie  in  haren  strijt^ 
Dat  si  moeten  volherdieh  bliuen. 


JESÜS  GHINC  VAN  BETHANIEN 

Jesus  ghinc  van  Bethanien 
Met  sinen  lieuen  iongeren 
Te  lerusalem  inden  tempel, 
Om  den  voleke  te  prediken. 

5  Wat  vant  hi  in  sinen  weghe, 

In  sinen  weghe  staen? 
Eenen  sehonen  groenen  vigheboom,. 
Met  bladeren  was  hi  ghelaen. 


1)    No.  CXL  uit:    „Een  deuoot  ende  Profitelyck  Boecxken. 

lesus  sloech  op  sijn  ooghen, 
Hi  sach  den  vigeboom  aen. 
Hi  en  conde  daer  niet  aen  vinden 
Dan  alleen  veel  groene  blaen. 

lesus  sprac  met  soete  woerden: 
„Van  nu  tot  gheender  tijt 
En  sal  vrucht  van  v  comen, 
Ghi  blijft  van  nu  vermaledijt." 

Als  lesus  dat  had  ghesproken 
Ende  het  woert  was  wtghegaen, 
So  bleef  die  groene  vigeboom 
Al  heel  drooge  verdorret  staen. 

Die  iongeren  verwonderden  alle 
Van  dat  lesus  hadde  ghedaen, 
Dat  die  scone  groene  vigeboom 
Verdroocht  was  so  saen. 

Nu  mogen  wi  ons  wel  scamen, 
Als  wij  ten  ordeel  sullen  staen, 
Dat  wij  in  alle  ons  leuen 
Gheen  duecht  en  hebben  ghedaen. 


MARIA.  MAGDALEENE^). 

Och,  hoort  toch  al  hier  naer 
Ghy  sondaers  int  ghemeene, 
Hoe  dat  met  traenen  claer 
Wiesch  Jhesus  voeten  daer, 


1)  Uit  een  handschrift  medegedeeld  door  P.  A.  Tiele,  Dietsche  Warande. 
VIII  bl.  582  (no.  7). 

Segghe  ic  v  voerwaer 

En  droochdese  met  hueren  haer^ 

Maria  magdaleene. 

Waer  voer  sy  heeft  ontfaen 
Quitantie  van  alle  peene, 
En  oock  der  sonden  saen, 
Die  sy  oyt  hadde  misdaen. 
Och^  noyt  soe  blyde  vermaen. 
Doer  minne  soe  roep  ic  v  aen 
Maria  magdaleene! 

Met  sonden  ben  ic  belast. 
Van  binnen  ben  ic  onreene. 
Myn  boosheyt  daghelijcx  wast. 
Die  viant  op  mij  bast. 
Hy  doet  mij  groot  overlast. 
Dus  wilt  my  vercryghen  rast 
Maria  magdaleene! 

Wilt  my  vercryghen  dach, 
Dat  ic  myn  sonden  beweene. 
Want  ghy  sijt,  die  veel  vermach, 
Die  voer  Jhesus  voeten  lach 
Met  menighen  ooghen  opslach^ 
Die  hem  ierst  verrysen  sach 
Maria  magdaleene! 

Ghy  sijt  mijn  toeuerlaet. 
Anders  en  weet  ic  gheene, 
Die  mij  mach  gheuen  raet 
Al  teghen  die  sonden  quaet 
Des  boosen  vyants  saet, 
Princesse,  reyn  toeuerlaet^ 
Sydy^  schoon  magdaleene! 


453 

OCH  WEERELT  LOOS  GHY  DOET  MY  PIJN 

Och  weerelt  loos!  ghy  doet  my  pijn^ 
Ghy  doet  mijn  ziele  dooghen. 
Natuerken  sou  gherne  vrolick  sijn , 
Wout  mijnen  gheest  ghedooghen. 

5       Natuerken,  ghy  hebt  gerne  der  vruechden  ganck 
Tsy  stil  oft  openbare. 
Den  gheest  dy  wilt  ter  kercken  waert 
Die  sermoonen  hooren  verclaren. 

Die  gheest  hoort  gherne  vermaenen 
IC       En  de  scriftuere  vertellen. 

Naetuerken  es  gheerne  in  solaers 
Van  alle  goeden  ghesellen. 

Dat  mij  natuerken  leeren  wilt, 
Daer  en  mach  ic  niet  op  dencken. 
15       Soude  ic  al  haeren  raet  volbrenghen, 
Myn  ziele  mocht  versincken. 

In  sonden  heb  ic  myn  juecht  verteert, 
Den  tijt  en  can  ick  niet  verhaelen. 
Ic  bidde  god  doer  sijn  bitter  leet, 
20       Dat  hijt  voer  mij  wil  betaelen. 

Die  preeckers  segghent  my  alle  den  dach. 
Ic  en  wilder  niet  nae  hooren. 
Maer  dedick  duecht  in  deser  tijt. 
Die  sou  my  naemaels  wel  vromen. 

25       Die  dit  liecken  heeft  ghemaeckt, 
Och  god  die  wil  haer  gheeuen 
Sijn  heylighe  gratie  in  deser  tijt 
En  hier  nae  sijn  eewich  leuen. 


1)    No.  17  uit  het  pas  aangehaalde  handschrift. 

DIE  WERELT  GAET  NV  AL  VERKEERT  > 

Die  werelt  gaet  nv  al  verkeert. 
O  god!  wat  salt  gewerden? 
Elck  in  syn  sonden  nv  vermeert, 
Geen  dueghden  nv  aenueerden. 
5       Tes  over  al  twist  en  discoort: 

Den  eenen  broeder  den  anderen  vermoort 
Alsoomen  siet  voer  oogen. 
Hoe  macht  god  al  gedoogen? 

Die  liefde  gods  wort  nv  heel  veriaecht, 
O       Verdreven  wt  allen  menschen. 

Tes  wonder  dat  ons  god  niet  en  plaecht: 

Wy  stellen  na  onse  wenschen. 

Ghiericheyt  en  houerdije 

Regneren  ter  werelt  nv  als  een  partije, 
5       Alsoemen  mach  aenschouwen 

In  mannen  en  ooc  in  vrouwen. 

Haet  en  nijt  is  nv  ons  ouerhoot, 
Daer  om  wert  liefde  wt  ons  gesteecken. 
Gulsicheyt  die  es  soo  groot, 
!o       Dat  god  op  ons  sal  willen  wreecken. 
Niemant  en  acht  op  gods  ghelach, 
Van  wel  te  doen  en  esser  geen  gewach, 
Altijt  wellustich  te  leuen. 
Om  gods  woort  wij  niet  en  gheuen. 

►5       O  christen  menschen,  dats  quaden  raet. 

Wilt  V  tot  god  bekeeren. 

Ne  [nu?]  laet  die  groote  sonden  quaet, 

Volcht  christum  onsen  heere. 

God  heeft  ons  allen  voer  gegaen, 
]o       Menich  goet  werc  heeft  hij  om  ons  gedae 


No.  23  uit  het  hiervoor  genoemde' handschrift. 

Dat  wij  in  hem  vast  souden  gelooiien. 
Dus  en  laet  v  niet  beroouen. 

Die  vijant  gaet  om  te  bespien, 
Om  ons  te  trecken  tot  sonden. 

35       Maer  wilt  om  christum  uwen  vader  vlien, 
Schuylt  in  syn  heylige  vijf  wonden. 
Bij  hem  is  genade  en  barmherticheyt , 
Soe  ons  die  scriftuere  claerlijc  seyt. 
Dus  wilt  tot  christum  loopen: 

40       Syn  genade  staet  altyt  open. 

Dus  wilt  betrouwen  alleen  in  god, 
En  wilt  die  werelt  verlaten. 
En  hout  wel  neerstelyc  syn  gebot, 
Dy  ent  god,  het  sal  u  baten. 
45       Al  lydij  ter  werelt  verdriet  oft  pijn, 
En  wilt  daer  om  niet  droeuich  syn. 
God  sal  u  droef heyt  verkeeren, 
Hier  naemaels  in  vrueghden  vermeeren. 

O  hemelsche  vader  gebenedijt! 
50       Siet  op  ons  alder  ermen. 

Ontfanct  ons  in  v  armkens  wijt, 

Wilt  ons  toch  al  ontfermen. 

Gij  syt  ons  troost  en  al  onse  vruecht, 

Alleenlyc  by  ouwer  duecht, 
55       Soe  worden  wij  deelachtich 

En  ws  vaders  rijc  warachtich. 

